
I.    MllllKRS    Hlll.THVKKHII. 


Fra  en  dansk  og  norsk  Hofdames  Milieu. 


T  anden  Halvdel  af  Juli  Maaned  1806  red  to  unge  Herrer 
A  af  et  elegant  Udseende  hen  gennem  den  store  AUee, 
som  dengang  førte  fra  Slagelse  til  Antvorskov.  Vejret 
var  smukt  og  varmt.  Tidlig  Morgen  havde  det  regnet, 
men  Solen  var  nu  .for  nogle  Timer  siden  brudt  gennem 
Skyerne,  der  for  en  svag  Brise  drev  øster  paa.  Regn- 
draaberne  paa  Engene  vare  i  Færd  med  at  forsvinde, 
efterladende  en  behagelig  Kølighed.  Spurvekvidder  og 
Lærkesang  fyldte  Luften.  Alt  tydede  paa,  at  det  vilde 
blive  en  dejlig  Sommerdag. 

De  to  unge  Ryttere,  der  befandt  sig  i  Midten  af 
Tyverne,  var  Akademikere  af  Fag.  Den  ene,  en  stærkt 
bygget  Personlighed  af  Middelhøjde  med  blondt  Haar  og 
livhge  blaa  øjne,  var  en  jysk  Præstesøn  ved  Navn  Peder 
Oluf  Brøndsted.  Den  anden,  som  var  bleg  og  mager 
med  mørkt  Haar  og  brune  øjne,  hed  Georg  Koés.  Hans 
Fader  var  den  bekendte  Finansraad  Koés,  der  i  sin  Tid 
havde  ejet  Antvorskov.  Fra  ham  var  det  gaaet  over  til 
Grev  Demath,  som  havde  afhændet  Godset  til  Etatsraad 
Konstantin  Brun,  den  nuværende  Besidder.  Vore  to 
Akademikere  var  i  en  løftet  Stemning;  thi  ikke  blot 
havde  de  for  njdig  taget  den  filosofiske  Magistergrad; 
men  de  skulde  nu  begive  sig  paa  en  Udenlandsrejse, 
hvis  yderste  Maal  var  Grækenland,  hvor  de  vilde  gøre 
arkæologiske  Studier.  Man  ventede  sig  meget  af  de  to 
lovende  Videnskabsmænd,    hvis  Disputatser    havde   vakt 

usædvanlig  Opmærksomhed  i  den  lærde  Verden.  Etats- 
raaden  paa  Antvorskov  vilde  nu,  efter  sin  fraværende 
Hustrus,  Digterindens,  Opfordring,  foranstalte  et  Afskeds- 
gilde  for  de  tvende  Magistere,  og  samtidig  skulde  der 
drikkes  en  Skaal  for  de  Nyforlovede.  Peder  Oluf  Brønd- 
sted var  nemlig  lige  bleven  forlovet  med  sin  Vens  Søster, 
den  sextenaarige  Frederikke  Koés,  en  smuk  og  dannet 
Pige. 

Da  Brøndsted  og  Koés  var  komne  til  Runddelen 
midt  i  Alir-en,  besluttede  de  at  holde  en  lille  halv 
Times  Hvil.  Medens  Hestene  græssede  ved  Grøftekanten, 
tog  Vennerne  Plads  paa  Bænkene,  der  havde  et  mageligt 
Rygstød.  Koés  tændte  en  lille  Meerskumspibe.  Brønd- 
sted bøjede  sig  ned  og  plukkede  nogle  Vejbred  og  Hyrde- 
tasker, som  han  i  Stilhed  betragtede. 

„Ved  Du  hvad.  Peder  Ole,"  ubrød  Koés,  „det  var  et 
morsomt  Selskab  hos  Pastor  Bastholm  i  Slagelse  i  Gaar 
Aftes." 

„Ja,  Præsten  selv,''  sagde  Brøndsted,  „er  en  tør 
Bogorm,  men  hvad  der  gør  hans  Hus  tiltrækkende,  er 
hans  Fa'er,  den  gamle  Konfessionarius.  Sikken  et  spillende 
Liv;  man  skulde  ikke  tro,  at  han  var  66.'' 

„Konfessionarius  er  unægtelig  en  klassisk  dannet 
Mand,"  bemærkede  Koés;  han  blæste  et  Par  store  Røg- 
skyer ud  i  Luften.  Brøndsted  rejste  sig  og  tog  nogle 
Kornblomster  hinsides  Grøften,  hvilke  han  begyndte  at 
l)inde  sammen  med  et  Græsstraa. 

„Det  var  en  varm  Disput,  Konfessionarius  fik  sig 
med  den  Haarsløv  Præst,  Rasmus  Balslev,"  yttrede  Brønd- 
sted; „det  kan  nok  være,  han  er  orthodox.  Han  er 
næsten  Pietist." 

„Ti  bare  stille,  Peder  Ole.  saa  Du,  hvor  Balslev  blev 
rod  i  Kammen,  da  han  kom  ind  paa  Bastholms  „Gejst- 
lige Talekonst" ;  hvor  fandt  han  det  forargeligt,  at  Kon- 
fessionarius deri  advarer  Præsten  mod  at  overspytte  sig 
selv  og  (le  næmiest  staaendo  Tilhørere." 


„Bastholm  glemmer  Aanden  over  Plastiken,  kære 
Georg.  Nu  sætter  jeg  denne  Krans  af  Kornblomster  om 
min  Hat;  den  skal  min  yndige  Frederikke  have." 

Kort  efter  sad  de  to  Magistre  paa  Hestene.  Ridtet 
gik  videre  til  Antvorskov. 

„Sæden  staar  godt  i  Aar,"  sagde  Koes,  idet  han 
pegede  over  mod  en  moden  Rugmark,  hvor  Høstfolkene 
mejede.  „I  „Postgaarden"  i  Slagelse  hørte  jeg  nogle 
Landmænd  love  sig  et  rigtig  brillant  Udbytte." 

„Landet  kan  nok  ogsaa  trænge  til  et  frugtbringende 
Aar,"  svarede  Brøndsted.  „Der  gaar  mange  Penge  med 
til  Hæren,  som  Kronprinsen  holder  samlet  ovre  i  Holsten." 

„Efter  hvad  man  hviskede  om  i  „Harmonien"  inde 
i  København,  tegner  det  nok  til  en  Krig  mellem  Frank- 
rig og  Preussen,  og  saa  maa  Hs.  kgl.  Højhed  Regenten 
maaske  forøge  Troppernes  Tal  ved  Grænsen." 

„Det  kan  være,"  bemærkede  Koes;  „Politik  interes- 
serer mig  ikke  synderligt.  Sig  mig  Peder  Ole,  tror  Du, 
at  Kandidat  Aagaard  er  kommen  i  Visit  paa  Antvorskov?" 

Nævnte  unge  Mand,  der  nylig  havde  taget  juridisk 
Eksamen,  var  Søn  af  den  ansete  og  formuende  deputerede 
Borger  i  København,  Kaptajn  Just  Mikael  Aagaard.  Han 
var  af  Faderen  bleven  indført  i  Etatsraad  Bruns  Hus. 

„Om  jeg  tror,  at  Kandidat  Aagaard  er  paa  Antvor- 
skov?" gentog  Brøndsted.  „Ja,  Magneten,  som  drager 
ham,  er  der  jo,"  tilføjede  han  smilende.  „Jeg  mener 
naturligvis  din  Søster  Marie,  min  Svigerinde." 

„Mon  der  skulde  blive  et  Par  af  de  to,"  yttrede 
Koes.  „Jeg  har  ikke  noget  skarpt  Blik  for  den  Slags 
Ting." 

„Aagaard  gør  da  i  det  mindste  stærkt  Kur  til  liende. 
Det  kunde  Du  da  ikke  undgaa  at  se,  da  vi  alle  var 
til  Middagsselskab  hos  Kammerherreinde  Bliicher  paa 
Basnæs," 

Da  Antvorskov  viste  sig  for  de  to  Magistre,  be- 
tragtede   de    det  i   nogen  Tid    i  Tavshed.     „Din    afdøde 


Fader  i  Ære,  kære  Georg,  men  han  gjorde  sig  rigtignok 
skyldig  i  en  skrækkelig  Vandalisme,  da  han  nedbrød  den 
herlige  Kirketløj  for  at  opføre  Falkensteen  af  Materialet.'* 

„Den  gamle  Finansraad  savnede  desværre  historisk 
Sans,*-  svarede  Koés.  „Som  Arkæolog  skærer  det  dig 
naturligvis  i  Hjertet,  at  et  saadant  historisk  ilonument 
er  bleven  jævnet  med  Jorden." 

„Men  Du,  Georg,  som  dyrker  Homer,  hvad  siger  din 
poetiske  Sans,"   udbrød  Brøndsted. 

„Husk:  de  mortuis  nil  nisi  bene,"  yttrede  Georg Koes 
med  et  Blik,  der  tilkendegav,  at  han  helst  ønskede  at 
forlade  dette  Emne. 

Lige  foiinden  de  to  Magistre  kom  ind  i  Slotsgaarden, 
mødte  de  to  Mænd,  der  gik  med  en  ærbodig  Hilsen  forbi 
dem.  Det  var  Skytten  og  Avlsforvalteren  hos  Giev 
Ahlefeldt  Laurvig  paa  Taamholm.  De  vendte  sig  om  og 
.saa  efter  Rytterne, 

„Han  der  til  Venstre  for  os,"  sagde  Skytten,  „er 
Søn  af  Finansraad  Koés,  der  for  et  Par  Aar  siden  døde 
paa  Gunderslevholm.  Det  var  en  dygtig  Mand.  Han  var 
en  Glarmestersvend,  men  tjente  sig  en  stor  Formue  ved 
at  drive  Tallotteriet  i  Kobenhavn." 

„Kender  Du  ham  til  Højre?"  spurgte  Forvalteren: 
.,han  hedder  Brøndsted,  Jeg  har  set  ham  nogle  Gange 
i  Slots-Bjergby  Præstegaard.  Hs.  Velærværdighed  siger, 
at  lian  bliver  et  Lys  i  Videnskaben." 


n. 

Antvor.skov  Slot,  der  nu  for  længst  er  forsnmdet. 
vakte  især  Minder  fra  Frederik  den  Andens  Tid,  i  hvilken 
det  havde  sin  Glansperiode.  Her  holdt  den  livsglade 
cg  levelystne  Herre  Hof;  paa  ingen  Plet  i  sit  Rige  be- 
fandt han  sig  bedre  end  her.  Jagtpartier  og  Fester 
afvekslede  med  hinanden.  Naar  Vinen  strømmede  ved 
de  pragtfulde  Gæstebud,   og  Hs.  Majestæt  kom  i  Stem- 


ning,  plejede  han  at  sige:  „Kongen  er  ikke  hjemme," 
og  Selskabet  slog  nu  Gækken  løs,  indtil  Meddelelsen  om. 
at  Hs.  Majestæt  var  vendt  tilbage,  atter  tvang  Lystig- 
heden ind  i  Etikettens  Former.  I  Riddersalen  i  Slottets 
vestlige  Fløj  holdtes  Efteraar  og  Vinter  en  Række  Baller, 
hvortil  de  adelige  Famiher  fra  Gaardene  i  en  vid  Kres 
var  indbudte.  Da  mødte  Blomsten  af  Omegnens  mand- 
lige og  kvindelige  Ungdom.  Her  saa  man  Friserne  fra 
Borreby,  Gøyerne  fra  Gunderslevholm,  Trolierne  fra  Trol- 
holm,  det  nuværende  Holsteinborg,  Parsbjergerne  fra 
Harrested,  Kravserne  fra  Basnæs  og  andre  af  Datidens 
ansete  Slægter.  Det  var  den  spanske  Dragts  og  den 
spanske  Hofetikettes  Tid,  og  ingensinde  er  Menuetten 
bleven  danset  med  større  Gravitet  og  fornemmere  Væsen 
end  af  det  daværende  Samfund.  Men  i  Pauserne  mellem 
Dansene  afløstes  det  Seriøse  af  skemtende  Samtale,  hvis 
grovkornede  Vid  fandt  et  modtageligt  Sind  hos  de  udvortes 
stive  Damer.  Det  var  Antvorskovs  gyldne  Riddertid, 
hvorefter  Slottet  gradevis  sank  mere  og  mere  hen  i  For- 
glemmelse. Da  indtraf  der  en  ejendommelig,  ganske 
kortvarig  Episode  i  dets  Historie.  Det  var,  da  Frederik 
den  Fjerde  lige  i  det  attende  Aarhundredes  Begyndelse 
gjorde  det  til  et  Grevskab  og  gav  det  til  sin  morgana- 
tiske  Gemalinde,  Helene  v.  Vieregg,  Datter  af  den  preussiske 
Gesandt  ved  det  danske  Hof.  Et  Selskab  af  en  ganske 
anden  Karakter  bevægede  sig  nu  gennem  Antvorskovs 
Sale.  Pudrede  og  sminkede  Damer  færdedes  mellem  de 
med  Allongeparyk,  guldbroderet  Frakke,  Knæbenklæder 
og  hvide  Silkestrømper  udstyrede  Herrer,  som  havde  en 
elegant  Pariserkaarde  ved  Siden.  Konversationen  havde 
en  Tilsætning  af  parfumeret  Frivolitet.  Et  Par  Men- 
neskealdre derefter  hjemfaldt  Antvorskov  til  Glemsel.  Ved 
Salget  af  Statsgodset  i  Begyndelsen  af  det  Guldbergske 
Tidsrum  afhændedes  Antvorskov  til  Finansraad  Koés, 
med  hvis  Søn  vi  i  det  foregaaende  stiftede  Bekendtskab. 
Finansraaden  solgte  Ejendommen  til  Grev  A.  P.  Bernstorfs 


Svigersøn,  Grev  Demath,  fra  hvem  den  gik  over  til  den 
rige  Handelsmand.  Etatsraad  Konstantin  Brun,  Digter- 
inden Frederikke  Bmns  Ægtefælle.  En  helt  ny  Æra  op- 
randt for  Antvorskov,  udelukkende  af  industriel  og 
økonomisk  Natur.  Det  blev  Hovedsædet  for  Landbrug  og 
Fabrikation  af  Sveitserost.  Hvor  tidligere  i  Omegnen 
Jagthornet  klang  og  Hundene  gøede,  hørtes  nu  Larmen 
af  Tærskemaskiner  og  Hakkelsemaskiner. 

I  det  Aar,  vi  her  befinde  os,  solgte  Brun  Antvor- 
skov til  Overhofmarskal  Hauch. 

Koes  og  Brøndsted  modtoges  i  Slotsgaarden  af  Etats- 
raad Bruns  første  Tjener,  Jørgen  Aller,  og  en  Karl,  som 
førte  Hestene  ind  i  Staldbygningen. 

„Er  Etatsraaden  til  Stede?"  spurgte  Koés  Tjeneren. 

,Han  er  nede  i  Dronningens  Have  med  Grevinde 
Schimmelmann  og  Frøken  Sneedoif,"  svarede  Jørgen, 
.,men  han  kommer  straks.  Vil  de  Herrer  Magistre  be- 
hage at  tage  Plads  saalænge  i  Konversationsværelset  til 
Højre  for  Vestibulen." 

„Grevinde  Schimmelmann  og  Frøken  Sneedorf," 
sagde  Brøndsted  med  en  spørgende  Mine. 

„Hun  er  Gemalinde  til  Statsministerens  yngste 
Broder.  Frøkenen  er  Kommandørkaptajn  Sneedorfs 
Datter,"   yttrede  Tjeneren. 

Jørgen  Aller  var,  som  man  mærker  af  hans  bvar. 
en  Tjener,  der  nøje  skrev  sig  Gæsternes  Navn  og  Stilling 
bag  øret.  Han  var  i  Optræden  og  Holdning  meget 
beleven,  men  han  havde  ogsaa  været  Underofficer  i 
Grenadereme  og  med  Hæder  deltaget  i  Træfningen  vt-d 
øvistrumbro  i  Båhuslen.  Kronprins  Frederik  havde  haft 
den  Naade  at  sige  et  Par  anerkendende  Ord  til  ham. 

Jørgen  viste  de  to  Magistre  ind  i  Konversations- 
værelset,  hvor  han  med  et  Buk  stillede  et  Par  Armstole 
frem  for  dem. 

„Vi  hørte  hos  Pastor  Bastholms  i  Slagelse,"  sagde 
Koés,  „at  Etatsraaden  vilde  holde  et  større  Selskab." 


„Godset  skal  jo  nu  sælges  til  Overhofmarskal  Hauch, 
men,"  yttrede  Jørgen,  „forinden  vilde  Etatsraaden  gerne 
samle  en  Kres  af  Husets  Venner  om  sig.  Det  er  jo 
kedeligt,  at  Etatsraadinden  er  i  Italien:  men  Grevinde 
Dernath  vil  gøre  Honnør  i  hendes  Sted." 

„Kandidat  Aagaard  ventes  vel?"  spurgte  Brøndsted. 

„Han  er  kommen  for  en  Times  Tid  siden.  Han 
spaserer  en  Tur  i  Skoven  med  Frøken  Koes."  Ved 
denne  Meddelelse  saa  de  to  Svogre  med  et  skælmsk  Blik 
paa  hinanden. 

„Hvert  øjebhk  venter  vi  Justitsraadinde  Neergaard 
til  Førslev,"  udbrød  Jørgen. 

„Jeg  ved,  at  hun  er  indbudt,"  sagde  Brøndsted; 
„min  Forlovede,  der  netop  i  nogle  Dage  har  været  i 
Besøg  paa  Førslev,  kommer  i  Følge  med  hende." 

„Nu  maa  I,  Jørgen,  ikke  fortælle  os  mere  om  Sel- 
skabet, der  skal  samles  her,"  sagde  Koes,  „thi  vi  vil 
gerne  overraskes.  Men  der  ligger  jo  „Allgemeine  Zeitung" 
fra  Augsburg,"  udbrød  han,  pegende  paa  Bordet  midt  i 
Stuen. 

„Hvis  Magistrene  behager,"  yttrede  Jørgen  Aller;  han 
lagde  en  Stabel  Numre  af  det  nævnte  Blad  frem;  de  var 
i  den  skønneste  kronologiske  Orden  og  vidnede  om  Hus- 
herrens Nøjagtighed.  Derpaa  fjernede  han  sig  med  et  Buk. 

Magistrene  delte  Bladene  mellem  sig  og  fængsledes 
hurtigt  af  Indholdet. 

„Her  skal  Du  se  Peder  Ole,"  sagde  Koes,  idet  han 
med  straalende  Blik  holdt  et  Eksemplar  af  Bladets  „Bei- 
lage"  frem  imod  ham,  „en  højst  interessant  Afhandling 
om  Wolfs  Prolegomena  ad  Homerum." 

„Og  her  har  Heyne  i  Gottingen  skrevet  noget  ganske 
fortræffeligt  om  Athens  Akropolis,"  udbrød  Brøndsted 
med  spillende  Øjne. 

De  to  Magistre  gav  sig  til  at  læse  og  var  snart 
saa  fordybede  i  Teksten,  at  de  ikke  mærkede  noget  til 
Omverdenen. 

Fløjdøren  fra  Konversationsværelset  til  den  store 
Havesal  stod  aaben;  for  Enden  af  den  var  en  Trappe, 
som  førte  ned  til  Haven;  en  Duft  af  Levkøjer,  Resedaer 
og  Nelliker  trængte  derfra  ind  i  Salen. 

Jørgen  Aller  havde  meldt  Etatsraaden  de  to  Herrers 
Ankomst  og  fortalt,  at  de  befandt  sig  i  Konversations- 
værelset,  beskæftigede  med  den  tyske  Avis. 

Brun  og  Damerne  rejste  sig  fra  en  Bænk  i  et  Linde- 
træs Skygge.  Han  gik  med  Grevinde  Schimmelmann  paa 
sin  højre  og  Frøken  Sneedorf  paa  sin  venstre  Side  op  ad 
Trappen  ind  i  Salen,  men  efter  et  Tegn  af  ham  var 
Skridtene  lydløse.  I  Havesalsdøren  standsede  de  nogle 
øjeblikke,  medens  Brun  tog  en  med  en  stor  Sølvknap 
forsynet  Stok,  der  stod  i  et  Hjørne.  Han  hstede  sig 
hen  til  den  aabne  Dør  til  Læsesalonen,  saa  ind  og  trak 
straks  Hovedet  tilbage.  De  to  Herrer  var  fuldstændig 
optagne  af  Læsningen.  Brun  bevægede  ved  et  Vink  og 
ved  at  lægge  Fingeren  paa  Munden  Damerne  til  at  holde 
sig  stille  og  tavse. 

Lad  os  imidlertid  betragte  disse  to  kvindelige  Væsener 
nærmere. 

Grevinde  Francoise  Adelaide  Schimmelmann,  en 
født  Danneskjold-Løvendal,  var  en  Dame  i  Trediveaars- 
alderen.  men  af  et  overordentlig  ungdommeligt  og  livligt 
Temperament,  hvad  der  harmonerede  med  hendes  fine, 
vevre  Skikkelse.  Hendes  Ansigtstra'k  var  niere  pikante 
end  smukke;  hendes  kulsorte  Haar  og  morke,  spillende 
øjne  gjorde  hele  hendes  Fremtræden  dobbelt  interessant. 
Hun  havde  set  Dagens  Lys  i  l'aris,  hvor  hun  var  vokset 
op  og  havde  i  sit  tyvende  Aar  ægtet  Grev  Kristian 
Schimmehnann.  I  Seinestaden  havde  hun  bevæget  sig 
i  den  diplomatiske  Verdens  Damecirkler;  Minderne  fra 
Marie  Antoinettes  Hof  hørte  til  hendes  tidligste  og 
kæreste  Ungdomserindringer.  Hun  kunde  med  Lune  og 
Skælmeri  fortælle  om  Greven  af  Artois's,  den  senere 
Kari    (len    Tiendes,    galante    Eventyr.     Disse    Historier 

morede  den  tørre,  prosaiske  Etatsraad  Brun  overordentligt. 
Særlig  interesserede  det  Etatsraaden  at  høre,  at  Hs.  kgl. 
Højhed  havde  triumferet  over  den  berømte  Danser, 
Gaétano  A^'estris,  i  en  Pirouette  og  derved  berøvet  den 
store  Operas  Stolthed  en  Divas  Hjerte. 

Den  sextenaarige  Frøken  Betsy  Sneedorf,  Komman- 
dørkaptajnens Datter,  var  en  høj,  rank  Skikkelse  med  en 
smuk  Figm-,  et  fyldigt  askeblondt  Haar  og  klare,  blaa 
øjne.  Hun  var  vel  ikke  en  Skønhed,  men  hendes 
Fysiognomi  var  fint  og  ædelt  formet.  Mange,  der  paa 
dette  Tidspunkt,  under  Øhlenschlægers  Paavirkning,  havde 
begj'ndt  at  interessere  sig  for  Nordens  Mythologi,  sam- 
menhgnede  hende  med  en  af  Gudinden  Frejas  Terner. 
Frøken  Sneedorf  var  en  dybt  anlagt,  følsom  Natur, 
men  blev  hun  udæsket,  formaaede  hun  at  give  skarpe, 
træffende  Svar.  Hvad  hendes  aandelige  Egenskaber  ellers 
angik,  da  maa  det  bemærkes,  at  hun  var  godt  undervist: 
hun  kunde  udtrykke  sig  baade  paa  Fransk  og  paa  Engelsk. 
Hun  havde  gaaet  i  Mistress  Elbings  ansete  Institut  i 
Kronprinsessegade.  Hun  havde  musikalsk  Sans  og  spil- 
lede med  teknisk  Færdighed  paa  Harpe. 

Men  tilbage  til  den  adstadige  Etatsraad  Brun,  der  i 
dette  Øjeblik  tænkte  paa  et  Skælmsstykke.  Han  holdt 
den  tidligere  omtalte  Stok  i  Haanden  og  saa  op  til  et 
over  Døraabningen  til  Havesalonen  anbragt  stort  Messing- 
cymbel, til  hvilket  der  knyttede  sig  en  vis  historisk 
Interesse.  Cymblet  havde  nemlig  gjort  Tjeneste  i 
Orkestret   paa  Antvorskov  i  Helene  von  Viereggs  Dage. 

Brun  tog  Stokken  ved  Dupskoen;  paa  et  Signal  af 
ham  listede  de  to  Damer  sig  efter  ham  hen  til  Døraabnin- 
gen til  Læsesalonen.  Foran  denne  standsede  de  alle  tre. 
Etatsraaden  slog  nu  med  Stokkeknappen  et  voldsomt 
Slag  paa  Messingcymblet,  saa  det  gav  et  dirrende  Drøn 
i  begge  Salene,  og  trak  sig  hurtigt  til  Siden. 

De  to  Magistre  forskrækkedes  og  sprang  op  med 
Lynets  Fart.     Damerne    kunde    ikke  undertrykke  en  let 

Latter;  men  de  blev  straks  undseelige,  da  Brøndsted  og 
Koés  med  Forbavselse  saa  paa  dem. 

Etatsraad  Brun,  der  havde  sat  Stokken  fra  sig, 
traadte  nu  frem  med  et  bredt  Smil  om  Læberne.  ,,De 
Hn-.  Magistre,"  sagde  han,  „vil  ikke  undres  over,  at  jeg 
hilser  Dem  med  tyrkisk  Musik  nu,  da  De  staar  i  Færd 
med  at  rejse  ned  til  Grækerne."  Etatsraaden,  der  fandt 
sit  Indfald  fortræffeligt,  lo  højt.  Han  vendte  sig  mod 
Damerne.  „Grevinde  Schirnmelmann  og  Frøken  Snee- 
dorf,"  yttrede  han,  idet  han  pegede  paa  hver  af  Herrerne, 
„maa  jeg  præsentere  Dem  Magister  Koes  og  Magister 
Brøndsted." 

De  to  Herrer  bukkede  dybt  og  fik  som  Svar  et  ven- 
ligt Smil.  Brun  gav  dem  et  velment  Haandtryk.  Der- 
paa  gik  de  alle  ind  i  Havesalen,  og  her  viste  sig  i  det 
samme  Grevinde  Dernath,  født  Bernstorf,  der  kom  fra 
Dagligstuen  ved  Siden  af. 

Grevinde  Dernath,  Datter  af  Statsminister  A.  P. 
Bernstorf,  var  en  velvoksen,  fyldig  og  lys  Dame  over 
Midten  af  Trediverne.  Hun  var  gift  med  Grev  Dernath. 
Deputeret  i  Økonomi-  og  Kommercekollegiet,  og  havde 
en  syttenaarig  Datter  Elise,  der  i  den  allernærmeste 
Fremtid  skulde  have  Bryllup  med  sin  Onkel,  Grev  Kristian 
Bernstorf.  Grevinde  Dernath  gjorde  i  Etatsraadindt- 
Bruns  Fraværelse  Honnør  som  Værtinde  paa  Antvorskov, 
Hertil  var  hun  ypperlig  skikket:  thi  hendes  Gemal  havde 
været  Godsets  Ejer,  før  det  kom  i  Bruns  Besiddelse,  og 
her  havde  hun  henlevet  fem  lykkelige  Aar.  Hun  kendte 
altsaa  Antvorskov  ud  og  ind. 

Efter  at  Brun  havde  præsenteret  Koes  og  Brøndsted 
for  Grevinde  Dernath,  hvem  han  spøgende  betegnede  som 
Antvorskovs  dame  du  palais,  sagde  hun:  „Etatsraaden 
har  i  den  sidste  Tid  talt  meget  om  Dem.  Jeg  haaber. 
at  Magistrene  vil  finde  Behag  i  Opholdet  her."  I  disse 
sid.ste  Ord  lagde  hun  en  hjertelig  Betoning,  der  vidnede 
om  at  hun  forstod  sin  Stilling  som  fungerende  Værtinde. 

„Hvorlænge  vil  De  glæde  os  med  Deres  Besøg?" 
spurgte  Brun.  „I  Morgen  skal  De  i  Anledning  af  Deres 
forestaaende  Rejse  til  Udlandet  samles  med  flere  af  Husets 
Venner;  men  før  et  Par  Dage  efter  faar  De  ikke  Lov  til 
at  forlade  os." 

Koés  og  Brøndsted  takkede  bukkende.  „Men  jeg 
havde  nær  glemt,"  tilføjede  Etatsraaden  med  et  polisk 
Blik  henvendt  til  Brøndsted,  ,,.at  her  arriverer  jo  en  ganske 
særhg  Attraktion  for  Dem."    Brun  mente  Frederikke  Koés. 

„Og  for  Holger  Aagaard  er  den  allerede  til  Stede," 
tænkte  Koés  i  sit  stille  Sind,  da  Kandidaten  traadte  ind 
fra  Læsesalonen  med  Frøken  Marie  Koés  ved  sin  Side. 
De  kom  lige  fra  en  Spaseretur  i  Skoven.  Den  varme 
Sommerdag  havde  givet  hendes  fine  Teint  en  let  rødhg 
Farve.  I  Haanden  holdt  hun  en  lille  Buket  Markblomster, 
som  Aagaard  havde  plukket  til  hende. 

Hilsener  blev  udvekslede ;  derefter  tog  hele  Selskabet 
Plads  paa  de  højryggede  Stole  omkring  Bordet  midt  i 
Salen. 

„Hvorledes  har  Etatsraadinden  og  Frøken  Ida  det?" 
spurgte  Brøndsted  Brun. 

„Min  Hustru  og  Datter,"  svarede  Etatsraaden,  „har 
taget  Ophold  i  Seligny  ved  Genfersøen,  hvor  Omgivelser 
og  Udsigt  er  meget  smukke." 

„Og  Ida  er  heldigvis  kommen  sig  fuldstændigt  efter 
sin  Feber  i  Vinter,"  bemærkede  Grevinde  Dernath. 

„Kan  vi  snart  vente  dem  hjem?"  spurgte  Frøken 
Marie  Koés. 

„Det  har  lange  Udsigter,"  svarede  Brun,  „de  begiver 
.sig  først  til  Italien,  til  Rom." 

„Muhgt  kan  Brøndsted  og  jeg  træffe  dem  der  paa 
vor  Rejse  til  Grækenland,"  yttrede  Koés. 

„Det  vilde  være  et  højst  interessant  Møde,"  udbrød 
Kandidat  Aagaard. 

„Frøken  Ida  gør  nok   store  Fremskridt  i  Guitarspil 

Og  Sang,"  sagde  Grevinde  Schinimelmann.  „Kapelmester 
Kunzen  talte  derom  hos  min  Svoger  paa  Sølyst." 

„Min  Hustru  er  i  sine  Breve  glad  derover,"  yttrede 
Bnm.     „Det  er  ellers  en  dyr  Lærer,  hun  har." 

„Er  det  en  Italiener?"  spurgte  Magister  Koés. 

„En  Neapolitaner  ved  Navn  Catrufa,"  svarede  Brun, 
„det  er  for  Honorarets  Skyld,  jeg  husker  hans  Navn." 

Jørgen  Aller  meldte  i  dette  Øjeblik,  at  Middags- 
maden var  paa  Bordet.  Etatsraad  Brun  bød  Grevinde 
Schimmelmann  Armen  og  gik  i  Spidsen  for  Selskabet 
gennem  Dagligstuen  ind  i  Spisesalen.  Han  tog  med  sin 
Dame  Plads  ved  den  ene  Bordende,  medens  Grevinde 
Dernath,  der  førtes  af  Magister  Brøndsted,  med  sin 
Kavaller  satte  sig  ved  den  anden.  Magister  Koes  og 
Kandidat  Aagaard  havde  henholdsvis  Frøken  Sneedoif  og 
Frøken  Marie  Koes  til  Borddamer.  Trods  den  stærke 
Solhede  var  der  køligt  i  den  lysegrønne  Spisesal  med 
dens  hvide  Panel.  Foran  de  store  aabne  Vinduer,  som 
vendte  ud  mod  Haven,  var  der  anbragt  Markiser,  der 
virkede  dæmpende  paa  Lyset  og  Varmen.  En  Vierlander- 
inde,  en  høj,  stærktbygget  Kvinde,  rettede  an  ved  Buf- 
fetten i  Salens  Baggrund.  Jørgen  Aller  serverede.  Brun 
saa  med  et  fornøjet  Smil  paa  Jomfruen,  hvis  Ansigt  og 
Arme  saa  at  sige  skinnede  af  Sundhed  og  Kraft.  Grev- 
inde Schimmelmann  bemærkede  med  et  skælmsk  Blik 
Etatsraadens  stille  Glæde. 

„Hamburgs  Vierlåndere,"  sagde  li;in,  „svare  til 
Københavns  Amagere." 

„Etatsraaden  har  Ret,"  svarede  Grevinden.  „Jom- 
fruen minder  om  den  franske  Model  for  Rubens'  tre 
Gratier." 

Brun,  hvis  Interesse  for  Malerkunsten  ikke  strakte 
sig  videre  end  til  hans  eget  og  hans  Families  Portræter, 
yttrede  tort :  „Jeg  har  rejst  i  Belgien  og  Holland  og  set 
flere  Malerisamlinger:  men  intet  fænglede  mig  i  den 
Grad  som  de  vældige  Ostelagere  i  Alkmar." 

Denne  Udtalelse  vakte  en  vis  Munterhed  hos  Sel- 
skabet, der  med  et  humoristisk  Blink  i  øjnene  nippede 
til  Rødvinsglassene. 

Grevinde  Schimmelmann  vendte  sig  mod  Brøndsted 
og  Koés.  „Magistrene,"  sagde  hun,  „maa  da  endelig 
paa  deres  Rejse  til  Udlandet  aflægge  en  Visit  paa  Wands- 
beck;  det  vilde  glæde  min  Gemal  meget." 

Brøndsted  og  Koés  takkede  for  Indbydelsen,  forsik- 
rende, at  Hovedbygningen  der  og  dens  Omgivelser  havde 
stor  Interesse  for  dem. 

Kandidat  Aagaard,  der  var  særdeles  dygtig  i  Historie 
og  havde  drømt  om  at  blive  Professor  i  Faget,  bemærkede, 
at  Tycho  Brahe  havde  søgt  Tilflugt  hos  Wandsbecks 
daværende  Ejer,  den  lærde  Henrik  Rantzau,  og  indrettet 
et  Observatorium  i  Taarnet. 

Grevinde  Schimmelmann  nikkede  bejaende.  Man 
komplimenterede  Aagaard  i  Anledning  af  hans  Viden. 
Marie  Koés's  Fysiognomi  vidnede  om,  at  hun  følte  sig 
stolt  af  ham. 

En  Pause  indtraadte,  under  hvilken  man  lod  Kalve- 
koteletten smage  sig.  Brun  afbrød  den  ved  at  spørge 
Grevinde  Dernath,  om  hun  var  ganske  sikker  paa,  at 
hendes  Ægtefælle  kom  den  næste  Dag. 

.jEtatsraaden  maa  ikke  nære  mindste  Tvivl  derom," 
svarede  Grevinden.  „I  sit  Brev  til  mig  skriver  han,  at 
han  har  vigtige  og  presserende  Forretningssager  at  tale 
med  Dem  om." 

„Særdeles  vel.  Grevinde,  særdeles  vel."  Sidste  Ret 
serveredes:  Jordbær  med  Fløde;  store,  smukke  Bær  med 
den  lifligste  Aroma.  Det  var  et  højtideligt  gastronomisk 
øjeblik. 

„Baade  Bærrene  og  Fløden  er  fra  „Vierlandene"; 
der  fik  jeg  Frøet  og  Køerne."  Denne  Meddelelse  bidrog 
til  at  forhøje  Nydelsen.  Den  vierlandske  Jomfru  var 
glædsetranlende  Vidne  til  Selskabets  Appetit. 

Lige    efter    Bordet    overraskede    Etatsraaden     sine 


Gæster  med  Indbydelsen  til  en  Køretur  til  Store  Frederiks- 
lund. Vejen  dertil,  bemærkede  han,  gik  gennem  en  meget 
smuk  Egn,  og  han  vilde,  tilføjede  han,  være  ærlig  nok 
til  at  tilstaa,  at  han  ogsaa  havde  et  Forretningsanliggende 
at  afgøre  med  Ejeren,  Generalmajor  Castenskjold. 

Saasnart  Selskabet  havde  drukket  Kaffen,  gjorde  det 
sig  klart  til  Turen. 

To  holstenske  Vogne  med  Fjedre  og  polstrede  Sæder 
kørte  op  for  Hovedindgangen.  Brun  og  Grevinde  Schim- 
melmann,  Aagaard  og  Clarie  Kois  tog  Plads  i  den  ene, 
Brøndsted  og  Grevinde  Demath,  Koés  og  Betsy  Sneedorf 
i  den  anden.  Vejen  gik  for  største  Delen  gennem  Skov 
i  det  dejligste  Vejr.  Over  Landskabet  hvilede  en  højtidelig 
Stilhed,  der  kun  afbrødes  af  Fuglekvidder;  Sonimerfuglene 
svævede  i  Mængde  omkring  mellem  Træerne.  Vejkan- 
terne smykkedes  af  et  broget  Blomstertæppe,  over  hvilket 
et  Flor  af  Støv  havde  lagt  sig. 

Selskabet  beundrede  først  Naturen,  men  efterhaanden 
døde  Samtalen  hen,  idet  man  tog  sig  en  lille  blid  Slum- 
mer, hvortil  en  Køretur  en  stille,  varm  Sommerdag  saa 
naturlig  indbyder.  Men  paa  den  sidste  Fjerdingvej  til 
Frederikslund  var  Konversationen  igen  i  Gang.  Ved  Synet 
af  Kindertoftes  og  Ottestrup  Kirker  talte  Brun  om  de  to 
Præstekalds  Indtægter.  „Man  maa  ikke  lade  sig  dupere 
af  Reguleringssummen,"  udbrød  han,  „den  virkelige  Ind- 
komst overstiger  den  meget  betydeligt.'' 

Etatsraadens  prosaiske  Foredrag  indvirkede  forstyr- 
rende paa  Aagaard,  der  netop  befandt  sig  i  en  poetisk 
Stemning:  den  forelskede  Kandidat  havde  just  sammen- 
lignet Marie  Koés  med  en  Sommerfugl. 

Paa  den  anden  Vogn  førte  Grevinde  Dernath  Ordet: 
„Ser  De,"  sagde  hun,  pegende  med  Fingrene,  „den  hvide 
Bygning  derhenne,  der  titter  frem  mellem  Bøgene?" 
Brøndsted,  Koés  og  Betsy  Sneedorf  svarede  bekræftende. 

„Det  er  Lille  Frederikslund,''  vedblev  Gre\inden. 
„Under  m  Klapjagt  her  paa  Egnen  blev  Frederik  V  som 

Kronprins  overfalden  af  et  frygteligt  Uvejr.  Da  tyede 
han  ind  i  et  lille  Hus,  der  laa,  hvor  Gaarden  nu  findes; 
men  denne  er  bleven  benævnt  efter  ham." 

„Og  Store  Frederikslund,  hvortil  vi  nu  kører,«  yttrede 
Brøndsted,  er  jo  opkaldt  efter  vor  nuværende  Kronprins- 
Regent." 

„Frederik  V,"  udbrød  Frøken  Sneedorf,  „var  saadan 
en  elskværdig  Herre.  Min  Moder  fortæller  saa  meget  om 
hans  og  Dronning  Juliane  Maries  glimrende  Hoffester  paa 
Fredensborg.     Det  var  en  gylden  Tid!" 

„Ja,  det  var  Hofadelens  Guldalder,"  sagde  Koés. 
„Det  var  ellers  kedeligt,  at  Centrifugalkraften  saa  ofte 
fik  Overhaand  hos  Hs.  Majestæt." 

De  to  Damer  saa  paa  hinanden  med  et  Blik  og  et 
Smil,  der  vidnede  om,  at  de  forstod  Hentydningen  til 
Kongens  fugtige  Tilbøjelighed. 

Vognen  kørte  nu  hen  foran  Store  Frederikslunds 
Hovedopgang.  Alt  paa  Gaarden  kom  i  Bevægelse.  Hun- 
dene gøede,  et  Par  Staldkarle  ilede  til,  to  Tjenere  sprang 
ned  ad  Trappen,  Jomfruer  og  Piger  tittede  frem  bag 
Gardinerne.  Damerne  blev  imidlertid  hjulpne  ned  af 
Vognene. 

Generalmajor  Castenskjold  og  hans  Frue  viste  sig  i 
Døren,  hilsende  med  Haand  og  Mund. 

Det  var  et  ældre  Par.  Generalen  var  midt  i  Tred- 
serne;  hans  Frue  var  nogle  Aar  yngre.  Castenskjold,  der 
var  iført  en  lang  mørkeblaa,  tilknappet  Frakke,  havde  en 
rank  militær  Holdning,  som  et  stift,  sort  Halsbind  gav 
yderligere  Relief.  Generalinden,  en  født  Grevenkop,  var 
en  overordentlig  elskværdig  Dame  med  klare  blaa  øjne, 
af  hvilke  Godheden  lyste  ud.  Hun  var  fyldig  af  Figur 
og  gjorde  et  vindende  Indtryk  paa  enhver,  der  kom  i 
Berøring  med  hende.  Dette  kunde  ikke  siges  om  Gene- 
ralen, hvem  man  maatte  have  lært  at  kende  nærmere, 
før  man  følte  sig  tiltalt  af  ham. 

Der  var  saa  at  sige   noget  exotisk  ved  Ægteparret. 

Generalen,  Søn  af  en  rig,  vestindisk  Plantageejer,  var  fodt 
paa  St.  Thomas,  men  kom  som  Barn  til  Sjælland  med 
Faderen,  der  døde,  efter  at  han  var  bleven  adlet,  som 
Ejer  af  Gaarden  Knapstrup  ved  Holbæk.  I  ti  Aars  Alderen 
mistede  Sønnen  sin  Moder  og  stod  nu  forældi-eløs.  Men 
fra  Forældrene  havde  han  arvet  levende  Interesse  for 
Amerika  og  England,  for  engelsk  Levemaade  og  Skik. 
Man  saa  det  straks,  naar  man  traadte  ind  i  hans  stort- 
Dagligstue;  thi  den  var  indrettet  ganske  som  et  engelsk 
sitting  room.  Paa  Væggene  hang  der  Kobberstik  ug 
Akvareller,  der  gengav  Optrin  af  de  engelsk-franske  Krige 
i  Nordamerika  og  Vestindien.  Særlig  Opmærksomhed  til- 
drog sig  et  stort  Kobberstik  efter  den  engelske  Maler 
Benjamin  West's  bekendte  Maleri  „General  Wolfe's  Død 
i  Slaget  ved  Quebeck"  og  en  Akvarel,  der  gav  en  livfuld  Skil- 
dring af  Admiral  Rodney's  Sejr  over  Franskmændene  ved 
Guadaloupe  under  den   amerikanske  Uafliængighedskrig. 

Ved  Siden  af  Generalens  Dagligstue  var  et  Kabinet, 
hvilket  Fruen  betegnede  som  sin  egen  Domæne,  og  her 
mindede  Udstyrelse  og  Udsmykning  ganske  om  Frankrig. 
Generalinden  var  nemlig  paa  mødrene  Side  af  fransk 
Afstamning;  hendes  Mama  var  en  Boysset.  Ægtefæl- 
lerne levede  i  kærlig  Forstaaelse  med  hinanden,  men  i 
Valget  af  Billeder  var  de  Antagonister.  Thi  de  Billeder, 
som  prydede  Fruens  Vægge,  fremstillede  kun  Sejre,  som 
Franskmændene  havde  vundet  over  Engla^iderne  til  Sos 
i  de  vestindiske  Farvande. 

Medens  den  øvrige  Del  af  Selskabet  forsamlede  sig 
i  Dagligstuen,  gik  Brun  og  Generalen  ind  i  dennes  Kontor, 
der  laa  paa  den  modsatte  Side  af  Gangen.  Castenskjold 
var  i  Begreb  med  at  opføre  et  Drivhus  i  sin  Have  til 
tropiske  Frugter,  og  Gartner  Holbøll  ved  den  l)otaniske 
Have  i  København  havde  sendt  ham  et  Par  Tegninger 
og  Overslag  over  Omkostningerne.  Brun,  der  ønskede  sig 
et  nyt  Drivhus  i  Haven  ved  Sofienliolm,  havde  yttret 
Lyst   til  at  .se  Holl)ølls  Planer,  tig  det  var  i  def  ()jt'me<i. 

at  han  var  taget  til  Store  Frederikslund.  Sammen  med 
Generalen  studerede  han  nu  Papirerne  og  det  finansielle 
Spørgsmaal  meget  nøje. 

I  Dagligstuen  underholdt  Selskabet  sig  først  med 
hverandre  om  Generalens  Broder  paa  Borreby,  General- 
løjtnant Castenskjold,  som  nylig  havde  holdt  en  stor  Fest 
paa  Godset  i  Anledning  af  Afsløringen  af  et  Mmdesmærke 
for  sin  Svigerfader.  Etatsraad  Behagen,  en  af  Handels- 
standens Koryfæer.  Bønderne  havde  ved  den  Lejlighed 
hyldet  Generalløjtnanten  som  human  Godsejer;  Præsten 
i  Magleby  havde  i  en  begejstret  Skaaltale  for  General- 
løjtnantinden  rørt  alle  Kvinderne  indtil  Taarer.  Familien 
paa  Store  Frederikslund  havde  deltaget  i  Festen.  Mindes- 
mærket, som  var  udført  af  Professor  Stanley,  havde  gjort 
almindelig  Lykke.  Om  Aftenen  afbrændtes  et  stort  Fyr- 
værkeri.    Bønderne  havde  danset  til  Daggry. 

Værtinden  paa  Store  Frederikslund  skildrede  simpelt 
og  lunefuldt  Festen;  hvad  hun  fortalte  afgav  stadig  Til- 
knytningspunkter for  Yttringer  snart  af  den  ene,  snart 
af  den  anden  blandt  Tilhørerne,  saa  Konversationen  gik 
meget  livligt. 

Da  dette  Emne  var  udtømt,  rejste  Selskabet  sig. 
Billederne  paa  Væggene  i  Dagligstuen  og  Kabinettet 
toges  nærmere  i  Betragtning.  Medens  Grevinde  Schim- 
melmann  og  Frøken  Ko(-s  med  Interesse  hørte  paa 
Kandidat  Aagaards  instruktive  Foredrag  om  de  fransk- 
engelske Søbatailler,  var  de  to  Magistre,  Brøndsted  og 
Koes,  i  en  hvlig  Diskurs  om  et  Par  Akvarelbilleder  hen- 
holdsvis af  Forum  Romanum  og  Akropolis  i  Athen. 
Grevinde  Dernath  og  Frøken  Sneedorf  lyttede  med  en 
alvorsfuld  Mine  til  Generalinde  Castenskjold,  der  viste 
dem  et  lille  fint  udført  Maleri,  som  hun  tog  ned  fra  dets 
Plads.  Det  var  et  Billede  af  Linieskibet  ., Indfødsretten", 
der  for  tretten  Aar  tilbage  havde  forladt  Kap  i  Sydafrika, 
men  siden  havde  man  ikke  hørt  noget  til  det.  Der  kom 
en  Taare  i  Generalindens  øjne,  da  hun  fortalte,  at  hendes 

Søster  havde  været  forlovet  med  en  Officer  paa  det 
forulykkede  Skib. 

Nu  traadte  Etatsraad  Brun  og  General  Castenskjold 
ind  i  Dagligstuen.  De  havde  under  deres  Forhandling 
om  det  fremtidige  Drivhus  udfundet,  at  der  ved  dets 
Opførelse  kunde  foretages  en  ikke  ubetydelig  Besparelse. 
De  var  derfor  begge  i  en  oprømt  Stemning,  der  for 
Generalens  Vedkommende  yderligere  forøgedes  derved, 
at  Etatsraaden  havde  givet  ham  og  Fruen  en  Indbydelse 
til  Selskabet  paa  Antvorskov  Dagen  efter.  Man  kunde 
synes,  at  dette  var  noget  sent,  men  Brun  havde  sine 
Ejendommeligheder,  der  stundom  ikke  tog  det  saa  nøje 
med  Etiketten. 

Hele  Selskabet  samledes  derefter  i  Spisestuen  til  en 
five  o'clock-tea  med  Søsterkage.  Saa  snart  den  var  ind- 
tagen, kørte  Vognene  op  foran  Hovedindgangen. 

Hjemturen  til  Antvorskov  fandt  Sted  i  et  klart  og 
stille  Vejr.  Solen  var  sin  Nedgang  nær  paa  den  rød- 
glødende Aftenhimmel,  da  Selskabet  kørte  ind  i  Antvor- 
.skov  Slotsgaard. 


Den  følgende  Eftermiddag  samledes  i  den  tidligere 
Kongeborg  en  Skare  notable  Personligheder:  for  sidste 
Gang  blev  de  gamle  Sale  Vidne  til  et  Selskab,  der  i 
Henseende  til  Dragt  og  Moder  var  i  Empirestil,  men  af 
Tænkemaade  det  legitime  Kongedømme  saa  hengivent 
som  muligt.  I  Løl)et  af  en  Time  rullede  otte  Vogne, 
hvoraf  de  fem  var  Kalescher,  ind  i  Slotsgaarden.  Damer 
og  Herrer  begav  sig  først  til  de  for  dem  indrettede 
Garderoberum,  hvoifra  de  af  galaklædte  Tjenere  lededes 
til  et  stort  Gemak  i  Kongefløjen.  Der  stod  Etatsraad 
Brun  med  Grevinde  Dernath  ved  sin  Side  og  bød  de  Ind- 
trædende Velkommen.  Selskabet  fordelte  sig  derp;^:i  i 
de  tilstødende  Værelser. 

„Har  Etatsraaden  været  fornøjet  med  min  Hustrus 
Ledelse  af  den  indre  Administration?"  spurgte  Grev 
Dernatli,  en  soigneret  Herre,  Værten  med  et  Blik  til 
Grevinden. 

„Det  kan  De  være  overbevist  om  min  kære  Greve." 
lød  Svaret.  „I  de  Uger,  hun  har  forestaaet  Hushold- 
ningen, har  hun  saamænd  sparet  mig  adskillige  Snese 
Æg.  De  ved,  jeg  holder  nøjagtigt  Eegnskab.  I  Morgen 
kan  vi  vel  tale  om  det  Forretningsanliggende,  Deres 
Hustru  har  berørt  overfor  mig?" 

Grev  Dernath  nikkede  bejaende.  Han  begav  sig  hen 
til  Frøken  Betsy  Sneedorf,  hvem  han  just  fik  øje  paa. 
Den  unge  Dame,  der  stod  ved  en  Marmorkonsol  foran  et 
Pillespejl,  tog  sig  henrivende  ud  i  en  blegrød,  nedskaaren 
Silkekjole  med  Sølvblomster  i  Haaret. 

„Kan  man  tænke  sig  en  yndigere  Skikkelse!"  ud- 
brød Magister  Koés  til  Magister  Brøndsted  og  Aagaard: 
„man  skulde  tro,  at  det  var  en  af  Chariterne." 

Brøndsted  bifaldt  Yttringen,  da  denne  var  af  klassisk 
Karakter.  Men  Aagaard  bemærkede,  at  man  hellere 
maatte  sammenUgne  Skikkelsen  med  en  af  Freyas  Ter- 
ner, saa  blev  man  da  i  den  nordiske  Stil.  Han  kastede 
et  forelsket  Blik  paa  Marie  Koes,  der  just  gik  forbi  i  en 
hvid  Dragt. 

En  mørk  Herre  af  Middelhøjde  med  markerede  An- 
sigtstræk førte  Pastorinde  Winther  fra  Fensmark  frem 
for  Etatsraaden  og  Grevinde  Dernath.  Herren,  en  fransk 
Royalist  ved  Navn  Charles  Renaud,  havde  i  længere  Tid 
opholdt  sig  i  Fensmark  Præstegaard. 

„Det  var  kedeligt,  Pastorinde,"  sagde  Brun,  ..at  Hs. 
Velærværdighed  ikke  kunde  komme  herover  til  Antvor- 
skov i  Dag." 

„Min  Husbond  beklagede  det  selv,"  svarede  Pastor- 
inden,  „men  Etatsraaden  ved,  at  han  nødvendigvis  maatte 
begive  sig  til  Geheimeraad  Holstein-Rathlou  paa  Lystrup." 

„Sig  mig,  hvorledes  Deres  Søn,  Kristian,  har  det?" 


spurgte  Grevinde  Demath  Pastorinden.    „Kan  han  frem- 
deles efterligne  de  forskellige  Sangfugle?" 

„Ja.  Grevinde,  en  Dreng  kan  ikke  glæde  sig  mere 
over  Natui'en  end  han.  Jeg  tror.  der  bor  en  Sangfugl  i 
hans  Brj'st." 

Næppe  havde  Pastorinden  forladt  Etatsraaden,  før 
Marie  KoOs  ilede  hende  i  Møde  og  hilste  hjerteligt  paa 
hende.  Hr.  ( "harles  Renaud  saas  nu  i  livlig  Samtale  med 
Gre\inde  Schimmelmann.  De  havde  tidligere  mødt  hin- 
anden hos  den  danske  Gesandt  i  Paris,  Gehejmeraad 
Blome.  Begge  havde  de  deltaget  i  en  Fest,  som  Gesandten 
havde  givet  i  Januar  1792  i  Anledning  af  Kristian  den 
Syvendes  Fødselsdag.  Festen  havde  Ludvig  den  Seks- 
tende og  Dronning  Marie  Antoinette  beæret  med  deres 
Nærværelse.  Hds.  Majestæt  havde  vakt  Beundring  ved 
den  Værdighed  og  Ynde,  hvormed  hun  forte  sig  i  en 
Kvadrille.  Det  var  just  om  dette  Emne.  Renaud  og 
Grevinde  Schimmelmann  konverserede  hinanden. 

Grev  Demath  havde  imidlertid  underholdt  sig  med 
Frøken  Sneedorf  om  hendes  Fader,  Kommandørkaptajnen, 
der  var  kommen  hjem  fra  et  øvelsestogt  med  Kadetterne 
og  snart  skulde  ud  igen.  Pludselig  udbrod  han.  idet  han 
saa  hen  mod  Brun:  „Men  der  har  vi  jo  min  ærede  Ven! 
Hvem  er  det,  der  staar  ved  hans  Side?" 

„Det  er  Løjtnant  Anker,"  svarede  Frøkenen.  „Han 
er  for  kort  Tid  siden  kommen  tilbage  fra  London.'" 

„Det  er  første  Gang  jeg  ser  ham,'*    sagde  Demath. 

Sneedorf  førte  Anker  hen  til  Greven.  Han  forestil- 
lede den  unge  Officer  for  ham.  Efter  at  Præsentationen 
havde  fundet  Sted.  og  nogle  Yttringer  var  vekslede  mel- 
lem Dernatli  og  Anker,  fjernede  Kommandørkaptajnen 
sig  med  hin. 

Anker  vendte  .sig  mod  Frøken  Betsy.  Hun  gjordt 
ham  tiere  Spørgsmaal  om  hans  Englandsrejse. 

Kommandørkaptajn  Sneedorf  var  en  Personlighed, 
der  nod  ahnindelig  Kgard:  lians  Ankomst  var  en  Begiven- 

hed,  som  vakte  alles  Interesse.  Sneedorf  havde  ikke  blot 
et  stort  Navn  som  Søofficer  og  Chef  for  Kadetakaderaiet, 
men  han  udmærkede  sig  ved  Veltalenhed  og  var  yndet 
som  Poet.  Hans  A^ise  om  Hr.  Henrik  Gerner  og  det 
kunstige  Pumpeværk  i  Dokken  var  kendt  af  hele  Folket. 
Blandt  Sømænd  var  det  en  beundret  Bedrift,  at  han  først 
af  alle  havde  ført  en  Fregat  gennem  Lille  Belt.  Snee- 
dorf, der  nu  nærmede  sig  Halvtredsaarsalderen,  var  af 
Ydre  en  mørk  og  fin  Personlighed. 

Dette  sidste  galdt  ogsaa  om  den  tyveaarige  Erik 
Anker,  Sekondløjtnant  i  Hestgarden.  Han  havde  sort, 
krøllet  Haar,  mørkeblaa  øjne  og  var  høj  af  Vækst.  I 
Dag  bar  han  civil  Dragt  brun  Kjole,  hvid  Vest,  sorte 
Knæbenklæder  og  hvide  Silkestrømper.  Erik  Anker  stod 
i  Yndest  hos  Brun,  der  var  en  god  Ven  af  hans  Fader, 
Direktøren  for  det  dansk-asiatiske  Kompagni,  Karsten 
Anker. 

Nu  viste  Generalmajor  Castenskjold  og  Fme  sig. 
Lige  efter  dem  kom  Justitsraadinde  Neergaard  fra  Førslev 
og-  Frederikke  Koés.  Den  første,  en  otteogtj^veaarig  Dame, 
var  en  interessant  Skikkelse.  Justitsraadinden,  en  født 
3Iourier,  var  kommen  til  Verden  i  Makao  i  Kina.  Maaske 
indeholdt  denne  Omstændighed  Forklaringsgrunden  til,  at 
hun  ved  festlige  Lejligheder  stedse  bar  kinesisk  Silkestof 
og  liavde  kinesisk  Vifte.  Hun  sværmede  for  kinesisk 
Poesi,  som  hun  kendte  gennem  engelsk  og  fransk  Over- 
sættelse. 

Frederikke  Kor-s  var  en  tækkelig  ung  Pige  ligesom 
Tvillingsøsteren  Marie.  Brøndsted,  hendes  Forlovede,  førte 
hende  med  glædestraalende  Blikke  hen  til  en  lille  Puf  i 
Salens  Baggrund,  hvor  de  satte  sig.  Hun  fortalte  ham 
om  sit  Ophold  paa  Førslev  og  om  et  Besøg,  hun  sam- 
men med  Justitsraadinde  Neergaard  havde  aflagt  hos 
Grev  Danneskjold-Samsø  paa  Næsbyholm.  Grevinden,  en 
Datter  af  Admiral  Kaas,  havde  til  sine  Gæsters  Adspre- 
delse arrangeret  et  Dameselskab  i  det  kinesiske  Lysthus 

i  Haven.  Flere  Ingeniørofficerer  havde  en  Dag  gjort  Visit 
paa  Næsbyholm.  hvor  de  med  sior  Interesse  havde  stiftet 
Bekendtskab  med  Grev  Danneskjold-Samsøs  Projekt  om 
Susaaens  Uddybning. 

Koffardikaptajn  Riegels,  en  lille  rødmusset  Mand  med 
et  jovialt  Ansigtsudtrj^k,  standsede,  efter  at  han  havde 
gjort  Honnør  for  Værten,  foran  Justitsraadinde  Neergaard. 

„Fruen  husker  mig  maaske  fra  i  Fjor?"  spurgte  han. 
,,Jeg  havde  den  Ære  at  hilse  paa  Justitsraadinden  hos 
Feschier  i  Selskabet  i  Anledning  af  hans  Fødselsdag.*^ 

„Kaptajn  Riegels,"  udbrød  hun,  „fører  De  stadig 
Skib' for  asiatisk  Kompagni?" 

„Det  gør  jeg.  Erindrer  Frut-n.  at  vi  havde  fælles 
Minder  fra  Makao?" 

Justitsraadinden  smilte.  „Det  er  kun  ganske  faa." 
yttrede  hun:  „men  jeg  var  jo  et  Barn,  da  jeg  forlod 
Kina.    løvrigt  læser  jeg  meget  om  Landet." 

„Der  kommer  Enkegrevinde  Holstein-Holsteinborir 
og  Frøken  Julie  Bjelke,"  sagde  General  Castenskjold  til 
sin  Frue. 

Enkegrevinden,  en  født  Komtesse  Kantzau-Breiten- 
burg,  var  en  Dame  med  fint  aristokratisk  Ydre.  Frøken 
Bjelke,  Konventualinde  i  Gisselfeld,  udmærkede  sig  ved 
smukke  Ansigtstræk  og  et  tiltalende  Skælmeri  i  Blikket, 

Castenskjold  og  hans  Fnie  gik  hen  imod  dem,  og 
snart  var  en  livlig  Samtale  i  Gang.  Generalen  erkyndigede 
sig  om  Enkegrevindens  Broder,  Grev  Konrad  Rantzau. 
der  for  kort  Tid  siden  var  vendt  tilbage  til  Breitenburg 
i  Holsten  fra  en  toaarig  Udenlandsrejse.  Enkegrevinden 
havde  jævnHg  modtaget  Breve  fra  ham.  Han  liavde  deri 
givet  interessante  Skildringer  af  Napoleons  Kroning  i 
N6tre  Dame  Kirken  og  i  Milano,  hvilke  Begivenheder 
han  personligt  havde  overværet.  Grevinde  Holsteinborg 
lovede  at  laane  Castenskjold  Brevene  til  Gennemlæsning. 
Han  takkede  og  erklærede,  at  Skildringen  vilde  interessert- 


ham;  men  han  tilføjede,  at  han  ellers  ingen  Sympathi 
havde  for  Bonaparte. 

Hele  Selskabet  var  nu  samlet  i  de  tre  Sale.  Herrer 
og  Damer  blandedes  mellem  hverandre.  Etatsraad  Brun 
og  Grevinde  Dernath  gik  fra  den  ene  Gruppe  til  den 
anden,  idet  de  fandt  paa  forskelUge  Konversationsemner 
af  mere  eller  mindre  aktuel  Betydning.  Grevinden  varie- 
rede Themaet  om  nogle  fashionable  Brylluper  og  For- 
lovelser, som  i  den  sidste  Tid  havde  fundet  Sted  i  Slagelse 
og  Omegn.  Etatsraaden  talte  snart  om  Høstudsigterne, 
snart  om  Handelskonjunkturerne,  snart  om  Roedyrkning, 
snart  om  engelske  Orlogsmænds  Overfald  paa  danske 
Koffardiskibe. 

Pludselig  indtraadte  der  i  Salene  et  af  disse  øje- 
bhkkes  Stilhed,  hvilket  man  ikke  kan  forklare  sig.  Etats- 
raad Brun  benyttede  sig  af  Situationen  og  raabte  med 
høj  Stemme:  „Jeg  tillader  mig  at  indbyde  hele  Sel- 
skabet til  at  aflægge  Besøg  i  Rotundaen  lige  her  neden- 
for i  Haven  for  at  se  paa  det  nylig  fuldendte  Maleri: 
„Grev  Bernstorfs  Besøg  paa  An  vorskov  1796"." 

Almindeligt  Bifald  hilste  Indbydelsen.  Brun  gik  med 
Grevinde  Holstein- Holsteinborg  ved  sin  Side  i  Spidsen 
for  Selskabet  ned  til  Rotundaen. 

Kunstneren,  der  havde  malet  Billedet,  var  en  Skole- 
lærersøn fra  Sørbymagle,  en  Elev  af  Lorenzen,  der  blandt 
andet  kendes  fra  sit  store  Stykke  „Slaget  paa  Rheden". 
Fru  Frederikke  Brun  havde  taget  sig  af  den  unge  Maler. 
Til  Gengæld  havde  denne  foræret  Etatsraaden  nævnte 
Maleri,  som  han  lige  nyhg  havde  lagt  sidste  Haand  paa 
i  Rotundaen,  hvor  det  endnu  stod  opstillet. 

Billedets  Emne  var  det  Besøg,  som  Statsministeren, 
Grev  Andreas  Peter  Bernstoif,  havde  aflagt  hos  sin  Sviger- 
søn, Grev  Dernath,  paa  Antvorskov  i  August  1796.  Den 
berømte  Statsmand  var  her  Genstand  for  varm  Hyldest 
fra  Landbefolkningens  Side.  Kunstneren  havde  valgt  det 
øjeblik,  da  Bernstorf,  staaende  i  Slotsgaarden  og  omgiven 

af  sine  Nærmeste,  betragtede  det  forbidragende  Tog  af 
festligklædte  Bønder.  Mændene,  der  var  til  Hest.  hilste 
ham  med  jublende  Hurraraab,  Kvinderne  tilviftede  ham 
med  grønne  Grene.  Trompetfanfarer  lød,  Kanonsalver 
affyredes,  det  med  Flag  og  Blomsterguirlander  smykkede 
Slot  dannede  en  historisk  Eamme  om  det  hele.  Der  var 
dramatisk  Liv  og  Fart  i  Fremstillingen;  Karakteristiken 
af  de  fremtrædende  Figurer  var  gennemgaaende  god, 
navnlig  galdt  det  om  Grev  Bernstoif,  hvis  fine  Fysiognomi 
i  dette  Øjeblik  straalede  af  Glæde  og  Erkendtlighed,  hvad 
der  ogsaa  lagde  sig  for  Dagen  i  hans  hilsende  Haand- 
bevægelse. 

Grev  og  Grevinde  Dernath,  der  begge  havde  deltaget 
i  Festen,  forklarede  Selskal)et  Billedets  Enkeltheder.  Grev- 
inden, som  var  henrykt  og  stolt  over  sin  afdøde  Fader, 
fik  flere  Gange  Taarer  i  Øjnene.  Brun  erklærede,  at 
dette  Maleri  vilde  blive  ham  en  af  de  kæreste  Erindrin- 
ger om  Antvorskov,  naar  han  havde  forladt  dette.  Sel- 
skabet ydede  den  fraværende  Kunstner  sin  Anerkendelse. 

Brun  og  Dernath  trak  sig  derpna  tilbage  til  den 
forstes  Arbejdsværelse.  Her  konfererede  de  med  hin- 
anden om  Kobet  af  et  stort  Parti  Stangjern,  der  just  for 
øjeblikket  var  til  at  faa  paa  meget  gunstige  Betingelser. 
De  enedes  om  at  benytte  Konjunkturen. 

Klokken  slog  seks.  Med  Grevinderne  Dernath  og 
Holstein  i  Spidsen  gik  Selskaliet  tilbage  til  Slottet.  Under 
denne  korte  Vandring  kom  de  to  Frøkner  Koes  hen  til 
Pastorinde  Winther  for  at  erkyndige  sig  om  deres  Be- 
kendte i  Fensmark.  Efter  Moderens  Død  var  Marie  og 
Frederikke  nemlig  bleven  sat  i  Hust't  hos  Præsten  der. 
hvor  de  altsaa  havde  haft  deres  andet  Barndomshjem. 

Kort  efter  var  hele  Selskabet  placeret  om  Taflet  i 
Riddersalen.  Brun  havde  besluttet,  at  Antvor.skov  ved 
den  sidste  Fest,  han  holdt  der.  skulde  gore  et  varigt 
Indtryk  paa  Gæsterne.  For  Taflets  Vedkonmieude  naaede 
han  ganske  sit  Maal:  thi  Opsatser  og  Service  var  særdeles 

pragtfulde  og  Blomsterslyngningerne  meget  smagfulde. 
Dagen  kastede  endnu  et  stærkt  Skær  over  det  hele. 

„Som  sukcessive  Ejere  af  Antvorskov  vil  vi  drikke 
et  Glas  med  hinanden,"  sagde  Brun  til  Grev  Dernath. 
„Samtidig,"  tilføjede  han,  „vil  vi  løfte  Glasset  for  de  to 
smukke  Repræsentanter  for  vor  Forgænger,  Frøknerne 
Marie  og  Frederikke  Koes."     Hilsener  blev  udvekslede. 

„De  to  unge  Damer  fødtes  i  en  lykkelig  Stund," 
bemærkede  General  Castenskjold  til  Kaptajn  Riegels;  „det 
var  lige  efter,  at  Deres  kgl.  Højheder  Kronprinsen  og 
Kronprinsessen  paa  deres  Bryllupsrejse  til  København 
havde  gæstet  Antvorskov  her  to  Dage." 

„Det  Besøg  var  en  stor  Ære!"  udbrød  Kaptajnen. 

„Jeg  var  saa  lykkehg  at  se  det  høje  Par  dengang," 
faldt  Pastorinde  Winther  ind;  „hvor  var  Hds.  kgl.  Højhed 
dejlig!" 

„A  propos,"  spurgte  Dernath  over  Bordet  Grevinde 
Schimmelmann,  »har  Deres  Gemal  været  hos  Kronprin- 
sen i  Kiel?" 

„Hs.  kgl.  Højhed  har  i  den  sidste  Maaned  holdt  den 
ene  Militærre  vue  efter  den  anden,"  svarede  Grevinden, 
„og  Schimmelmann  fik  derfor  kun  med  Vanskelighed  en 
ganske  kort  Audiens  hos  ham  paa  Slottet.  Min  Mand 
deltog  iøvrigt  den  7.  Juli  i  Landgrev  Karls  Festtaflfel 
paa  Louisenlund  i  Anledning  af  Hertuginde  Louise 
Augustas  Fødselsdag." 

Medens  der  mellem  Castenskjold,  Brun  og  Dernath 
udspandt  sig  en  Diskussion  om  Hesteracerne  i  det  danske 
Monarki,  talte  Sneedorf  og  Riegels  med  hinanden  om 
Englændernes  Sejr  ved  Madeira  i  Foraaret  over  den  franske 
Admiral  Linois.  Den  øvrige  Del  af  Selskabet  havde  sin 
Opmærksomhed  henvendt  paa  Konversationen  mellem 
Løjtnant  Anker  og  Frøken  Betsy  Sneedorf,  hans  Borddame. 

„Deres  Fortælling  om  Livet  i  London  interesserede 
mig  meget,"  sagde  Frøkenen  til  Anker.  „Men  jeg  har 
iøvrigt  tidligere  hørt  om  det." 

„Frøkenen  kommer  maaske  i  den  engelske  Gesandts 
Familie." 

„Jeg  har  ikke  den  Ære.  Men  hos  Grev  Schimmel- 
niann  paa  Sølyst  har  jeg  hyppigt  været  sammen  med 
Grev  Herman  Wedel  Jarlsberg.  Han  har  jo  tilbragt  ti 
Aar  i  London  og  fortalt  mig  om  high  life  der." 

„Frøkenen  ved  vel,  at  han  er  bleven  forlovet  med 
min  Kusine,  Karen  Anker?" 

„Min  Fader  bragte  os  forleden  Dag  Efterretningen. 
Grev  Herman  Wedel  opholder  sig  for  Tiden  i  Kongsberg." 

„Ja,  men  nu  skal  han  sammen  med  sin  Forlovede 
og  Svigerfaderen  paa  en  romantisk  Udflugt  til  Hardanger." 

„Tillad  mig.  Løjtnant  Anker  at  gøre  Dem  et  Spørgs- 
maal,"  sagde  Frøken  Bjelke;  „har  De  i  London  været 
sammen  med  Hertugen  af  Devonshire?" 

„Jeg  har  været  hans  Gæst  baade  i  Piccadilly  og  paa 
hans  Landsæde,  Chisvvich  House." 

„Det  er  der,  den  dejlige  Allée  af  Cedertræer  og  de 
kolossale  Taxushække  findes,"  yttrede  Grevinde  Holstein: 
„min  Gartner  har  ofte  berømmet  dem  for  mig." 

„Hos  Hertugen  har  vel  Løjtnanten  mødt  Whig- 
føreren, Charles  Fox?"  spurgte  Aagaard.  ,,Det  er  en 
Ven  af  Huset." 

„Der  har  vi  igen  Historikeren!"  udbrød  Brøndsted, 
hvad  Koes  sanktionerede  med  et  lignende  Udbrud.  Marie 
Koes  nikkede  beundrende  til  Aagaard;  hendes  Søster 
Frederikke  saa  med  et  bifaldende  Smil  paa  Brøndsted. 

„Løjtnanten  sværmede  vel  for  den  dejlige  Hertug- 
inde Georgiana  af  Devonshire,"  sagde  Grevinde  Schimmel- 
mann;  „nu  er  Hertuginden."  fojede  hun  vemodigt  til. 
„desværre  død." 

„Hun  blev  bortreven  i  Foraaret."  yttrede  Anker. 
„Ja,  jeg  har  beundret  hendes  Skønhed  og  Aand." 

„Hun  politiserede,"  sagde  Aagaard :  „det  var  hende, 
der  ved  en  Valghandling  kyssede  en  Slagter  for  at  vinde 
lians  Stemme  for  Fox." 


Denne  Udtalelse  hørte  hele  Selskabet  og  hengav  sig 
til  en  hjertehg  Latter.  Taflet  nærmede  sig  nu  sin  Af- 
slutning; Stemningen  var  animeret.  Etatsraad  Brun  udbad 
.sig  Tavshed,  da  han  ønskede  at  sige  nogle  Ord. 

„Højvelbaarne,  højtærede  Forsamling!"  Etatsraaden 
rømmede  sig,  idet  han  lod  Blikket  glide  hen  over  Sel- 
skabet. „Der  er,"  vedblev  han,  „en  særhg  Anledning  til, 
at  jeg  har  tilladt  mig  at  indbj^de  Dem  til  denne  Sam- 
menkomst. Da  jeg  ikke  er  Taler,  vil  jeg  fatte  mig  i  den 
størst  mulige  Korthed.  Jeg  vil  foreslaa  to  Skaaler.  Den 
ene  er  for  det  njrforlovede  Par,  Magister  Brøndsted  og 
Frøken  Frederikke  Koés.  Gid  den  Pagt,  de  Unge  har 
sluttet  med  hinanden,  maa  blive  dem  til  sand  og  varig 
Lykke.     En  Skaal  for  Parret!" 

Brøndsted  og  Frøkenen,  der  havde  rejst  sig,  saasnart 
deres  Navne  blev  nævnede,  bøjede  sig  med  en  takkende 
Bevægelse.  Selskabet  løftede  Glassene  og  saa  hen  paa  dem. 

Efter  nogle  øjeblikkes  Tavshed  tog  Etatsraaden  atter 
Ordet.  „Den  anden  Skaal,"  sagde  han  og  rømmede  sig 
tvende  Gange,  „er  for  de  to  Magistre,  Koés  og  Brøndsted. 
De  staa  i  Begreb  med  at  gøre  en  lang  Udenlandsrejse, 
paa  hvilken  de  vil  besøge  Grækenland.  Der  vil  de  bese 
Ruiner  fra  Oldtiden  og  foretage  Udgravninger.  Det  er 
meget  prisværdigt.  Men  jeg  opfordrer  de  to  Magistre  til 
ogsaa  at  lægge  Mærke  til  Fasanerne  ved  Thermopylæ  og 
Faarene  i  Arkadien,  hvis  de  kommer  derhen.  Den  arka- 
diske Faaremælk  giver  en  uforlignelig  Ost.  Gid  Malvasieren 
maa  smage  dem  godt.  Det  skulde  glæde  mig.  om  De 
efter  Deres  Hjemkomst  kunde  give  mig  Oplysninger  om 
de  nævnte  Faar.  Ellers  ønsker  vi  alle,  derom  kan  De 
være  forvissede,  at  De  maa  faa  et  rentabelt  Udbylte  af 
Rejsen,  og  at  de  Forventninger,  de  Lærde  har  om  Dem 
begge,  maa  gaa  i  Opfyldelse.  Ser  De  paa  Rejsen  gen- 
nem Italien  min  Kone,  saa  hils  hende  fra  mig  og  Sel- 
skabet her.  Lad  os  ønske  de  to  Magistre  Lykke  paa 
Rejsen." 

Denne  Skaal  vandt  varm  Tilslutning.  Brøndsted  og 
Koés  tømte  glade  og  stolte  deres  Glas.  „Qvod  felix 
faustumqve  sit!"  udbrød  Aagaard;  han  mente,  at  Bruns 
Tale  skulde  krydres  med  et  klassisk  Citat.  Marie  Koés 
var  henr3^kt  over  hans  Lærdom. 

„Etatsraadens  Taler, '"  sagde  Riegels  til  Sneedorf, 
,,er  korte  og  logiske;  det  kan  man  ikke  nægte.'' 

,,Ja,"  lød  Svaret,  „men  de  mangler  Blomster;  der 
er  ingen  Fantasi  i  dem.  Nej,  saa  kan  Etatsraadinden 
rigtignok  ganske  anderledes." 

„Sandt  nok,"  bemærkede  Castenskjold,  paa  hvem 
Sneedorfs  Blik  just  faldt,  „men  Fruen  er  ogsaa  en  stor 
Digterinde." 

„Etatsraadinde  Bruns  „Gedichte"  hører  til  min 
Yndlingslekture,"  yttrede  Generalinden.  „Hvor  er  ikke 
hendes  „Lied  auf  Rigi  gesungen"  henrivende." 

General  Castenskjold  slog  paa  sit  Glas,  idet  han 
henvendende  sig  til  Brun  sagde:  .,Med  Deres  ærede 
Tilladelse.  Højvelbaarne  og  højtærede  Samtidig':'"  — 
denne  sidste  Benævnelse  gjorde  Lykke  hos  Selskabet  — 
„lad  os  tømme  et  Bæger  for  Etatsraadinden  og  Datteren, 
Frøken  Ida,  der  nu  l)egge  vandrer  dernede  ved  den 
dejlige  Genfersø.  Vi  onsker,  at  Frøkenen  hurtigt  maa 
genvinde  sit  Helbred,  og  at  hun  ligesom  sin  Moder  man 
sanke  skønne  Blomster  i  Hesperien." 

„Det  var  poetisk  talt,"  bema^rkede  Betsy  Snee-dorf 
sagte  til  Grevinde  Schimmelniann. 

ønsket  fandt  den  varmeste  Genklang  iios  alle.  Brun 
takkede.  Brøndsted  og  Koes  bevidnede  den  fraværende 
Etatsraadinde  den  dybeste  Erkendtlighed,  fordi  Initiativet 
til  den  festlige  Sammenkomst  paa  Antvorskov  forinden 
deres  Afrejse  var  udgaaet  fia  hende. 

Fifter  Bordet  samledes  en  Del  af  Herrerne  i  Ktats- 
raadens  store  Arl)ejdsværelse.  Damerne  tog  Plads  i 
Have.salen,  gennem  hvis  aabnede  Fløjdør  den  kølige  Aften- 

luft  strømmede  ind.  Den  store  Lysekrone  blev  tændt  og 
kastede  et  festligt  Skær  ud  over  Selskabet. 

Brøndsted  bød  sin  Forlovede  Armen  og  førte  hende 
ned  i  Haven,  i  hvis  Gange  de  gik  frem  og  tilbage  i  for- 
trolig Samtale  om  hans  forestaaende  Rejse. 

Løjtnant  Anker  og  Aagaard  forblev  hos  Damerne. 

„Men  der  hænger  jo  en  Guitar,"  udbrød  Frøken 
Bjelke,  hvis  Blik  faldt  paa  Væggen  over  en  Etagere  i  et 
Hjørne  af  Salen. 

„Det  er  Fru  Frederikkes  Guitar,"  sagde  Grevinde 
Dernath. 

„Kære  Francoise,"  yttrede  Grevinde  Holstein,  „De 
nægter  ikke  at  spille  og  synge  Arien  af  Richard  Løve- 
hjerte: „6  Richard,  mon  roi."  Alle  Damerne  sluttede 
sig  til  Anmodningen.  Anker  rakte  Grevinde  Schimmel- 
maun  Guitaren. 

„De  ved,  kære  Frederikke,  at  denne  Arie  er  mig 
dyrebar;  jeg  synger  den  meget  gerne."  Grevinde  Schim- 
melmann  stemte  hurtigt  Instrumentet.  Hun  foredrog 
med  smagfuldt  Akkompagnement,  med  Følelse  og  smuk 
Stemme  den  historisk  berømte  Sang.  Almindehg  An- 
erkendelse var  hendes  Belønning. 

Brøndsted,  der  imidlertid  var  kommen  ind  i  Salen 
med  sin  Forlovede,  vendte  sig  nu  til  Aagaard.  „De  vil 
sikkert  ikke  vægre  Dem  ved  at  deklamere  noget  af  Deres 
Yndlingsdigter  Shakespeare  " 

„Det  tør  jeg  næppe  driste  mig  til,"  svarede  Kandi- 
daten.    „Intet  Afslag"  lød  det  fra  alle  Sider. 

„Som  de  høje  Damer  behager.  Jeg  er  her  i  det 
heldige  Tilfælde,  at  jeg  kan  recitere  for  dem  et  Fragment 
af  kgl.  Skuespiller  Foersoms  Oversættelse  af  Tragedien 
„Julius  Cæsar".  Han  læste  det  op  ft>r  mig,  da  jeg  sidst 
besøgte  ham  paa  Egegaard  ved  Lyngby.  Oversættelsen 
finder  jeg  ganske  fortræffelig;  han  tillod  mig  at  tage  en 
Afskrift  af  den." 

Efter    denne    historiske  Indledning   traadte  Aagaard 

lien  bag  en  Lænestol  og  begyndte  med  utvungen  Hold- 
ning Recitationen.  Etatsraad  Brun,  der  havde  forladt 
Herrerne  i  Arbejdsværelset  for  at  se  til  Damerne,  viste 
sig  i  det  samme  i  Døren,  hvor  han  blev  staaende  som 
Tilhører. 

Aagaard  deklamerede  med  et  kraftigt,  sonort  Organ 
den  Scene,  hvor  Antonius  holder  Talen  over  Cæsars  Lig 
og  med  snild  Beregning  ophidser  Mængden  mod  de 
sammensvorne  Mordere.  Særlig  vinder  han  Folkestem- 
ningen ved  Kundgørelsen  af  Cæsars  Testamente,  i  Følge 
hvilket  hver  romersk  Borger  skal  have  fem  og  halvfjers 
Drachmer,  og  den  Afdodes  Lunde  og  Haver  skal  staa 
aabne  for  Folket  til  dets  Vederkvægelse  og  Lyst. 

Deklamationen  gjorde  overordentlig  Lj^kke.  Man 
fandt,  at  Aagaard  som  Deklamator  mindede  ikke  saa  lidt 
om  Michael  Rosing.  Marie  Koes  var  aldeles  betagen  af 
Fremsigelsen.     Etatsraaden  klappede. 

„Det  var  saamænd  en  ret  anstændig  Sum,  hver 
Borger  fik.''  sagde  Brun;  „lad  se,  fem  og  halvfjerds  Drach- 
mer, hvor  meget  bliver  det  i  vore  Penge?'* 

„Det  kan  vel  blive  en  25  Rigsdaler,"  yttrede  Brondsted. 

.,Det  var  sandelig  dengang  en  ret  artig  Skilling," 
vedblev  Brun.  „Der  var  dog  en  vis  Lighed  mellem 
Julius  Cæsar  og  vor  kære,  afdøde  Arveprins  Frederik. 
Hs.  kgl.  Højhed  aabnede  ogsaa  sin  Lund.  nemlig  Sorgenfri 
Park.  for  det  store  Pul)likum.'' 

Bruns  Omtale  af  Arveprinsen  henledede  Konversa- 
tionen paa  Sønnen,  Prins  Kristian,  der  for  en  Maaned 
siden  havde  holdt  Bryllup  i  Ludvigslust  med  Prinsesse 
Charlotte  af  Mecklenborg.  Om  Prinsens  smukke  Ydre 
og  aandelige  Begavelse  var  alle  enige,  og  Prinsessen 
skulde  i  begge  Retninger  ikke  staa  tilbage  for  ham,  naar 
hun  blot  iiavde  været  højere  af  Vækst.  Efter  hvad  man 
hørte  fra  Hofkresen  i  Ludvigslust  skulde  hun  vtere 
lunefuld  og  lidenskabelig.  Derpaa  omtaltes  Slottet  i 
Ploen,    cU-r    var    istandsat    til    det    nygifte   Par    og    den 

storartede  Modtagelse,   som  ventede  dette  ved   det  fore- 
staaende  Besøg  hos  Kronprinsen  i  Kiel. 

Under  denne  Diskussion  traadte  Dernath,  Sneedorf, 
Castenskjold  og  Koes  ind  i  Havesalen.  De  kom  fra  Etats- 
raadens  Arbejdsværelse,  hvor  de  med  Velbehag  havde 
røget  en  Cigar,  som  Brun  havde  købt  hos  et  Fimia  i 
Hamborg. 

Tilbage  i  Arbejdsværelset  blev  Kaptajn  Riegels  og 
Charles  Renaud,  der  ved  en  Astrallampes  Skin  fortsatte 
Rygningen  og  nippede  hver  til  et  Glas  Frontignac.  Et 
Vindu  ud  mod  Haven  stod  aabent,  saa  man  kunde  høre 
Konversationen  i  Salen,  men  ikke  skelne  mellem  Ordene. 

Nu  da  vi  er  alene  Hr.  Renaud,  sagde  Riegels,  er 
der  en  Oplysning,  De  sikkert  er  i  Stand  til  at  kunne 
give  mig.  Det  er  om  Grevinde  Schimmelmann.  Hvor 
hun  er  en  pikant  Dame."  —  .  . 

,.Ja,  pikant,  interessant,  charmant!"  afbrød  Renaud 
ham,  idet  han  løftede  Glasset. 

„Er  det  sandt,  at  hun  nedstammer  fra  den  berømte 
franske  General,  som  man  kalder  den  store  Condé?" 

„Vraimant,  Hr.  Kaptajn,"  lød  Svaret,  „gennem  sin 
Moder  Marguerite  de  Bourbon,  legitimeret  Datter  af 
Greven  af  Charolais." 

„Jeg  har  aldrig  hørt  en  saadan  nævne.  Var  det  en 
fremragende  Mand  ? " 

„Greven  var  en  distingveret  Person,  Hr.  Kaptajn.  Han 
sloges  mod  Tyrkerne,  drak  sin  Maitresse  under  Bordet 
og  lod  hende  indebrænde,  myrdede  sin  Tjener '' 

„Hold  inde,  Hr.  Renaud,"  udbrød  Riegels.  „det  var 
en  Satans  Karl,  han  var  jo  næsten  et  Sidestj^kke  til 
Tamerlan.  Heldigvis  slægter  da  Grevinde  Schimmelmann 
ikke  sin  Bedstefader  paa." 

„Hun  minder  ganske  om  sin  noble  og  fine  Fader, 
Grev  Danneskjold  Løvendal,"  sagde  Renaud.  „Nu  tør 
jeg  nok  udbede  mig  en  Oplysning  af  Dem,  Hr.  Kap- 
tajn?" 

„Jeg  staar  ganske  til  Deres  Tjeneste:  blot  det  drejer 
sig  om  noget,  der  falder  indenfor  min  Metier." 

,,Som  Sømand  har  De  vel  været  i  Amerika?" 

„Jeg  har  gjort  fire  Rejser  fra  København  til  Fila- 
delfia,  og  derfra  har  jeg  et  Par  Gange  sejlet  til  New  York. 
Jeg  har  i  Amerika  været  i  fint  Selskab,  men  jeg  har  og- 
saa  stiftet  Bekendtskab  med  Kneipelivet." 

„Il  vient  å  propos!  Jeg  var  forleden  Aften  med 
Pastor  "Winther  i  Besøg  hos  Præsten  i  Herlufmagle.  Der 
var  vi  sammen  med  en  Styrmand,  som  sang  noglr 
gemytlige  amerikanske  Viser.  Der  var  især  en,  som 
morede  mig  overordentligt.  Den  begyndte  med  Ordene: 
Yankee  Doodle " 

„Den  baade  kender  og  kan  jeg."  faldt  Riegels  ind. 
„Nu  skal  De  høre."  Riegels  trommede  med  Fingrene 
paa  Bordet,  medens  han  nynnede: 

Yankee  Doodle  came  to  town, 

How  do  jou  think  they  serv'd  him! 

One  took  his  bag  and  one  his  scrip.. 
The  quicker  for  to  starve  him. 

„Hvor-  er  den  amusant."  udbrod  Renaud  leende. 
„Gid  jeg  havde  Teksten." 

„Jeg  skal  nedskrive  hele  Visen  til  Dem  og  sende 
den  til  Fensmark,"  sagde  Riegels. 

„Je  vons  serais  bien  obligé!"  yttrede  Renaud.  ,,Ah. 
men  hør,  hvilken  prægtig  Stemme." 

Det  var  Løjtnant  Anker,  der,  inde  i  Havesalen  til 
Klaverspil  af  Frøken  Sneedoif.  sang  Visen  om  „Hr. 
Henrik". 

,,l)t't  er  en  af  de  kønneste  og  kraftigste  Baryton- 
stemmer, jeg  nogensinde  liai  hørt."  bemærkede  Kaptajn 
Riegels. 

Med  Undtagelse  af  Grevinde  Holstein  og  Schimmel- 
niann,   Froken  lijelke  og  Castenskjolds  forblev  Selskabet 

om  Natten  paa  Antvorskov.  Brøndsted,  Koés,  Aagaard 
og  Frøknerne  Koés  var  de  Gæster,  som  sidst  forlod  det  ; 
deres  Besøg  strakte  sig  over  nogle  Dage. 

Om  Morgenen  paa  Afrejsens  Dag  spadserede  Koés 
fordybet  i  Tanker  frem  og  tilbage  i  Haven.  Brøndsted 
kom  ubemærket  bag  paa  ham,  slog  ham  blidt  paa  Skul- 
deren og  spurgte:     „Hvad  tænker  Du  paa?" 

„Paa  min  Drøm  i  Nat  Peder  Ole.  Det  forekom 
mig,  at  jeg  sejlede  i  en  lille  Baad  henimod  en  0,  paa 
hvis  Strandbred  pludselig  Kyklopen  Polyfem  viste  sig. 
Han  greb  en  vældig  Sten  og  kastede  den  imod  mig,  og 
ramt  af  den  sank  jeg  med  Baaden  i  Dybet.  Døende 
hørte  jeg  Sfærernes  Harmoni." 

„Du  drømmer  som  en  ægte  klassisk  Filolog,"  yttrede 
Brøndsted:  „dine  Tanker  har  altsaa  i  Nat  syslet  med 
Homer  og  Pythagoræerne." 

„Jeg  ved  ikke,  hvorledes  det  er  fat  med  mig,"  sagde 
Koés;  „denne  Drøm  har  gjort  et  forunderligt  Indtryk 
paa  mig." 

Efter  Frokosten  tog  Brøndsted  en  hjertehg  Afsked 
med  sin  Forlovede  Frederikke  Koés,  til  hvem  han  lovede 
at  sende  et  langt  Brev,  saa  snart  han  og  hendes  Broder 
havde  naaet  Halle,  hvor  de  havde  besluttet  at  opholde 
sig  i  nogen  Tid. 

En  halv  Time  senere  steg  de  to  Magistre  til  Hest. 
De  tilvinkede  Etatsraaden,  Aagaard  og  Damerne  det  sidste 
Farvel  og  red  ud  af  Antvorskov  Slotsgaard.  Over  Slagelse 
rejste  de  til  København. 


n. 

Et  Par  Dage  efter  Tilbagekomsten  fra  Antvorskov 
sad  Frøken  Betsy  Sneedorf  en  Morgen  i  sit  Kabinet  i 
Søkadetakademiet,  —  hvor  hendes  Fader  havde  sin 
Embedsbolig  —  og  skrev  et  Brev  til  sin  Veninde,  Ida 
Brun.     Hun    gav    denne    en    Skildring    af  Selskabet  hos 

Etatsraaden  i  det  gamle  Slot  ved  Slagelse.  Hun  med- 
delte, at  Brøndsted  og  Koés  havde  til  Hensigt  at  komme 
til  Rom.  Hun  misundte  Ida.  at  denne  skulde  se  Rafaels 
Stanzer.  Endelig  erklærede  hun.  at  der  i  den  allersidste 
Tid  ikke  havde  fundet  nogen  Forlovelse  Sted  i  den  Kres, 
hvori  hun  bevægede  sig:  men  hun  vidste,  at  der  blev 
gjort  stærkt  Kur  til  et  Par  fælles  Veninder,  som  hun  ved 
Lejlighed  skulde  omtale  næiTnere.  Frøkenen  lagde  Brevet 
sammen,  forsynede  det  med  Adresse,  tændte  et  Vokslys 
og  forseglede  det  med  Lak. 

Hun  rejste  sig  og  gik  hen  til  et  paabegyndt  Blomster- 
maleri i  Vandfarve,  der  stod  paa  Staffeli  i  Kabinettets 
Baggrund.  I  det  sidste  Aar  havde  hun  taget  Undervis- 
ning i  Maling  af  den  bekendte  Blomstermalerinde,  Kam- 
merraadinde  Magdalene  Bærens,  der  var  Medlem  af  Kunst- 
akademiet og  var  bleven  hædret  af  Kejserinde  Katharine 
den  Anden.  Frøken  Sneedorf  havde  af  sin  Vejlederinde 
lært  at  holde  sig  strengt  til  Naturen  i  Henseende  til 
Form  og  Farve.  Derom  vidnede  ogsaa  det  her  nævnte 
Billede,  som  hun  malede  efter  en  med  Blomster  fyldt 
Porcellænsvase,  der  stod  paa  et  lille  tæppebelagt  Mahogni- 
bord ved  Siden  af  Staffeliet.  Hun  aabnede  Malerkassen, 
tog  Paletten  og  havde  lige  gjort  nogle  Penselsstrog  paa 
et  Pelargonieblad,  da  Kammerpigen  traadte  ind  og  bad 
Frøkenen  om  straks  at  komme  ind  i  Konversations- 
værelset;  Grevinde  Miinster  var  derinde  og  ønskede  at 
tale  med  hende.  Frøkenen  rejste  sig  øjeblikkelig  og 
fulgte  med  Kammerpigen. 

Grevinde  Mimster-Meinhuvel,  Enke  efter  en  tysk 
Rigsgreve,  var  Hofmesterinde  hos  Prinsesserne  Juliane  og 
Charlotte.  Hun  var  poetisk  begavet,  skrev  tyske  Digte, 
færdedes  blandt  Literaturens  Koryfæer  som  Goethe  og 
Herder,  Baggesen  og  Øhlenschlæger  og  var  umaadelig 
sentimental.  Den  fyrretyveaarige  Dames  Træk  vidnede 
om  Ungdomsskønhed.  I  den  hvide  Dragt,  hvori  hun  i  Dag 
viste  sig,  var  der  noget  Ætherisk  ved  hende. 

„Hvad  skylder  jeg  Æren  af  Deres  Naades  Besøg?" 
spurgte  Frøken  Sneedorf  nejende. 

„Jeg  er  sendt  for  at  bringe  den  d5^dzirede  Frøken 
en  Meddelelse,  som  naturligvis  vil  gøre  hende  lykkelig." 
Grevinden  tog  Plads  i  en  Fauteuil;  Betsy  Sneedorf  satte 
sig  paa  en  Tabouret  foran  hende  i  spændt  Forventning 
om  Budskabet. 

„Deres  Højheder  Prinsesserne,"  sagde  Grevinden, 
„fører  en  idyllisk  Tilværelse  paa  Sorgenfri.  Ak,  Filomele 
synger  ikke  mere  i  Skoven,  men  Maanen  lyser  og  Stjer- 
nerne   tindre    saa    vidunderlig  skønt  i  de  klare  Aftener. 

Saa    spadsere    vi    rundt  i  Parken" Grevinden  saa 

hen  for  sig  og  blev  tavs. 

„Aftenerne  har  i  den  sidste  Tid  været  henrivende, 
Deres  Naade,  men  Luften  har  været  kølig  og  farlig." 

„Farlig,  ja;  det  maatte  Hds.  Højhed  bekende.  Hun 
promenerede  en  Aften  med  bar  Hals  uden  Fichu  og  paa- 
drog  sig  en  Catarrhe.  Etatsraad  Brandis  hentedes  øje- 
blikkelig; daglig  saa  han  til  Prinsessen,  der  heldigvis 
hurtigt  kom  sig." 

„Er  det  sandt,  at  Prinsesse  Charlotte  har  stukket  sin 
venstre  Haand  paa  en  Stilet  i  Prins  Kristians  Værelse?" 
spurgte  Betsy.  „Hofjunker  Rosen,  der  har  været  i  Lyngby 
forleden  Dag,  sagde,  at  man  i  hele  Byen  ikke  havde  talt 
om  andet." 

„Den  Bulletin  er  fejlagtig.  Hds.  Højhed  fik  en  Rift 
i  højre  Tommelfinger,  da  hun  plukkede  en  Rose.  ^len 
nu  maa  jeg  udføre  mit  Ærinde." 

„Jeg  er  overordentlig  nysgerrig,  Deres  Naade." 

„Prinsesserne  har  faaet  Indbydelse  fra  Hertuginde 
Louise  Augusta  til  at  aflægge  et  Besøg  paa  Augusten- 
borg. Hds.  kgl  Højhed  har  anmodet  dem  om  at  tage 
en  ung  Dame  med,  og  Prinsessernes  Valg  er  faldet  paa 
Dem,  min  lille  Frøken." 

„Hvilket  glædeligt  Budskab,  Deres  Naade!  Jeg  er 
Prinsesserne  dybt  taknemmelig." 

„De  maa  nu,  min  Dydzirede,  arrangere  Afifæren  med 
Deres  Forældre.  Man  venter  at  se  Dem  paa  Sorgenfri  i 
Morgen  Formiddag  Kl.  12.  Det  var,  hvad  jeg  havde  at 
meddele  Dem." 

„Tillad  mig  at  spørge,  om  vi  snart  kan  vente  en  ny 
Samling  Poesier  fra  Deres  Naades  Haand?" 

„Jeg  inspireres  nu  saa  sjeldent;  men  jeg  har  dog  i 
de  sidste  Aar  henaandet  paa  Papiret  Digte,  som  jeg  tør 
kalde  en  dyb  poetisk  Stemnings  Blomster." 

„Der  er  mange  saadanne  i  „Amaliens  poetische 
Versuche","  yttrede  Betsy  Sneedorf. 

„Da  jeg  i  Foraaret,"  sagde  Grevinden,  „besøgte 
Legationsraad  Klopstocks  Grav  i  Ottensen  ved  Altona, 
faldt  jeg  ved  Foden  af  det  store  Lindetræ  i  Tanker. 
Tanken  om  det  Jordiskes  Forgængelighed  fj'ldte  mig  med 
Vemod.  Ak,  „Alles  was  mit  Sehnsucht  und  Entziicken 
hier  am  Staub  ein  edles  Herz  eifiillt,  Schwindet  gleich 
des  Herbstes  Sonnenblicken,  wenn  ein  Sturm  den  Hori- 
zont  umhullf." 

Der  kom  en  Taare  i  Grevindens  øjne :  hun  sænkede 
Hovedet  og  sad  en  Stund  eftertænksom.  Betsy  Sneedorf 
betragtede  hende  opmærksomt. 

„Som  jeg  sad  i  Ensomheden  ved  Lindetræet,"  ved- 
blev Grevinden,  „var  det,  som  om  jeg  hørte  en  Stemme, 
der  hviskede:  „Vil  ikke  Amalie  række  Danmark  en  ny 
Læskedrik  fra  sin  Hippokrene."  Det  var  et  Vink  fra  det 
Høje,  tænkte  jeg." 

„Vi  kan  altsaa  vente  os  et  Bind  Digte  til,"  faldt 
Betsy  ind  med  et  straalende  Blik. 

„Hvis  Apollo  vil,"  sagde  Grevinde  Munster-MeinhOvel. 
„Adieu.  Dydzirede.  Jeg  skal  til  den  østrigske  Gesandts 
Frue,  Grevinde  Griinne." 

Betsy  Sneedorf  aabnede  Døren  for  hende  og  nejede 
til  Afsked.  Grevinden,  tænkte  hun  ved  sig  selv,  er 
sentimental,  men  hun  er  virkelig  godhjertet.  Den  unge 
Frøken  begav  sig  nynnende  en  humoristisk  Melodi  tilbage 

til  sit  Kabinet.    Her  fuldendte  hun  Pelargoniebladet,  før 

hun  kaldtes  til  Frokostbordet. 


Til  den  fastsatte  Tid  havde  Betsy  Sneedorf  Audiens 
paa  Sorgenfri  hos  Prinsesserne  Juliane  og  Charlotte.  De 
to  unge  kongehge  Damer  stod  dengang  i  en  Alder  af 
henholdsvis  atten  og  sytten  Aar.  De  var  forældreløse 
og  følte  sig  nu  mere  ensomme  end  tidligere;  thi  deres 
ældste  Broder,  Prins  Kristian,  havde,  som  tidligere  be- 
rørt, nylig  giftet  sig  med  Prinsesse  Charlotte  af  Mecklen- 
borg-Schv^erin  og  boede  ovre  paa  Slottet  i  Ploen.  De 
havde  nok  den  fjortenaarige  Broder,  Prins  Ferdinand,  til- 
bage, men  han  var  stadig  optagen  af  Spilopper,  hvorfor 
de  hos  ham  ikke  fandt  det  Element  af  Alvor,  som  en 
ung  Pige  ikke  kan  undvære  i  sin  Eksistens.  De  kvinde- 
lige Slægtninge,  hos  hvilke  de  altid  fandt  Deltagelse  og 
Forstaaelse,  var  foruden  Tanten  Landgrevinde  Karl  af 
Hessen,  Kusinerne  Kronprinsesse  Marie  og  Hertuginde 
Louise  Augusta.  I  Sommerens  Løb  plejede  de  at  gæste 
Augustenborg,  Louisenlund  og  Kiel.  De  to  Prinsesser 
gjorde  ved  hele  deres  Optræden  et  tiltalende  Indtrj^k. 
Juliane  havde  mere  Gemyt  og  var  mere  aaben  end  Char- 
lotte, men  til  Gengæld  var  denne  langt  smukkere  end 
Søsteren.  I  det  daglige  Liv  var  Prinsesserne,  naar  de 
havde  konverseret  med  Francoisen,  hen\iste  til  deres 
Hofmesterinde,  Grevinde  Miinster-Meinhovel,  og  til  deres 
Hofifrøken,  Baronesse  Emihe  Guldenkrone.  Men  de  læng- 
tes efter  at  udvide  deres  Kres  af  nærmere  Bekendte, 
og  de  mødtes  da  i  ønsket  om  at  drage  Frøken  Betsy 
Sneedorf  til  sig.  De  havde  set  hende  første  Gang  paa 
et  Bal,  som  Hertuginde  Louise  Augusta  sidste  Vinter 
havde  holdt  i  sit  Palais  i  Bredgade;  der  var  hun  bleven 
forestillet  for  dem.  Den  jevnaldrende,  unge  Pige,  med 
den  høje,  ranke  Skikkelse   og  det  fine  Skælmeri  i  øjet, 

kom  straks  i  stor  Yndest  hos  Prinsesserne,  som  paa 
Forhaand  var  sympathetisk  stemte  for  hende,  da  deres 
Fader,  Arveprinsen,  stedse  havde  betegnet  Kommandør- 
kaptajn Sneedorf  som  en  af  sine  trofaste  Venner. 

Prinsesserne  modtog  paa  Sorgenfri  Frøken  Betsy 
med  uforstilt  Hjertelighed.  Hun  fulgte  dem  ind  i  deres 
afdøde  Moders,  Sofie  Frederikkes,  Gemak,  hvor  de  alle 
tog  Plads.  Deres  Højheder  meddelte  Frøkenen,  at  hun 
sammen  med  dem  var  velkommen  som  Gæst  paa 
Augustenborg,  hvor  de  vilde  opholde  sig  en  Ugestid. 
Betsy  Sneedoif  takkede  med  et  glad  Smil  for  den  store 
Ære,  der  vistes  hende.  Hun  var  lykkelig  ved  Tanken 
om,  at  hun  skulde  til  Als,  om  hvis  Naturskønhed  hun 
havde  hørt  saa  meget  om. 

Afrejsen  fandt  Sted  fra  Ai-veprinsens  Palais  paa 
Amalienborg  tidlig  Morgen.  I  Diligencen  hos  Prinses- 
serne sad  foruden  Betsy  Sneedorf  deres  HofFrøken,  Baro- 
nesse Gi'ildenkrone.  Det  tjenende  Personale  fulgte  efter 
paa  en  holstensk  Vogn.  Det  var  en  stille,  klar  August- 
dag. Da  det  om  Natten  havde  regnet  stærkt,  støvede 
det  ikke  paa  Vejen.  Naturens  Friskhed  og  Køhghed 
gjorde  det  mest  oplivende  Indtryk  paa  Sindet.  Det  vek- 
slende Landskab  i  Forbindelse  med  en  spøgefuld  Kon- 
versation bragte  Rejseselskabet  til  at  glemme  Afstande 
og  Tid.  Betsy  Sneedorf  citerede  til  Underhold  for  Prin- 
sesserne af  og  til  et  Brudstykke  af  Øhlenschlægers  „Lange- 
landsrejsen." 

Korsør  naaedes  Kik.  7  Aften,  og  her  hvilede  Deres 
Højheder  en  Timestid.  Da  det  var  maanelyst,  og  Vin- 
den var  gunstig,  gik  Selskabet  om  Bord  i  Jagten  og  kom 
efter  en  behagelig  Overfart  til  Nyborg.  Herfra  kørtes  til 
Faaborg.  I  Boyden  ved  Lille  Belt  besteges  atter  et 
Færgefartøj,  som  førte  Prinsesserne  med  Følge  til  Mum- 
mark  paa  østkysten  af  Als.  Her  ventede  hertugelige 
Ekvipager.  Sildig  om  Eftermiddagen  kørte  Selskabet  gen- 
nem den  store  Lindeallée  ind  i  Augustenborgs  Slotsgaard. 

Hertug  Frederik  af  Augustenborg  modtog  Prinses- 
serne i  Vestibulen  og  ledsagede  dem  ind  i  Audiens- 
gemakket, hvor  Hds.  kgl.  Højhed  Hertuginde  Louise 
Augusta  smilende  kom  dem  i  Møde  og  bød  dem  hjerte- 
ligt Velkommen.  Prinsesse  Juliane  forestillede  derpaa 
Baronesse  Guldenkrone  og  Frøken  Betsy  Sneedorf  for 
Hertugparret. 

Med  oprigtig  Interesse  spurgte  Hertugen  Frøkenen 
om  hendes  Faders  Befindende;  han  nærede  nemlig  Be- 
undring for  Sneedorf  som  Chef  for  Søkadetakademiet. 
Hertugen,  der  var  et  meget  virksomt  Medlem  af  Direk- 
tionen for  Universitetet  og  Latinskolerne  og  havde 
pædagogisk  Sans,  forstod  fuldt  ud  at  vurdere  Kom- 
mandørkaptajnens Fortjenester   i  den  nævnte  Egenskab. 

Hertug  Frederik,  en  fyrretyveaarig  Mand,  havde  sin 
Dag  nøjagtig  inddelt.  Efter  en  Spadseretur  i  Parken 
langs  Augustenborgfjord,  gennemlæste  han  i  sit  Kabinet 
de  indløbne  Breve.  Han  stod  i  en  betydelig  Korrespon- 
dance med  Videnskabsmænd  i  Danmark  og  Tyskland. 
Ved  Frokostbordet,  hvor  han  samledes  med  Familien  og 
Gæsterne,  var  han  livlig  og  underholdende.  Her  spøgede 
han  af  Hjertenslyst  med  sin  Datter,  den  tiaarige  yndige 
Prinsesse  Karohne  Amalie,  og  med  den  otteaarige  Prins 
Kristian.  Her  kunde  han  ogsaa  være  affabel  overfor 
Hertuginden,  til  hvem  Forholdet  ellers  prægedes  af  gen- 
sidig Kølighed.  Hs.  Durchlauchtighed  helligede  sig  der- 
efter Læsningen  af  en  eller  anden,  navnlig  tysk,  Forfat- 
ter; i  denne  Tid  var  han  sysselsat  med  Filosofen  Fichtes 
nylig  udkomne  Bog  om  Historiens  Filosofi.  Efter  Mid- 
dagstaflet  kørte  den  hertugelige  Familie  som  Regel  en 
Tur  i  Omegnen  med  sine  Gæster.  Hertugen  fortalte  da 
gerne  Anekdoter,  hvoraf  han  havde  en  Mængde  paa 
Lager,  og  han  meddelte  dem  med  en  vis  aristokratisk 
Elegance,  der  ikke  engang  fornægtede  sig,  naar  han  lo. 
Ved  Synet  af  et  stort  Egetræ  kom  han  paa  en  af  disse 
Udflugter  til  at  le  stærkt.    De,  der  sad  sammen  i  Vognen 

med  Hertugen,  saa  paa  ham  med  en  spørgende  Mine. 
Hs.  Durchlauchtighed  mindedes  i  det  øjeblik  Digteren  Jens 
Baggesen,  der  lige  havde  besøgt  ham  paa  Rejsen  fra  Paris 
til  København.  Min  poetiske  Ven,  sagde  Hertugen,  havde 
besteget  en  af  mine  vælige  Heste:  han  vilde  vise  os,  at 
han  kunde  tumle  den;  men  der  ved  dette  Træ  kastede 
den  ham  af.  Ha,  ha,  ha!  Sin  Pegasus  kan  Immanuel 
ride,  men  ikke  en  engelsk  hunter.     Ha,  ha,  ha!" 

Medens  Hs.  Durchlauchtighed  filosoferede  og  stude- 
rede i  sit  Kabinet,  færdedes  Hds.  kgl.  Højhed  Hertug- 
inden rundt  omkring  i  Slottet,  Tilbj-gningeme  og  Parken. 
Yar  Hertugen  tør  og  mager,  var  hun.  der  just  havde 
fyldt  det  femogtredivte  Aar,  fyrig  og  fyldig.  1  Kokken- 
haven, Hønsegaarden  og  Vaskehuset  var  hun  i  sit  rette 
Element,  men  under  alle  slige  praktiske  Sysler  bevarede 
hun  den  kongelige  Anstand.  Hendes  Bevidsthed  om,  at 
hun  var  Kongedatter  og  Hs.  dansk-norske  Majestæts 
Søster,  fornægtede  sig  aldrig.  Boglige  Interesser  og 
Sysler  laa  hende  fjernt;  men  hun  havde  Sans  for  Musik 
og  yndede  humoristiske  Fortællinger.  Hds.  kgl.  Højhed 
forstod  sig  paa  Heste  og  var  en  dygtig  Rytterske. 

Under  hendes  Vejledning  fik  Prinsesserne  Juliane  og 
Charlotte  dem  et  landøkonomisk  Kursus,  medens  de  op- 
holdt dem  paa  Augustenborg.  Baronesse  Giildenkrone 
og  Frøken  Sneedorf  færdedes  derimod  stedse  med  Bøi- 
nene.  Betsy  Sneedoif  førte  daglig  baade  engelsk  og 
fransk  Konversation  med  Prinsesse  Karoline  Amalie,  hvad 
særlig  Hertugen  satte  megen  Pris  paa. 

Da  Selskabet  en  Dag  vendte  tillnige  fra  en  Udflugt 
til  Sønderborg  Slot,  laa  der  et  Brev  fra  Hertuginde  Karo- 
line af  Brunsvig-Bevem  paa  Gliicksborg  til  Hds.  kgl.  Høj- 
hed. Deri  meldtes,  at  Prinsesse  Augusta  af  Brunsvig  og 
Prins  Henrik  af  Reuss-KOstritz,  der  var  i  Visit  paa 
Gliicksborg,  havde  til  Hensigt  at  besøge  øen  Als.  Her- 
tuginde Louise  Augusta  svarede  øjeblikkelig,  at  det  i 
det  Tilfælde    vilde    være  Hertugen    en  Ære   at  modtage 

Prinsessen  og  Prinsen.  Hertugparret  havde  i  sin  Tid 
stiftet  personligt  Bekendtskab  med  dem  ved  Badet  i 
Pyrmont. 

De  to  nye  Personligheder,  som  her  træde  frem  paa 
Skuepladsen,  maa  der  dvæles  ved. 

Prinsesse  Augusta  var  en  Dame,  der  nærmede  sig 
de  treds  Aar.  Hun  var  lille  af  Vækst,  fintbygget,  havde 
graasprængt  Haar  og  kloge,  mørkeblaa  øjne.  Hun  be- 
klædte Stillingen  som  Abbedisse  i  det  protestantiske 
Kloster  i  Gandersheim  i  det  Brunsvigske,  en  fornem, 
højtanset  Post.  Prinsesse  Augusta  var  en  interessant 
Personlighed,  saavel  ved  sine  Egenskaber  som  ved  sit 
berømmelige  Slægtskab. 

Prins  Henrik  af  Reuss-Kostritz,  en  toogtyveaarig 
Herre,  var  Oberstløjtnant  i  den  østrigske  Hær.  Han 
havde  deltaget  i  det  østrigsk-russiske  Felttog  mod 
Napoleon  1805  og  kæmpet  med  Bravour  i  Slaget  ved 
Austerhtz.  Prinsen  var  omgiven  af  en  vis  militær  Glans, 
og  dette  i  Forbindelse  med  et  smukt,  sydlandsk  Ydre  og 
et  livligt  Temperament  bevirkede,  at  han  gjorde  Lykke 
hos  Damerne.  Dertil  kom,  at  han  var  Descendent  af  en 
gammel  berømt  Slægt.  Stamfaderen  for  Fyrstehuset 
Reuss  havde  været  den  tysk-romerske  Kejser  Henrik  den 
Sjettes  Marskal  og  til  Ære  for  sin  kejserlige  Herre  be- 
stemte han,  at  alle  hans  Efterkommere  skulde  føre 
dennes  Navn. 

En  enkelt  Mand  af  det  fyrstelige  Hus  Reuss  havde 
indskrevet  sit  Navn  med  Glans  i  Danmarks  Historie;  det 
var  Prinsens  Bedstefader,  Grev  Henrik  VI,  der  beklædte 
Amtmandsposter  i  Norge,  Kongeriget  og  Hertugdøm- 
merne og  blev  Geheimeraad  og  Elefantridder.  Men  det 
mærkeligste  ved  ham  var  dog,  at  han  som  Overhofmester 
ved  det  nydannede  Sorø  Akademi  holdt  Aabningstalen 
paa  godt  Dansk,  et  fædrelandsk  Lysglimt  midt  i  det 
herkende  Tyskeri.  Men  Geheimeraaden  forlod  Danmark 
og  endte  som  preussisk  Statsminister.    Hans  ældste  Søn, 

Henrik  XLIII,  der  opnaaede  den  tyske  Rigsfyrsteværdig- 
hed, var  en  Herre,  der  glimrede  baade  ved  Aand  og 
Kunstsans,  men  han  var  tilUge  en  LiikuUus  i  nobel  Stil. 
Den  Gang  han  endnu  kun  var  Grev  Reuss,  havde  Kong 
Kristian  den  Syvende  udnævnt  ham  til  Kammerhen-e. 
Denne  Rigsfyrste  var  Fader  til  to  Sønner,  der  begge  gik  i 
østrigsk  Mihtærtjeneste,  og  af  hvilke  den  ene  var  den  Prins 
af  Reuss-Kostritz,  Henrik  LXI,  der  her  skal  sysselsætte  os. 

Prinsen  af  Reuss  havde  paa  Rejsen  til  Slesvig  først 
beset  Godset  Qvarnbeck  ved  Kiel  i  Holsten,  der  gennem 
hans  Bedstefaders  Ægteskab  var  kommen  i  Familiens 
Besiddelse.  I  Rendsborg  besøgte  Prinsen  Gouvernøren, 
Frederik  af  Hessen,  Kronprins  Frederiks  Svoger.  Gouver- 
nøren, der  var  en  lidenskabelig  Militær,  talte  ivrig  med 
Prinsen  om  det  sidste  Felttog  og  Ij'ttede  med  spændt 
Interesse  til  hans  Skildring  af  Hovedgangen  i  Slaget  ved 
Austerlitz.  Prinsen  aflagde  en  Visit  paa  Louisenlund, 
hvor  Hertugdømmernes  Statholder.  Landgrev  Karl  af 
Hessen,  der  var  ilysticismen  hengiven,  udspurgte  ham 
her  angaaende  Fysiognomen  Lavater,  der  hyppigt  havde 
været  hans  Faders  Gæst  paa  Residensslottet  i  KOstritz. 
I  Gliicksborg  modtoges  Prins  Henrik  af  Hertugparret 
Brunsvig-Bevern,  som  her,  omgivet  af  en  vidunderlig 
skøn  Natur,  førte  en  idyllisk  Tilværelse.  Den  alderstegne 
Hertug,  der  var  dansk  Feltmarskal,  fandt  meget  Behag  i 
den  unge  Officer.  Hertuginde  Karoline  underholdt  sig 
Dagen  igennem  livligt  med  Abbedissen  af  Gandersheim, 
der  var  indtruffen  nogle  Timer  før  Prinsen.  De  to  fyrste- 
lige Damer  opfriskede  Minderne  fra  den  Tid,  de  havde 
opholdt  sig  sammen  i  Paris  hos  Markien  af  Soyt-court, 
der  var  gift  med  Hertugindens  Søster.  Med  dyb  Vemod 
genkaldte  de  sig  i  Erindringen  de  straalende  Fester  ved 
Hoffet  i  Versailles.  Abbedissen  og  Prinsen  rejste  derpaa 
i  Forening  ril  Als,  hvor  deres  Ankomst,  som  tidligere 
berørt,  var  meddelt. 

I  Sønderborg  modtoges  Prinsen  af  Reuss  og  Prinsesse 

Augusta  af  Hertugindens  Hofmester,  Kammerherre  Buch- 
wald, og  hendes  Hoffrøken,  Baronesse  Holck.  De  steg 
straks  i  Ekvipagerne.  Køreturen  i  det  stille  og  klare 
Vejr  var  særdeles  behagelig.  Blandt  de  Ting,  som  under 
Vejs  især  vakte  de  fyrstelige  Gæsters  Opmærksomhed, 
var  den  smukke  Kirke  i  Ulkebøl  med  Taam  og  Spir. 

Tiden  paa  Augustenborg  gik  nu  med  Sejlture  og 
Udflugter  til  de  skønneste  Punkter  paa  øen  enten  til 
Hest  eller  til  Vogns.  Mellem  Hertugparret  og  de  fyrste- 
lige Gæster  var  de  fælles  Minder  fra  Opholdet  ved  Badet 
i  Pyrmont  et  stadigt  tilbagevendende  Samtaleemne.  Her 
havde  Hertugen  og  Prinsen  været  sammen  med  den 
gamle  Hertug  Ferdinand  af  Bmnsvig,  der  i  den  første 
Kevolutionskrig  havde  ført  Overkommandoen  over  den 
preussiske  Hær.  Badegæsterne  havde  moret  sig  over 
Hertugens  Forfængelighed.  Hver  Morgen  øvede  han  sig 
foran  et  stort  Spejl  i  Attituder.  Han  indstuderede  den 
Mine  og  den  Holdning,  han  skulde  udvise,  naar  han  op- 
traadte  enten  som  naadig  Landsfader  eller  som  reflek- 
terende Statsmand,  enten  som  deltagende  Ven  eller  som 
fyrig  Tilbeder. 

„Dette  skal  alligevel,"  bemærkede  Hs.  Durchlauchtig- 
hed,  „ikke  hindre  mig  fra  at  beundre  Hertugen,  saa  snart 
jeg  tænker  paa  hans  Fortjenester  af  Landets  Skole- 
væsen." 

„Hertug  Ferdinand,"  yttrede  Prinsen  af  Reuss, 
„lægger  som  Militær  altfor  megen  Vægt  paa  Gamache- 
tjenesten." 

„Det  er  der  andre  Fyrster  end  han,  der  gør,"  sva- 
rede Hs.  Durchlauchtighed,  idet  han  skottede  til  et  Bil- 
lede af  Kronprins  Frederik. 

Badet  i  Pyrmont  var  iøvrigt  et  Konversationsthema. 
hvori  de  høje  Damer  kunde  mødes;  thi  de  havde  tilbragt 
noget  af  en  Sæson  der.  For  to  Aar  siden  havde  Prin- 
sesserne Juliane  og  Charlotte  ledsaget  deres  Fader,  Arve- 
prinsen, dertil.     De  havde  der  truffet   sammen  med  det 

preussiske  Kongepar  og  følt  sig  saa  overordentlig  tiltalte 
af  Dronning  Louises  Skønhed  og  Ynde.  Hertuginden  og 
Prinsesse  Augusta,  der  i  Pyrmont  havde  deltaget  i  et 
Par  af  Hds.  Majestæts  Cirkler,  fandt  hende  ligeledes 
særdeles  sympathetisk  og  køn. 

Prinsesse  Augusta.  Abbedissen  fra  Gandersheim, 
viste  sig  meget  venlig  mod  Frøken  Betsy  Sneedorf. 
Naar  de  to  Prinsesser  sammen  med  Hofdamerne  fulgte 
Hertuginden  i  Køkken  og  Kælder  og  stundom  til  ind- 
byrdes Morskab  forsøgte  paa  at  malke  Køer.  indbød 
Abbedissen  Frøken  Betsy  til  en  Spadseretur  i  Parken. 
De  tog  Plads  paa  en  lille  Høj,  der  overskyggedes  af  Bøge- 
træer, og  hvorfra  der  var  Udsigt  over  Fjorden  til  Skovene 
bagved  denne. 

„Har  De  for  Alvor  tænkt  paa  at  ville  ofre  Dem  for 
Hoftjenesten?"  spurgte  Abbedissen. 

„Deres  Højheder  Prinsesserne  viser  mig  saa  megen 
Velvilje  og  Yndest,  at  det  vilde  gøre  mig  usigelig  ondt 
at  skilles  fra  dem,"  sagde  Betsy  Sneedorf. 

„Hoflivet  kræver  Selvbeherskelse  indtil  det  Yderste, 
raffineret  Forstillelseskunst,  paataget  Naivetet,  Blindhed, 
om  man  er  nok  saa  seende,  kort  sagt  draniati.ske  An- 
læg," sagde  Abbedissen. 

„Saa  tvivler  jeg,  Deres  Durchlauchtighed,  om,  at  jeg 
er  skikket  til  en  Stilling  ved  Hoffet,"  yttrede  den  unge 
Dame  med  en  nedslaaet  Mme. 

„De  er  en  ufordærvet  Natur,"  fortsatte  Abbedissen, 
„og  de  to  Prinsesser  ere  gode  og  elskværdige;  derfor  kan 
De  rolig  træde  i  deres  Hoftjeneste.  Men  mulig  kan  der 
i  Deres  fremtidige  Tilværelse  ved  Hoffet  komme  Til- 
fælde, hvori  De  faar  Brug  for  de  nævnte  Egenskaber." 

„Jeg  skal  da  mindes  Deres  Durchlauchtigheds  For- 
skrift," sagde  Frøken  Betsy  med  et  Smil,  idet  hun  saa 
stift  paa  Abbedissen,  der  besvarede  hendes  Blik. 

„Ved  det  danske  Hof  lever  man  moralsk,  anstæn- 
digt,"   tog  Abbedissen    til  Orde,    „men  De  kan  tro.   jeg 

har  været  Vidne  til  det  modsatte  ved  Hoffet  i  Berlin. 
Har  De  hørt  Tale  om  Frederik  Vilhelm  H?" 

„Jeg  ved  kun,  at  han  var  den  nuværende  Konges 
Fader.     Var  han  en  stor  Monark?" 

„Jeg  maa  dybt  beklage  min  ulykkelige  Søster,  der 
blev  formælet  med  denne  horrible  Person."  Abbedissen 
fik  Taarer  i  øjnene.  „Den  tykke  Sir  John  Falstaff  hos 
Shakespeare  var  hans  Yndlingsfigur,  med  hvem  han 
sammenlignede  sig  selv."  Abbedissen  fortalte  derefter, 
hvorledes  han  havde  ophøjet  sin  Maitresse,  et  simpelt 
borgerligt  Fruentimmer,  til  Grevinde  af  Lichtenau  og 
tvunget  Dronningen  til  at  modtage  hende  ved  Hoffet. 
Ja  Hds.  Majestæt  havde  endog  i  Forening  med  Kron- 
prinseparret været  nødsaget  til  at  overvære  en  Fest, 
Grevinden  foranstaltede  i  sit  Hotel  „Unter  den  Linden". 
Ja  Lichtenau  havde  selv  ved  en  officiel  Lejhghed,  da 
Dronningen  holdt  sig  borte,  haft  den  Frækhed  at  træde 
i  Hds.  Majestæts  Sted.  „Hvilken  Skandale!"  udbrød 
Abbedissen,  idet  hun  ved  Tanken  derom  skælvede  af 
Harme. 

„Deres  Durchlauchtighed  maa  berohge  Dem,"  sagde 
Betsy  Sneedorf  i  en  deltagende  Tone;  „De  trænger  til 
et  kølende  Pulver;  lad  os  gaa  tilbage  til  Slottet,  der 
skal  jeg  tillave  Dem  et." 

Da  Damerne  traadte  ind  i  Havesalen,  meddelte  en 
Lakaj,  at  Etatsraad  Schrader  fra  Kiel  var  kommen  og 
havde  Audiens  hos  Hertugen,  Nævnte  Herre  var  juridisk 
Professor  ved  det  derværende  Universitet. 

Den  følgende  Dag  mødtes  de  to  Damer  i  Havesalen. 
Abbedissen  bar  et  Perlehalsbaand,  hvori  der  hang  en  lille 
guldindfattet  Camee  med  et  kvindeligt  Hoved.  Da  hun 
saa,  at  Cameen  tiltrak  sig  Frøken  Sneedorfs  Opmærk- 
somhed, holdt  hun  den  frem  mod  hende.  „Det  er  Bil- 
ledet af  min  Niece,  Prinsessen  af  Wales,"  yttrede  hun. 
„Saaledes  var  min  lille  Karolines  Træk  for  elleve  Aar 
siden,  da  hun  ægtede  Prins  Georg." 

„Har  Deres  Durchlauchtighed  besøgt  det  engelske 
Hof?"  spurgte  Frøkenen. 

„Jeg  oveiTærede  min  Nieces  Vielse  i  St.James's  Kapel. 
Siden  har  jeg  ikke  været  ved  Kong  Georg  ni's  Hof." 

„Jeg  har  hørt  Søofficerer  i  mit  Hjem  tale  om  Prinsen 
af  Wales;  han  skal  være  umaadelig  luxiiriøs.  Hs.  kgl. 
Højhed  kaldes  nok  Storbritanniens  første  Gentleman/ 

„Det  er  en  ironisk  Folkevittighed."  udbrød  Abbe- 
dissen. „Jeg  tilgiver  ham  aldrig,  at  han  lod  sin 
Maitresse,  Lady  Jersey,  modtage  Prinsessen  ved 
hendes  Ankomst  til  England,  og  at  han  ved  det  første 
Syn  af  hende  forlangte  et  Glas  brandj'." 

Betsy  Sneedorf  kunde  ikke  afholde  sig  fra  at  le. 
„Ja,  det  var  komisk,"  bemærkede  Abbedissen,  „eller 
rettere  tragikomisk.  Nu  lever  Prinsen  og  Prinsessen  i 
faktisk  Skilsmisse." 

„Det  vilde  interessere  mig  overordentligt  at  høre 
noget  nærmere  om  det  engelske  Hof,"  sagde  Frøkenen. 

„Behag  at  gøre  mig  Selskab.  Lad  os  gaa  ned  i 
Parken  og  sætte  os  i  „Floras  Lysthus" :  der  skal  jeg  for- 
tælle Dem,  hvad  jeg  ved." 

Kammerjomfruen  bragte  Abbedissen  og  Frøkenen 
Hat  og  Shawl,  iivorpaa  de  gik  til  det  nævnte  Sted,  et 
kønt  Lindelysthus,  foran  hvilket  en  lille  Græsplæne  med 
et  pragtfuldt  Blomsterbed  udbredte  sig. 

Hertuginde  Louise  Augusta  var  den  Dag  meget  op- 
tagen af  et  lille  Blomstermaleri,  en  Buket  blomstrende 
Nelder,  hvoinied  hun  vilde  glæde  sin  Gemal  paa  hans 
nær  forestaaende  Fødselsdag.  Hendes  Dilettantisme  i 
Malerkunsten  var  en  Arv  fra  Moderen,  Dronning  Karoline 
Mathilde.  Imidlertid  fik  Prinsesse  Juliane  hos  Kokken- 
mesteren Vejledning  i  at  lave  Ingefærbrod.  Prinsesse 
Charlotte,  der  var  en  flink  Rytterske,  trainerede  paa 
Ridebanen  en  nylig  købt  kroatisk  Hingst.  Prins  Henrik 
af  Reuss,  der  havde  gjort  hippologiske  Studier  i  Staldene, 
besteg  en  prægtig  Skimmel  og  begav  sig  ud  paa  Banen 

til  Prinsessen.  Efter  at  han  i  varme  Udtryk  havde  lov- 
prist hendes  Anlæg  for  Hestedressur,  fik  han  en  Ind- 
bydelse til  at  ledsage  hende  som  Kavaller  paa  en  Ride- 
tur langs  Noret.  Han  takkede  for  Æren.  Hds.  Højhed 
og  Prinsen  red  kort  efter,  fulgte  af  Hertugens  Groom, 
hen  gennem  Alléen  ved  Strandkanten. 

Hertugen  havde  i  Løbet  af  det  sidste  Par  Dage 
haft  lange  Konferencer  med  den  tidligere  nævnte  Etats- 
raad  Schrader  fra  Kiel.  Hs.  Durchlauchtigheds  mørke 
Mine  vidnede  tydelig  om,  at  han  var  i  en  harmfuld 
Stemning.  De  Glimt  af  Humor,  han  kunde  vise  ved 
Taflet,  var  rent  forsvundne.  Han  bad  Prinsen  af  Reuss 
undskylde,  at  han  af  en  vigtig  Sag  hindredes  fra  fore- 
løbig at  kunne  vise  ham  al  den  Opmærksomhed,  han 
som  Gæst  kunde  gøre  Krav  paa.  Han  anmodede  Hof- 
mester Buchwald  om  at  sørge  for  Prinsens  Adspredelse, 
hvad  Hofmesteren  troede  bedst  kunde  gøres  ved  at 
stille  hele  den  hertugelige  Marstal  til  hans  Disposition, 
Næppe  havde  Hs.  Durchlauchtighed  rejst  sig  fra  Taflet, 
før  han  sammen  med  Etatsraaden  begav  sig  til  sit 
Arbejdskabinet,  hvor  Forhandlingen  fortsattes. 

Prins  Henrik  af  Reuss  var  nysgerrig  efter  at  vide, 
hvad  det  kunde  være  for  et  Spørgsmaal,  der  saaledes 
lagde  Beslag  paa  Hertugen  og  formørkede  hans  Sind. 
Da  blev  ved  et  Tilfælde  Sløret  løftet  for  ham,  og  han 
erfarede,  at  det  var  en  Statssag. 

„Journal  des  Debats",  „Hamburgischer  Korrespon- 
dent" og  „Altonaer  Merkur",  hvilke  Blade  Hertugen 
holdt,  bragte  daglig  Efterretninger  om  det  af  Napoleon 
stiftede  tyske  Rhinforbund,  for  hvilket  Imperatoren  var 
traadt  i  Spidsen  som  Protektor.  Dermed  var  det  gamle 
tysk-romerske  Rige  opløst;  Frans  H  nedlagde  den  tyske 
Kejserkrone  og  kaldte  sig  fra  nu  af  Kejser  af  Østrig. 
Da  Hertugdømmet  Holsten  saaledes  var  bleven  løst  fra 
sit  Lehnsforhold  til  Tyskland,  vilde  Kronprins-Regenten 
inkoiporere   det  i    Danmarks  Rige,   ligesom  Frederik  IV 

i  sin  Tid  liavde  indlemmet  Slesvig  i  dette.  Følgelig 
vilde  den  danske  Kongelovs  kvindelige  Arvefølge  her- 
efter blive  gældende  i  Hertugdømmet.  Spørgsmaalet 
var  lige  bleven  berørt  i  Geheimestatsraadet,  i  hvilket 
Hertugen  havde  Sæde.  Xu,  da  han  havde  taget  et 
Ferieophold  paa  Augustenborg,  ønskede  han  at  kunne 
holde  et  aarvaagent  øje  med  Sagen.  Hertil  betjente 
han  sig  af  Etatsraad  Schrader,  som  just  var  ankommen 
for  at  meddele  ham,  hvad  han  vidste  derom. 

Prinsen  af  Reuss  beboede  et  Værelse,  der  laa  lige 
oven  over  Hertugens  Arbejdskabinet.  Han  havde  taget 
en  magelig  Stilling  i  en  Lænestol  og  læste  i  „Journal 
des  Débnts"  om,  hvorledes  den  ene  tyske  Fyrste  efter 
den  anden  sluttede  sig  til  det  nye  Rhinforbund.  Han 
anede  ikke,  at  dette  skulde  faa  Betydning  baade  for 
hans  Hus  og  for  ham  selv.  Han  lod  Avisen  synke  og 
var  lige  ved  at  slumre  blidt  ind,  da  han  gennem  det 
aabne  Vindue  hørte  Hertugen  tale  højt  og  heftigt.  Vin- 
duerne i  Hertugens  Kabinet  stod  som  Følge  af  den 
stærke  Varme  ogsaa  aabne,  og  da  det  var  blikstille  ude 
i  Naturen,  var  den  mindste  Lyd  hørlig.  Prinsen  satte 
sig  ved  Vindueskarmen  og  lyttede  opmærksomt. 

„Kronprinsen,"  udbrød  Hertugen,  „vil  altsaa  for  Alvcir 
inkorporere  Holsten  i  Danmark.  Er  De,  Etatsraad 
Schrader,  sikker  paa  det?"     Svaret  var  bekræftende. 

„Hvilken  Hensynsløshed  mod  mit  Hus.  hvis  Mands- 
stamme  har  Arveret  til  Hertugdømmet.  Augusten- 
borgerne  vil  han  egenmægtig  fratage  denne  Ret.-  Gor 
han  det,  skal  jeg  af  yderste  Evne  protestere  derimod. 
Han  skal  faa  nun  Harme  og  mit  Had  at  føle!"  Disse 
sidste  Ord  sagde  Hertugen  med  en  dirrende  Stenuue. 

Etatsraad  Schrader  erklærede  beroligende,  at  flere  af 
Ministrene  var  stemte  ukkI  Kronprinsens  Plan.  Men 
Hertugen  var  ikke  til  at  l)ringe  ud  af  sin  Affekt.  ,.Jeg 
siger  Dem,"  udl)ru(i  han  med  løftet  Stemme,   „det  kom- 

mer  til  Krig  mellem  Augustenborgerne   og  Kongehuset, 
og  jeg  tror  ikke,  at  den  ender  heldigt  for  dette!" 

Derpaa  blev  der  Stilhed.  De  to  Svogre  staa  paa 
en  meget  spændt  Fod  med  hinanden,  tænkte  Prinsen  af 
Reuss  ved  sig  selv.  Nu  har  jeg  faaet  et  Indblik  i  Si- 
tuationen, men  det  er  langt  fra  dybt  nok.  Hs.  Durch- 
iauchtighed  gik  derpaa  ned  i  Parken,  hvor  han  ved 
Springvandet  traf  paa  Frøken  Betsy  Sneedorf.  Hun  sad 
fordybet  i  Læsningen  af  en  Bog.  Ved  Lyden  af  hans 
Fodtrin  saa  hun  op. 

Prinsen  havde  i  flere  Dage  været  sammen  med 
Frøkenen  og  konverseret  overfladisk  med  hende;  men 
han  havde  hidtil  ikke  skænket  hende  rigtig  Opmærk- 
somhed. Nu  kom  først  øjeblikket.  Da  Frøken  Snee- 
dorf flk  øje  paa  ham,  rejste  hun  sig  og  lukkede  Bogen 
sammen.  Prinsen  blev  slaaet  af  hendes  ranke  Skikkelse, 
hendes  askeblonde  Haar  og  straalende  blaa  øjne.  Det 
var,  som  om  han  først  nu  opdagede  &1  den  Skønhed, 
uagtet  den  daglig  havde  staaet  for  hans  Blikke.  Han 
følte  sig  hendragen  til  hende. 

„De  sidder  ene  her  ved  Fontænen,  Frøken,  og 
læser  vel  i  et  af  Deres  Fædrelands  poetiske  Værker?" 

„Det  er  Bernadin  de  Saint-Pierre's  Fortælhng  „Paul 
et  Virginie",  Deres  Durchlauchtighed.  De  kender  den 
vel?" 

„Vi  benyttede  paa  Akademiet  en  fransk  Anthologi, 
hvori  der  stod  Brudstykker  af  den.  Fortællingen  ud- 
mærker sig  ved  de  fortræffelige  Naturskildringer." 

„Ja,  de  er  aldeles  j^pperhge.  Jeg  har  netop  læst 
et  Sted,  hvor  Saint-Pierre  skildrer  en  Skov  i  Storm  og 
Uvejr;  det  er,  som  om  man  livagtigt  ser  et  oprørt  Hav 
af  Blomster  og  Grønt.  Og  Skildringen  af  den  ejendom- 
melige Maade,  iivorpaa  de  forskellige  Træer  bøjer  sig 
for  Stormens  Magt,  hvor  er  den  storartet!  Han  giver 
Egen,  Fyrren,  Poplen,  Birken  Sjæl,  hver  med  sin  Karak- 
ter."    Betsy  Sneedorfs  øjne  lyste  af  Henrykkelse. 

4* 


„De  har  Følelse  for  Poesi  Frøken,  De  er  maaske 
selv  Digterinde.  Tillad  mig  at  tage  Plads  her  paa  Bænken 
hos  Dem.     Denne  Samtale  interesserer  mig." 

„Digterinde  ikke,  Prins  Reuss,  men  Blomstermaler- 
inde, hvis  jeg  iøvrigt  tør  bringe  mig  personlig  i  For- 
bindelse med  den  skønne  Kunst." 

„Jeg  elsker  Kunsten  Frøken,  men  mit  Soldaterliv 
har  hindret  mig  fra  at  kunne  beskæftige  mig  rigtig  med 
dens  Værker.  Jeg  har  studeret  ved  Universitetet  i  Jena, 
jeg  har  kendt  Schiller,  men  for  et  Par  Aar  siden  gik 
jeg  efter  min  Faders  ønske  tilligemed  min  Broder  i 
østrigsk  Militærtjeneste." 

„Jeg  har  hørt,  at  Deres  Durchlauchtighed  udmær- 
kede Dem  ved  Austerlitz.  Hofmester  Buchwald  fortalte 
mig  det.  Han  er  en  Beundrer  af  Napoleon.  Er  De 
det  ogsaa?" 

„Hans  Feltherregenie  beundrer  jeg  mest,  men  jeg 
bøjer  mig  naturligvis  ogsaa  dybt  for  den  Klogt  og  Kraft, 
han  udviste  som  Førstekonsul.  Her  ynder  man  ikke 
Kejseren,  saa  vidt  jeg  har  kunnet  forstaa  af  Hertugens 
Yttringer." 

„Her  ved  Hoffet  betragter  man  kun  Kejseren  som 
en  borgerlig  Lykkeridder.  Man  er  saa  forbittret  paa 
Napoleon,  fordi  han  fordrev  Bourbonnerne  fra  Neapel  og 
satte  sin  Broder  paa  Tronen."  Betsy  Sneedorf  vilde 
have  sagt  mere,  men  holdt  pludselig  inde,  idet  hun  kom 
til  at  tænke  paa  Abbedissens  Forskrifter. 

„Der  var  to  gamle  Hertuginder  ved  Hoffet  i  Wien, 
som  fik  Apoplexi  af  Raseri,  da  de  hørte,  at  Napoleon 
havde  kaldt  Dronning  Karoline  af  Neapel  en  blodtørstig 
og  rænkesyg  Furie."  Prinsen  saa  smilende  i)aa  Frøkenen; 
hun  svarede  ikke,  men  gik  over  til  et  andet  Emne,  idet 
hun  yttrede: 

„Deres  Durchlauchtighed  læser  Chateaubriand;  det 
saa  jeg,  da  De  i  Gaar  havde  glemt  en  Bog  af  ham  paa 
Bordet  i  Havesalen." 

„Det  er  hans  berømte  Skrift  „Génie  du  Christia- 
nisme".     Har  Frøkenen  nærmere  Kendskab  til  den?" 

„Nej.  Min  Fader  og  Etatsraadinde  Brun,  en  stor 
Digterinde,  har  talt  meget  med  hinanden  om  den. 
Hvad  gaar  Bogen  ud  paa?" 

„Det  kan  ikke  siges  i  Korthed.  Den  franske  Re- 
volution haanede  og  forfulgte  Kristendommen.  Chateau- 
briand viser,  at  den  ved  sin  Lære  og  sine  Mysterier 
kaster  Poesi  og  Skønhed  over  Livet.  Men  maa  jeg 
indbyde  Frøkenen  til  en  lille  Tur  gennem  Kastanie  Alléen; 
der  skal  jeg  nærmere  udvikle  Bogens  Indhold." 

„Deres  Durchlauchtigheds  ærbødige  Tjenerinde.  Cha- 
teaubriand har  allerede  vakt  min  højeste  Interesse! 
Frøkenen  rejste  sig  og  trak  Shawlet  om  sig.  Hendes 
Blik  mødte  hans  mørke  Øjne,  der  udøvede  en  vis 
dragende  Virkning  paa  hende. 

„Lad  mig  ikke  glemme  det,  før  vi  sætter  os  i  Be- 
vægelse," udbrød  Prinsen,  „hvor  kan  jeg  faa  Oplysninger 
om  Frederik  IV  af  Danmark?" 

„Slotspræsten  her  paa  Augustenborg,  Professor  Meyer, 
vil  sikkert  kunne  give  saadanne."  ^ 

Prins  Henrik  af  Reuss-Kostritz  og  Frøken  Betsy 
Sneedorf  tiltraadte  da  Vandringen  gennem  Kastanie  Alléen. 
Da  de  vendte  tilbage,  samledes  hele  Selskabet  sidste 
Gang  til  Souper  med  Hertugparret.  Dagen  efter  forlod 
de  to  fremmede  Gæster  Abbedissen  Prinsesse  Augusta 
af  Brunsvig  og  Prins  Henrik  af  Reuss  Augustenborg. 

Prinsen  oveiTakte  ved  Afskeden  Frøken  Sneedorf 
en  Forglemmigej. 

m. 

København  havde  som  kongelig  Residensstad  ot 
forholdsvis  stille  Præg  i  Tidsnimmet  fra  Sommeren  1806 
til  August  1807.  Kronprins-Regenten  og  Kronprinsessen 
opholdt  sig  i  Kiel.    Prins  Kristian,  der  nyhg  havde  ægtet 

Prinsesse  Charlotte  Frederikke  af  Mecklenborg-Schwerin, 
boede  paa  Slottet  i  Pløen.  Tilbage  i  Hovedstaden  var 
den  sindssyge  Kong  Kristian  VU,  der  førte  en  Skygge- 
tilværelse paa  Frederiksberg  Slot  og  paa  Amalienborg. 
Prinsesserne  Juliane  og  Charlotte  residerede  med  Bro- 
deren, den  fjortenaarige  Generalmajor,  Prins  Ferdinand, 
i  Arveprinsens  Palais  sidstnævnte  Sted.  Det  var  derfor 
ikke  Hoffet,  men  den  rige  Handelsstands  Koryfæer,  som 
gav  Tonen  an  og  paatnkte  Selskabslivet  dets  Præg  i 
den  nævnte  Tid.  Politiske  Emner  kunde  dengang  kun 
drøftes  hviskende  i  Krogene;  thi  offentlig  Diskussion 
om  Sligt  taaltes  ikke  fra  Regeringens  Side.  Man  hørte 
kun  af  og  til  højrøstede  Udtalelser  om  Napoleons  Sejre 
over  Preussen  og  Rusland;  for  det  ulykkelige  preussiske 
Kongepar  lød  Yttringer  af  Sympathi.  medens  man  slog 
Knips  i  Lommen  mod  den  franske  Gesandt,  General 
Viktor,  den  jernhaarde  Imperators  Repræsentant.  I  Han- 
delskresene  berørtes  man  naturligvis  stærkt  af  Napoleons 
Dekret  om  Udelukkelsen  af  Englands  Handel  fra  Frank- 
rigs og  dets  Forbundsfællers  Havne:  hvilket  Dekret  den 
britiske  Regering  besvarede  med  en  Kabinetsordre,  i 
Følge  hNilken  den  erklærede  enhver  Havn,  hvori  det 
engelske  Flag  ikke  maatte  vise  sig,  for  blokeret.  Paa 
Børsen  frygtede  man  med  Rette  for,  at  denne  Kamp 
mellem  Imperatoren  og  hans  britiske  Modstander  Nilde 
blive  tilintetgørende  for  Danmarks  „gyldne"  Handels- 
periode. 

Imidlertid  aabenbarede  denne  Periode  sin  Glans  i 
en  Ræl^ke  straalende  Middagsselskaber,  Assembleer,  Ma- 
skerader, Baller  og  Koncerter,  I  flere  Dage  var  Gros- 
serersocietetets Sfære  optagen  af  en  Assemblee  hos 
Etatsraad  Frederik  de  Coninck,  ved  hvilken  Vært  og 
Værtinde  trods  deres  fremrykkede  Alder  havde  lagt 
fransk  Kvikhed  og  ligefrem  ungdommeligt  Lune  for 
Dagen.  Grosserer  Jakob  Holm  havde  Aarsdagen  efter, 
at  han  liavde  købt  „Oliegrenen"    paa  Amager,    holdt  et 


flot  Bal,  ved  hvilket  han  til  Deltagernes  store  Moro 
liavde  danset  en  Reel  med  sin  Frue.  hvad  der  genop- 
friskede Mindet  om  hans  Landbofortid.  Josef  Hambros 
Bryllup  med  Jomfru  Mariane  v.  Halle  var  Konversations- 
tema  i  Damekresene,  hvor  Brudekjolen,  Grås  de  Naples 
med  Sølvbroderi,  havde  vakt  en  vis  Sensation.  Ved 
Middagen  havde  Bankier  Pierre  Peschier  holdt  en  vel- 
lykket Festtale,  i  hvilken  han  havde  forudsagt  Brud- 
gommen en  glimrende  Fremtid  i  Forretningslivet.  Hos 
Grosserer  Erichsen  havde  der  været  Maskerade,  ved 
hvilken  Johan  Ryberg  havde  spillet  Pikkelheering  med 
en  saadan  Komik,  at  den  hollandske  Konsuls  trivelige 
Frue  nær  havde  faaet  et  Tilfælde  af  Latter.  Alle  disse 
Sammenkomster  og  adskillige  andre,  deriblandt  et  Par 
Koncerter  hos  tvende  af  Stadens  Prokuratorer,  hvorved 
Harmonikaspilleren  Gopel  og  Fagottisterne  Preumayer 
havde  medvirket,  var  Temaer  for  Salonunderholdningen 
blandt  det  velstaaende  Bourgeoisis  Medlemmer. 

Frøken  Betsy  Sneedorf  havde  kun  taget  Del  i  en 
enkelt  af  de  ovennævnte  Sammenkomster:  i  Assembleen 
hos  Etatsraad  de  Coninck,  hvortil  hun  var  indbudt  sam- 
men med  sine  Forældre  og  Broderen,  Søløjtnant  Snee- 
dorf. Hun  var  til  et  Par  Baller  hos  Konferensraad 
Anker,  som  Prinsesserne  Juliane  og  Charlotte  i  For- 
ening med  Prins  Ferdinand  beærede  med  deres  Nær- 
værelse. Begge  Gange  havde  Frøken  Betsy  set  for- 
tryllende ud.  Løjtnant  Anker,  der  havde  hende  til  Dame 
i  en  Kontredans,  var  henreven  af  hende.  Hun  følte  sig 
meget  tiltalt  af  ham.  Men  hver  Gang  hendes  Blik, 
naar  hun  troede  sig  ubemærket,  hvilede  paa  ham,  skød 
pludselig  Billedet  af  Prins  Henrik  frem  for  hendes  indre 
Tankesyn.  Hun  vendte  da  i  Erindringen  tilbage  til  de 
venlige  Dage  i  Eftersommeren  paa  Als. 

Paa  Kronprins-Regentens  Fødselsdag  i  Januar  1807 
gav  Statsministeren,  Grev  Schimmelmann,  en  stor  Soirée 
i  sit  Palais  i  Bredgade.     Det  var  baade   et  fornemt  og 

et  intelligent  Selskab,  som  her  samledes.  Af  Konge- 
husets Medlemmer  var  Prinsesserne  Juliane  og  Charlotte, 
Prins  Ferdinand  og  Kronprinsens  Svoger,  Prins  Frederik 
af  Hessen,  til  Stede.  Her  saas  Direktøren  for  Kunst- 
akademiet, Maleren  Professor  Abildgaard ,  hans  Kollega 
Professor  Lorenzen,  Billedhuggeren  Professor  Stanley  og 
Kobberstikkeren,  Professor  Clemens.  Men  blandt  de  ind- 
budte Notabiliteter  i  Aandens  Verden  var  der  ingen,  der 
vakte  mere  Opmærksomhed,  og  ingen,  der  ved  sit  spil- 
lende Lune  gjorde  større  Lykke  hos  Damerne,  end 
Digteren  Jens  Baggesen.  Soiréens  Program  bestod  af 
tre  Afdelinger.  Først  spillede  den  trettenaarige  Klaver- 
virtuos Detroit,  der  var  optraadt  paa  det  kgl.  Teater, 
en  Sonate  af  Beethoven.  Særlig  vakte  hans  Adagio 
Beundring.  Derpaa  oplæste  Baggesen  et  af  sine  „Skemt- 
somme  Rimbreve",  hvis  træffende  Vid  hvert  øjeblik 
henrev  Selskabet  til  Latter.  Efter  denne  musikalsk- 
deklamatoriske Underholdning  fulgte  et  dramatisk  In- 
termezzo. Paa  et  lille  Teater,  som  var  rejst  i  Salens 
Baggrund,  opførtes  en  lille  fransk  Farce:  „Défiance  et 
Malice",  i  hvilken  Grev  Magnus  Bernstorf  og  Frøken 
Betsy  Sneedorf  var  de  Agerende.  Bernstorf,  en  ung 
Officer,  var  kendt  som  et  vittigt  Hoved.  Da  hans 
Søsterdatter,  Komtesse  Elise  Dernath,  holdt  Bryllup  med 
hans  Broder,  Statsministeren  Kristian  Bernstorf,  havde 
han  med  tørt  Lune  udbragt  en  Skaal  for  Brudens 
Tante.  „Quand  j'épouse  mon  oncle,  je  deviens  ma 
tante",  sagde  han.  Han  fik  i  nævnte  Farce  det  mis- 
tænksomme Element  i  Karakteren  godt  frem,  men  hans 
Spil  stod  som  scenisk  Præstation  tilbage  for  Betsy 
Sneedorfs.  Hendes  skelmske  Soubrette  var  fortræffelig 
og  vakte  levende  Bifald. 

Efter  Forestillingen  fulgte  en  staaende  Souper,  under 
hvilken  Selskabets  Herrer  og  Damer  tvangfrit  søgte  hin- 
anden og  vekslede  Ord.  Prinsesserne  fik  mangfoldige 
Spørgsmaal    om    det  nygifte  Par  i  Ploen,    hvilke  de  be- 


svarede  med  utrættelig  Elskværdighed.  Prins  Frederik 
af  Hessen  feteredes  af  de  tilstedeværende  Officerer. 
Baggesen  komplimenterede  Frøken  Sneedorf  som  Skue- 
spillermde ;  han  forsikkrede,  at  Mademoiselle  Mars  næppe 
vilde  have  spillet  Rollen  bedre.  Frøkenen  svarede  kvikt, 
at  hvad  der  var  hændt  hende,  var  da  kun  en  lykkelig 
Tilfældighed.  Pludselig  lød  Champagne-Proppernes  Knald. 
Der  blev  Stilhed.  Grev  Schimmelmann  traadte  frem 
midt  i  Salen.  I  faa  loyale  Udtryk  udbragte  Hs.  Excel- 
lence en  Skaal  for  Kronprinsen  og  Gemalinde. 

Konversationen  begyndte  atter.  Blandt  de  mere 
eller  mindre  sigende  Yttringer,  som  faldt,  var  der  en, 
som  vakte  Moro  og  vandt  en  vis  Berømthed  i  le  grand 
monde.  Prins  Ferdinand,  der  havde  en  kort  Samtale 
med  Grevinde  Schimmelmann,  vilde  arrangere  sig  en 
pikant  Sortie.  „Deres  Naade,"  sagde  han  til  hende,  „jeg 
forstaar  godt,  at  Pram  kunde  lade  sig  henrive  af  Dem 
til  Digtet  „Emilies  Kilde"."  Hs.  Højhed  gjorde  sig  her 
skyldig  i  en  Anakronisme  og  en  Personforveksling.  Digtet 
var  skrevet  til  Grev  Schimmelmann  s  første  Gemalinde, 
den  for  sytten  Aar  siden  døde  Emilie  Rantzau. 

Soiréen  afsluttedes  med  et  Danse-Divertissement  til 
Musik  af  et  civilklædt  Mihtærorkester.  Det  begyndte 
med  en  Polonaise,  i  hvilken  Prins  Frederik  af  Hessen 
førte  Prinsesse  JuUane,  Grev  Schimmelmann  Prinsesse 
Charlotte;  efter  dem  kom  Grev  Reventlow  med  Grevinde 
Schimmelmann  og  Prins  Ferdinand  med  Baronesse 
Guldencrone.  I  den  første  Vals  dansede  Løjtnant  Anker 
med  Frøken  Sneedorf.  I  FranQaisen  havde  hun  den 
østrigske  Gesandt,  Grev  Griinne  til  Kavaller.  Han  var 
uudtømmelig  i  tillærte  Sentenser  om  Dansen  saasom: 
„Dansen  var  stum  Digtekunst,  stille  Musik,  tavs  Tale, 
levende  Maleri."  Greven  fortalte  Anekdoter  om  den 
franske  Danser  Vestris,  der  havde  sagt,  at  hans  Aarhun- 
drede  kun  havde  frembragt  tre  store  Mænd,  nemlig: 
ham  selv,  Frederik  II  og  Voltaire. 

Den  for  Danmark -Norge  skæbnesvangre  Sommer 
1807  tilbragte  Frøken  Betsj'  Sneedorf  sammen  med  sin 
Moder  hos  Amtmand  Arctander  i  Hillerød.  Kommandør- 
kaptajnen var  paa  Togt  med  Linieskibet  „Prins  Kristian 
Frederik'".  Amtmandinden  og  Fru  Sneedorf  var  omtrent 
jævnaldrende  Veninder  og  havde  siden  Skoledagene  stadig 
søgt  hinanden.  Kom  Fru  Arctander  til  Kobenhavn, 
undlod  hun  aldrig  at  besøge  Sneedoifs,  hvor  hun  hos  sin 
Veninde  fik  den  mest  sympathetiske  Modtagelse.  De  to 
Damer  nærede  gensidig  Tillid  og  Fortrolighed  til  hin- 
anden. I  Kommandørkaptajnens  Fraværelse  havde  Arc- 
tanders  ment.  at  et  Ferieophold  i  Amtmandsboligen. 
med  dens  smukke  Have  i  de  interessante  historiske 
Omgivelser,  kunde  være  Fruen  og  Datteren  behageligt. 
Indbydelsen  var  bleven  modtaget  med  den  største  Glæde. 
Frøken  Betsy  havde  i  den  muntreste  Stemning  forladt 
Hjemmet  i  København;  de  anede  ikke,  hvor  langt  Be- 
søget i  Hillerød  skulde  blive,  og  med  hvilke  sørgmodige 
Følelser,  de  skulde  gense  deres  Hjem. 

Af  og  til  var  Konferensraad  Karsten  Anker  og 
hans  Hustru  Gæster  hos  Amtmandens  under  Froken 
Betsys  og  hendes  Moders  Ophold  der.  Konferensraaden 
satte  overordentlig  Pris  paa  Arctander.  For  det  første 
var  de  begge  Nordmænd  og  havde  Minder  tilfirlles  fra 
Kristiania,  omend  kun  faa,.  da  Anker  var  en  halv  Snes 
Aar  ældre  end  Amtmanden  og  havde  tidlig  forladt  Norge. 
For  det  andet  nærede  Anker  Beundring  for  det  Fremsyn 
og  den  overlegne  Dygtighed,  hvormed  Arctander,  op- 
rindelig Artilleriofficer  og  Landmaaler,  havde  udgravet 
Søborg  Sø  og  derved  skaffet  Staten  en  betydelig  Ind- 
tægt. De  to  Herrer  nærede  begge  den  største  Interesse 
for  landøkonomiske  Spørgsmaal.  De  kunde  i  timevis 
ivrigt  diskutere  saadanne. 

Imidlertid  drøftede  Damerne  i  Havens  store  Lysthus 
de  sidste  Begivenheder  i  den  fashionable  Verden,  saa- 
som  Forlovelser  og  Brylluper.    Fruerne  kunde  ogsaa  berøre 

Chronique  scandaleuse,  men  af  Hensyn  til  den  unge 
Frøken  strejfedes  den  kun  ganske  let.  Eller  ogsaa  be- 
søgtes de  herlige  Alléer  og  mærkelige  Træer  i  Inde- 
lukket og  Slotshaven.  Paa  en  af  disse  Ture  var  Slots- 
forvalter Gjede  en  særdeles  forekommende  Cicerone. 

En  Dag,  da  Ankers  netop  var  hos  Arctander,  fik 
denne  en  Visit,  som  var  ganske  interessant:  det  var 
den  svenske  Gesandt,  Baron  Oxenstjerna.  og  hans  Fme, 
der  kom.  De  havde  for  et  Par  Maaneder  just  lejet  en 
ledig,  bekvem  indrettet  Bygning  i  Fredensborg,  hvor 
de.  da  de  begge  var  nervesvage,  vilde  rekreere  sig. 
Baronen  havde  under  sine  hyppige  Besøg  i  Frederiks- 
borg Stutteri  tilfældigt  lært  Amtmanden  at  kende  per- 
sonligt, og  da  de  følte  sig  tiltalte  af  hinanden,  blev  det 
Anledningen  til  en  gensidig  Indbydelse.  Dermed  var 
Banen  for  selskabelige  Sammenkomster  brudt. 

Baron  Karl  Gu.stav  Oxenstjerna,  der  nu  var  midt  i 
Halvtredserne,  saa  tilbage  paa  en  diplomatisk  Løbebane, 
der  havde  ført  ham  sammen  med  en  Skare  mærkelige 
Personligheder  og  bragt  ham  i  sælsomme  Situationer. 
Han  havde  været  Gesandt  hos  den  gejstlige  Kurfyrste  i 
Trier,  Klemens  Wenzel,  der  residerede  i  Koblenz,  og 
her  havde  han  været  Vidne  til  det  galante  Libertinerliv, 
som  de  emigrerede  franske  Adelsmænd  førte  i  Begyn- 
delsen af  Halvfemserne.  Oxenstjerna  fortalte  paa  den 
pikanteste  Maade  om  Emigranternes  Amouretter;  han 
skildrede  med  Lune,  hvorledes  de  i  Kaadhed  bombar- 
derede hinanden  med  Simler  og  badede  sig  i  Rhinskvin. 
Naar  han  dvælede  ved  sit  Ophold  i  Koblenz,  mindedes 
han  altid  med  levende  Interesse  den  smukke  Gæst- 
giverdatter Anna  Himmes.  „Dengang,"  plejede  han  at 
udbryde,  „stod  hun  bag  Bufetten  i  „Zum  wilden  Mann" ; 
nu  er  hun  gift  med  Mortier,  Marskal  af  Frankrig  og 
Storkors  af  Æreslegionen." 

Erindringerne  fra  Koblenz  gjorde  Baron  Oxenstjerna 
til  en  yndet  og  søgt  Personlighed   i  Københavns  aristo- 

kratiske  Huse  og  i  alle  fashionable  Krese.  løvrigt 
havde  han  og  Konferensraad  Anker  en  særlig  Attraktion 
til  hinanden.  De  havde  nemlig  omgaaedes  hinanden 
meget,  da  Anker  for  mange  Aar  siden  opholdt  sig  i 
Stockholm.  De  havde  set  og  personlig  kendt  Gustav  III. 
Det  var  begge  en  aandelig  Vederkvægelse  at  opfriske 
Minderne  fra  hine  Dage. 

Efter  Aftensbordet  fortalte  Baronen  efter  Arctanders 
Opfordring  Damerne  Anekdoter  fra  Gustav  III's  Tid^og 
fra  det  kurfyrstelige  Hof  i  Koblenz.  Han  forstod  at 
skildre  det  slibrige  med  et  Lune  og  en  saadan  Elegance, 
at  selv  den  mest  snerpede  Kvinde  ikke  kunde  tage 
Anstød  deraf. 

Betsy  Sneedoif,  der  ikke  havde  været  i  personlig 
Forbindelse  med  Baron  Oxenstjerna,  hittede  smilende  og 
opmærksomt  til  hans  pikante  Fremstilling  af  det  brogede 
Sommerfugleliv,  der  havde  rørt  sig  paa  de  to  fjernt  fra 
hinanden  liggende  Steder,  ved  Målaren  og  ved  Rhinen. 
Det  forekom  hende,  at  Baronen  selv  var  en  Tj'pe  paa 
en  Adelsmand  i  Gustav  III's  Stil:  han  mindede  hende 
om  de  Kavallerer,  hun  havde  set  paa  et  stort  ]\raleri, 
der  fremstillede  en  Kur  hos  Ludvig  XVI  og  Marie  An- 
toinette i  Versailles.  Stor  Lykke  hos  Damerne  gjorde 
Baronesse  Oxenstjerna,  en  engelsk  Dame,  en  Læge- 
datter fra  London.  Hun  var  en  Snes  Aar  yngre  end 
sin  Ægtefælle,  køn  og  humoristisk.  Som  ganske  ung 
Pige  havde  hun  i  londonske  Kunstnerkrese  mødt  den 
berømte  Skuespillerinde  Sarah  Siddons,  der  havde  vist 
hende  Sympathi.  Af  Miss  Siddons  havde  hun  lært  at 
foredrage  smaa  lyriske  Sange  med  Smag  og  Følelse. 
Denne  Aften  gav  hun  hos  Arctanders  en  Prøve  derpaa, 
idet  hun  til  Guitarspil  sang  Bums's  „Highland  Mary". 

Under  Opholdet  i  Hillerød  stiftede  Betsy  Sneedorf 
denne  Gang  Bekendtskab  med  den  lærde  og  elskværdige 
Rektor  ved  Frederiksborg  Latinskole,  Magister  Bendtsen. 
Da  Rektoren    en   Dag    var    i    et   Embedsanliggende    hos 

Amtmanden,  benyttede  han  Lejligheden  til  at  aflægge 
Fruen  en  lille  Visit.  Her  kom  han  til  at  tale  med  den 
unge  Frøken,  der  øjeblikkelig  vandt  hans  Interesse,  da 
hun  nævnede  Filologerne  Brøndsted  og  Koes  for  ham  i 
meget  anerkendende  Udtryk.  Hun  tilføjede,  at  hun  kun 
kendte  dem  som  Personhgheder;  deres  Betydning  som 
Videnskabsmænd  havde  hun  intet  Begreb  om.  Bendtsen 
erklærede,  at  de  sikkert  vilde  indlægge  sig  Fortjenester 
af  den  klassiske  Literatur.  Med  Brøndsted,  yttrede  han, 
havde  han  paa  en  Maade  et  Berøringspunkt;  thi  han 
havde  ligesom  denne  sin  unge  Kollega  hørt  Forelæsninger 
hos  den  berømte  Professor  Heyne  i  Gøttingen. 

En  Søndag  Morgen  spaserede  Rektor  Bendtsen  med 
sin  Hustru  i  Indelukket.  Her  mødte  Betsy  Sneedorf  dem, 
standsede  og  tog  sammen  med  dem  Plads  paa  en  Bænk. 
Hun  yttrede  i  Løbet  af  Konversationen  Lyst  til  at  se  det 
Indre  af  Slottet,  især  Malerierne,  af  hvilke  mange  havde 
historisk  og  kunstnerisk  Værd.  Hun  havde  jo  nok  pas- 
seret gennem  Salene  og  Gemakkerne;  men  hun  havde 
kun  flygtigt  kunnet  betragte  de  forskellige  Genstande. 
Rektor  Bendtsen  tilbød  sig  straks  at  være  hendes  Fører; 
han  havde  grundigt  Kendskab  til  Slottet  og  stod  paa  en 
meget  venskabehg  Fod  med  Slotsforvalteren.  Hvis  Frøke- 
nen ønskede  det,  vilde  han  og  Hustru  gerne  om  Efter- 
middagen forevise  hende  Slottets  første  Stokværk,  Betsy 
Sneedorf  tog  med  den  største  Glæde  mod  Tilbudet.  Til 
den  fastsatte  Tid  begyndte  hun  sin  Vandring  gennem 
de  skønne  Sale,  fra  hvis  Vægge,  Prydelser  og  Kunstværker 
Historien  talte  sit  fængslende  og  betagende  Sprog.  Den 
unge  Pige,  med  det  let  modtagelige  Sind  og  den  levende 
Kunstsans,  blev  snart  overvældet  af  Indtryk  og  maatte 
hvile  sig. 

Rektoren  foreviste  efterhaanden  Frøken  Betsy  hele 
Slottet.  Hun  grundede  paa,  hvorledes  hun  skulde  yde 
ham  og  Rektorinden  Erkendtlighed;  endelig  fandt  hun 
en  Form.     Blandt    de  Blomsterstykker,  hun  havde  set  i 

Slottet,  var  der  et  lille  fint  Billede  af  den  hollandske 
Maler,  Jan  van  Huysum.  Hun  besluttede  at  kopiere  det 
og  overrække  Rektorparret  det  som  Gave. 

Frøken  Betsy  Sneedorf  gik  til  Slotsforvalter  Gjede 
og  udbad  sig  Tilladelse  til  at  maatte  kopiere  Maleriet, 
hvortil  der  naturligvis  vilde  medgaa  nogle  Timer  i  flere 
Dage.  Slotsforvalteren  besvarede  hendes  Anmodning  paa 
den  mest  imødekommende  Maade. 

Hver  Gang  Frøken  Betsy  indfandt  sig  ledsagede  han 
hende  til  Billedet,  og  før  han  forlod  hende,  gav  han  hende 
altid  en  interessant  Oplysning  om  de  Ting,  der  var  i  Ge- 
makket. 

„Behag  at  se  Frøken  Sneedorf,'"  sagde  Slotsforval- 
teren en  Dag,  idet  han  pegede  paa  et  Figurmaleri. 

„Udførelsen  lader  en  Del  tilbage  at  ønske,"  yttrede 
hun,  betragtende  Billedet  opmærksomt.  „Hvad  skal  det 
forestille?" 

„Det  er  en  Episode  af  Frederik  den  Femtes  Besøg  i 
Norge  1749"  

„Ja  saal  det  Besøg  har  Amtmand  Arctander  fortalt 
mig  om;  hans  Fader,  Kaptajnen,  hørte  med  til  Kongens 
Eskorte." 

„Det  er  Kongens  Modtagelse  i  Kristiania.  Her  ser 
De  Kongen  fulgt  af  den  beredne  Æresgarde.  Udsigten 
over  Fjorden  og  de  omgivende  Fjelde  er  god  i  perspek- 
tivisk Henseende." 

„Ja,  der  er  Virkning  i  Billedet,  Hr.  Slotsforvalter, 
men  det  forekommer  mig,  at  Billedet  er  en  underlig 
Blanding  af  virkelig  Kunst  og  Dilettantisme." 

„Jeg  skal  sige  Dem,  Frøken,  Tegningen  hidrører  fra 
Professor  Pilo:  men  Maleriet  skyldes  en  af  Dronning 
Louises  Hoffrøkener,  Komtesse  Haxtliausen.  Det  var  for 
Resten  et  af  den  afdøde  Arveprinses  Yndlingsbilleder." 

„Arveprinsen."  yttrede  Frøken  Betsy,  „var  en  ædel 
Mand:  men  efter  hvad  Slotsforvalteren  der  fortæller,  har 
lian  næppe  haft  det  rette  Blik  for  Kunst." 

Forinden  Betsy  Sneedorf  satte  sig  til  sit  Arbejde, 
plejede  hun  hver  Dag  at  betragte  hint  Billede,  der  trods 
sine  Mangler  udøvede  en  vis  Tiltrækningskraft  paa  hende, 
hvad  hun  ikke  formaaede  at  forklare  sig. 

Tidlig  en  Eftermiddag,  da  det  var  lummert  og  stille, 
sad  Frøken  Betsy  foran  Huysums  Blomsterstykke  og 
malede  med  anstrengende  Flid.  Det  forekom  hende 
utaalehgt  hedt.  Hun  rejste  sig  og  aabnede  i  det  store 
Vindue  en  Rude,  hvorefter  en  forfriskende  Luft  fra  Slots- 
søen strømmede  ind.  Hun  greb  sin  Pensel  og  Palet  og 
arbejdede  videre.  Snart  følte  hun  sig  træt,  standsede 
og  lænede  sig  tilbage  mod  Stoleryggen.  Hun  lod  Blikket 
gaa  om  i  Gemakket;  det  dvælede  ved  Komtesse  Haxt- 
hausens Billede.  Søvnen  hgesom  sænkede  sig  ned  over 
Betsy  Sneedorf,  og  under  Fuglekvidder,  der  lød  udefra, 
slumrede  hun  ind. 

I  Drømme  forekom  det  hende,  at  hun  om  Bord  i 
et  stort  Skib  sejlede  op  ad  Kristiania  Fjord.  Vejret  var 
klart  og  foran  hende  laa  i  Solskin  en  lille  By  omkranset 
af  skovbevoksede  Fjelde.  Da  hun  nærmede  sig  Land- 
gangsbroen, saa  hun  en  Skare  Herrer  og  Damer,  der 
venligt  tilviftede  hende  Velkommen  med  Hatte  og  Lomme- 
tørklæder. Hun  genkendte  Konferensraad  Anker  blandt 
de  Forsamlede.  Ligesom  Skibet  lagde  til,  og  hun  skulde 
gaa  i  Land,  var  der  En,  der  greb  hendes  Haand  og  førte 
hende  frem;  det  var  Løjtnant  Anker,  som  i  en  broderet 
Hofuniform  stod  ved  hendes  Side.     Han  kyssede  hendes 

Haand.     Hun  blev  bevæget  og  undseelig i  denne 

Følelse  vaagnede  hun  op. 

„Tilgiv  Frøken  Sneedorf,  at  vi  forstyrrer  Dem  i  Deres 
kunstneriske  Reflexioner",  udbrød  leende  Erik  Anker  bag 
ved  hende. 

Frøken  Betsy  rejste  sig  hurtigt,  samlede  sig  og  be- 
svarede, idet  hLui  rødmede,  hans  Hilsen.  Noget  fra  Anker 
stod  Slotsforvalteren. 

Løjtnanten   var  for  et  Par  Timer  siden  kommen  til 

Hillerød  for  at  besøge  Arctanders.  Han  havde  anmodet 
Gjede  om  at  forevise  sig  en  Del  af  Slottets  Indre.  De 
var  netop  ved  Slutningen  af  deres  Vandring,  da  de  fore- 
fandt Frøkenen  i  den  skildrede  Situation. 

Frøken  Betsy,  der  nu  blev  humoristisk  stemt,  fulgte 
med  sin  uventede  Kavaller  tilbage  til  Amtmandens. 

Drømme  tillagde  hun  i  Modsætning  til  sine  samtidige 
Veninder  i  Almindelighed  ingen  Bet^'dning.  Hvad  hun 
nylig  havde  drømt,  slog  hun  foreløbig  ud  af  Hovedet. 

Saa  snart  hun  havde  faaet  Maleriet  færdigt,  lod  hun 
det  indsætte  i  en  smagfuld,  lys  Træramme  og  overrakte 
Fru  Bendtsen  det.  Baade  hun  og  hendes  Ægtefælle  fandt 
det  talentfuldt  udført.  Rektoren  anbragte  det  paa  Væggen 
i  sin  Sal,  og  det  var  ham  altid  en  kær  Erindring  om  den 
unge  Frøken,  som  han  med  Interesse  forhørte  sig  om 
paa  hendes  senere  Livsbane. 


I  Midten  af  August  fortalte  Bønder  fra  Hørsholms 
Omegn  og  Fiskere  fra  Humlebæk  og  Vedbæk,  at  der  til 
Sundet  var  ankommen  en  vældig  engelsk  Flaade,  som 
talte  Skibe  i  hundredvis  og  havde  landsat  Soldater 
sidstnævnte  Sted.  Kort  efter  fik  Hillerøds  Befolkning  at 
vide,  at  København  var  indesluttet  af  en  engelsk  Hær, 
der  opkastede  Skanser  og  forberedte  et  Bombardement. 
Rygtevis  forlød  det,  at  Kronprinsen  havde  været  i  Hoved- 
staden, som  han  dog  straks  havde  forladt,  og  var  rejst 
med  Faderen,  Kristian  VII  over  til  Holsten.  Prinses- 
serne Juliane  og  Charlotte  samt  deres  Broder,  Prins 
Ferdinand,  skulde  være  fulgt  efter.  Nogle  Dage  senere 
kom  Amtmand  Arctander  med  det  Budskab,  at  General 
Peymann  var  udnævnt  til  Kommandant  i  Kobenhavn, 
og  at  der  var  udbrudt  Krig  mellem  Danmark  og  Eng- 
land. I  ængstelig  Uvished  saa  man  Fremtiden  i  Møde. 
Hillerøds    Befolkning    var    i    en    trykket  Stemning.     Til 

selve  Krigen  mærkede  man  ikke  synderligt.  I  Byens 
Nærhed  havde  der  vist  sig  engelske  Husarer,  og  man 
kom  snart  til  Kundskab  om,  at  disse  havde  hørt  til  en 
Styrke,  der  havde  besat  Frederiksværk  med  dets  Krudt- 
fabrikker. Nogen  Avis  saa  man  foreløbig  ikke.  Alle  var 
henvist  til,  hvad  Fama  fortalte,  men  man  afholdt  sig 
forsigtig  fra  at  fælde  nogen  Dom  over  Autoriteternes 
Handlinger. 

En  Dag  traadte  Arctander  ind  til  sin  Hustru  og  Betsy 
Sneedorf  og  sagde  med  bevæget  Stemme:  „Engelsk- 
mændene bombardere  København  og  vil  tage  vor  Flaade. 
Kaptajn  Tscherning  fra  Frederiksværk  fortalte  mig  det 
for  et  øjeblik  siden."  Begge  Damerne  blev  rystede  af 
dette  Budskab  og  gav  sig  til  at  græde. 

„Mit  ulykkelige  Fædreland!"  udbrød  Fru  Arctander. 

„Hvilken  Sorg  for  vor  elskede  Kronprins!"  tilføjede 
Amtmanden. 

„Hvor  det  gør  mig  inderlig  ondt  for  den  stakkels 
Befolkning,  hvis  Liv  og  Ejendom  saa  grusomt  tilintet- 
gøres," yttrede  Frøken  Betsy,  med  taarefyldte  Øjne.  „Til 
al  Lykke  er  da  Prinsesserne  Juliane  og  Charlotte  uden- 
for Fare." 

En  Middag,  efter  at  der  tilfældigvis  var  kommet  Post 
til  Hillerød,  fremkaldte  en  Efterretning,  som  bragtes  af 
nogle  Breve,  stærk  Bevægelse  blandt  Befolkningen  og 
genoprettede  det  kuede  Mod.  Det  hed,  at  Kronprinsen 
havde  i  Løbet  af  den  sidste  Uge  ved  Nattetid  ført  en 
stor  Hær  fra  Heiligenhafen  i  Holsten  over  til  Nysted 
paa  Lolland;  fra  Vordingborg  rj'kkede  han  i  Spidsen  for 
den  frem  mod  København.  Som  en  Løbeild  forplantede 
denne  Nyhed  sig  til  Omegnens  Befolkning.  Der  blev 
almindelig  Glæde;  Hurraraab  lød  for  Kronprinsen,  og 
Lejligheden  benyttedes  til  at  drikke  hans  Skaal.  Hen 
ad  Aften  gik  Trommeslageren  igennem  Gaderne  og  for- 
kyndte,   at    der    Søndag   Eftermiddag    vilde    blive    holdt 

offentlig  Prædiken  i  Præstevangen  af  Pastor  Gutfeld  fra 
Asminderød. 

Nævnte  Eftermiddag  strømmede  Befolkningen  ud  til 
Skoven  for  at  høre  Præsten.  Paa  en  aaben  Plads,  om- 
given af  smukke  Bøgetræer,  var  der  rejst  en  med  Grønt 
smykket  Talerstol.  Præsten  var  en  lille,  mager  Mand 
med  ganske  kortklippet,  graat  Haar  og  med  et  Par  mørke 
øjne,  som  luede  af  Fanatisme,  naar  han  kom  i  Affekt. 
Han  mødte  her  i  en  lang  sort  Frakke  og  med  et  stift, 
hvidt  Halstørklæde. 

Med  stadig  Hentydning  til  Dagens  Begivenheder  talte 
Præsten  om  den  assyriske  Kong  Sankeribs  Tog  mod  Juda 
Rige.  „Men,"  raabte  han  med  skærende  Stemme,  „hge- 
som  Profeten  Jesaias  forudsagde,  at  Assyrerne  skulde 
knuses  i  Juda  Land,  saaledes  vil  det  ogsaa  gaa  Engelsk- 
mændene her  paa  Sjælland.  Messias  ventedes  som  Frelser 
for  Folket,  hedder  det  hos  Profeten.  Ja,  saaledes  imødese 
vi  ogsaa  vor  højtelskede,  vor  uforlignelige  Kronprins  som 
en  Befrier,  der  i  Spidsen  for  en  sejrrig  Hær  skal  holde 
sit  Indtog  i  det  betrængte  København,  hvor  alt,  ligesom 
dengang  i  Jerusalem,  visselig  er  i  stor  Forvirring.  Lader 
os  bede  for  vor  Konge  og  Kronprins,  for  vore  ulykkelige 
Brødre  og  Søstre  i  Hovedstaden!" 

Præsten  sænkede  sit  Blik  og  foldede  sine  Hænder; 
Forsamlingen  gjorde  det  samme.  Dyb  Tavshed  indtraadte. 
Derpaa  blev  Salmen:  „Er  Gud  med  os  i  denne  Tid,  da 
tør  vi  ej  forsage,"  afsungen  med  en  Kraft  og  Inderlighed, 
der  vidnede  om,  at  Tilhørerne  var  hjertegrebne. 

Forsamlingen  spredte  sig  omkring  i  Præstevangen. 
Hist  og  her  saa  man  Grupper,  som  lyttede  til  Fortæl- 
linger af  en  Soldat,  en  Herregaardsskytte  eller  en  Liv- 
jæger, der  havde  deltaget  i  Udfaldene  fra  Fæstningen 
mod  den  engelske  Belejringshær  og  var  tagne  til  Fange, 
men  heldigt  undvegne.  Blandt  disse  Beretninger,  der 
hørtes  med  den  mest  spændte  Opmærksomhed,  var  der 
ingen,  der  kom    mere  i  Folkemunde,  end  Skildringen  af 

den  femtenaarige  Frits  Hammers  tapre  Deltagelse  i  det 
første  Udfald.  Denne  lille  Kromandssøn  fra  Asminderød 
var  af  General  Peymann  bleven  forestillet  for  Lande- 
værnsfolkene  som  et  Forbillede,  de  burde  følge. 

I  Skovlyst  Kro  ved  Præstevangens  Udkant  var  der 
samlet  en  stor  Skare  Bønder.  Nogle  lyttede  til  en 
gammel  Spillemand,  der  gned  Fiolen,  medens  han  sang 
Thaarups  Vise:  „Nys  fyldte  skøn  Sired  det  attende  Aar." 
Andre,  især  unge  Piger,  flokkedes  om  et  Bord,  paa 
hvilket  en  Spaakvinde  lagde  Kort  op. 

Fru  Arctander  og  Betsy  Sneedorf  gik  op  paa  en 
lille  Høj  i  Nærheden  af  Kroen.  De  stod  hensunkne  i 
Betragtningen  af  det  skønne  Slot,  der  spejlede  sig  i  den 
stille  Vandflade.  Det  Frederiksborg  der,  tænkte  Frøken 
Betsy  ved  sig  selv,  er  opført  af  Kristian  IV,  men  det  første 
Slot  var  bygget  af  hans  Fader.  Frederik  H's  Yndlings- 
opholdssted  var  dog  Antvorskov.  Minderne  fra  den 
selskabehge  Sammenkomst  hos  Etatsraad  Brun  paa  Ant- 
vorskov det  foregaaende  Aar  vaagnede  nu  hos  hende. 

Medens  Betsy  vedblev  at  reflektere,  gav  Fru  Arc- 
tander sig  til  at  plukke  Margariter  og  Skovmærker. 
Ubemærket  af  de  to  Damer  var  en  gammel  Kone  kom- 
men op  paa  Højen;  det  var  Spaakvinden  fra  Kroen. 

„Hvad  vil  hun,  Ane?"  sagde  Fruen,  idet  hun  blev 
hende  vaer.  Den  gamle  støttede  sig  til  sin  Kæp,  røm- 
mede sig  og  udbrød:  „Fryde  mig  ved  at  se  den  Slanke 
der."  Hun  pegede  med  Stokken  paa  Betsy,  der  hørte 
disse  Ord  og  smilende  vendte  sig  om  mod  hende. 

„Hun  kan  jo  se  ind  i  Fremtiden,  Ane?"  yttrede 
Fruen.     „Kan  Iiun  ogsaa  spaa  af  Haandens  Linier." 

Ane  nikkede  bekræftende  med  Hovedet,  Betsy 
Sneedorf  trak  leende  sin  Handske  af  den  højre  Haand 
og  strakte  dennes  Tnderflade  frem  mod  Spaakvinden. 
Ane  saa  med  sine  stikkende  graa  øjne  op  og  ned  ad 
Frøkenen.  „I  er  køn.  mumlede  liun,  og  faar  vel  sagtens 
Lykken  med  jer."    Hun  tog  Betsys  Haand  og  betragtede 

den  opmærksomt.  Baade  Frøkenen  og  Fruen  kom  i 
Spænding,  det  S3^ntes  dem  begge,  at  der  var  noget 
hemmelighedsfuldt  og  uhyggeligt  over  SpaakWndens 
Personlighed. 

„Jer  Livs  Vej  gaar  op  efter,"  sagde  Ane,  „to  frem- 
mede Officerer  følger  Jer,  den  ene  et  kort.  den  anden 
et  langt  Stykke."     Spaakvinden  tav. 

„Er  det  det  Hele?"  spurgte  Fru  Arctander. 

Frøken  Betsy  trykkede  leende  Konen  en  lille  Sølv- 
mønt i  Haanden.  De  to  Damer  gik  tilbage  til  deres 
Hjem.  Om  Aftenen  steg  de  i  Forening  med  Amt- 
manden og  Slotsforvalteren  op  i  et  af  Slottets  Klokke- 
taarne  for  at  se  en  pragtfuld  Solnedgang.  Men  ind  i 
Skønhedsindtrykket  blandede  sig  en  pinlig  Fornemmelse, 
da  de  i  Stilheden  kunde  høre  en  fjern  Kanontorden ;  det 
var  de  engelske  Batterier  ved  København. 

IV. 

Først  i  Slutningen  af  Oktober,  efter  at  Engelsk- 
mændene, medtagende  Danmarks  og  Norges  stolte  Or- 
logsflaade,  havde  forladt  Sjælland,  vendte  Betsy  Sneedorf 
og  hendes  Moder  tilbage  til  København.  Under  hvilke 
forandrede  Tidsforhold  betraadte  de  ikke  deres  Hjem 
paa  Amalienborg!  En  stor  Del  af  Staden  laa  i  Ruiner, 
Milhoner  i  materielle  Værdier  var  tilintetgjorte,  kunst- 
neriske og  literære  Samlinger  var  ødelagte,  Mennesker  i 
tusindvis  dræbte  eller  saarede.  Harmen  over  Flaadens 
Ran  og  Engelskmændenes  hele  Færd  blandede  sig  med 
Bitterheden  over  Nederlaget  og  den  dybe  Sorg  over  alt, 
hvad  der  var  gaaet  til  Grunde.  Betsy  gik  med  sin 
Moder  gennem  de  sønderskudte  Kvarterer  af  Byen.  De 
to  Damer  saa  med  Taarer  i  øjnene  paa  de  skrækkelige 
Virkninger,  Bombnrdenientet  havde  haft.  Da  de  kom 
til  den  skønne  Fruekirkes  Brandtomt,  brast  de  begge 
i  Graad. 

Kommandørkaptajn  Sneedorf  havde  under  de  sørge- 
lige Begivenheder  været  i  Norge.  I  Begyndelsen  af 
December  kom  han,  førende  to  Linieskibe  og  en  Brig, 
tilbage  til  København.  Nederlaget  og  Tabet  smertede 
ham  som  Fædrelandsven  og  Sømand.  Men  hertil  slut- 
tede sig  for  hans  personlige  Vedkommende  en  Sorg, 
der  pinte  ham  stærkt.  Han  anklagedes  for,  at  han  som 
Chef  for  den  lille  Eskadre  ikke  havde  udrettet  tilstræk- 
kehgt  mod  Fjenden,  hverken  da  han  var  i  Norge  eller 
paa  Nedfarten.  Han  underkastedes  et  Kngsforhør,  men 
i  Betragtning  af  hans  tidligere  Fortjenester  hævedes 
Sagen.  Alt  dette  krænkede  den  pligttro,  tapre  og 
ærekære  Mand  dybt.  Hustruen  og  Datteren  opbød  alt 
for  at  mildne  hans  Sorg,  og  det  lykkedes  dem  saa 
meget  desto  lettere,  som  Kronprinsregenten  viste  ham 
megen  Bevaagenhed.  Sneedorf  bevarede  imidlertid  Posten 
som  Chef  for  Søkadetakademiet,  og  denne  Stilling  lagde 
saaledes  Beslag  paa  hans  Tanker  og  Virkelyst,  at  han 
snart  glemte  den  ham  tilføjede  Tort. 

Naar  undtages  Kristian  VU  og  Kronprinsesse  Marie, 
der  henholdsvis  forblev  i  Rendsborg  og  Kiel,  vendte  de 
i  København  boende  Medlemmer  af  Kongefamilien  i 
Løbet  af  Efteraaret  tilbage  til  dette.  Kronprins  Frederik 
kom  med  Prinserne  Kristian,  Frederik  og  Vilhelm  af 
Hessen  i  sit  Følge.  Prinsesserne  Juliane  og  Charlotte 
samt  Broderen,  Prins  Ferdinand,  indfandt  sig  ogsaa. 
Endelig  førte  Prins  Kristian  sin  Gemahnde,  Prinsesse 
Charlotte  Frederikke  af  Mecklenborg-Schwerin,  hertil. 
Det  unge  Par,  der  havde  opholdt  sig  paa  Slottet  i 
PlOen,  fik  Bolig  i  Arveprinsens  Palais  paa  Amalienborg. 

I  den  tre  og  tyveaarige  mecklenborgske  Prinsesse 
havde  Kongefamilien  faaet  et  nyt  i  visse  Retninger 
interessant  Element.  Charlotte  Frederikke  var  lille  af 
Vækst,  men  havde  en  yppig  Skikkelse.  Hun  udmærkede 
sig  ved  et  fyldig  sort  Haar,  ved  livlige  mørke  øjne  og 
ved    en  fin,    hvid   Teint.     Prinsessen   havde   et  kolerisk 

Temperament,  der  brat  slog  om  fra  den  ene  Stemning 
til  den  stik  modsatte.  Hun  var  lunefuld;  hun  blev  let 
ondsindet,  men  angrede  det  hurtigt  og  lagde  da  megen 
Godmodighed  for  Dagen.  Hun  var  lidenskabelig  af  Na- 
tur, i  hvilken  Henseende  hun  lignede  sin  Fader,  Her- 
tugen. Prinsessen  havde  en  udpræget  Tilbøjelighed  til 
ikke  at  tage  det  saa  nøje  med  Sandheden.  Hds.  Højhed 
følte  en  mærkelig  Attraktion  til  Folk  af  de  brede  Sam- 
fundslag, hvad  man  dengang  kaldte  simple  Folk;  men 
hun  kunde  bevæge  sig  med  Takt  og  kongelig  Anstand 
i  Hofkresene  ug  forstod  da  at  vælge  sine  Udtryk  med 
Smag.  Hun  var  blottet  for  sin  Gemals  Sans  for  Viden- 
skab og  Kunst;  men  paa  et  enkelt  teknisk  Felt,  i 
Broderi,  udfoldede  hun  en  overlegen  Dygtighed,  der 
vakte  Beundring.  I  den  Retning  var  Prinsessen  virkehg 
en  Kunstnerinde. 

Frøken  Betsy  Sneedorf  gjorde  ved  den  første  Kur, 
Prinseparret  holdt  paa  Amalienborg,  et  særdeles  tiltalende 
Indtryk  paa  Prinsessen.  Denne  fandt  hende  smuk  og 
interessant.  Hds.  Højhed  erklærede,  at  det  glædede 
hende  at  se  Datteren  af  Kommandørkaptajn  Sneedorf, 
om  hvem  hendes  Gemal  havde  talt  saa  meget.  „Deres 
Bedstefader,"  bemærkede  Prinsessen,  „var  jo  min  afdøde 
Svigerfaders,  Arveprinsens,  Lærer." 

Betsy  Sneedorf  følte  sig  smigret  af  den  Opmærk- 
«omhed,  Hds.  Højhed  stadig  viste  hende,  naar  der  gaves 
Lejlighed  dertil.  Prinseparret  indbød  hende  altid  til  de 
Baller.  Koncerter  og  Cerkler,  det  holdt  i  Vinterens  Løb. 
Ved  disse  søgte  Prinsessen  bestandig  hen  til  den  unge 
Dame  og  underholdt  sig  med  hende.  Frøkneme  Levet- 
zow,  Reedtz-Thott,  Sehimmelmann  og  mange  andre  af 
Aristokratiets  unge  Skønheder  blev  jaloux  paa  Betsy. 
Denne  var  imidlertid  forsigtig  og  gjorde  sig  aldrig  til  af 
den  Yndest,  hun  nød:  hun  undgik  i  Selskabslivet  helst 
at  tale  om  Prinsessen.  Hvad  der  særlig  skaffede  Frøken 
Sneedorf  Hds.   Højheds   Bevaagenhed,  var  den    levende 

Anerkendelse,  hvormed  hun  udtalte  sig  om  Hertug 
Frans's  Begavelse  og  Dygtighed  som  Musiker.  Slige 
Yttringer  om  Faderen  berørte  naturligvis  Prinsessen 
behageligt. 

Frøken  Sneedorf  havde  ingen  Interesse  for  Politik: 
men  hun  kunde  ikke  andet  end  blive  berørt  af  Datidens 
store  historiske  Begivenheder,  som  daglig  drøftedes  i 
hendes  Hjem  og  i  de  Huse,  hvor  hun  kom.  De  var 
Samtaleemnet  mellem  Herrerne;  men  medens  man  tog 
Bladet  fra  Munden,  naar  det  drejede  sig  om  udenrigske 
Forhold,  j^ttrede  man  sig  spagfærdigt  om  de  indenrigske. 
Danmark-Norge  var  blevet  Napoleons  Forbundsfælle  og 
var  kommet  i  Krig  med  England  og  Sverrig.  Fjendtlig- 
hederne med  det  sidste  Land  afficerede  Betsy  Sneedoif 
personligt:  thi  nu  forlod  Baron  Oxenstjerna  med  Frue, 
som  hun  var  bleven  Veninde  til,  København  og  vendte 
først  tilbage  efter  henved  et  Par  Aars  Forløb. 

Midt  i  Marts  Maaned  1808  lød  Budskabet  om  Kri- 
stian Vn's  Død  og  Frederik  den  Sjettes  Tronbestigelse 
ud  over  Hovedstaden.  I  Hofkresene  opstod  den  stær- 
keste Bevægelse;  Byens  Befolkning  holdtes  nogle  Dage  i 
Aande  af  Beretninger  om  de  forskellige  Korporationers 
Audienser  og  Lykønskninger  overfor  den  nye  Souveræn, 
der  iøvrigt  allerede  i  to  og  tyve  Aar  havde  været  Rigets 
Regent.  Den  afdøde  Konge  bisattes  foreløbig  i  Rends- 
borg  Kirke.  Her  i  København  lagde  den  paabudte  offi- 
cielle Sorg  en  Dæmper  paa  Livets  Adspredelser  eller 
forbød  disse  fuldstændigt. 

Da  efter  et  halvt  Aars  Forlob  de  sorte  Dragter  for- 
svandt ved  Landesorgens  Ophør,  tog  Befolkningen  i 
Hovedstaden  ligesom  Revanche,  idet  den  hengav  sig  til 
Forlystelser  af  forskellig  Art.  Maskeballer,  Assem- 
bleer  og  dramatiske  Dilettantforestillinger  fulgte  hin- 
anden Slag  i  Slag.  Det  var  væsentligt  Frederik  VI's 
idelige  Parader  og  Troppemanøvrer,  samt  Fortællingerne 
om  Kanonbaadenes  Kampe  med  de  engelske  Orlogsskibe. 


der  mindede  Folket  om,  at  det  befandt  sig  i  Krig. 
Denne  gav  sig  desuden  et  Udslag  i  det  af  Regeringen 
indførte  Kapervæsen,  et  Slags  Sørøveri,  der  snart  gjorde 
sine  Helte,  der  for  Størstedelen  udgik  fra  de  lavere 
Samfundsklasser,  til  Pengematadorer,  snart  styrtede  dem 
ned  igen  i  den  Fattigdom,  hvori  de  oprindelig  havde 
levet.  Den  ene  Uge  gik  den  simple  Madam,  der  boede 
i  et  skummelt  Baghusværelse,  i  en  lurvet  Hvergarns- 
kjole  med  Bondehue.  Men  saa  kom  hendes  Mand  hjem 
fra  et  heldigt  Kapertog  og  fik  ved  Priserettens  Kendelse 
Kurantdalere  i  tusindvis.  Nu  flyttede  Madammen  op  paa 
en  første  Sal,  som  blev  elegant  monteret  med  Mahogni- 
møbler, Spejle  med  forgyldte  Rammer,  Lysekroner  og 
kostbare  Gulvtæpper.  Straalende  af  Guldsmykker  viste 
hun  sig  i  Teaterlogen,  i  Silkefløjlsdragt  med  fjerbesat 
Baret  paa  Hovedet.  Hun  gjorde  en  Række  Selskaber 
med  lækre  Retter  og  fine  Vine.  Gæsternes  Stemning 
blev  hurtig  ophedet.  Misundelsen  mod  Vært  og  Vært- 
inde fik  Overtaget  hos  adskillige  af  dem;  der  faldt 
spydige  Bemærkninger;  Gildet  endte  da  gerne  med  et 
rasende  Skænderi  mellem  Kvinderne  og  Slagsmaal  mel- 
lem Mændene.  Man  levede  som  Galninge,  i  Troen  paa, 
at  Rigdomskilden  ikke  kunde  blive  tilstoppet.  Men  da 
kom  Manden  hjem  fra  et  nyt  Kapertog,  denne  Gang 
ikke  som  Parthaver  i  et  rigt  Udbytte  og  hoverend«-. 
men  lemlæstet  og  udplyndret.  Herligheden  var  forbi. 
Madammen  og  han  maatte  i  Forening  vandre  tilbage  til 
den  skumle  Stue  og  værre  end  foi'hen  føle  Fattigdom- 
mens Savn. 

Prinsesse  Charlotte  Frederikke,  der  imødesaa  sin 
Nedkomst,  tilbragte  Sommeren  i  Ro  paa  Sorgenfri.  Her 
besøgte  Betsy  Sneedorf  hende  flere  Gange.  Etatsraad 
Bnm  havde  indbudt  Frøkenen  til  et  længere  Ophold  paa 
Sofienholm  ved  Frederiksdal.  Her  førte  hun  en  nydelses- 
rig og  interessant  Tilværelse.  Hun  foretog  hyppige  Ro- 
ture  paa  Bagsværd  Sø,   enten  ene  eller  i  Forening  med 


Damer,  der  kom  i  Visit  hos  Brun.  Hun  syslede  med 
Læsningen  af  Øhlenschlægers  „Nordiske  Digte".  Særhg 
følte  hun  sig  tiltrukken  af  Tragedien  .,Hakon  Jarl",  hvil- 
ken hun  havde  set  i  Februar  med  Frydendal  i  Hoved- 
rollen og  Madam  Heger  som  Thora. 

En  Dag,  da  Betsy  Sneedorf  sad  og  hæklede  i  Haven 
ved  Sofienholm  og  i  Frindringen  dvælede  ved  Besøget 
paa  Augustenborg,  blev  hun  overrasket  ved,  at  Etats- 
raadinde  de  Coninck  stod  ved  Siden  af  hende;  hun 
havde  nærmet  sig  lydløst. 

„Men  Etatsraadinde  dog,"  udbrød  Betsy,  „De  for- 
skrækker mig  virkehg." 

„Kommandørkaptajnens  Datter  lader  sig  vist  ikke 
saa  let  skræmme,"  var  Svaret.  „Jeg  er  lige  kommen  fra 
Dronninggaard  hertil  med  min  Mand,  som  ønskede  at 
hilse  paa  Brun  og  faa  en  Samtale  med  ham."  Den 
gamle  Etatsraadinde  satte  sig  i  en  Havestol  ved  Siden 
af  Betsy. 

„Hvorledes  lever  Deres  Søn,  Konsulen?  Er  hans 
Frue  vendt  tilbage  fra  Haag?" 

„Min  kære  Henriette  kom  for  en  Uge  siden.  Hun 
har  saamænd  under  sit  Ophold  i  Udlandet  været  i 
Paris." 

„I  Paris,  Etatsraadinde!  Havde  hun  det  Held  at 
faa  Kejserinde  Josefine  at  se?" 

„Baade  Kejseren  og  Kejserinden  var  dengang  i 
Bayonne.  Men  i  Paris  traf  Henriette  hos  Gesandten, 
Geheimekonferensraad  Drejer,  Rosenkrantz  til  Rygaard, 
der  havde  været  i  Bayonne  for  at  overrække  Napoleon 
Elefantordenen.     Han  fortalte  om  Kejserinden." 

„Hun  skal  være  saa  ganske  overordentlig  pragtsyg," 
sagde  Betsy  Sneedorf.  „Tænk,  hun  skal  have  mellem 
tre  og  fire  hundrede  kostbare  Kaschemirs  Shawler, 
hvoraf  adskilhge  har  en  Værdi  af  en  halv  Snes  tusinde 
Francs." 

„Ja,  Pynt  og  Moder,  yttrede  Rosenkrantz  til  Hen- 
riette, er  Kejserinde  Josefines  Hovedinteresse." 

„Men  for  Literatiiren  og  Teatret  har  hun  ingen 
Sans,"  bemærkede  Betsy  Sneedoif. 

„Nej.  men  Kejserinden  er  godmodig  og  gavmild." 
svarede  Fru  de  Coninck.  „Men  lad  os  gaa  ned  til 
Bænken  ved  Søen.  Saa  skal  De  faa  Henriettes  hele 
Skildring  af  Hds.  Majestæt,  saaledes  som  Rosenkrantz 
gav  den." 

Frøkenen  og  Etatsraadinden  rejste  sig  og  spaserede 
til  det  nævnte  Punkt,  hvorfra  der  var  en  af  Tujaer  ind- 
hegnet Udsigt  til  Hareskoven  bag  Bagsværd  Sø. 

Imidlertid  sad  Brun  og  den  gamle  Etatsraad  de 
Coninck  i  en  livlig  Samtale  med  hinanden  i  et  til  Have- 
salen stødende  Værelse,  hvis  Vægge  var  prydede  med 
Prospekter  fra  de  Egne  af  Schw^eiz,  som  Sofienholms 
poetisk  beaandede  Frue  havde  hjembragt. 

Konversationens  Genstand  var  Efterretningerne  om. 
at  de  spanske  Hjælpetropper  paa  Vejen  havde  rejst  sig 
mod  den  franske  Højstkommanderende,  Marskal  Berna- 
dotte,  Fyrste  af  Pontecorvo.  De  havde  bemægtiget  sig 
Fæstningen  Nyborg  og  var  gaaet  om  Bord  i  engelske 
Skibe,  der  førte  dem  hjem.  Frederik  VI  havde  givet 
Befaling  til.  at  alt  dette  skulde  holdes  strengt  hemme- 
ligt, hvorfor  Aviserne  ikke  omtalte  det:  men  Rygter  om 
det  Passerede  var  alligevel  i  Omløb  blandt  Befolkningen. 

Der  laa  dengang  to  spanske  Infanteriregimenter  i 
Roskilde  og  Omegn  under  Overbefaling  af  den  franske 
General  Fririon.  Hine  havde  ogsaa  gjort  Opstand  mod 
denne,  og  Blod  var  flydt.  Man  havde  set  Generalen  og 
hans  franske  Officerer  ankomme  i  Huj  og  Hast  til  Ko- 
benhavn, hvortil  endvidere  spanske  Soldater  var  ind- 
bragte som  Krigsfanger  under  Eskorte. 

Man  vilde  vide,  at  der  ved  Ringsted  havde  staaet 
en  hidsig  Fægtning  mellem  de  spanske  Tropper  og  en 
Styrke  under  General  Castenskjold,   bestaaende  af  jyske 

Infanteriregiment,  sjællandsl^e  Ryttere  og  et  holstensk 
Artillerikompagni.  Prins  Ferdinand  skulde  have  kæmpet 
personligt  med  den  spanske  Oberst  Martorel  og  tilføjet 
denne  et  Sabelhug  i  Skulderen,  men  var  selv  bleven 
saaret  i  Armen. 

Kurerer,  hed  det.  fløj  frem  og  tilbage  mellem  Kø- 
benhavn og  Roskilde.  I  Kongens  Palais  paa  Amalien- 
borg var  der  holdt  et  stort  Krigsraad,  hvori  Frederik  VI 
skulde  have  givet  et  Exposé  af  Situationen,  som  havde 
aflokket  Prins  Kristian  af  Hessen  det  ene  Beundrings- 
udbrud  efter  det  andet.  Dette  Krigsraad  satte  man 
nærmest  i  Forbindelse  med  en  aggressiv  Holdning,  som 
en  engelsk-svensk  Eskadre  i  Sundet  tilsyneladende  indtog 
overfor  Sjællands  Kyst. 

Om  alt  dette  underholdt  Etatsraaderne  Brun  og  de 
Coninck  sig  med  hinanden  i  det  saakaldte  schweiziske 
Værelse  paa  Sofienholm.  Hvor  vidt  der  laa  noget  Sandt 
til  Grund  for  det  Hele,  vidste  de  ikke.  Men  Et  var 
dem  begge  som  Forretningsmænd  klart,  og  det  var,  at 
Danmark  og  Norge  var  kommet  ind  i  en  politisk  Situa- 
tion, der  vilde  blive  mere  og  mere  ødelæggende  for 
deres  Handel. 

Ved  Aftensbordet  samledes  de  to  Herrer  med 
Etatsraadinden  og  Frøken  Betsy.  Under  Samtalen  med 
Damerne  glemte  de  deres  kommercielle  Bekymringer. 

Derefter  tog  de  Plads  ved  Havesalens  aabne  Fløjdør 
og  lyttede  leende  til  et  Par  Sømandsviser,  som  Betsy 
Sneedorf  sang  til  sit  eget  Klaverakkompagnement. 


Den  7.  Oktober  1808  om  Aftenen  Kl.  10  forkyndte 
21  Kanonskud  fra  Københavns  Volde  Befolkningen,  at 
Kongehuset  var  bleven  forøget  med  en  Prins.  Det  var 
Prins  Kristians  og  Prinsesse  Charlotte  Frederikkes  Søn. 
der    var    kommen    til    Verden.      Prinsen  var  vel  bleven 


født  Dagen  før;  men  Befalingen  til  Saluten  maatte  ind- 
hentes fra  Lerchenborg,  hvor  Frederik  VI  opholdt  sig 
paa  Troppemønstring.  Det  var  anden  Gang  i  Aarets 
Løb,  at  shg  en  glædelig  Begivenhed  fandt  Sted  i  Konge- 
familien; thi  den  18.  Januar  havde  Kronprinsens  yngste 
Datter,  Vilhelmine,  set  Dagens  Lys  paa  Slottet  i  Kiel. 
Der  var  stor  Km-  paa  Amalienborg,  hvor  den  glæde- 
straalende  Prins  Kristian  modtog  de  varmeste  Lykønsk- 
ninger. Særlig  gjorde  de  faa  hjertelige  Ord,  Kommandør- 
kaptajn Sneedorf  henvendte  til  Hs.  Højhed,  stærkt  Ind- 
tryk paa  denne. 

Fra  Prinseparrets  Side  vistes  der  i  den  følgende 
Maaned  Frøken  Betsy  Sneedorf  en  Udmærkelse,  idet 
hun  udnævntes  til  Hofdame  hos  Prinsesse  Charlotte 
Frederikke.  Denne  Begunstigelse  vakte  Bevægelse  i 
Hofkresene  og  fremkaldte  Yttringer  af  Misundelse  blandt 
Aristokratiets  unge  Damer.  Betsys  Forældre  og  Husets 
sande  Venner  var  henrykte.  I  Hjemmet  foranstaltedes 
en  lille  Fest  til  Ære  for  hende.  Baade  Faderen  og 
Moderen  lagde  hende  paa  Sinde,  at  hendes  nye  Stilling 
vilde  være  forbunden  med  Vanskeligheder.  Vel  var 
Prinsessen  liende  naadig,  ja  særdeles  venlig  stemt  mod 
Ilende.  Men  Hds.  Højhed  havde  et  Temperament,  der 
under  Omgangen  med  hende  krævede  Forsigtighed, 
Selvbeherskelse  og  Tavshed  i  rette  Tid.  En  attenanrig 
Kvinde  som  Betsy  Sneedorf,  i  hvem  Følelseslivet  endnu 
havde  Ungdommens  Varme,  fik  her  en  ingenlunde  let 
Opgave  at  løse. 


Prinsesse  Charlotte  Frederikke  nærede  virkelig  moder- 
lig Kærlighed  til  Sønnen,  der  i  Daaben  havde  faaet  Navnene 
Frederik  Kristian,  men  det  blev,  hvad  hun  selv  forskyldte, 
hendes  Skæbne,  at  hun  kun  kom  til  at  følge  ham  i  det 
første  Aar  af  hans  Liv.     Hun  saa  til  Barnet  nogle  Gange 

daglig,  kærtegnede  det,  morede  sig  over  det,  legede 
stundom  med  det  paa  en  noget  drastisk  Maade,  men 
ellers  var  det  ganske  overladt  Ammen.  Imidlertid 
var  det  Prinsessens  Stolthed  overfor  Kongefamilien,  at 
hun  var  Moder  til  en  Søn;  thi  Dronning  Marie  havde 
kun  Døtre.  Hds.  Højhed  følte  sig  nu  ganske  anderledes 
befæstet  i  sin  Position  ved  Hoffet  end  tidhgere,  og  dette 
bevirkede,  at  hun  herefter  hengav  sig  dristigere  til  sine 
Stemninger  og  Tilbøjeligheder.  Hun  broderede,  spillede 
paa  Klaver  og  Sang;  hun  deltog  med  Lyst  i  Assembleer 
og  Baller,  men  kunde  ogsaa,  naar  det  Lune  kom  over 
hende,  trække  sig  fuldstændigt  tilbage  til  sine  Gemakker 
og  paatage  sig  en  andægtig  Mine,  som  om  hun  var  Nonne. 
I  den  ydre  Optræden  og  i  Konversationen  følte  hun  af 
og  til  en  uimodstaaelig  Trang  til  at  gøre  sig  gældende 
og. henlede  Opmærksomheden  paa  sig;  da  blev  hun  høj- 
røstet og  fantaserede  sig  ind  i  Situationer,  paa  hvis 
Virkelighed  hun  selv  troede.  Hun  fortalte,  at  hun  havde 
været  den  „preusiske  Alkibiades",  Prins  Louis's  fortrolige 
Veninde  og  havde  hos  ham  mødt  Jødinden  Rahel  Levin. 
Prinsesse  Charlotte  Frederikke  begyndte  efterhaanden 
at  føle  sig  isoleret  ved  det  danske  Hof  Hendes  Sviger- 
inder Prinsesserne  Juliane  og  Charlotte,  der  var  nogle 
Aar  yngre,  kunde  hun  ikke  komme  i  noget  sympatetisk 
Forhold  til.  De  var  begge  respektable  til  det  yderste: 
de  var  korrekte  i  hele  deres  Optræden ;  de  talte  ret  godt 
Fransk  og  naturligvis  flydende  Tysk;  de  havde  Sans  for 
Musik  og  Kunst;  men  det  var  dog  særlig  Hjemmets  og 
Familielivets  sociale  og  økonomiske  Interesser,  der  til- 
trak sig  deres  Hovedinteresse.  Da  de  var  saaledes  be- 
skafne i  psykologisk  Henseende,  frastødtes  de  af  det  ex- 
centriske og  uberegnelige  i  Charlotte  Frederikkes  Karakter: 
de  indskrænkede  sig  til  at  vise  hende  det  Hensyn,  Kon- 
veniensen og  Stillingen  krævede,  men  holdt  sig  ellers 
med  kølig  Venlighed,  med  „frossen  Sympathi",  till)age, 
naar  de  var  sammen  med  hende. 

Prins  Kristian,  Chariotte  Frederikkes  Gemal,  havde 
levende  Interesse  for  Videnskab  og  Kunst  i  dennes  for- 
skellige Former.  Han  var  begejstret  for  alt  Skønt,  fin 
i  sin  Omgangstone  og  i  Besiddelse  af  et  betj'deligt  Kon- 
versationstalent. Men  af  Hensyn  til  Frederik  VI's  mili- 
tære Passioner  og  Krigsbegivenhederne  maatte  han  op- 
træde som  Soldat  og  spille  en  OfficersroUe,  der  var  hans 
Indre  Natur  imod.  Da  Kongen  i  Vinteren  1809  trak  en 
Hær  sammen  paa  Nordsjælland  for  over  Isen  som  Bro 
at  foretage  et  Indfald  i  Sverrig,  maatte  han  som  Chef 
for  en  Brigade  overvære  en  Række  Parader  og  deltage 
i  Manøvrer.  Kun  af  og  til  saa  han  sin  Gemalinde,  og 
naar  dette  skete,  havde  han  tvungent  Hovedet  fuldt  af 
militære  Spørgsmaal.  Da  Foraaret  smeltede  Sundets  Is, 
forsvandt  ogsaa  Frederik  VI's  Plan  om  at  spille  Kong  Karl 
Gustav  som  Dug  for  Solen.  Men  Prins  Kristian  fik  snart 
en  større  militær  Cliarge,  idet  Kongen  ved  sin  Afrejse 
til  Holsten  gjorde  ham  til  højstkommanderende  General 
paa  Sjælland.  Prinsens  Inspektionsrejser  fjernede  ham 
nu  hyppigt  fra  Gemalinden. 

Prinsesse  Charlotte  sad  da  paa  Amalienborg  og  kedede 
sig.  Men  værre  var  det,  at  hun  stundom  ærgrede  sig, 
thi  gennem  Kvinder  af  ordinær  Oprindelse,  med  hvilke 
hun  stundom  yndede  at  uiuleiholde  sig,  fik  hun  at  vide, 
at  hendes  Gemal  havde  Amouretter.  Dette  vakte  egent- 
ligt ikke  hendes  Skinsyge,  men  det  krænkede  i  høj  Grad 
hendes  Forfængelighed. 

Af  hendes  to  Hofdamer:  Komtesse  Luckner  og  Froken 
Betsy  Sneedorf  underholdt  Hds.  Højhed  sig  helst  med 
den  sidstnævnte,  der  stadig  tiltalte  hende  mere  og  mere. 
Froken  Sneedorf  havde  den  fortræflfelige  Egenskab,  at 
hun  fuldstændig  kunde  gaa  ind  paa  Prinsessens  Gemyt- 
ligheder. 

En  Aften  i  Vinteren  1809  kom  Prinsesse  Charlotte 
Frederikke  hjem  fra  Teatret,  hvor  hun  havde  overværet 
Opførelsen  af  Sanders  Sørgespil  „Knud,  Danmarks  Hertug." 

Hds.  Højhed  havde  været  ledsaget  af  Komtesse  Luckner. 
Da  hun  traadte  ind  i  Gemakket,  kom  Frøken  Sneedoif 
hende  i  Møde.  Prinsessen  kastede  sig  ned  i  en  Læne- 
stol og  gav  sig  til  at  skoggerle. 

„Deres  Højhed  frigør  Dem  vel  for  Stykkets  tragiske 
Indtryk?"  sagde  Betsy  Sneedorf,  der  med  et  spørgende 
Blik  saa  paa  hende. 

„Aldrig  har  jeg  set  Mage  til  tragikomisk  Forestilling," 
udbrød  Prinsessen. 

„Gjorde  Stykket  maaske  Fiasko  ligesom  Forfatterens 
Lystspil  „Hospitalet"?" 

„Fuldstændigt,  kære  Frøken,  og  Publikum  spillede 
med."  Prinsessen  fik  et  nyt  Latterudbrud.  „Hør  blot 
et  enkelt  Optrin.  Da  den  døende  Dronning  Meta  bares 
ind  og  sagde  Eepliken:  „Blegner  I  for  Dødens  svage 
Bytte?"  var  der  en  Tilskuer,  som  raabte:  „Nej,  vi  rødmer 
over  Sander,  som  sendte  Dem."  Og  saadan  blev  det 
ved  at  gaa  under  hele  Opførelsen."  Betsy  Sneedorf,  der 
satte  sig  levende  ind  i  Situationen,  kunde  ikke  andet 
end  le. 

„Stakkels  Professor  Sander,"  sagde  Prinsessen,  „han 
sendte  ellers  min  Gemal  og  mig  saadan  et  kønt  Digt  i 
Anledning  af  vort  Bryllup." 

„Vi  har  det  hjemme,"  yttrede  Frøken  Betsy.  „Eloa, 
Kærhghedens  og  Uskyldighedens  Seraf." 

Dagen  efter  gav  Hds.  Højhed  Prinsesserne  JuUane 
og  Charlotte,  under  stadige  Latterudbrud  og  kopierende 
de  Spillende,  en  Skildring  af  ForestiUingen.  Svigerinderne 
kunde  ikke  forstaa,  at  hun  fandt  det  saa  morsomt.  Det 
forekom  dem  i  hojeste  Grad  usømmeligt,  at  Publikum 
havde  opført  sig  saaledes  i  en  kongelig  Persons  Nær- 
værelse. 

Prins  Kristian  modtog  en  Dag  i  sit  Palais  paa  Ama- 
lienborg den  svenske  Baron  Ehrensviird,  der  levede  som 
Flygtning  her  i  Landet  under  Navnet  Gyllembourg  og 
havde  ægtet  P.  A.  Heibergs  fraskilte  Hustru.    Han  kom 

for  at  overrække  Prinsen  et  svensk  Flyveskrift,  hvortil 
han  var  Forfatter.  Baron  Gyllembourg  havde  desuden 
udbedt  sig  Tilladelse  til  at  maatte  gøre  Prinsessen  sin 
Opvartning.  Hds.  Højhed  opholdt  sig  i  den  Anledning  i 
et  Kabinet  ved  Siden  af  Audiensgemakket;  Døren  til 
dette  stod  paa  Klem,  saa  man  kunde  se  og  høre,  hvad 
der  foregik  derinde.  Under  Gyllembourgs  Audiens  lurede 
Prinsessen  ved  Døren.  Hun  opfangede  ethvert  Ord,  der 
blev  talt. 

Gyllembourgs  Flyveskrift  var  en  Opfordring  til  det 
svenske  Folk  om  at  rejse  sig  mod  det  bestaaende  Regi- 
mente. Han  oplæste  med  høj  og  klar  Stemme  nogle 
Hovedpunkter  i  Skriftet.    Prinsen  hørte  opmærksomt  efter. 

„Baronen,"  sagde  Hs.  Højhed,  „vil  altsaa  have  Gustav 
IV  afsat  og  Kronen  overført  til  Frederik  VI." 

„Ja,  Deres  Højhed,'*  svarede  G3'llembourg,  „de  tre 
nordiske  Rigers  Union  bør  genoprettes." 

„Det  er  en  drisrig  Tanke,"  yttrede  Prinsen.  „Hvor- 
ledes vil  De  faa  Skriftet  udbredt  i  Sverrig?" 

„Det  skal  sendes  derover  i  Luftballoner.  Luftskipper 
Kolding  besørger  det."  Prinsen  lo.  Han  vekslede  der- 
efter nogle  Ord  med  Gyllembourg.  „De  onsker  Hr.  Baron," 
sagde  han,  „at  gøre  Prinsessen  Deres  Opvartning." 

Da  Prinsesse  Charlotte  Frederikke  hørte  disse  Ord, 
trak  hun  sig  tilbage  til  Kabinettets  Baggrund.  Prins 
Kristian  ringede  paa  en  Page,  bød  denne  at  føre  Baronen 
ind  til  Prinsessen  og  forsvandt  selv  gennem  en  Dør  i 
Tapetet. 

Pagen  gik  ind  i  Kabinettet,  kom  straks  tilbage  og 
aabnede  Døren  for  Gyllembourg.  Denne  traadte  ind  og 
bukkede  dybt  for  Prinsessen,  der  besvarede  Hilsenen  med 
et  venligt  Smil.  Hun  var  forud  bleven  underrettet  om 
Begivenhederne  i  Gyllembourgs  Liv.  Derfor  undgik  hun  at 
nævne  noget,  der  stod  i  Forbindelse  med  det  svenske  Hof 

„De  interesserer  Dem  levende  for  Landvæsen,"  sagde 

Prinsessen,  „men  Deres  Gaard  Ruhedal  er  desværre 
brændt.     De  køber  vel  en  ny,  Hr.  Baron?" 

„Maaske,  Deres  Højhed,  naar  der  kommer  rolige 
Konjunkturer  her  i  Landet." 

„Kan  De  fabrikere  Ost,  ligesom  Etatsraad  Brun?" 

„Nej,  Deres  Højhed,  jeg  indskrænker  mig  ti!  det 
rene  Landbrug.  I  Mecklenborg  er  der  mange  Mønster- 
gaarde." 

„De  har  Ret  Hr.  Baron,  og  mange  Faar  og  Fæhoveder: 
men  det  er  der  ogsaa  her  i  Danmark." 

Denne  sidste  Udtalelse  virkede  forbløffende  paa 
Gyllembourg.  Han  takkede  Hds.  Højhed  for  den  Ære, 
hun  havde  vist  liam  ved  at  modtage  ham.  Prinsessen 
nikkede.     Audiensen  var  til  Ende. 

Kort  efter  var  „Luftballondokumentet"  et  alminde- 
ligt Konversationsemne  i  Hovedstadens  højere  Krese. 
Frøken  Betsy  Sneedorf  berørte  det  en  Dag  overfor  Prin- 
sessen, idet  hun  tilføjede:  „Dokumentet  er  naturligvis 
Deres  Højhed  bekendt." 

„Bekendt,"  gentog  Prinsessen.  „Det  er  egentligt 
mig,  der  har  affattet  det.  Forfatteren,  Baron  Gyllem- 
bourg, forhandlede  med  mig  om  det,  før  vi  lod  det  flyve." 

Betsy  Sneedorf  saa  noget  forbavset  og  tvivlende  paa 
hende.  Prinsessen  vedblev  med  et  spillende  Blik,  som 
vidnede  om,  at  hendes  Fantasi  var  i  stærk  Bevægelse: 
„Naar  der  ikke  er  kommet  noget  ud  af  det  hele,  er  det. 
fordi  de  ikke  fulgte  mit  Raad." 

„Deres  Højheds  Raad,"  sagde  Frøkenen  med  en  nys- 
gerrig Mine. 

„Jeg  sagde:  lad  Prins  Ferdinand,  General  Bttlow  og 
Skuespiller  Knudsen  gaa  op  med  Dokumentet,  hver  i  sin 
Ballon.  Naar  de  stige  ned,  kan  de  virke  hver  paa  sin 
Vis.  Men  det  ved  jeg,  at  naar  kongelig  Højhed,  militær 
Anstand  og  klangfuld  Deklamation  række  hinanden 
Haanden.  kan  Svenskerne  ikke  staa  imod!" 

„Superbt!  sublimt!  Deres  Højhed!"  udbrød  Betsy 
Sneedorf  leende. 

Ved  en  Kur  præsenterede  Hofmarskallen  Ordens- 
historiografen,  Etatsraad  Abraham  Kali  for  Prinsessen, 
der  straks  bemærkede,  at  hans  store  Lærdom  var  hende 
særdeles  vel  bekendt.  Videnskabsmanden  følte  sig- 
smigret. 

,,Da  jeg  for  nogle  Aar  siden  opholdt  mig  i  Altona, 
talte  jeg  med  en  interessant  gammel  Dame,  Advokat- 
inde  Maes.     Hr.  Etatsraaden  kender  hende  sikkert?" 

„Jeg  har  ikke  den  Ære,  Deres  Højhed."  Kali 
gjorde  sig  i  dette  øjeblik  ikke  nogen  Forestilling  om, 
hvor  Prinsessen  vilde  hen. 

„Fruen  skal  nok  være  en  naturlig  Datter  af  en 
Prins  af  Bevern;  i  sin  Tid  gik  hun  under  Navnet 
Støvlet-Kathrine." 

„Aha,"  udbrød  Kali,  „Deres Højheds personalhistoriske 
Kundskab  er  forbavsende." 

„Ja,  det  vilde  fornøje  mig  at  faa  noget  at  vide  om 
Advokatinde  Maes." 

Ordet  „Støvlet-Kathrine"  bragte  alle  de  Omstaaende 
til 'at  smile  ironisk.  Da  Prinsesserne  Juliane  og  Char- 
lotte hørte,  at  deres  Svigerinde  havde  bragt  „Støvlet- 
Kathrine"  paa  Bane,  blev  de  dybt  indignerede. 

Betsy  Sneedorf  var  den  første,  som  meddelte  Prin- 
sesse Charlotte  Frederikke  Efterretningen  om,  at  Gustav 
IV  af  Sverrig  var  bleven  afsat  ved  en  Revolution  i 
Stockholm,  og  at  hans  Onkel,  Hertug  Kari  af  Sødt-r- 
manland,  var  udnævnt  til  Regent. 

„Det  har  Kong  Gustav  godt  af,  udbrød  hun  hove- 
rende. Han  var  forlovet  med  min  Søster  Louise,  men 
han  slog  op  med  hende.  Det  har  jeg  aldrig  kunnet  til- 
give ham.     Jeg  tænkte  nok,  han  fik  sin  Straf." 

Sommermaanedeme  hengled  roligt  paa  Sorgenfri. 
Frøken  Sneedorf  var  stadig  om  Prinsessen.  Denne  sys- 
lede   med    Haandarbejde,    spillede    paa  Klaver    og  sang. 

Hun  sværmede  for  Weyses  Musik  til  „Sovedrikken". 
Charlottes  Romance:  „De  klare  Bølger  rulled",  var  en 
af  hendes  Yndlingsmelodier. 

Betsy  Sneedorf  hørte,  hver  Gang  hun  i  sin  Faders, 
Kommandørkaptajnens,  Hjem  var  sammen  med  Sø- 
officerer, disse  indbyrdes  tale  om  Kanonbaadskrigen  og 
Kaperierne  overfor  England  og  Sverrig.  De  berømmede 
da  i  varme  Udtryk  det  Mod  og  den  Snildhed,  den 
Smidighed  og  den  List,  de  danske  og  norske  Førere 
havde  udvist  under  Kampen  med  Overmagten.  Et  al- 
mindeligt Samtaleemne  var  ogsaa  Spaniernes  nationale 
Rejsning  mod  det  napoleonske  Herredømme  og  de 
lysende  Heltebedrifter,  der  udøvedes  baade  af  spanske 
Mænd  og  Kvinder  under  Guerillakrigen  og  Belejringerne. 
Saragossas  glimrende  Forsvar  mod  Franskmændene  var 
i  Alles  Munde. 

Naar  Betsy  Sneedorf  sad  ene  med  Pnnsessen,  og 
det  almindelige  Samtalestof  om  Familielivets  Begiven- 
heder indenfor  den  fine  Verdens  Krese  var  udtømt, 
randt  de  Fortællinger,  hun  havde  hørt  hjemme,  hende 
i  Hu.  Hun  fortalte  da  Hds.  Højhed  om  en  eller  anden 
forvoven  og  sveden  Kaperfærd.  En  Dag  berømmede 
Frøken  Betsy  det  Heltemod,  Pigen  af  Saragossa  havde 
lagt  for  Dagen  under  sin  Fædrestads  Belejring.  Prin- 
sessen hørte  opmærksomt  efter.  Pludsehg  standsede 
hun  med  en  Haandbevægelse  Frøkenen  i  Fortælhngen  og 
sagde  med  en  Mine,  der  vidnede  om,  at  hun  havde 
noget  stort  og  vigtigt  at  meddele: 

„Jeg  har  paa  en  Maade  ogsaa  deltaget  i  Kaper- 
krigen." 

„Har  Deres  Højhed,"  yttrede  Betsy  Sneedorf  for- 
undret. 

„Det  var  en  mørk  Aften  i  Maj,  Maanen  skinnede, 
Himlen  var  overtrukken  med  kulsorte  Skyer.  Det  var 
dengang,  De  og  Komtesse  Luckner  havde  faaet  Tilladelse 
til  at  følge  med  min  Svigerinde  Juliane   ud   til  Fredens- 

borg.  Jeg  fik  Lyst  til  at  ride  mig  en  Tur  ud  ad  Strand- 
vejen. Jeg  tog  en  skarpladt  Pistol  i  Prinsens  Arbejds- 
værelse, steg  til  Hest,  af  Sted  foer  jeg,  Jægeren  i  Af- 
stand   " 

„Deres  Højhed  skildrer  med  dramatisk  Liv.'*  be- 
mærkede Frøken  Sneedorf. 

„Tænk  Dem,  ved  Slukefter  red  jeg  midt  ind  i  en 
kæmpende  Vrimmel,  Skuddene  knaldede  mig  om  Ørene. 
Det  var  en  svensk  Kaperbande,  som  vilde  udplyndre 
Kroen,  men  Soldater  af  min  Gemals  Regiment  var 
komne  til " 

„Hvor  spændende,"  udbrød  Frøkenen,  „hvorledes  gik 
det  Deres  Højhed?" 

„Hør  videre.  Kaperføreren,  en  sand  Goliath,  styrter 
sig  imod  mig,  svingende  en  vældig  Huggert.  Da  griber 
jeg  Pistolen,  skyder,  træffer,  og  med  et  frygteligt  Brøl 
flygter  han  med  hele  Banden.  Pilsnar  jog  jeg  till>age. 
ukendt  var  jeg,  Soldaternes  Hurraraal)  lød  efter  mig.'' 

„Men  det  var  jo  en  sand  Heltebedrift,  Deres  Højhed, 
og  den  har  De  aldrig  før  talt  om." 

„De  ved,  at  jeg  ikke  just  ynder  at  blære  mig  af, 
hvad  jeg  udretter  i  Fædrelandets  Tjeneste.  Men  Tavs- 
hed kære,  lille  Froken,  De  forstaar  mig."  Prinsessen 
saa  stift  paa  Betsy  Sneedorf. 

„Deres  Højhed  maa  være  forvisset  om  min  Dis- 
kretion," var  Svaret. 


I  Efteraaret  1S0*»  indtraadte  der  en  Katastrofe  i 
Prinsesse  Charlottes  Tilværelse.  Idet  hun  fulgte  sin 
Gemals  Eksempel,  indlod  hun  sig  i  en  Amourette.  Den 
Ridder,  der  meldte  sig,  og  som  hun  lidenskabeligt  kaa- 
rede  til  sin  Elsker,  var  det  kgl.  Teaters  Synge-  og  Kon- 
certmester Dupuy.  Denne  Mand  var  Damernes  erklærede 
Yndling;  han  havde  sat  mangfoldige  Hjerter  i  Brand,  og 

han  fandt  overordentlig  stort  Behag,  i  kvindelig  Smiger. 
Som  Amant  havde  Dupuy,  en  fransii  Schweizer  af  Op- 
rindelse og  et  musikalsk  Talent  af  Anlæg,  gennemgaaet 
en  aldeles  fortræffelig  Skole.  Han  havde  i  nogle  Aar 
været  Koncertmester  hos  Frederik  den  Stores  Broder, 
Prins  Henrik  af  Preussen,  der  paa  Slottet  Rheinsberg  i 
Brandenborg  førte  et  forfinet  Libertinerlevnet,  beaandet 
af  Videnskab  og  Kunst.  Her  fejredes  erotiske  Bakka- 
naler, hvis  Stemning  og  Følelser  Camille  Dupuy  gav  et 
pikant  Udtryk  i  Toner.  I  Rheinsberg  mødtes  Koncert- 
mesteren med  den  yndige  Skuespillerinde  Henriette 
Montroze.  Hun  blev  hans  Armida,  han  hendes  Rinaldo, 
og  Datteren  Camilla  blev  den  levende  Overlevering  om 
Parrets  gensidige  Affinitet.  Dupuy  blev  derefter  Kon- 
certmester ved  det  kgl;.'  Hofkapel  i  Stockholm.  Her 
udøvede  den  bellmanske  Lyre  en  magisk  Virkning  paa 
ham  og  forøgede  hans  Kompositionstalent  med  en  ny, 
humoristisk  Streng.  Som  Fjende  af  alle  Baand  paa 
Aandsfriheden,  særlig  de  poUtiske,  blev  han  Gustav  IV 
en  ubehagelig  Personlighed,  og  en  kgl.  Udvisningsordre 
fjernede  ham  fra  Sverrig.  Derefter  aabnede  sig  for  ham 
i  København  en  Kunstnerbane,  der  førte  ham  fra  Triumf 
til  Triumf  som  Skuespiller,  Sanger  og  Komponist.  Ved 
sin  Skønhed  og  Plastik,  ved  Stemmens  herlige  Klang 
og  Følelsens  Varme,  ved  sin  ungdommelige  Elasticitet 
og  sit  skælmske  Lune  henrev  han  som  Don  Juan  og 
som  Ritmester  Rose  i  hans  egen  Komposition,  „Ungdom 
og  Galskab",  Københavnerne  til  et  stormende  Bifald. 
Dupuy  bedaarede  særlig  Kvinderne  ved  sin  Kunst,  men 
samtidig  vandt  han  hele  Publikums  levende  Anerken- 
delse for  den  Tapperhed,  hvormed  han  som  Livjæger 
deltog  i  Udfaldene  mod  Englænderne  1807.  Hans  Mod 
bragte  ham  et  Løjtnantspatent,  men  tillige  Afskedigelse 
som  Skuespiller,  da  „Porte-épéen  var  uforenelig  med 
denne  Stilling".  Den  smukke  Livjægedøjtnant  i  den 
smagfulde    Uniform    vedblev    dog    at    virke  som  Synge- 

Og  Koncertmester,  Som  Livjæger  blev  Dupuy  Kollega 
til  den  i  Bourgeoisiets  Krese  højt  ansete  Grosserer 
Andreas  Buntzen,  der  seneie  ægtede  hans  Datter, 
Camilla. 

Prinsesse  Charlotte  Frederikke,  der  havde  en  god 
Sangstemme,  ønskede  at  udvikle  denne  under  Vejled- 
ning af  en  dygtig  Lærer,  og  det  var  da  naturligt,  at 
hendes  og  Gemalens  Valg  faldt  paa  Dupuy.  Hun  var 
ikke  blot  bleven  henrevet  af  ham  som  dramatisk  Kunst- 
ner og  Komponist,  men  hun  havde  noget  Kendskab  til 
ham  fra  hans  Fortid.  Som  Pige  paa  en  halv  Snes  Aar 
havde  hun  flere  Gange  set  ham  ved  Faderens  Hof  i 
Ludvigslust,  hvor  han  kom  i  Visit  fra  Rheinsberg.  Her- 
tug Frans  I  af  Mecklenborg-Schw^erin  interesserede  sig 
levende  for  Musik  og  var  selv  Virtuos  paa  Klaver. 
Prinsesse  Charlotte  Frederikkes  Gemal,  Prins  Kristian, 
yndede  Dupuy  personligt.  I  den  fine  Klub  „Harmonien", 
hvor  Syngemesteren  gjorde  Furore  ved  Foredraget  af 
lystige  Viser,  var  han  bleven  præsenteret  for  Prinsen. 
Ved  et  Par  selskabelige  Sammenkomster  i  Klubben  var 
det  bleven  tilladt  Dupuy  at  udbringe  en  Skaal  for  Hs. 
Højhed.  Den  ene  Gang  talte  han  i  smigrende  Vendinger 
om  Prinsen  som  en  Apollo,  den  anden  Gang  sammen- 
lignede han  ham  med  Baldur.  Sligt  faldt  i  god  Jord 
hos  Hs.  Højhed.  Det  skulde  snart  vise  sig,  at  Prinsen 
ligesaa  lidt  var  en  Baldur  som  hans  Gemalinde  en 
Nanna. 

Koncertmester  Dupuy  begyndte  altsaa  sin  Under- 
visning som  Prinsesse  Charlotte  Frederikkes  Sanglærei'. 
Han  mærkede  snart,  at  hart  i  hende  havde  en  beun- 
drende Elev,  der  heller  ikke  skjulte  sine  sympathetiske 
Følelser  for  ham.  Ved  de  Egenskaber,  hvormed  han 
havde  fortryllet  Dameverdenen,  bedaarede  han  den  lille, 
yppige,  lidenskabelige  Prinsesse.  Naar  hun  talte  til  sine 
Omgivelser  om  Dupuj',  flammede  hende  s  øjne  af  Be- 
gejstring.    Hofdamerne   fandt  nok,    at  Prinsessen  havde 

det  med  overordentlig  Varme,  men  hvad,  de  var  jo  selv 
betagne  af  Dupiiy. 

Netop  paa  dette  Tidspunkt  kom  Prinsessen  til 
Kundskab  om  en  af  Gemalens  Amouretter.  Heftig  og 
opbrusende  som  hun  var,  bebrejdede  hun  ham  det  i 
stærke  Udtryk,  men  han  svarede  hende  1  en  overlegen, 
affejende  Tone.  Prinsessen  fik  da  Anfald  af  Graad  og 
høj  hysterisk  Latter. 

Efter  et  Optrin  af  den  Art  havde  Dupuy  Under- 
visningstime hos  hende.  Medens  han  akkompagnerede 
følelsesfuldt  paa  Klaveret,  foredrog  hun  med  Varme 
Amalies  Sang  i  Schillers  „die  Råuber''.  I  hdenskabehg 
Stemning  sang  hun:  „Sein  Umarmen-wiithendes  Ent- 
ziicken!  Måchtig,  feurig  klopfte  Herz  an  Herz,  Mund  und 
Ohr  gefesselt-Nacht  vor  unsern  Blicken,  Und  der  Geist 
gewirbelt  himmelwårts!" 

„Da  capo!"  udbrød  Dupuy.  Nu  sang  han  med. 
Deres  Stemmer  smeltede  harmonisk  sammen.  Stemnin- 
gen   steg.      Da    de    begj^ndte    paa    den    næste   Strofe: 

„Seine   Kiisse-paradiesisch  Fiihlen"   vendte    hun 

Blikket  mod  ham,  hans  øje  mødte  hendes,  han  ud- 
strakte sine  Arme,  hun  kastede  sig  i  hans  Favn;  de 
kyssede  hinanden  med  lidenskabelig  Glød. 

Nu  havde  Prinsessen  sin  Amourette,  og  i  den  gik 
hun  stadig  videre,  idet  hun  beroligede  sin  Samvittighed 
med,  at  hun  jo  dog  havde  skænket  sin  Gemal  en  legi- 
tim Arving. 

Det  intime  Forhold  mellem  Prinsesse  Charlotte 
Frederikke  og  Dupuy  forblev  ikke  længe  skjult.  Hof- 
marskal Bulow  blev  tilfældigt  fra  et  mørkt  Værelse 
Vidne  til,  at  de  omfavnede  hinanden.  Prinsesse  Juliane 
og  Marskallens  Frue  iagttog  skjult  en  øm  téte-å-téte 
mellem  dem. 

Sagen  forebragtes  hendes  Gemal;  denne  refererede 
den    til    Kongen.     Dermed    var  Prinsessens  Skæbne  af- 

gjort.  Hendes  Ægteskab  var  faktisk  opløst:  den  juridiske 
Skilsmisse  forestod. 

Under  alt  dette  havde  Frøken  Betsj'  Sneedorf  holdt 
sig  fuldstændigt  tilbage.  Der  blev  ikke  fortalt  hende 
noget,  og  hun  spurgte  heller  ikke  om  noget.  Hendes 
Blufærdighed  dikterede  hende  en  Optræden,  der  stod  i 
fuldstændig  Samklang  med  hendes  Stilling  som  dame 
d'honneur. 

Medens  Prins  Kristians  Palais  saaledes  var  Skue- 
plads for  et  rystende  Familiedrama,  hengav  Københavns 
Befolkning  sig  til  officiel  Jubel  i  Anledning  af  Dronning 
Maries  Indtog  den  31.  Oktober.  For  fire  Aar  siden  var 
hun  rejst  til  Kiel,  paa  h^'is  Slot  hun  residerede  ved 
Tronskiftet.  Nu  vendte  Dronningen  tilbage  til  den 
Hovedstad,  der  under  hendes  Fraværelse  var  bleven 
ramt  af  saa  store  Ulykker,  hvorom  blandt  andet  de 
mange  Ruiner  var  et  talende  Vidi»esbyrd.  Det  enevæl- 
dige Kongedømme  udfoldede  ved  denne  Lejlighed  en 
overordentlig  Pragt,  og  Folket  sparede  ikke  paa  sin 
Begejstring.  Processionen  bevægede  sig  fra  Frederiks- 
berg Slot  gennem  Byen  til  Amalienborg.  Alt  var  op- 
budt, hvad  der  kunde  gøre  den  glimrende  og  pragtfuld. 
Militæret  og  Borgervæbningen  dannede  Espalier,  Husene 
var  smykkede  med  Tæpper  og  Guirlander,  hvidklædte 
Piger  sang,  Hurraraabene  bruste,  Kanonerne  dundrede. 
Hestgarden  aabnede  og  sluttede  Toget.  I  den  kgl. 
CTalavogn,  der  var  forspændt  med  otte  hvide  Hingste 
og  omgiven  af  Løbere,  Lakajer  og  Pager,  sad  Frederik 
VI,  Dronning  Marie  og  Kronprinsesse  Karoline  „huldsaligt 
hilsende  og  smilende".  Om  Aftenen  var  Byen  illumi- 
neret. Apartementer,  Tafler  og  Festforestilling  i  Teatret 
fulgte.  I  tre  Dage  holdtes  de  tre  øverste  Rangklasser 
i  Aande.  Loyaliteten  søgte  paa  enhver  Maade  at  ud- 
trykke sin  Glæde  over,  at  Hds.  Majestæt  allernaadigst 
havde  taget  Opiiold  i  sin  Hovedstad. 

Men  var  den  Jubel,  der  ombølgede  de  kongelige 
Personer,  aldeles  ren  og  ublandet?  Var  der  blandt  den 
begejstrede  og  hurraraabende  Mængde  ikke  hist  og  her 
tavse  Elementer,  som  med  Bitterhed  i  Sindet  var  Vidner 
til  hele  dette  prægtige  Skuespil?  Der  var  mangfoldige, 
men  de  turde  ikke  kny.  Der  var  først  og  fremmest  den 
lavere  Embedsstand  og  BestiHingsmændene  i  Statens 
Tjeneste,  der,  som  en  Følge  af  de  politiske  Konjunkturer 
og  Krigstilstanden,  kastedes  ind  i  økonomiske  Vanskelig- 
heder og  Lidelser.  Prisen  paa  Livsfornødenheder  vedblev 
at  stige,  medens  Evnen  til  at  købe  dem  stadig  svæk- 
kedes. Staten  betalte  sine  Embedsmænd  med  Kurant- 
sedler, som  paa  dette  Tidspunkt  næppe  repræsenterede 
en  Tredjedel  af  det  Beløb,  hvorpaa  de  lød,  men  aUige- 
vel  skulde  tages  som  gyldige  for  det  hele.  I  den  borger- 
lige Handel  og  Vandel  sank  disse  Papirers  Kurs  stedse 
dybere.  Men  desto  større  blev  Fattigdommen  og  Elen- 
digheden i  de  smaa  Hjem,  paa  hvis  hulkindede,  blege 
Beboere  Næringssorg  og  Nød  satte  deres  sørgehge  Stem- 
pel. Det  var  hos  slige  Beskuere,  at  den  straalende 
kongehge  Procession  vakte  en  stille  Harme,  der  yttrede 
sig  som  et  Lynglimt  i  det  ellers  matte  Øje. 

Prinsesse  Charlotte  Frederikke  deltog  naturiigvis  ikke 
i  Hoffestlighederne;  officielt  angaves  et  stærkt  Ildebefin- 
dende som  Aarsagen  til  hendes  Udeblivelse.  Hun  holdt 
sig  inde  i  sine  Gemakker  og  førte  en  aldeles  isoleret 
Tilværelse.  Komtesse  Luckner  og  Frøken  Sneedorf 
var  derimod  med  ved  det  store  Gaiataffel  og  Kuren  hos 
Dronningen. 

Ved  Udgangen  af  den  første  Uge  i  November  tog 
hun  Afsked  med  sit  Hofpersonale  enkeltvis.  Hun  op- 
fordrede Frøken  Sneedorf  til  at  forblive  hos  sig,  idet  hun 
lovpriste  hendes  ædle  Karakter  og  fine  Takt.  Men 
Frøkenen  afslog  takkende  og  paa  den  hensynsfuldeste 
Maade  den  hende  tiltænkte  Ære. 

„Nu  vel,  kære  Frøken  Sneedorf,"  sagde  Prinsessen, 

„vil  De  ikke  være  om  mig  personlig,  vilde  jeg  dog  gerne 
leve  i  Deres  Erindring,  og  for  at  De  kan  faa  en  Anled- 
ning til  at  tænke  paa  mig,  beder  jeg  Dem  om  at  mod- 
tage mit  Billede." 

Prinsessen  rakte  Frøkenen  et  lille  oliemalet  Portræt 
og  kyssede  hende  paa  Panden.  Betsy  Sneedorf  nejede 
dybt  og  greb  Prinsessens  Haand,  som  hun  førte  op  til 
sine  Læber. 

En  tidlig  Morgen  ved  Lys,  førte  Konferensraad 
Anker  Prinsesse  Charlotte  Frederikke  ned  ad  Trappen 
til  Palaiets  sydhge  Port.  i  hvilken  der  holdt  en  stor 
Diligencevogn.  Han  havde  af  Kongen  faaet  det  Hverv 
at  ledsage  Hds.  Højhed.  Ved  Trappens  Fod  stod  Hof- 
etatens Personale  opstillet.  Der  herskede  dyb  Stilhed. 
Piinsessen  rakte  i  Tavshed  hver  af  de  Tilstedeværende 
Haanden. 

Derpaa  indtraadte  et  gribende  øjeblik.  Ammen 
viste  sig  med  den  lille  Prins  Frederik  paa  Armen.  Prin- 
sessen greb  Barnet,  trykkede  det  til  sit  Bryst  og  kys- 
sede det  til  Afsked,  under  en  Strøm  af  Taarer. 

Hun  gik  derefter  hurtigt  ind  i  Diligencen,  i  hvilken 
ogsaa  Konferensraad  Anker  tog  Plads.  Schv^eizeren 
aiibnede  Porten,  ad  livilken  Prinsesse  Charlotte  Frede- 
rikke nu  for  sidste  Gang  kørte  ud. 

Hendes  Tjenerskab  og  Bagage  fulgte  efter.  Vejen 
gik  til  Korsør.     Rejsens  Endemaal  var  foreløbig  Altona. 

Løjtnant  Dupuy  blev  afskediget  af  dansk  Tjeneste  og 
maatte  i  Følge  kgl.  Befaling  forlade  Riget  for  stedse. 

Først  i  Marts  1810  fuldbyrdedes  Skilsmissen  mellem 
Prins  Kristian  og  Prinsesse  Charlotte  Frederikke.  Hds. 
Højhed  levede  derefter  en  Snes  Aar  i  et  Slags  Internat 
i  Horsens. 

VII. 


Det  første  Aar  af  Betsy  Sneedorfs  Tilværelse  som 
Hofdame  var  udrundet.  Det  var  begyndt  med  smilende 
Udsigter  for  den  unge,  forhaabningsfulde  Pige,  men  det 
var  endt  med  en  tragisk  Begivenhed,  der  var  blottet  for 
Lys  og  Idealitet  og  kun  virkede  nedtrykkende  eller  fra- 
stødende. Det  var  i  det  højeste  den  menneskelige  Med- 
lidenhed, som  her  sattes  i  Bevægelse. 

For  Betsy  Sneedorf  havde  Aaret  imidlertid  haft  Be- 
tydning af  en  opdragende  og  udviklende  Skole.  I  Hof- 
kresens  Atmosfære  var  hendes  psykologiske  Blik  bleven 
skærpet. 

Prinsesse  Charlotte  Frederikke  var  forsvunden.  Men 
Frøken  Sneedorf  var  en  altfor  smuk  Personlighed  og  en 
altfor  betydelig  Kraft  til,  at  man  ved  Hoffat  vilde  give 
Afkald  paa  hende.  Hun  modtog  fra  sin  Side  med  Glæde 
Ansættelse  som  Hofdame  hos  Prinsesserne  Juliane  og 
Charlotte. 

Deres  Højheder  nævnede  aldrig  Charlotte  Frederikkes 
Navn;  det  var,  som  om  hun  slet  ikke  havde  eksisteret 
for  dem.  Frøken  Sneedorf  undgik  omhyggeligt  at  vække 
uhyggelige  Minder  hos  dem.  En  trykket  Stemning  hvi- 
lede over  hele  Hofkresen  paa  Amalienborg.  Da  indtraf 
i  Foraaret  1810  to  fjTstelige  Personer  i  Besøg,  og  disse 
vakte  ved  deres  elskværdige  Optræden  og  deres  Fortæl- 
linger om  fremmede  Foihold  en  muntrere  Tone  og  kaldte 
et  godt  Humør  til  Live. 

Den  ene  var  Prins  Vilhelm  af  Hessen,  Dronning 
Maries  Fætter,  en  tre  og  tyveaarig  Mand  af  et  kønt 
Udseende.  Hans  Fader  var  General  i  hollandsk  Tjeneste; 
han  selv  var  dansk  Oberstløjtnant.  Kongeparret  satte 
megen  Pris  paa  ham.  Han  var  afgjort  Militær;  men 
han  var  udrustet  med  en  vis  tør  Humor,  der  gjorde 
ham  til  en  yndet  Gæst  i  Selskabslivet.  Han  havde 
visselig   gæstet  Hoffet    her    flere  Gange,    men    først  nu 

forstod  han  at  gøre  sig  bemærket,  idet  han  var  bleven 
Herre  over  en  tidhgere  Hang  til  en  reseiTeret  Optræden. 
Han  følte  sig  ganske  overordentlig  tiltalt  af  Prinsesse 
Charlotte,  og  det  var  tydeUgt  for  enhver  nogenlunde 
Klarsynet,  at  Tilbøjeligheden  var  gensidig.  De  blev  da 
ogsaa  forlovede. 

Den  anden  Gæst  var  Fyrst  Henrik  XLHI  af  Reuss- 
Køstritz,  dansk  Kammerherre.  Han,  der  nu  var  en 
Mand  paa  henved  de  Treds,  udmærkede  sig  ved  en  state- 
lig Skikkelse,  et  ridderligt  Væsen  og  et  livligt  Konver- 
sationstalent. Han  var  Fader  til  den  Prins  Henrik  af 
Reuss,  med  hvem  Prinsesserne  og  Betsy  Sneedoif  havde 
været  sammen  paa  Als  for  halvfjerde  Aar  siden.  Den 
livhge  Mand  var  en  dygtig  Danser,  en  fortræffelig  Billard- 
spiller og  søgte  sin  Mage  i  L'hombre. 

Frøken  Sneedorf  spurgte  med  synlig  Interesse  til 
Sønnen.  Hun  fortalte  Fyrsten,  hvorledes  Prins  Henrik 
havde  haft  en  væsentlig  Del  i,  at  hendes  Ophold  paa 
Augustenborg  var  blevet  hende  saa  overordentlig  be- 
hageligt. 

Saa  snart  Frøkenen  nævnede  Sønnens  Navn,  foer 
der  ligesom  en  Skygge  henover  Faderens  Ansigt.  „Han 
er  desværre  kommen  paa  en  spændt  Fod  med  sine 
Forældre  og  hele  sin  Slægt.  Han  har  forladt  den  øst- 
rigske Hær  og  taget  Tjeneste  i  den  franske." 

„Prinsen  er  bleven  Napoleons  Officer!"  udbrød  Betsy 
Sneedorf  overrasket. 

„Skæbnen  ergaadefuld,  Frøken,"  svarede  Hs.  Durch- 
lauchtighed.  „Men,"  tilføjede  han  med  et  bittert  Smil, 
„nu  er  jo  Kejser  Frans  af  Østrig  bleven  den  korsikanske 
Usurpators  Svigerfader." 

I  disse  Dage  kom  Hertugen  af  Augustenborg  til 
København.  Prins  Vilhelm  af  Hessen  og  Fyrst  Reuss 
fulgte  med  ham  til  Helsingborg,  hvor  han  skulde  træffe 
sammen  med  sin  Broder,  den  nylig  valgte  svenske  Tron- 
følger, Kronprins  Karl  August.    Hs.  kgl.  Højhed  ventedes 

til  Ramløsa  for  der  at  afholde  en  Revue  over  et  Troppe- 
korps.  Sammenkomsten  fandt  Sted,  men  Dagen  efter 
dræbtes  Kronprinsen,  under  selve  Mønstringen,  af  et 
apoplektisk  Slag.  Prins  Vilhelm  og  Fyrsten  overbragte 
ved  deres  Tilbagekomst  til  København  den  svenske  Ge- 
sandt, Baron  Oxenstjerna,  det  sørgelige  Budskab.  Frø- 
ken Sneedorf  var  netop  til  Stede  og  saa,  hvilket  dybt 
Indtryk,  det  gjorde  paa  den  gamle  Diplomat.  „Nu," 
yttrede  han  ved  sig  selv,  „vil  Sverrigs  Krone  blive  Gen- 
stand for  et  snedigt  Intrigespil." 

I  Juni  Maaned  indtraadte  en  Begivenhed,  der  vakte 
venlige  Minder  hos  Betsy  Sneedorf  og  førte  hende  sam- 
men med  interessante  Personhgheder.  Kandidat  Aagaard 
havde  holdt  Bryllup  med  Marie  Koés.  Hans  Fader, 
deputeret  Borger  og  Kaptajn,  Just  Mikael  Aagaard,  havde 
købt  Iselingen  ved  Vordingborg.  I  Anledning  af  For- 
mælingen gav  den  velstaaende  Kaptajn  i  Juli  en  Fest, 
hvortil  han  havde  indbudt  et  stort  Selskab,  der  talte 
flere  Notabiliteter  1  sin  Midte.  Som  en  Følge  af  Brud- 
gommens akademiske  Forbindelser  var  Univeisitetet  og 
Embedsstanden  repræsenterede.  Her  saas  saaledes  de 
to  Professorer  Laurids  Engelstoft  og  H.  C.  ørsted.  Den 
første  var  en  lærd  Historiker,  der  førte  en  elegant  Pen ; 
den  anden  skulde  ti  Aar  senere  træde  ind  i  de  store 
Opdageres  Rækker  og  blive  verdensberømt  som  Fysiker. 
Her  paa  Iselingen  mødtes  nian  med  hans  ældre  Broder, 
Hof-  og  Stadsretsassessor  A.  S.  Ørsted,  Øhlenschlægers 
Svoger,  og  med  den  nu  fem  og  tyveaarige  Sibbern,  som 
nylig  var  bleven  juridisk  Kandidat  og  om  tre  Aar  skulde 
komme  til  at  beklæde  et  filosofisk  Professorat. 

Fra  Omegnen  var  indbudt  Amtmanden  over  Præstø 
Amt,  Grev  Danneskjold  Samsø,  Sognepræsten  ved  Frue 
Kirke  i  Vordingborg,  den  velærværdige  Pastor  Hertel, 
Rektoren  ved  Vordingborg  Latinskole,  Magister  Stoud, 
og  Ejeren  af  Bækkeskov,  Justitsraad  Leigh  Smith. 

Ægtemændene    blandt    de   nævnte  var  ledsagede  af 

deres  respektive  Fruer;  kun  var  Grevinde  Danneskjold 
ikke  til  Stede.  Selskabet  indbefattede  nogle  unge  Piger, 
og  her  indskrænke  vi  os  blot  til  at  nævne  Jomfru  Inger 
Ballum,  Datter  af  Sognepræsten  i  Kjeldby  paa  Møen,  og 
Jomfru  Ipsen,  hvis  Fader  var  Havneskriver  i  Hovedstaden. 
Sidst  blandt  de  Indbudne  indtraf  Kommandørkaptajn 
Sneedorf  med  Hustru  og  Datter  samt  Frøken  Frederikke 
Koés. 

Den  første  Dag  var  det  unge  Ægtepar  Selskabets 
Midtpunkt,  idet  Opmærksomheden  væsentligt  var  hen- 
vendt mod  det.  Aagaard  var,  hvad  vi  af  det  foregaaende 
vide,  en  begejstret  Beundrer  af  Shakespeare,  og  med  et 
Billede  laant  fra  denne,  kan  det  siges,  at  han  i  disse 
Dage  var  som  en  Romeo,  der  havde  fundet  sin  Julie.  Som 
ung  Ægtemand  begyndte  han  naturligvis,  som  det  anstod 
sig,  at  kaste  bekymrede  Blikke  ad  i  Fremtiden.  Han 
erklærede  med  et  Suk,  at  han  herefter  maatte  opgive 
Klio  og  Muserne  for  udelukkende  at  kaste  sig  over  Land- 
væsnet; i  sine  Samtaler  var  Spørgsmaalet  om  Dyrkningen 
af  Runkelroer  et  Emne,  han  hyppigt  kom  tilbage  til. 
Hans  Hustru  forsikrede  med  et  indtagende  Smil,  at  han 
nok  skulde  faa  Glæde  af  hende  som  Mejerske  og  Malke- 
pige. 

„Iselingen,"  bemærkede  Danneskjold  Samsø,  „bliver 
vistnok  en  Mønstergaard  her  i  Amtet,  og  deraf  kan  jeg 
som  Amtmand  være  stolt." 

Assessor  ørsted  og  Kandidat  Sibbern  følte  sig  meget 
tiltalte  af  hinanden.  Den  unge  juridiske  Kandidat  saa 
med  dyb  Anerkendelse  hen  til  den  højt  ansete  Rets- 
lærde. Denne  lyttede  med  Interesse  til  Sibberns  Ud- 
vikling om  de  filosofiske  Principer,  der  laa  til  Grund 
for  Juraen. 

Jomfru  Inger  Ballum  havde  straks  ved  det  første 
Møde  gjort  en  Erobring  i  Fysikeren  Ørsted.  De  søgte 
gerne  bort  fra  Selskabet  til  en  Afkrog  i  Haven,  hvor 
de  tog  Plads  paa  en  Bænk  og  talte  om  Naturens  Mysterier. 

Jomfru  Inger  troede  fuldt  og  fast  paa  Tilværelsen  af 
Ellepiger  og  Havmænd,  ørsted  belærte  hende  om,  at 
der  vel  var  en  Aand,  som  gennemstrømmede  hele  Na- 
turen, men  Naturaander,  saaledes  som  hun  tænkte  sig 
dem,  var  en  Overtro. 

„De  tror  maaske  ikke,  Professor  ørsted,  at  der  er 
en  Klintekonge  paa  Møens  Klint?  Men  han  er  sandehg 
til,  og  der  er  flere  Folk  i  Kjeldby,  som  har  set  ham-" 

„Den  Historie  kan  vi  undersøge  nærmere,  naar  jeg 
kommer  til  Kjeldby,"  sagde  Ørsted.  Han  rakte  Jomfru 
Inger  Haanden,  som  hun  tog.  De  vekslede  med  et 
venligt  Blik  til  hinanden  et  Haandtryk. 

Om  Aftenen  beredtes  der  Selskabet  en  Nydelse  af 
en  ejendommelig  Art.  Justitsraad  Leigh  Smith  til  Bække- 
skov  var  en  Beundrer  af  Holberg,  og  samme  Følelse 
havde  han  bibragt  sin  Ægtefælle,  Karoline  de  Coninck, 
en  kvik  Blondine,  der  nu  stod  lige  i  Begyndelsen  af 
Tyverne  og  var  udrustet  med  dramatisk  Talent.  De 
oplæste  i  Forening  Holbergs  „Henrik  og  Pernille",  idet 
han  havde  de  mandlige,  hun  de  kvindelige  Roller.  Begge 
gennemførte  med  Dygtighed  de  forskellige  Dialekter. 
Gamle  Kaptajn  Aagaard  lo,  saa  Vandet  stod  ham  i 
øjnene,  under  Læsningen  af  den  Scene,  hvor  Henrik  og 
Pernille,  begge  forklædte,  gøre  hinanden  Elskovserklæ- 
ringer.  Pastor  Hertel  brast  i  Skoggerlatter,  da  Leigh 
Smith  smækkede  med  Munden  efter  den  Replik  til  Per- 
nille, hvori  Henrik  kalder  hende  sin  Sirupskrukke. 

Kaptajn  Aagaard  indbød  derefter  Professor  Engels- 
toft,  Assessor  ørsted  og  Grev  Danneskjold  Samsø  til  en 
Boston,  der  blev  spillet  i  Bibliotheksværelset.  Greven 
og  Engelstoft  var  begge  fortræffelige  Boston-Spillere; 
men  denne  Aften  fordunkledes  hin  saaledes  af  Engels- 
tofts  Finesser,  at  han  var  nær  ved  at  sætte  sin  Repu- 
tation over  Styr.  I  en  Pause  fortalte  Engelstoft  med 
Lune  et  Par  Smaahistorier  om  en  jysk  Malkepige  fra 
Ebeltoft,    Sidse  Pindegaard,   der  var  kommen  til  Skutari 

som  Skibsjomfru,  hvor  hun  blev  bortført  af  en  albane- 
sisk  Røverhøvding,  som  sendte  hende  til  Ali  Paschas 
Harem  i  Janina.  Engelstoft  maatte  forklare  Aagaard, 
hvorledes  det  forholdt  sig  med  Paschaernes  Hestehale. 
Aagaard  vilde  vide  Besked  om,  hvad  der  var  det  sær- 
egne ved  den  tyrkiske  Embedsmand,  der  kaldtes  Kislar 
Aga.  Engelstoft  skildrede  det  for  ham  saa  fint,  at  en 
Odaliske  vilde  have  forbavset  sig  over  al  den  Anstæn- 
dighed. 

For  Damerne  gik  Tiden  med  Musik,  Sang  og  anden 
Underlioldning.  Betsj'  Sneedorf  sang  til  en  af  Kunzen 
komponeret  Melodi,  udsat  for  Klaver,  en  Elegi,  som  hen- 
des Fader  i  Forlovelsestiden  havde  skrevet  til  sin  Ud- 
kaarne.  Den  fandt  Genklang  hos  Damerne  og  satte  især 
Jomfru  Ipsen  i  en  sentimental  Stemning.  Rektor  Stoud  kom- 
phmenterede  i  Anledning  af  Elegien  Kommandørkaptajn 
Sneedorf.  Selv  Tibullus,  sagde  Magisteren  smigrende, 
vilde  ikke  kuime  have  anslaaet  en  mere  skønt  klingende 
elegisk  Streng." 

Den  hvlige  Skolemand  fornøjede  derpaa  Selskabet 
med  Kortkunster,  i  hvilke  han  var  Virtuos.  Stoud  vakte 
navnlig  Forbavselse  ved  den  Sikkerhed  og  Kraft,  hvor- 
med han  kastede  Kort  langt  ud  i  Rummet.  Han  stod  i 
den  ene  Ende  af  Salen;  Sibbern  og  Jomfru  Ipsen  sad  i 
livlig  Samtale  i  den  anden.  Stoud,  der  vilde  skemte, 
tilkastede  dem  hver  et  Kort.  Sibbern  fik  Hjerter  Dame, 
Jomfruen  Hjerter  Knægt.  De  viste  hinanden  Kortet. 
Jomfru  Ipsen  rødmede.  „Omen  accipio!"  udbrod  Sib- 
bern med  et  glad  Smil  og  et  straalende  Blik  til  sin 
Dame. 

Formiddagen  efter  spaserede  Fru  Sofie  ørsted,  født 
Øhlenschlæger  og  Professorinde  Engelstoft  omkring  en 
Plæne  i  Haven,  medens  de  øvrige  Damer  sad  i  en  aaben 
Vigvam,  der  var  udstyret  ganske  paa  Indianervis.  De 
to  spaserende  Fruer  passerede  med  et  Nik  forbi  dem. 

„Hvor    er  dog  Assessorinde  ørsted  yndefuld  og  be- 

gavet/'  sagde  Betsy  Sneedorf;  „det  er  første  Gang,  jeg 
rigtig  har  været  sammen  med  hende;  nu  har  jeg  selv- 
erfaret  Rigtigheden  af,  hvad  man  i  den  Retning  for- 
talte." 

„Ja,"  yttrede  Jomfru  Inger  Ballum,  „man  kan  godt 
forstaa,  at  et  saa  let  fængeligt  Gemyt  som  Jens  Bagge- 
sen blev  aldeles  indtaget  i  hende". 

„Skal  vi  ikke  sige  fuldstændig  forelsket,"  bemærkede 
Frederikke  Koés.  „Hun  er  hans  „Lilia",  hans  „huld- 
saligste Veninde",  som  det  hedder  i  Digtet." 

„Ja,"  yttrede  Jomfru  Inger  Ballum,  „hvad  enten  de 
nu  sværmede  sammen  i  Eremithytten  i  Søndermarken 
eller  paa  Frederiksberg  Slots  Altan  i  Maaneskin,  saa  var 
det  kun  det  rene  Drømmeri." 

En  Tjener  kom  i  dette  Øjeblik  med  to  Breve;  de 
"var  fra  Brøndsted  og  Koés,  henholdsvis  til  Frederikke 
Koés  og  den  unge  Fru  Aagaard.  Den  sidste  rejste  sig, 
ilede  hen  til  Sofie  Ørsted  og  Professorlnde  Engelstoft 
og  indbød  disse  til  at  høre  Oplæsningen  af  Brevenes 
Nyheder.  Snart  var  alle  Damerne  samlede  i  Vigvamen. 
Fru  Aagaard  og  Frederikke  Koes  løb  først  Brevene 
igennem. 

„Nu  er  der  gaaet  omtrent  fire  Aar  siden  de  to  ^la- 
gistre  forlod  os,"  sagde  Professorinde  Engelstoft.  „De 
har  lært  Bibliotheket  i  Paris  og  Kunstværkerne  i  Louvre 
godt  at  kende." 

„Fra  min  Broder  Adam,"  sagde  Sofie  Ørsted,  „har 
jeg  faaet  fiere  Breve,  hvori  han  giver  livlige  Skildringer 
af  Besøg,  han  sammen  med  Brøndsted  og  Koés  har 
aflagt  hos  Baggesens  i  Mariy." 

I  dette  øjel)lik  kom  Professor  Engelstoft  hen  til 
Vigvamen.  Damerne  opfordrede  ham  til  at  tage  Plads. 
Han  tog  en  Havestol,  der  var  lige  for  Haanden,  satte 
sig  og  fik  Meddelelse  om  Konversationsemnet. 

„Jeg  har  nogle  C^nge  faaet  Brev  fra  Magister  Koés." 
yttrede  Engelstoft.     „Baade  han  og  Brøndsted  har  gjort 

et  omhj'ggeligt  Studium  af  Antikerne  i  Louvre;  og  de 
har  begge  studeret  med  rosværdig  Flid." 

„Hvad  der  særligt  bidrog  til  at  gøre  Livet  i  Paris 
behageligt  for  dem,"  sagde  Fru  Marie  Aagaard,  „var  den 
Gæstfrihed,  Gesandten,  Geheimeraad  Dreier,  viste  dem." 

„De  havde  ogsaa  en  god  Støtte  i  Malthe  Brun," 
udbrød  Frederikke  Koés. 

„Hvem  skulde  have  troet,  at  der  af  denne  radikale 
Pamfletist,"  yttrede  Engelstoft,  „var  bleven  en  saa  for- 
træffelig fransk  geografisk  Forfatter.  Er  Deres  Svoger, 
Brøndsted,  endnu  i  Rom?"   spurgte  han  Marie  Aagaard. 

„Nej,  af  hans  Brev  her  ser  jeg,  at  han  lige  er  an- 
kommen til  Neapel.  Han  er  henrj^kt  over  Naturens 
Skønhed  og  Levningerne  fra  Oldtiden.  Han  har  været  i 
Posilippo-Grotten  og  set  Virgils  Grav  i  ]\Iaaneskin.  Han 
skriver,  at  det  var  en  af  hans  Livs  allerskønneste  Dage." 

„Hvorhen  rejser  Koés  og  Brøndsted,  naar  de  for- 
lader Neapel?"  spurgte  Sofie  ørsted. 

„Min  Broder,"  tog  Frederikke  Koés  til  Orde,  „siger 
i  sit  Brev,  at  de  om  et  Par  Maaneder  vil  gaa  over 
Otranto  til  Athen." 

De  øvrige  Herrer  i  Selskabet  kom  netop  nu  ud  ad 
Havens  Hovedallée  med  Kommandørkaptajn  Sneedorf  og 
Kaptajn  Aagaard  i  Spidsen.  De  havde  været  nede  ved 
Marienlyst  Strand,  hvor  de  i  Forening  med  Sneedorf  og 
undej-  hans  Ledelse  havde  gjort  en  Lystjagt  sejlklar. 

Gamle  Aagaard  gik  hen  til  Damerne.  „Jeg  tillader 
mig  at  indbyde  dem  til  en  Sejltur  til  Knud  Skov  paa 
Odden.  Kommandøren  fører  Skuden.  Det  bliver  en 
lille  Afstikker  med  en  kold  Forfriskning.  Damerne  vil 
maaske  foretage  nogle  Forandringer  ved  Toilettet.  Om 
en  halv  Time  lyder  Signalfløjten." 

Indbydelsen  modtoges  med  Akklamation.  Alle  Da- 
merne var  straks  i  Bevægelse.  Frøknerne  Sneedorf  og 
Koés,    Jomfruerne  Ipsen  og  Ballum   svævede  som  Alfer 

op  mod  Hovedbygningen  og  forsvandt.  Fruerne  fulgte 
langsomt  efter. 

Ørstederne,  Sneedorf,  Engelstoft,  Smith,  Danneskjold 
Samsø,  Hertel,  Sibbem,  Aagaard  jon.  og  Stoud  tog  imid- 
lertid Plads  paa  en  halvcirkelformet  Bænk  under  et 
Lindetræ.  Kaptajn  Aagaard,  der  var  beskæftiget  med 
Anretningen  til  Turen,  lod  Tjeneren  bringe  dem  Ciga- 
retter og  et  Eksemplar  af  Statstidenden.  Sneedorf  til- 
bød Selskabet  at  læse  op  for  det. 

.,Her  skal  De,  mine  Herrer,"  udbrød  han  med  glæde- 
straalende  Blik,   „høre  om  en  glimrende  Bedrift." 

Sneedorf  oplæste  nu  Beretningen  om,  hvorledes 
Kaptajn  Johannes  Krieger  med  fem  Brigger  havde  taget 
en  engelsk  Konvoi  paa  et  halvthundrede  Skibe  i  Ska- 
gerak, idet  han  havde  forjaget  den  beskyttende  Orlogs- 
mand, „Forward".  Værdien  af  denne  Fangst  udgjorde 
halvsjette  Million  Daler  Kurant,  det  rigeste  Bytte,  nogen 
dansk  Sømand  havde  gjort  under  hele  Krigen.  Denne 
Dnad,  der  var  et  Lyspunkt  i  Danmarks  daværende  mørke 
Situation,  vakte  almindelig  Glæde  blandt  Herrerne. 

„Er  der  noget  Nyt  fra  Spanien?"  spurgte  Professor 
Engelstoft.  „Franskmændene  søger  nu  at  fordrive  den 
engelske  Hjælpehær  under  Welhngton  fra  Portugal." 

„Her  i  Avisen,"  sagde  Sneedorf,  „staar  kun,  at 
Wellington  trækker  sig  tilbage  fra  Marskal  Massena,  der 
har  overskredet  den  portugisiske  Grænse.  Men  hvilken 
Ulykke  i  Paris!" 

„Lad  os  høre!  Hvad  er  der  sket?"  lød  det  fra 
Herrerne. 

„Den  østrigske  Gesandt,  Fyrst  Schwarzenberg,  har 
givet  et  storartet  Bal  til  Ære  for  Kejseren  og  Kejser- 
inde Marie  Louise.  Men  ved  et  Tilfælde  gik  der  Ild  i 
Balsalen,  der  hurtigt  stod  i  Flammer.  Gesandtens  Sviger- 
inde, Fyrstinde  Pauline  Schwarzenberg,  og  mange  andie 
er  omkomne  i  Luerne." 

„Maaske,"  yttrede  Pastor  Hertel,  „et  Himlens  Varsel 

om,  at  den  korsikanske  Nebukadnezars  Voldsheiredømme 
vil  styrte  sammen  i  Ruiner!'' 

,, Forsigtig,  Deres  Velærværdighed,  forsigtig,'"  sagde 
Amtmanden,  Grev  Danneskjold  Samso,  „husk  Napoleon 
er  Hs.  Majestæt  Kongens  Allierede." 

Kaptajn  Aagaard  kom  ledsaget  af  en  Tjener,  der 
havde  en  Kurv  paa  hver  Arm  hen  til  Selskabet.  „Er 
vi  nu  klar  til  Opbrud  mine  Herrer?"  spurgte  han.  Efter 
at  et  l)ekræftende  Svar  havde  lydt,  tog  han  en  lille  Sølv- 
fløjte frem  og  blæste  i  den.  Dens  skingrende  Tone  kaldte 
Damerne  ned  i  Haven.  De  var  smagfuldt  klædte  i  lette, 
lyse  Dragter  og  tog  sig  alle  nydelige  ud.  Skonhedsprisen 
tilkom  Frøken  Betsy  Sneedorf,  der  var  fortryllende  i  sin 
blegrøde  Dragt.  Grev  Danneskjold  Samsø  meldte  sig 
som  hendes  Kavaller. 

Kaptajn  Aagaard  ug  Kommandørkaptajn  Sneedorf 
stillede  sig  i  Spidsen  for  Processionen,  der  over  iMark 
og  gennem  Skov  drog  ned  til  Stranden  ved  Marienlyst. 
Ved  en  Bro,  der  strakte  sig  langt  ud  i  Vandet,  laa 
Aagaard  juniors  lille  Lystjagt  „Ofelia".  Selskabet  begav 
sig  om  Bord.  Sneedorf  tog  Kommandoen.  Vejret  var 
klart  og  varmt;  der  blæste  en  let  østlig  Brise;  for  fulde 
Sejl  gik  Jagten  forbi  Masnedø  til  Knud  Skov  paa  Odden. 

Efter  at  Selskabet  var  steget  i  Land,  begav  Tje- 
neren sig  hen  til  et  nærliggende  Hus,  hvor  han  satte 
Kurvene  og  traf  Aftale  med  Konen  om  Borddækning  i 
det  Fri. 

Herrenie  og  Damerne  begav  sig  til  en  aaben  Plet 
midt  i  Knudskov,  hvor  der  efter  den  afdøde  Rektor  Ba- 
dens Foranstaltning  var  rejst  Bænke  til  de  Besøgendes 
Bekvemmelighed,  ykoven  vakte  ved  sine  miegtige  og 
skønne  Træer  almindelig  Beundring.  Mellem  Hvid-  og 
Rødtjørn  og  høje  Bregner  gik  Stien.  Her  standsede  man 
ved  en  ældgammel  Eg,  der  løftede  sin  Krone  hundrede 
Fod  i  Vejret.  Her  betragtede  man  med  Beundring  en 
Mistelteen,  som  snyltede  paa  en  Tjørn.     Det  var  øhlen- 

schlæger,  derved  sin  skønne  Digtning  „Baldur  hin  Gode" 
havde  sl^affet  hin  mytologiske  Plante  Navnkundighed. 

Den  aabne  Plet  var  omgiven  af  Bøgetræer,  i  hvis 
Skygge  man  paa  den  varme  Sommerdag  indaandede  den 
forfriskende  Skovduft.  En  Tid  lang  betragtede  Selskabet 
i  Tavshed  den  blomsterbedækkede  Skovbund,  hvis  Farve- 
skær Solstraalerne  mellem  Løvet  forstærkede. 

„I  Skovens  Stilhed,"  udbrød  Sibbern,  „stemmes  man 
til  filosofiske  Betragtninger.  Træet  med  dets  mægtige 
mosgroede  Stamme,  den  skyhøje  Krone  og  de  dybe 
Rødder  er  et  Symbol  paa  Tidens  Uendelighed;  det  har 
levet  i  Aarhundreder,  i  hvilke  vi  ikke  var  til,  og  visner 
det,  spirer  et  nyt  Træ  frem  af  dets  Frø." 

„For  vore  nordiske  Forfædre,"  bemiærkede  H.  C. 
ørsted,  „var  et  Træ,  Asken  Ygdrasil,  Billedet  paa  Livet, 
der  strømmer  gennem  hele  Tilværelsen." 

Sibbern  plukkede  et  Blad  af  en  Bøg  og  holdt  det 
hen  for  Sofie  ørsted.  „I  Bladet,"  yttrede  han,  „har  vi  lige- 
som et  lille  Afbillede  af  Træet.  Bladets  Stengel,  Ribber 
og  grønne  Substans  svare  til  Træets  Stamme,  Grene  og 
Løv.     Planten  er  Bladets  Metamorfose,  har  Gøthe  sagt." 

„Her  i  Skovens  Stilhed,"  udbrød  Sofie  ørsted,  „kan 
vi  sige  med  den  store  Digter:  „Unter  allen  Gipfeln  ist 
Ruh,  In  allen  Wipfeln  spiirest  Du,  Kaum  einen  Hauch." 
Jeg  regner  mig  det  til  Fortjeneste,"  tilføjede  hun,  „at 
jeg  fik  Baggesen  lært  at  vurdere  Gøthe  rigtigt." 

„En  tysk  Tænker,  jeg  ved  ikke  hvem,"  bemærkede 
Betsy  Sneedorf,  „finder,  at  Træet  ligesom  bærer  Præg 
af  en  Længsel :  ved  Roden  er  det  bundet  til  Jorden,  men 
med  sin  Top  stræber  det  mod  Himlen." 

Selskabet  rejste  sig  og  spaserede  gennem  Skoven 
over  det  smalle  „Drag",  paa  hvilket  Bølgerne  fra  begge 
Sider  næsten  mødes,  ud  mod  Oddens  Hoved.  Her  fik 
det  øje  paa  en  Flaade  af  Koffardi-  og  Krigsskibe,  der  i 
Vindstillet  laa  ude  ved  Omø. 

„Det  er  engelske  Koffardifartøjer,  der  er  konvojerede 

af  et  Par  Fregatter,"  yttrede  Sneedorf,  der  saa  gennem 
en  Kikkert.  „Fregatterne  hører  til  Admiral  Saumarez's 
Eskadre,  som  krydser  1  Østersøen  i  Aar." 

„Tillad  mig  at  se  i  Kikkerten,''  sagde  Aagaard 
junior.  „Men  hvad  er  det,  der  er  to  svenske  Skibe  i 
Konvoien;  jeg  skimter  tydeligt  Navnene  „Hoppet"  og 
„Nordstjernan''  paa  Agterstavnene". 

„Ja,"  yttrede  Sneedorf,  „den  svenske  Regenng  har 
nok  overfor  Napoleon  forpligtet  sig  til  at  afbryde  al 
Handelsforbindelse  med  England,  men  Negocen  gaar 
alligevel  " 

„Karl  XUI,"  sagde  Assessor  Ørsted,  „optræder  ikke 
loyalt,  saaledes  som  Frederik  VI." 

„Nej,"  bemærkede  Kaptajn  Aagaard,  „men  den 
Loyalitet  koster  Landet  store  Summer,  medens  Sverrig 
spinder  Silke  ved  sin  Holdning." 

„Ja,  ja,"  lød  det  fra  alle  Sider,  „Ære  være  Kongen!" 
„Det  samme  siger  jeg,"  tilføjede  Kaptajn  Aagaard. 

Selskabet  begav  sig  nu  paa  Tilbageturen.  Da  det 
kom  til  det  tidligere  nævnte  Hus,  forefandt  det  paa  en 
Græsplæne  foran  dets  Indgang  et  dækket  Bord,  hvorpaa 
Kurvenes  Indhold  var  udtømt.  Man  nød  Maaltidet  med 
en  fortræffelig  Appetit  og  lod  sig  en  let  Rødvin  ret 
smage.  Orkestret  var  Fuglekvidder.  Skoven  aabnede 
Udsigt  til  Havet,  hvis  stille  Flade  laa  i  Aftensolens  rød- 
gyldne Belysning.  Senere  hen  begyndte  Klokkcfnurne 
i  Kærene  at  kvække. 

Ved  Solnedgang  gik  Selskabet  om  Boi'd  i  Jagten. 
En  gunstig  Vind  havde  imidlertid  rejst  sig.  Efter  en 
Times  Forløb  kastedes  der  Anker  ved  Marienlyst.  Her 
holdt  tre  holstenske  Vogne,  der  befordrede  Selskabet 
tilbage  til  Iselingen. 

Hen  imod  Slutningen  af  August  slog  Efterretningen 
om,  at  den  svenske  Rigsdag  i  ørebro  havde  valgt  den 
franske  Marskal  Bernadotte,  Fyrste  af  Pontecorvo,  til 
Sverrigs  Tronfølger,  som  et  Lyn  ned  i  de  danske  Hof- 
krese.  Man  berørtes  saa  meget  stærkere  af  denne  Med- 
delelse, som  man  vidste,  at  Frederik  VI  og  hans  Svoger, 
Hertugen  af  Augustenborg,  begge  havde  aspireret  til 
Tronfølgekandidaturen.  Det  blev  et  fælles  Nederlag  for 
dem;  men  Medbejlerskabet  havde  en  Forværring  af  det 
bitre  personlige  Forhold  mellem  Svogrene  til  Følge. 
Hertug  Frederik  af  Augustenborg  trak  sig  nu  fuldstæn- 
digt tilbage  fra  Hoffet. 

Paa  Rejsen  til  sit  nye  Fædreland  besøgte  Kron- 
prinsen af  Sverrig,  der  antog  Navnet  Karl  Jolian,  det 
danske  Kongepar.  I  Roskilde  afhentedes  Hs.  kgl.  Høj- 
hed af  en  med  seks  Heste  forspændt  Ekvipage.  Eskor- 
teret af  Hestgardister  ankom  han  den  18.  Oktober  til 
Frederiksberg  Slot,  hvor  han  modtoges  med  Janitschar- 
musik.  Kronprinsen,  Gascogner  af  Fødsel,  var  en  Mand 
paa  henved  de  Halvtreds.  Han  var  af  Middelhøjde, 
smekker  omkring  Livet  og  skulderbred.  Han  havde 
mørke  øjne,  en  ørnenæse  og  et  fyldigt,  sort  krøllet 
Haar.  Han  var  en  imponerende  martialsk  Skikkelse. 
Efter  Gaiataflet,  hvor  han  sad  ved  Dronning  Maries  Side, 
kørte  han  i  det  samme  Optog,  hvori  han  var  kommen, 
til  København,  fra  hvis  Volde  han  hilstes  med  Kanon- 
skud. Dagen  efter  rejste  han  med  sit  svenske  og  franske 
Følge  over  Helsingør  til  Helsingborg. 

Den  nyvalgte  svenske  Tronfølgers  Besøg  havde  været 
en  interessant  Episode  i  det  danske  Hofs  Krønike.  Nu 
fulgte  en  Begivenhed,  der  skulde  faa  større  Rækkevidde, 
end  nogen  dengang  anede.  Den  10.  November  1810 
ægtede  Prins  Vilhelm  af  Hessen  den  et  og  tyveaarige 
Prinsesse  Charlotte,  Arveprins  Frederiks  yngste  Datter. 
Ingen  kunde  formode,  at  den  fra  Bernadotte  og  den  fra 
Prins  Vilhelm  nedstigende  Linie   skulde  træde  i  Forbin- 

delse  med  hinanden.  Havde  et  menneskeligt  Øje  for- 
maaet  at  skue  ind  i  Fremtiden,  da  vilde  det  have  set 
Prinsesse  Charlottes  Dattersøn  række  en  Datter  af  Kron- 
prins Karl  Johans  Sønnesøn  Haanden. 

Om  Aftenen  Kl.  7  fandt  Vielsen  Sted  i  Dronningens 
Damegemak  i  Frederik  VI's  Palais  paa  Amalienborg. 
Siden  Arveprins  Frederiks  Bryllup  for  en  Menneskealder 
siden  havde  Hovedstaden  ikke  været  Vidne  til  et  konge- 
ligt Bryllup  indenfor  sine  Volde,  og  Begivenheden  var 
derfor  noget  ganske  overordentligt  i  den  loyale  Befolk- 
nings Øjne.  I  det  nævnte  Gemak,  der  straalede  i  Skæret 
nf  Lysekroner  og  Kandelabrer.  samledes  Kongefamiliens 
Medlemmer,  Hoffets  Kavallerer  og  Damer,  Ministrene,  de 
fremmede  Gesandter  samt  en  Skare  militære  og  civile 
Notabiliteter.  Under  Lyden  af  Pauker  og  Trompeter 
fra  Orkestret  førtes  Bruden  ind  af  Dronning  Marie.  Hds. 
Højhed,  der  bar  en  Fyrstekrone  paa  det  mørke  Haar, 
tog  sig  glimrende  ud  i  den  hvide  Atlaskes  Kjole,  hvis 
Slæb  bares  af  Hofdamerne,  Frøken  Levetzovr  og  Frøken 
Betsy  Sneedorf.  Kong  Frederik  VI  traadte  ind  med 
Brudgommen  ved  sin  Side.  Hs  Dnrchlauchtighed.  der 
var  Major  ved  det  holstenske  Infnnteriregiment,  bar 
Elefantordenens  Insignier,  hvormed  han  samme  Dag  var 
bleven  hædret.  Vielsen  forrettedes  af  Konfessionarius 
Biskop  Balle,  der  assisteredes  af  Biskop  Munter  og  Hof- 
præst Liebenberg.  Ved  Gaiataflet,  der  holdtes  i  Aparte- 
mentssalen  i  Kristian  VIl's  Palais,  sad  det  unge  Ægtepar 
mellem  Kongen  og  Dronningen.  Derefter  gik  hele  Konge- 
familien i  Procession,  gennem  de  i  en  hayé  opstillede 
Herrer  og  Damer,  ned  i  Porten,  hvor  den  steg  i  Vog- 
nene, der  kørte  den  fra  Kongens  over  til  Arveprins  Fre- 
deriks Palais,  de  Nygiftes  Bolig.  Paa  Amalienborg  Plads 
paraderede  Hest-  og  Fodgarden.  I  den  første  Gaia- 
ekvipage, der  blev  trukken  af  otte  hvide  Heste,  sad 
Dronningen  og  Bruden;  tolv  Pager  og  tolv  Lakajer  med 
brændende  Voksfakler  omgav  den.     Derefter  fulgte  lige- 

ledes  i  en  pragtfuld  Vogn,  forspændt  med  seks  Heste 
og  omgiven  af  seks  Fakkelbærere,  Hs.  Majestæt  og 
Brudgommen.  I  Palaiet  modtoges  det  nygifte  Par  af 
Prinserne  Kiistian  og  Ferdinand.  Dagen  derpaa  var  der 
stor  Kur;  det  hele  Arrangement  endte  med  en  Fest- 
forestilling i  det  kgl.  Teater. 

For  Frøken  Betsy  Sneedorf.  der  nu  var  udnævnt  til 
Hofdame  hos  Prinsesse  Charlotte,  havde  de  sidste  Dage 
været  en  stærk  bevæget  Tid,  der  ligefrem  havde  taget 
paa  hendes  Kræfter.  Men  til  Gengæld  havde  hun  gjort 
et  meget  interessant  Bekendtskab. 

I  en  Aftencirkel  hos  den  preussiske  Gesandt,  Grev 
Dohna,  hvortil  Frøkenen  vnr  indbudt,  var  den  russiske 
Gesandt,  Geheimeraad  Lizakewitz,  til  Stede.  Denne 
Diplomat,  som  paa  dette  Tidspunkt  havde  været  en  halv 
Snes  Aar  ved  det  danske  Hof,  var  en  fin  Personlighed 
med  kunstnerisk  Sans  og  Kendskab  til  den  danske  Lite- 
ratur.  Da  han,  idet  han  saa  udover  de  talrige  Gæster, 
fik  øje  paa  Frøken  Sneedorf,  blev  han  straks  indtagen 
af  hende.     Grev  Dohna  kom  i  det  samme  forbi  ham. 

„Pardon,"  sagde  Lizakewitz  til  ham,  „hvem  er  den 
smukke  Dame  der  henne  i  den  blaa  Dragt  med  de  hvide 
Perler  i  Haaret?" 

„Det  er  Prinsesse  Charlottes  Hofdame,  Frøken  Snee- 
dorf, Datter  af  Kommandørkaptajn  Sneedorf.  ønsker 
Deres  Excellence  at  hilse  paa  hende?" 

„Ah,  Frøken  Sneedorf!"  udbrød  Lizakewitz,  „ja,  det 
vil  interessere  mig  at  veksle  nogle  Ord  med  hende." 

Grev  Dohna  førte  Gesandten  hen  til  Frøkenen,  der 
just  stod  og  betragtede  et  Portrætmaleri,  Billedet  af  den 
afdøde  Dronning  Louise  af  Preussen,  Frederik  Vilhelm 
III's  Gemalinde.  Grev  Dohna  forestillede  Gesandten  for 
Frøkenen.  Med  diplomatisk  Finhed  vakte  Lizakewitz 
øjeblikkelig  hendes  Sympathi  ved  at  udtale  sig  i  meget 
anerkendende  Udtryk   om  hendes  Fadei-  som  Kadetclief. 

„Deres  Excellence,"  sagde  Betsy  Sneedorf.    „kender 

General  Castenskjold  til  Borreby;  da  jeg  sidst  var  der 
drejede  Konversationen  sig  længe  om  Dem  og  Grev 
Alopæus;  De  og  han  havde  deltaget  i  Banketten  paa 
Gisselfeldt  i  Anledning  af  Kongens  Besøg." 

„Ganske  rigtigt.  Frøken.  Med  General  Castenskjold 
stiftede  jeg  for  tre  Aar  siden  Bekendtskab  i  Ringsted, 
hvor  jeg  opholdt  mig  i  længere  Tid;  det  var  under 
Københavns  Bombardement." 

„Jeg  hører  gennem  Etatsraad  Brun,  at  Deres  Excel- 
lence har  været  i  Hamborg  for  nylig." 

„Det  var  i  et  privat  Anliggende.  Ved  den  Lejlig- 
hed gjorde  jeg  en  Visit  hos  Grev  Schimmelmann  i 
Wandsbeck.  Grevinden  \iste  mig  der  et  fortræffeligt 
Blomstermaleri  i  Akvarel.  Under  det  stod  Kunstner- 
indens Xavn:  Betsy  Sneedorf.  Det  er  vel  Dem,  ærede 
Frøken?" 

Betsy  Sneedorf  svarede  bekræftende  med  en  let 
Rødme.  „Deres  Excellence  er  en  meget  elskværdig 
Kunstkritiker,"  tilføjede  hun.  „For  nogle  Aar  tilbage 
tilbragte  jeg  sammen  med  Grevinde  Schimmelmann 
flere  yndige  Dage  paa  Antvorskov." 

Her  blev  Samtalen  afbrudt,  da  Grev  Dohna  indbød 
Selskabet  til  at  begive  sig  ind  i  en  festlig  oplyst  Sal, 
hvortil  Fløjdørene  just  aabnedes.  Der  vilde  et  bøhmisk 
Dameorkester  give  en  Koncert.  Geheimeraad  Lizakev^itz 
bød  Frøken  Sneedorf  Armen  og  førte  hende  derind. 


I  Løbet  af  December  indtraf  to  Begivenheder,  som 
Betsy  Sneedorf  altid  mindedes  med  særlig  Interesse. 
Lige  i  Maanedens  Begyndelse  saa  hun  sammen  med 
Kongehusets  Medlemmer  Linieskibet  „Fønix"  løbe  af 
Stablen.  Det  var  bygget  af  det  anvendelige  Tømmer, 
som  den  engelske  Vandalisme  paa  Holmen  1807  havde 
efterladt.     Skibets  Navn    symboliserede,    at    den   danske 

Flaade  nu  skulde  genopstaa  af  sin  Aske,  hvad  Øhlen- 
schlæger gav  et  skønt  poetisk  Udtryk  i  den  Sang,  som 
blev  afsungen.  Aftenen  tilbragte  Betsy  Sneedorf  i  sit 
Hjem.  Her  fejredes  i  Anledning  af  den  nationale  Be- 
givenhed en  lille  Fest.  Kommandørkaptajnen  havde  ind- 
budt flere  Søofficerer.  Stemningen  var  løftet;  Skaaler 
tømtes  for  Danmarks  og  Norges  Søkrigere,  for  Flaadens 
lykkelige  Fremtid,  for  Frederik  „Ejegod"  og  Dronningen. 

Betsy  Sneedorf  rejste  fjorten  Dage  senere  med  sin 
Fader  til  Helsingør,  hvor  han  i  et  Embedsanliggende 
skulde  konferere  med  Kommandanten  paa  Kronborg. 
Major  Moritz  v.  Scheel.  Medens  Kommandørkaptajnen 
og  Kommandanten  forhandlede  med  hinanden,  aflagde 
Fru  V.  Scheel  og  Frøken  Sneedorf  Visit  hos  Sognepræsten 
ved  St.  Maria  Kirke,  Professor  Sandal.  Hs.  Højærvær- 
dighed blev  overordentlig  behagelig  berørt  af  en  Hof- 
dames Besøg.  Han  erkyndigede  sig  nøje  om  Prinsessens 
Befindende.  Han  fortalte  om  en  Soirée  hos  Enkedron- 
ning Juliane  Marie  paa  Marienlyst  Slot,  til  hvilken  han 
havde  været  tilsagt,  og  under  hvilken  Hds.  Majestæt 
havde  henvendt  nogle  venlige  Ord  til  ham. 

Sandal  havde  lige  endt  sin  Skildring,  da  den  svenske 
Konsul  i  Helsingør,  Gløerfelt,  anmeldtes  og  traadte  ind. 
Efter  at  Professoren  havde  foretaget  Præsentationen, 
yttrede  Konsulen: 

„Jeg  har  altsaa  den  Ære  at  hilse  paa  en  Hofdame, 
og  det  Ærinde,  hvori  jeg  kommer,  er  paa  en  Maade  et 
Hofanliggende." 

„Hvad  siger  De,  hvad  siger  De,  Konsul,"  udbrød 
Sandal  med  en  glad  og  nysgerrig  Mine. 

„Ja,"  sagde  Gløerfelt,  „Frøken  Sneedorf  ved  sikkert 
meget  bedre  end  jeg,  at  Kronprinsesse  Desideria  af 
Sverrig  er  ankommen  til  København  og  ventes  i  Over- 
morgen her  til  Helsingør." 

„Nej,  Hr.  Konsul,"  yttrede  Betsy  Sneedorf,  „jeg 
vidste,    at  Hds.    kgl.  Højhed    vilde    aflægge  Deres  Maje- 


108 


stæter  et  Besøg  paa  Gennemrejsen:  men  dertil  indskræn- 
ker min  Viden  sig.** 

„Der  har  dannet  sig  en  Komitée  til  Kronprinses- 
sens Modtagels«^,"  sagde  Gløerfelt,  „jeg  er  som  svensk 
Konsul  valgt  til  dens  Formand.  I  Komitéens  Navn 
kommer  jeg  nu  for  at  bede  Dem,  Hr.  Professor,  om  at 
træde  ind  i  den  som  ordførende  Medlem." 

„Det  er  mærkeligt,"  yttrede  Sandal,  ..at  man  ikke 
fra  først  af  har  taget  mig  med  paa  Raad;  men  —  agite 
dum  —  jeg  skal  have  den  Ære." 

„Vi  holder  Møde  i  Aften,  Hr.  Professor,  og  venter 
da  at  se  Dem."  Sandal  nikkede.  Gløerfelt  bukkede  for 
Damerne,  vekslede  Haandtrj'k  med  Professoren  og  gik. 

Kronprinsesse  Desideria  og  Søn,  den  elleveaarige 
Prins  Oskar,  steg  efter  Ankomsten  til  Helsingør  af  hos 
Konsul  Gløerfelt  i  Steengade,  hvor  der  var  indrettet- 
Værelser  til  deres  Modtagelse.  Oprindelig  var  der  kun 
paatænkt  et  Par  Timers  Ophold  i  B3'en;  men  som  en 
Følge  af  en  stærk  Storm,  der  rasede  et  Døgn,  kunde 
Overfarten  til  Helsingborg  ikke  finde  Sted. 

Komitéen  arrangerede  da  et  Bal  for  Kronprinsessen 
i  den  store  Sal  i  ..øresunds  Klub".  Her  samledes  Hel- 
singørs Noblesse.  Blandt  de  Indbudne  var  naturligvis 
Frøken  Betsy  Sneedorf,  der  om  Eftermiddagen  havde 
haft  Audiens  hos  Hds.  kgl.  Højhed.  Kronprinsessen 
havde  talt  med  hende  om  den  i  Eftersommeren  afdøde 
danske  Gesandt  i  Paris,  Geheimeraad  Dreier,  hvem  hun 
havde  kendt  personligt.  Hds.  kgl.  Hojhed  havde  fundet 
megen  Behag  i  Gesandtens  Datter,  Froken  Margarita; 
det  interesserede  hende  nu  at  erfare,  at  denne  var  en 
Veninde  af  Betsy  Sneedorf. 

Komitéen  modtog  med  Professor  Sandal  i  Spidsen 
Kronprinsessen  ved  Indgangen  til  Klubljens  Forhal.  Som 
Ordfører  takkede  han  Hds.  kgl.  Højhed  for  den  store 
Ære,  hun  havde  vist  Helsingørs  Borgere  ved  at  modtage 
Indbydelsen.    Han  talte  i  et  blomstrende  Sprog  om  hen- 

des  høje  Gemal,  hvis  Krigerberømmelse  svang  sig  paa 
Ørnevinger  over  Verden.  Han  lykønskede  Sverrig  til.  at 
en  af  Provences  skønne  Roser  nu  var  omplantet  paa 
dets  Grund. 

I  Menuetten  førte  Major  v.  Scheel  med  sand  Gran- 
dezza Kronprinsessen,  der  tog  sig  yndig  ud  i  en  blaa 
Kjole  med  gul  Besætning,  de  svenske  Nationalfarver. 
Den  unge  Prins  Oskar  dansede  en  Vals  med  Frøken 
Sneedorf,  hvis  sylfelette  Bevægelser  vakte  hans  Beun- 
dring. 

Under  en  Pause  konverseredes  og  indtoges  nogle 
Forfriskninger.  De  franske  og  svenske  Officerer  i  Kron- 
prinsessens Følge  komplimenterede  Helsingørs  Damer. 
Hds.  kgl.  Højhed  søgte  hen  til  Frøken  Sneedorf  og 
gjorde  hende  nogle  Spørgsmaal  om  Marienlyst  Slot,  hvil- 
ket hun  om  Formiddagen  flygtigt  havde  besøgt.  Kron- 
prinsessen afbrød  Samtalen  med  P'orsikringen  om,  at 
det  vilde  glæde  hende  oftere  at  mødes  med  Frøkenen. 

Den  følgende  Dag  forlod  Kronprinsessen  og  Prinsen 
under  Hurraraab  og  Kanontorden  Helsingørs  Havn  om 
Bord  i  Jagten.  Paa  Broen  stod  en  tæt  Skare  Herrer 
og  Damer  opstillet  og  forrest  blandt  disse  sidste  Betsy 
Sneedorf.  Hds.  kgl.  Højhed  fik  fra  Dækket  Øje  paa 
hende;  med  det  hvide  Lommetørklæde  tilviftede  hun 
hende   et  Farvel.     Hurtigt  naaede  Jagten  Helsingborg. 


vn. 

I  Juli  og  August  1811  opholdt  Prins  Vilhelm  og 
Gemalinde  sig  paa  Louisenlund,  hvor  Statholderen  i 
Hertugdømmerne,  Landgrev  Karl  af  Hessen,  havde  sin 
Sommen'esidens.  Hs.  Durchlauchtighed  Landgreven,  der 
var  gift  med  Frederik  V's  yngste  Datter,  Prinsesse 
Louise,  nærmede  sig  nu  stærkt  de  halvfjers,  men  var 
alligevel    legemstærk   og  aandskraftig.     Hans  Gemalinde 

udmærkede  sig  ved  et  blidt  kvindeligt  Væsen  og  satte 
sin  Ære  i  Godgørenhed  i  det  Skjulte. 

Det  var  dejlige  Dage,  der  hengik  med  Skemt  og 
Adspredelser  af  forskellig  Art.  Spasereture  i  Slots- 
lunden  og  Roture  paa  Slien  afvekslede  med  Udflugter  i 
den  smukke  Omegn. 

Henimod  Skumringen,  naar  Stjernerne  begj'ndte  at 
titte  frem,  plejede  Landgreven  at  foretage  en  lille  Van- 
dring ad  en  Sti  langs  med  Fjorden.  Han  indbød  da 
Frøken  Sneedorf  til  at  ledsage  sig,  thi  han  følte  sig 
meget  tiltalt  af  den  friske,  livlige  Pige.  Hun  lyttede 
med  Interesse  til  hans  Yttringer  om  hemmelighedsfulde 
Kræfter  i  Naturen,  hvis  Opdagelse  vilde  kunne  faa 
underfulde  Virkninger,  Han  troede  paa  Tilstedeværelsen 
af  de  „Vises  Sten",  et  safrangult  Pulver,  der  ved  at 
strøs  paa  smeltet  Metal  straks  forvandlede  dette  til 
Guld.  Naar  han  talte  herom,  funklede  hans  øjne.  Betsy 
Sneedorf  blev  ved  Synet  heraf  overfalden  af  en  Gysen, 
men  desuagtet  udøvede  Mysticismen  en  dragende  Ind- 
flydelse paa  hende.  Naar  saa  Reflexionen  vaagnede, 
fiigjorde  hun  sig  ved  en  humoristisk  Bemærkning  om 
sig  selv  fra  det  lokkende  Kogleri. 

Landgreven  besørgede  om  Formiddagen  sin  Korre- 
spondance, tog  som  kommanderende  General  mod  mili- 
tære Meldinger  og  gav  Audienser.  Om  Eftermiddagen 
anvendte  han  nogle  Timer  til  Læsning.  Da  syslede  han 
ikke  blot  med  Skrifter  angaaende  Frinun-ere  og  Rosen- 
kreuzere,  hvis  Theosofi  interesserede  ham  levende;  men 
der  var  ogsaa  en  anden  Literatur,  for  hvilken  han  i 
Modsætning  til  sine  Omgivelser  havde  en  mærkelig  Sans. 
Hs.  Durchlauchtighed  nærede  sand  Beundring  for  Holberg, 
især  for  „Peer  Paars"  og  „Epistlerne".  Stadig  læste 
han  dem,  og  han  kunde  flere  Brudstykker  af  nævnte 
Heltedigt  udenad.  Han  fik  sig  en  styrkende  Latter, 
hver  Gang  hans  Sekretær,  der  var  en  dygtig  Forelæser, 
deklamerede    den    Scene    for   liam,    i  hvilken  den  vrede 

Foged  paa  Anholt  med  en  Krabask  i  Haanden  brød  ind 
i  Collegium  politicum  og  jog  de  „polske  Mære  og  de 
vestfalske  Svin"  fra  hinanden. 

Under  Frøken  Sneedorfs  Ophold  paa  Louisenlund 
fik  Landgrev  Karl  Besøg  af  sin  Broder,  den  fordrevne 
Knrfyrst  Vilhelm  I  af  Hessen-Kassel,  der  som  Land- 
flygtig havde  opslaaet  sin  Residens  i  Itzeho.  Brødrene 
var  besvogrede,  idet  Kurfyrsten  var  gift  med  Frederik 
V's  næstældste  Datter,  Prinsesse  Karoline.  Kurfyrst- 
inden levede  i  Gotha  hos  sin  Svigersøn,  den  regerende 
Hertug  August. 

Kurfyrst  Vilhelm  havde  i  sin  Ungdom  faaet  en  god 
Opdragelse  og  var  bleven  omhyggelig  undervist,  men 
efter  den  franske  Revolutions  Udbrud  tabte  han  de 
literære  Interesser.  Han  havde  nu  Mani  for  Militær- 
væsen, særlig  Gamaschetjenesten,  og  beherskedes  af  en 
ustyrlig  Attraa  efter  Penge.  Hans  store  Privatformue 
forvaltedes  med  overlegen  Dygtighed  af  "hans  Hofagent 
Mayer  Anselm  Rothschild,  der  hyppigt  konfererede  med 
ham  i  Itzeho.  Kurfyrsten  havde  altid  været  uvillig 
stemt  mod  Franskmændene,  men  efter  at  Napoleon 
havde  forjaget  ham,  steg  Uviljen  til  et  intensivt  Had. 
Naar  han  tænkte  paa,  at  Hessen  var  bleven  en  Del  af 
Kongeriget  Westfalen,  over  hvilket  Jerome  Bonaparte 
svang  sit  Scepter,  dirrede  han  af  Harme.  Han  beteg- 
nede aldrig  Kejser  Napoleon  som  andet  end  den  franske 
„Lykkeridder",  og  en  preussisk  General  stod  efter  hans 
Overbevisning  langt  højere  end  en  Konge  af  „Bona- 
partes Fabrik". 

I  Louisenlunds  Have  var  der  en  høj,  tæt  og  dyb 
Tuja-Hæk  med  en  lang  bekvem  Bænk  paa  hver  Side. 
Landgrevinde  Louise  og  Prinsesse  Charlotte  havde  en 
Dag  taget  Plads  paa  den  ene  og  var  begge  beskæftigede 
med  at  sy  et  Navnetræk  i  et  Kammerdugs  Lommetør- 
klæde. Ved  Siden  af  Prinsessen  sad  Frøken  Sneedorf. 
Hun    havde    lænet    sig    tilbage    mod    Bænkens    Ryg  dg 

holdt  ind  mod  Brystet  en  Skizzebog,  hvori  hun  aftegnede 
en  sjelden  smuk  Eg  i  Nærheden.  Do  to  kgl.  Damer 
konverserede  om  et  Besøg,  som  Grev  Baudissins  fra 
Knoop  for  nylig  havde  aflagt  paa  Louisenlund.  En 
Pause  indtraadte.  Kurfyrsten  og  Landgreven  hørtes  tale 
i  Afstand  paa  den  modsatte  Side  af  Hækken;  de  nær- 
mede sig,  tog  Plads  paa  Bænken  og  fortsatte  Diskus- 
sionen uden  Anelse  om,  at  de  blev  hørte. 

„Du  ved  Karl,"  sagde  Kurfyrsten,  „hvor  meget  jeg 
holder  af  Kongen  personlig;  jeg  skal  aldrig  glemme,  at 
han  gæstfrit  aabnede  Itzeho  for  mig  som  Flygtning. 
Men  hans  Politik  harmer  mig  oprigtig  talt.  Den  for- 
bandede Alliance  med  Napoleon!'" 

„Det  var  den."  yttrede  Landgreven,  „der  bragte 
Grev  Bernstorf  til  at  tage  Afsked  som  Chef  for  det 
udenlandske  Departement.  Jeg  tror,  at  Efterfølgeren. 
Geheimeraad  Rosenkrantz,  i  sit  stille  Sind  tænker  so]n 
Ft'i  gængeren." 

„Det  er  sandsynligt,"  bemærkede  Kurfyrsten.  „Han 
har  af  Kongens  indtrængende  Forestillinger  ladet  sig 
bevæge  til  at  overtage  Posten." 

„Saadan  forholder  det  sig  temmelig  sikkert,"  sagde 
Landgreven.  „Det  bliver  væne  og  værre  med  Napoleons 
Vilkaarlighed.  Først  tog  han  Holland,  nu  har  han  ind- 
lemmet Bremen,  Hamborg  og  Liibeck  i  sit  Rige " 

„Og  Oldenborg  ikke  at  forglemme!"  udbrød  Kur- 
fyrsten. „Men  det  har  kostet  den  korsikanske  Lykke- 
ridder Kejser  Alexanders  Venskab.  Husk  Czarens  Søster, 
Storfyrstinde  Katharina,  er  gift  med  Prins  Peter  af 
Oldenborg.  Maaske  kan  Spiren  til  Eventyrerens  Fald 
udvikle  sig  deraf." 

„Jeg  har  i  min  Hainie,"  bemærkede  Landgreven, 
„glædet  mig  over,  at  Erobreren  ved  «amme  Lejlighed 
beklippede  Kongeriget  Westfalen." 

„Nævn  ikke  denne   politiske  Vanskabning!''    udbrød 

Kurfyrsten  i  en  forbittret  Tone.  „Mit  ulykkelige  Hessen!" 
tilføjede  han. 

Kurfyrsten  rejste  sig,  gik  flere  Gange  frem  og  til- 
bage i  heftig  Sindsbevægelse.  Prinsesserne  og  Frøkenen 
paa  den  anden  Side  af  Hækken  hørte  efter  med  stigende 
Opmærksomhed. 

„Hvad  siger  du  om  den  saakaldte  Kong  Jeromes 
„parties  flnes"  paa  Wilhelmshohe,  nej  Napoleonshohe, 
som  de  nu  vover  at  kalde  det?"  spurgte  Landgreven. 

„Sackerlot!"  raabte  Kurfyrsten.  „Om  Natten  svirer 
denne  Jerome  saadan  med  Danserinder,  at  han  om 
]\Iorgenen  maa  tage  et  Bouillonbad  for  at  komme  til 
Kræfter.     Naar  det  ikke  strammer  ham  op " 

„Saa  bader  han  sig  i  Rødvin,"  faldt  Landgreven 
ind.     Kurfyrsten  skoggerlo,  men  med  indædt  Harme. 

Paa  et  Vink  af  Landgrevinde  Louise  rejste  Damerne 
paa  den  anden  Side  af  Hækken  sig.  Med  et  Smil  om 
Læben  gik  de  lydløst  over  en  Græsplæne  og  forsvandt 
bag  et  Buskads. 

„Der  Schweinigel!"  skreg  Kurfyrsten.  „Og  den 
Rødvin  bouteillerer  hans  Hofvinhandler  og  sælger.  Jeg 
siger  Velbekomme  til  mine  ulykkelige  Hessere!'' 

„Noget  stærkere  Purgativ  kan  de  vistnok  næppe 
faa,"  sagde  Landgreven  tørt.  Kurfyrsten  vilde  til  at 
berøre  et  nyt  Træk  af  det  westfalske  Hofs  „chronique 
scandaleuse",  men  pludselig  standsede  han  og  pegede 
hen  mod  Kastaniealléen.  „Der  kommer  vor  Neveu!" 
udbrød  han.  Prins  Vilhelm  af  Hessen,  Prinsesse  Char- 
lottes Ægtefælle,  viste  sig. 

„Vor  Neveu,"  sagde  Landgreven,  „kommer  fra  Kiel, 
hvor  han  har  haft  et  Møde  med  Generalløjtnant  v.  Ev^^ald. 
Lad  os  høre,  hvad  Generalen  har  ment  om  de  engelske 
Krigsskibes  Demonstrationer  i  Kieler  Fjord."  Han  rejste 
sig  og  gik  sammen  med  Kurfyrsten  hen  mod  Prinsen. 

VIII. 


Kurfyrst  Vilhelm  levede  som  Landflj'gtig  i  Itzeho, 
hvor  hans  Broderdatter,  Prinsesse  Juliane  af  Hessen,. 
Frederik  VI's  Svigerinde,  var  Abbedisse  ved  det  adelige 
Frøkenkloster.  Hun  bidrog  ved  sit  deltagende  Sind  og 
sin  kvindehge  Blidhed  til  at  mildne  ham  det  bittre  i 
hans  Tilværelse.  Hs.  Durchlauchtighed  kunde  derfor 
engang  imellem  hengive  sig  til  Adspredelser  og  finde 
Behag  i  Selskabslivet.  Saaledes  beredte  han  Niecen, 
Prinsesse  Juliane,  og  Frøken  Sneedorf  et  morsomt  Op- 
hold i  Itzeho  nogle  Dage  i  August  1811.  Her  traf 
Frøkenen  hos  en  af  Konventualinderne  sammen  med 
Grevinde  Schimmelmann  til  Wandsbeck.  De  to  Dander 
blev  gensidig  glade  ved  Gensynet.  De  genopfriskede  de 
fem  Aars  gamle  Minder  fra  Samlivet  paa  Antvorskov. 
Grevinden  indbød  Frøken  Sneedorf  til  et  Besøg  paa 
Slottet  Wandsbeck.  Efter  at  Prinsesse  Charlottes  Til- 
ladelse var  indhentet,  begav  Betsy  Sneedorf'  sig  til  det 
schimmelmannske  Herresæde. 

Frøkenen  kom  her  ind  blandt  nye  og  interessante 
Omgivelser.  I  den  ene  Fløj  af  Slottet  residerede  den- 
gang Generalgouvemøren  over  Elbmundingernes  Depar- 
tement, Marskal  Davoust,  Hertug  af  Auerstadt  og  Fyrste 
af  Eckmiihl.  Fra  Hamborg,  Departementets  Hovedstad, 
var  han  flyttet  hertil  efter  Grev  Schimmelmanns  Ind- 
bydelse. At  Slottet  Wandsbecks  prægtige  Sale  saaledes 
aabnedes  for  Fyrsten  skyldtes  den  Omstændighed,  at 
Fyrstinden  og  Grevinden  kendte  hinanden  fra  Paris  og 
var  Veninder.  Fyrsten  af  Eckmiihl  havde  ikke  blot  et 
glimrende  Navn  som  Feltherre,  men  det  forøgede  hans 
Prestige,  at  han  ved  et  Slags  Slægtskabsbaand  var 
knyttet  til  det  kejserlige  Dynasti.  Fyrstinden,  født 
Ainiée  Leclerc,  var  nemlig  Søster  til  Prinsesse  Pouline 
Bonapartes  afdøde  Ægtefælle,  General  Leclerc.  Davoust 
regerede    sit  Departement  med  en  Jernhaand,    gennem- 

forte  med  ubønhørlig  Strenghed  Fasthmdsspærringen 
overfor  England  og  var  forhadt  af  den  tyske  Befolkning, 
der  materielt  led  under  Søhandelens  Standsning.  Men 
Misfornøjelsen  vovede  ikke  at  give  sig  offentligt  Udtr5'k, 
den  kom  kun  til  Orde  i  Krogene.  Officielt  maatte  Ham- 
borgerne bevidne  deres  Stolthed  over  at  væie  blevne  et 
Led  af  det  franske  Kejserrige,  og  tilsyneladende  her- 
skede der  Jubel  i  den  gamle  Hansestad,  da  Napoleons 
Søn,  Kongen  af  Rom,  blev  født. 

Frøken  Sneedorf  var  sammen  med  Schimmelmanns 
i  Visit  hos  Overpræsidenten  i  Altona,  Kammerherre 
Blucher,  da  Napoleons  Fødselsdag  den  15.  August  blev 
offentlig  fejret  i  Hamborg.  Hun  foretog  i  Selskab  med 
de  nævnte  en  Køretur  omkring  i  Byen  og  blev  saaledes 
Øjenvidne  til  en  Del  af  de  trufne  Arrangements.  Hun 
besaa  Festsalen  i  Apollo-Salonen,  der  var  smykket  med 
Rosenguirlander.  Paa  Væggen  var  anbragt  et  Bryst- 
billede af  Napoleon,  omgiven  af  gylden  Straaleglans  og 
med  en  Sejrsgudinde  paa  hver  Side.  I  denne  Sal 
skulde  der  danses.  Paa  Gross  Neumarkt  var  der  fur 
Befolkningen  gratis  Bortlodning  af  røgede  Skinker,  for- 
skellige Slags  Stege,  Kalkuner,  Kylhnger  og  Medister- 
pølser; endvidere  uddeltes  der  Penge  blandt  Mængden. 
Om  Aftenen  afbrændtes  et  storartet  Fyrværkeri.  Men 
de  Hurraraab,  hvormed  Kejserparrets  Navnechiffer  hil- 
stes, var  temmelig  matte. 

Derimod  var  Stemningen  begejstret  ved  et  Bal, 
som  Fyrsten  af  Eckmuhl  et  Par  Dage  efter  holdt  paa 
Slottet  Wandsbeck.  Den  store  Sal  i  Hovedbygningen 
straalede  i  et  Hav  af  Lys  fra  Kronerne,  Lampetterne  og 
Kandelabrerne.  Selskabet  bestod  for  Størstedelen  af 
Officerer  med  deres  Fruer  og  Døtre.  De  broderede 
franske  Uniformer  med  Ordensstjernerne  tog  sig  pragt- 
fuldt ud.  Damernes  lyse  Toiletter  var  meget  kostbare 
og  elegante.  Yndefuldt  og  let  bevægede  de  sig  i  deres 
Diagter  af  gult  Atlask,    lyseblaat  Taft    eller  hvidt  Silke- 

flor.  Frøken  Betsy  Sneedorf  var  iført  hvidt  Moll  med 
mørkerøde  Blomster  i  Haaret.  Hun  gjorde  megen 
Lykke  ved  sit  smukke  Ydre  og  ved  den  Naturlighed, 
hvormed  hun  konverserede  paa  Fransk. 

Selskabet  samledes  i  et  Par  store  Gemakker,  der 
førte  ind  til  Balsalen.  Betsy  Sneedorf  stod  ved  et  lille 
Metalbord  med  en  Marmorplade,  hvorpaa  hun  havde  lagt 
sin  Vifte.  Hun  tog  netop  denne,  slog  den  ud  og  viftede 
sit  Ansigt  nogle  Gange.  Da  hun  slog  den  sammen  stod 
en  fransk  Kavalleriofficer  foran  hende.  Det  var  en 
Dragon  oberst  i  grøn  Uniform  med  violet  Rabat  og 
gyldne  Epauletter.  Han  stod  med  rank  militær  Hold- 
ning; derefter  bøjede  han  sig  for  hende  med  et  glad 
Smil. 

„Ah,  hvor  uventet  et  Møde,"  udbrød  Froken  Betsy 
forbavset.  „Prins  Henrik  af  Reuss-Kostritz!" 

„Fem  Aar  er  hengaaede,  siden  jeg  havde  den  Ære 
at  være  sammen  med  Frøkenen  paa  Augustenborg. 
De  dejlige  Sommerdage,  vi  tilbragte  der  i  Forening, 
har  været  mig  uforglemmelige." 

„Vi  talte  om  fransk  Literatur,  Deres  Durchlauchtig- 
hed,  om  Bernadin  de  St.  Pierre  og  Chateaubriand.  Nu 
er  De,  hvad  jeg  vidste,  bleven  fiansk  Officer." 

„Min  Beundring  for  Aarhundredets  største  strategiske 
Geni  i  Forbindelse  med  Fyrsten  af  Eckmiihls  indtræn- 
gende Opfordring  bevægede  mig  til  at  ombytte  den 
østrigske  Militærtjeneste  med  den  franske.  De  to  Kejser- 
hofifer  er  jo  nu  beslægtede  og  allierede." 

„Det  gør  Deres  Durchlauchtighed  Ære,  at  De  har 
foretrukket  at  følge  den  store  Kejsers  Stjerne,"  sagde 
Betsy  Sneedorf  med  Varme,  hun  var  i  dette  Øjeblik 
imponeret  af  al  den  Glans,  der  omgav  hende, 

„Men  et  Brud  med  min  Slægt  er  blevet  Følgen," 
yttrede  Prinsen  med  en  mørk  Mine.  der  dog  hurtigt 
opklaredes.     „Stundom  føler  jeg  mig  saa  ene;  da  trænger 

jeg    til    en    Støtte.      Det  er  venligt  af  Dem,   at   De  har 
bevaret  mig  i  Erindringen." 

Da  han  sagde  disse  Ord,  fremkaldte  de  en  let 
Rødme  paa  Frøkenens  Kinder. 

Betsy  Sneedorf  var  allerede  engageret  til  første 
Dans,  hvorfor  Prinsen  udbad  sig  den  Ære  at  maatte 
have  hende  til  Dame  i  den  næste.  Det  var  en  Kva- 
drille, i  hvilken  baade  han  og  hun  glimrede  ved  An- 
stand og  graciøse  Bevægelser.  De  franske  Damer  fandt, 
at  Frøken  Betsy  var  en  ædel  Type  paa  en  nordisk 
Kvinde;  hvad  Prinsen  angik,  da  gjorde  han  men/  Indtiyk 
af  at  være  sydlandsk,  romansk  end  tysk.  Alle  de 
franske  Officerer  viste  ham  megen  Sympathi.  Fyrsten 
og  Fyrstinden  af  Eckmilhl  hædrede  ham  meget.  Betsy 
Sneedorf  var  en  opmærksom  lagttagerinde  af  det  hele; 
hun  glædede  sig  paa  hans  Vegne  og  tillagde  nu  den 
Hyldest,  han  viste  hende,  langt  større  Betydning. 

Da  Prins  Henrik  var  Fyrsteparrets "  Gæst,  fik  han 
Lejlighed  til  at  være  flere  Gange  sammen  med  Frøken 
Betsy.  Fyrsten  og  Fyrstinden,  Grev  og  Grevinde  Schim- 
melmann,  Prinsen  og  Frøkenen  samledes  daglig  i  Pavil- 
lonen i  Parken,  hvorfra  de  enten  i  Forening  eller  parvis 
foretog  Spasereture. 

Prinsen  og  Betsy  Sneedorf  standsede  en  Dag  foran 
en  mægtig  Bøg,  ved  hvis  Fod  var  hensat  en  Bænk. 
De  tog  Plads  paa  den.  Samtalen  drejede  sig  om  den 
hertugelige  Familie  paa  Augustenborg. 

„Nu  ser  jeg  ikke  mere  Hertugen  i  København," 
sagde  Frøkenen,  „og  Hertuginden  kun  meget  sjelden." 
tilføjede  hun. 

„Der  er  et  meget  køligt  Forhold  mellem  ham  og 
Svogeren,  Kong  Frederik  VI,"  bemærkede  Prinsen. 

„Næsten  et  fjendtligt,  Deres  Durchlauchtighed,  siden 
de  optraadte  som  Rivaler  ved  Tronfølgervalget  i  Sverrig 
i  Fjor." 

„Lige  forinden  min  Afrejse  fra  Augustenborg,"  sagde 

Prinsen,  ,,gav  Slotspræsten,  Professor  Meyer,  mig  korte 
og  klare  Oplysninger  om  Forholdet  mellem  Kongeriget 
Danmark  og  Hertugdømmerne  fra  Frederik  IV's  Tid  af. 
Det  var  af  Interesse  for  Dem  som  dansk  Dame,  at  jeg 
satte  mig  ind  i  Sporgsmaalet." 

Betsy  Sneedorf  rødmede,  da  hans  Blik  mødte  hendes. 
„Det  er  en  uhyggelig  Familietvist,"  yttrede  hun,  „men 
lad  os  ikke  tale  mere  derom." 

„Jeg  har  følt,  hvad  Uenighed  med  Familien  vil 
sige,"  udbrød  Prinsen.  „Siden  jeg  gik  i  Napoleons 
Tjeneste  har  mine  Slægtninge,  Fyi'sterne  af  Reuss,  ikke 
villet  se  mig.  Hvor  besynderligt!  De  er  Medlemmer 
af  Rhinforbundet  og  anerkende  Kejseren  som  deres 
Protektor." 

„Under  slige  Forhold  gælder  det  om  at  have  Karak- 
terstyrke," sagde  Betsy  Sneedorf. 

„Ja,"  yttrede  Prinsen,  „ufravigelig  maa  man  fort- 
sætte den  valgte  Kurs.  Lykkelig  den,  der  i  en  saadan 
Situation  har  en  trofast  Ven  eller  Veninde!"  Han  ud- 
talte disse  sidste  Ord  med  særlig  Betoning,  idet  han  saa 
Frøkenen  ind  i  øjnene. 

Hun  følte  sig  sympathetisk  tiltalt  af  ham;  han  rakte 
hende  Haanden;  hun  besvarede  hans  Haandtryk.  „De 
har  en  deltagende  Ven!"  yttrede  hun.  folende  sig  som 
halvt  forvirret. 

„Frøken  Sneedorf  sidder  i  Konversation  med  Prinsen 
af  Reuss,"  udbrød  en  Stemme  i  Nærheden.  Det  var 
Grev  Schimmelmann,  der  kom  gaaende  med  den  russiske 
Gesandt  i  København.  Gehejmeraad  Lizakev^^itz.  Denne 
havde  tilbragt  nogle  Uger  ved  Badet  i  Nenndorf  og  lic- 
søgte  nu  paa  Tilbagerejsen  Slottet  Wandsbeck. 

Den  gamle  Diplomat  hilste  hjerteligt  paa  Betsy 
Sneedorf.  Schimmelmann  forestillede  derpaa  Prins  Henrik 
af  Reuss  for  Ge.sandten.  Grevinde  Schimmelmann  viste 
sig  i  det  samme  med  en  høj,  ung  og  ninrkladen  Herre 
ved   sin  Sid(>:    dot    var    Friherre  v.  Lowenstein,  lussisk 

Kaptajn.  Han  var  bleven  indført  i  det  schimmelmannske 
Hus  af  Lizakewitz.  Han  var  Estlænder  af  Fødsel  og 
havde  i  Slaget  ved  Eylau  gjort  sig  fortjent  til  Tapper- 
hedsmedaillen.  Senere,  da  han  havde  vundet  endnu 
større  militært  Ry,  ægtede  han  Grev  Schimmelmanns 
ældste  Datter. 

Da  Præsentationen  var  til  Ende,  sagde  Gesandten: 
„Kaptajn  Lowenstern  har  ønsket  at  se  nogle  Malerier 
her  i  Slottet  fra  Peter  den  Stores  Tid.  Med  Greve- 
parrets Tilladelse  vil  jeg  vise  ham  dem  og  fungere  som 
Cicerone.  Frøkenen  og  Hs.  Durchlauchtighed  gør  mig 
maaske  den  Ære  at  følge  med,  skønt  de  kender  natur- 
ligvis Billederne." 

„Ja,  Portræterne  af  Kejserinden  og  Fyrstinden," 
bemærkede  Betsy  Sneedoif. 

Selskabet  begav  sig  op  i  den  ene  Slotsfløjs  øverste 
Stokværk,  hvor  der  var  et  Par  Værelser,  hvori  fandtes 
flere  Genstande  af  historisk  Interesse,  bestaaende  af 
Malerier  og  forskellige  Rekvisiter.  Czar  Peter  og  nogle 
■andre  russiske  Notabiliteter  havde  opholdt  sig  paa  Wands- 
beck  under  den  store  nordiske  Krig.  Slottet  var  bleven 
ombygget  for  en  Række  Aar  siden;  men  de  af  Russerne 
beboede  Værelser  var  blevne  dekorerede  saaledes,  som 
de  paa  hint  Tidspunkt  var  det,  og  Møblementet  var  det 
samme. 

Den  medfølgende  Tjener  aabnede  Døren  ind  til  et 
stort  Gemak,  hvilket  Czaren  havde  benyttet  som  Ar- 
bejds-  og  Audiensværelse.  Væggene  var  beklædte  med 
vævede  Tapeter,  hvis  Figurer  var  stærkt  afblegede, 
foran  Vinduerne  med  de  smaa  Ruder  hang  grønne 
Raskes-Gardiner.  under  det  i  Felter  inddelte  Træloft 
hang  en  Krystallysekrone,  og  over  Kaminen  var  to 
Portrætmalerier  anbragte.  Møblementet  bestod  af  et 
Bord  med  højryggede  Stole,  et  Chatol  og  et  ornamen- 
teret Skab. 

„Hvem    ejede    Wandsbeck,    da    Czaren    var    her?" 

spurgte  Lizakewitz  Grev  Schimmelmann.  „En  v.  Ahle- 
feldt til  Westensee,"  lød  Svaret. 

„Det  er  mig  ligesom  den  store  Kejsers  og  hans 
Kejserindes  „manes"  svævede  her  over  Stedet,"  sagde  Ge- 
sandten med  en  vis  Andagt. 

„Naar  besøgte  Czaren  Wandsbeck?"  spurgte  Frøken 
Sneedorf. 

„Det  kan  jeg  fortælle  Frøkenen,"  yttrede  Schimmel- 
mann, „det  var  samme  Aar  som  den  svenske  General 
Stenbock  barbarisk  havde  brændt  Altona  af,  altsaa  1713." 

„Vil  De  betragte  Czartns  og  Czarindens  Portræter 
der  over  Kaminen,"  sagde  Lizakewitz,  pegende  paa 
dem.  „Se  hans  fyldige  brune  Haar,  hans  mørke  øjne 
med  det  gennemborende  Blik,  hans  kraftige  Pande,  det 
Udtryk  af  Intelligens,  der  lyser  ud  af  Fysiognomiet." 
Den  gamle  Gesandt  kom  i  en  begejstret  Stemning. 

„Czarens  Læber  tyder  paa  Sanselighed,"  bemærkede 
Schimmelmann. 

„Hs.  Majestæt  trængte  i  det  tørre  Fastlandsklima 
til  megen  Fugtighed,"  yttrede  Gesandten.  Han  aabnede 
Skabet,  tog  et  højt  Krystalglas  frem.  „Dette  kaldte 
Czaren  „den  store  ørn";  det  fyldtes  hver  Morgen  med 
Brændevin  og  tømtes  af  Allerhøjstsamme." 

„Her  ligger,"  vedblev  Lizakewitz,  „et  Fiskeben,  som 
Czaren  i  Berlin  tog  ud  af  Fyrstinden  af  Salm-Reiffer- 
scheidts  Snørliv."  „Hs.  Majestæt,"  tilføjede  Gesandten 
med  et  skælmsk  Smil,  nøjedes  iøvrigt  ikke  med  slige 
Erobringer  hos  det  smukke  Køn." 

„Det  er  hans  anden  Gemalinde,"  udbrød  Frøken 
Sneedorf,  idet  hun  saa  op  mod  Dameportrætet  over 
Kaminen. 

„Kejserinde  Kathrina  I,"  sagde  Kaptajn  LOwensteni; 
„jeg  har  set  Mage  til  det  i  Eremitagen  i  St.  Petersborg. 
Eller  dette  her  er  maaske  en  Kopi  af  hint."  Lizakewitz 
nikkede  l)ekræftende. 

„I  det  fyrstelige  Slot  i  Greiz  hænger  et  tilsvarende 


121 


Portræt,"  yttrede  Prinsen  af  Reuss;  „det  er  en  Present, 
Czar  Poul  gjorde  Fyrst  Henrik  XI,  der  samlede  paa 
historiske  Kuriositeter."  Dette  sidste  Udtryk  stødte 
synligt  Gesandtens  dybe  Pietet  for  Purpur  og  Krone. 
Grevinde  Schimmelmann  bemærkede  det  og  morede 
sig  derover.  Med  et  fransk,  sarkastisk  Lune  spurgte 
hun:  „Er  det  sandt,  Deres  Excellence,  at  Kejserinde 
Katharina  I  oprindelig  var  en  livegen  Bondepige  fra 
Livland,  hvis  første  Kæreste  var  en  svensk  Dragon?" 

„Jeg  har  aldrig  laant  øren  til  slige  Rygter,"  svarede 
Lizakewitz;  „for  mig  begynder  hendes  Historie  først,  da 
hun  blev  Czar  Peters  Ægtefælle  og  Kejserinde.  Den 
Orden,  han  indstiftede  til  hendes  Ære,  bærer  Indskriften: 
,,for  Kærlighed  og  Troskab"." 

„Kejserinden,"  yttrede  Grevinde  Schimmelmann,  „har 
svære  Træk,  rødladen  Ansigtsfarve,  funklende  øjne  og 
stærk  Legemsbygning.  Hun  er  jo  formelig  overlæsset 
med  Medailloner  og  Guldsmykker." 

„Nu,"  sagde  Lizakewitz,  der  ønskede  hurtigst  muligt 
at  komme  bort  fra  dette  Emne,  „nu  skal  jeg  vise  det 
høje  Selskab  nogle  Ting,  der  er  udførte  af  Czaren  egen- 
hændigt." Han  aabnede  Chatollet  og  trak  Skriveklappen 
frem. 

„Hver  Dag  skrev  Czaren,"  vedblev  han,  „paa  denne 
flere  Breve.  De  ser  paa  det  afblegede  grønne  Klæde 
Spor  af  Blækklatter.  I  denne  Skuffe  ligger  en  Skrivelse 
fra  ham  til  Fyrst  Mentschikof."  Lizakewitz  fremdrog 
den  af  et  Bundt  Papirer.  Selskabet  betragtede  med 
synlig  Interesse  de  dristige  og  kraftige  Skrifttræk.  Ge- 
sandten tog  frem  af  en  anden  Skuffe  en  Kridtpibe, 
Czaren  havde  gemt  fra  den  Tid,  han  arbejdede  som 
Skibstømrer  i  Zaardam.  Derpaa  aabnede  Lizakewitz 
Chatollets  Skab.  Der  stod  en  af  Czaren  selv  gjort 
Model  til  en  Baad  og  et  i  Pap  udført  Fort.  „Navigation 
og  Ingeniørkunst,"  sagde  Gesandten,  „var  Hs.  Majestæts 
Yndlingsfag." 

Gesandten  førte  derefter  Selskabet  ind  i  det  andet 
Værelse.  Her  stod  en  stor  Himmelseng,  Czarparret 
havde  ben.vttet.  Paa  Væggen  var  et  Par  Pistoler  an- 
bragte korsvis:  en  Gave  fra  Czaren  til  Ahlefeldt.  Paa 
Murpillen  mellem  Vinduerne  hang  smaa  malede  Por- 
træter af  Fyrst  og  Fyrstinde  Mentschikof.  Disse  to 
interessante  Personligheder  havde  efter  de  russiske 
Majestæter  været  Gæster  paa  Wandsbeck. 

„Det  høje  Selskab."  yttrede  Lizakewitz.  „har  nu  set, 
hvad  Ruslands  største  Czar  og  hans  mægtige  Yndling 
efterlod  Wandsbecks  daværende  Ejer  til  Erindring  om 
sig.  Ikke  Tingene  i  og  for  sig,  men  de  historiske 
Minder,  de  vække,  gør  dem  tiltrækkende." 


Prins  Henrik  kunde  kun  opholde  sig  nogle  Dage  til 
paa  Wandsbeck;  thi  da  var  hans  Orlov  udløben,  og  han 
maatte  vende  tilbage  til  sit  Regiment,  der  laa  i  Elsas. 
Han  benyttede  den  korte  Tid  til  Samtaler  med  Frøken 
Sneedoif,  der  blev  ham  en  mere  og  mere  sympathetisk 
Personlighed.  Hos  iiende  udviklede  sig  en  tilsvarende 
Følelse  for  ham.  Han  blev  henreven  af  hendes  fine 
Kvindelighed  og  yndefulde  Skemt.  Hun  betoges  af  hans 
ridderlige  Væsen  og  Skønhedssans.  Den  gensidige  For- 
elskelse gav  sig  Udtryk  i  Blik  og  Miner.  Efter  en 
Vandring  i  Parken  den  sidste  Dag,  de  var  sammen,  sagde 
han  med  en  vis  Bevægelse  i  Stemmen:  „Frøken  Snee- 
dorf,  jeg  maa  i  Morgen  skilles  fra  Dem;  Pligten  bj'der 
mig  det;  men  De  vil  forinden  høre  fra  mig."  Hun 
rødmede  i  Forudanelse  af,  hvad  der  muligt  kunde 
komme,  men  hendes  Smil  vidnede  om,  at  hun  imøde- 
saa  det  med  Glæde. 

Om  Morgenen  modtog  Frøkenen  paa  sit  Værelse 
en  Billet  med  fransk  Udskrift.  En  Ordonnnns  havde 
brage    Kammerjomfruen    den.      Frøken    Betsy    aabnede 

den,  med  en  Følelse  af  Nysgerrighed  og  Beklemmelse. 
Billetten  indeholdt  følgende  franske  Strofer,  underskrevne 
Henry,  Prince  de  Reuss: 

Ce  que  je  désire  et  que  j'aime 

C'est  toujours  toi. 

Pour  mon  åme  le  bien  superieur 

Ce  n'est-que  toi. 

Si  j'ai  des  beaux  jours  dans  ma  vie 

Ah!  c'est  par  toi, 

Et  mes  larmes,  qui  les  épuie 

C'est  encore  toi. 

Si  je  place  ma  confiance 

Ce  n'est  qu'en  toi 

Si  je  prends  le  cor  de  Constance 

Ah!  c'est  de  toi. 

Aux  doux  plaisirs,  si  je  me  livre 

C'est  pres  de  toi, 

Si  je  veux  longtemps  vivre 

C'est  bien  pour  toi. 

Quel  autre  objet  pourrait  me  plaire 

Autant  que  toi? 

L'air  de  ma  vie  est  nécessaire 

Bien  moins  que  toi. 

Je  sens  trop,  que  mon  existence 

Ne  tient  qu'  å  toi. 

Avec  toi— tout  est  jouissance 

Et  rien  sans  toi! 

Frøken  Betsy  Sneedorf  læste  disse  Strofer  flere 
Gange  igennem.  Den  glødende  Kærlighedserklæring, 
som  udtaltes  derigennem,  bragte  hendes  Hjerte  til  at 
banke.    Hun  følte  nu  ret.  at  hun  elskede  ham.    I  denne 

Stemning  greb  hun   Pennen    og    henkastede    som    Svar 
følgende  Strofe  paa  Papiret: 

De  gav  mig  en  Forglemmigei  dengang 
De  Afsl^ed  med  mig  tog  for  fem  Aar  siden. 
Den  Blomst  er  visnet,  men  dens  Symbolik 
Har  sejrrigt  overlevet  selve  Tiden; 
Den  været  har  det  aandelige  Baand, 
Der  underfuldt  os  til  hinanden  knyttet. 
Et  Tankespind,  som  af  Lysalfers  Haand 
Mod  Døgnets  Storme  varsomt  blev  beskyttet. 
Dog  hint  Symbol  var  kun  et  lydløst  Digt, 
Men  Deres  Strofer  ejer  Livets  Stemme, 
Det  gennem  Rythmen  taler  stemningsrigt 
Om  Følelsen  i  Hjertets  dybe  Gemme. 
Tro  —  hvad  sig  rører  der,  maa  Genklang  finde 
Hos  Deres  varmt  erkendtlige  Vennide. 

„Mindre  stærkt  i  Udtrykket,  men  ligesaa  sympa- 
thetisk,"  tænkte  Betsy  Sneedoif  ved  sig  selv.  Hun  lagde 
Billetten  sammen  og  ringede  paa  Kammerjomfruen.  Hun 
leverede  denne  Brevet  med  Ordene:  „Vil  De  besørge 
dette  til  Hs.  Durchlauchtighed  Prins  Henrik  af  Reuss's 
Ordonnans." 

Ved  Middagstid  tog  Prinsen  Afsked  med  Frøken 
Betsy.  Han  kyssede  hende  hjerteligt  paa  Haanden. 
Rødmende  vekslede  hun  et  Haandtryk  med  ham.  „De 
vil  snart  høre  nærmere  fra  mig,"  sagde  han.  I  Forening 
med  det  franske  Fyrstepar  samt  Grev  og  Grevinde 
Schimmelmann  fulgte  hun  ham  til  Stentrappen  ved 
Hovedindgangen.  Prinsen  steg  til  Hest,  hilste  paa  militær 
Vis  og  red  hurtigt  ud  af  Slotsgaarden. 

Prins  Henrik  sendte  fra  Colmar,  hvor  han  laa  i 
Garnison,  et  Brev  til  Kommandørkaptajn  Sneedorf,  i 
hvilket  han  anholdt  om  Datterens  Haand.  Han  mindede 
om.  hvorledes   hans  Slægt  havde  været  knyttet  til  Dan- 

mark.  Efter  at  Sneedorf  havde  indhentet  Oplysninger 
fra  Landgrev  Karl  af  Hessen.  der  rowte  Prinsens  person- 
lige Egenskaber,  gav  han  sit  Samtykke  til  Forlovelsen- 
Dog  stillede  han  den  Betingelse,  at  Forbindelsen  foreløbig 
skulde  holdes  hemmelig. 

Efter  at  Prinsen  og  Frøken  Sneedoif  havde  tilsendt 
hinanden  Ringene,  blev  det  bestemt,  at  de  til  næste 
Foraar  skulde  mødes  i  Frankfurt  a.  Main.  Prins  Vilhelm 
vilde  i  Forening  med  sin  Gemalinde  besøge  sin  der- 
boende Fader,  Landgrev  Frederik  af  Hessen.  Frøken 
Betsy  Sneedorf  skulde  ledsage  Prinseparret. 

IIX. 

I  Løbet  af  Efteraaret  1811  var  Frøken  Sneedorf 
hj^ppig  Gæst  i  det  Brunske  Hus  i  Bredgade.  Efter  Hjem- 
komsten fra  Italien  havde  Fru  Frederikke,  -  hvis  Ægte- 
fælle imidlertid  var  avanceret  til  Konferensraad,  genop- 
taget de  literære  Cirkler.  Huset  var  Samlingssted  for 
Hoffets  Medlemmer,  for  le  beau  monde,  for  Digtere  og 
Kunstnere.  Den  aandrige  Frue  var  det  ledende  Element 
i  de  selskabelige  Sammenkomster.  Her  oplæste  Øhlen- 
schlæger sine  Tragedier,  navnlig  „Axel  og  Valborg"  og 
„Correggio".  Han  vakte  en  Begejstring  og  Beundring, 
som  hans  smukke  Personlighed  og  klangfulde  Organ 
bidrog  til  at  forhøje.  Her  henrev  Husets  nittenaarige 
Datter,  Frøken  Ida,  ved  sin  skønne  Sangstemme  og  sit 
smagfulde  Foredrag  Tilhørerkresen  til  stærkt  Bifald. 
Hos  Konferensraad  Bruns  kom  Frøken  Sneedorf  nu  for 
første  Gang  sammen  med  en  Personlighed,  der  ellers 
længe  havde  hørt  til  Cirklen,  nemlig:  Baron  Herman 
Schubart,  der  stod  i  Diplomatiets  Tjeneste  og  havde 
beklædt  Posten  som  Gesandt  i  Neapel.  Schubart  var 
Svoger  til  Grev  Ludvig  Reventlow  til  Baroniet  Brahe- 
trolleborg. Han  havde  levende  Interesse  for  Kunst  og 
Arkæologi;    aldrig    trættedes    han  i  sin  Iver  for  at  gøre 

Thorvaldsen  og  Arkæologen  Zoéga  Tjenester,  medens 
han  opholdt  sig  i  Italien.  Schubarts  og  Frederikke  Bruns 
Samtaler  om  den  store  Kunstners  personlige  Vaner  og 
Ejendommeligheder  samlede  altid  en  lyttende  Skare. 

Frøken  Sneedorf  følte  sig  meget  tiltalt  af  Konferens- 
raadinde  Bruns  Skildringer  af  Livet  i  Neapel.  Som  Le- 
gitimist kunde  Fruen  ikke  forsone  sig  med  det  nye 
muratske  Dynasti.  Men  hun  indrømmede  dog,  at  Kong 
Joakim  L  var  en  imponerende  ridderlig  Skikkelse,  og  at 
Dronningen,  Karoline  Bonaparte,  var  en  smuk  og  intel- 
hgent  Dame.  En  Aften  lod  Fru  Frederikke  falde  nogle 
anerkendende  Yttringer  om  Kong  Joakhii  Murat.  Disse 
irriterede  Grev  Kristian  Reventlow  til  Kristianssæde,  der 
højt  udbrød:  ,Hs.  Majestæt  har  oprindelig  været  Stald- 
karl!" Konferensraad  Brun,  der  sad  i  Nærheden  overladt 
til  sig  selv,  hørte  Yttringen.  ,,0g  jeg,"  yttrede  han  lyde- 
ligt med  et  ironisk  Smil,  „har  begyndt  som  Kræmmer- 
svend!" Derefter  saa  han  sig  omkring  med  en  trium- 
ferende Mine.  Det  var  hans  Stolthed,  at  han  fra  en 
obskur  Stilling  havde  hævet  sig  op  til  Samfundets  Tinder. 

I  Slutningen  af  September  indløb  Efterretningen  om, 
at  den  unge  Arkæolog  Georg  Koés  var  død  af  Feber 
paa  øen  Zante  ved  Grækenlands  Vestkyst,  hvorhen  han 
havde  begivet  sig  fra  Athen.  Han  var,  som  vi  ved,  for 
fem  Aar  siden  dragen  ud  i  Forening  med  Brøndsted;  i 
videnskabelige  Krese  havde  man  knyttet  betydelige  For- 
ventninger til  ham.  Konferensraadinde  Brun  og  Frøken 
Ida  havde  i  Rom  og  Neapel  været  sammen  med  de  to 
unge  Videnskabsmænd;  de  Dage,  de  havde  tilbragt  sam- 
men med  dem,  hørte  til  deres  interessanteste  Erindrin- 
ger fra  det  skønne  Syden.  Frederikke  Brun  havde  be- 
undret den  indtrængende  Kundskab,  Koes  havde  til 
Homer  og  til  det  klassiske  Grækenlands  Poesi  over- 
hovedet. Hun  mindedes  med  Erkendtlighed,  at  han 
havde  lovprist  enkelte  af  hendes  Digte  for  den  Ynde  og 
Inderlighed,    der  prægede  dem.     Koés  havde  i  den  Ret- 

ning  sammenlignet  hende  med  den  lesbiske  Digterinde 
Saffo,  med  hvem  hmi  ogsaa  havde  et  andet  Ligheds- 
punkt; hgesom  Saffo  havde  haft  sin  skønne,  blomstrende 
Datter  Klais,  saaledes  havde  Frederikke  Brun  sin  Ida. 

Konferensraadinde  Brun  arrangerede  i  sit  Hjem  i 
Bredgade  en  lille  Mindefest  for  Georg  Koés.  I  den  store 
Sal  var  hans  Portræt  ophængt  med  floromhyllet  Ramme. 
Blandt  de  Indbudte  var  den  Afdødes  Slægtninge:  hans 
Søstre  Fru  Marie  Aagaard  fra  Iselingen  og  Frederikke 
Koés,  Brøndsteds  Forlovede,  Kaptajn  Aagaard  og  Søn, 
Frøken  Sneedorf,  endvidere  Baron  Schubart,  Etatsraad 
Abraham  Kali,  Professor  Sibbern,  Øhlenschlæger,  Kunst- 
akademiets Direktør,  Professor  Lorentzen  og  mange 
andre  Notabiliteter. 

Den  gamle  Rektor  Stoud  fra  Vordingborg  Latin- 
skole besteg  et  i  Salens  Baggrund  rejst  Katheder  og 
holdt  en  kort  Mindetale  over  den  Døde,  hvori  han  søgte 
at  paavise  hans  Betydning  som  klassisk  Filolog.  Stoud 
satte  hans  væsentligste  Fortjeneste  deri,  at  han  havde 
hørt  til  Banebryderne  for  den  nyeste  Tids  kritiske  Op- 
fattelse af  Odysseens  Oprindelse  og  Sammensætning. 
Til  Slutning  betegnede  Stoud  det  som  et  mærkehgt 
Skæbnetræf,  at  Koés  skulde  dø  paa  Zante,  lige  i  Nær- 
heden af  Øen  Ithaka,  over  hvilken  Odysseus  havde  her- 
sket som  Konge. 

Rektorens  Foredrag  vakte  megen  Anerkendelse.  Sel- 
skabet samledes  derefter  til  en  Frokost,  ved  hvilken  i 
Samtalens  Løb  flere  Træk  af  den  Afdøde  fremdroges. 
Her  mindede  Frøken  Sneedorf  om,  at  Georg  Koés,  for- 
inden han  for  fem  Aar  siden  forlod  Hjemmet,  havde 
drømt,  at  han  blev  dræbt  af  en  stor  Sten,  Kyklopen 
Polyfem  havde  kastet  mod  ham.  Hertil  bemærkede 
SibbeiTi,  at  man  ikke  uden  videre  kunde  frakende  Diømme 
profetisk  Betydning.  Om  alle  Drømme  gjnldt  ikke: 
„Traume  —  Schilume".  Det  var  jo  muligt,  at  Sjælen, 
i    Søvnen,    kunde    hæve   sig  over   Rummets    og   Tidens 

Skranker  og  se,  hvad  der  foregik  i  det  Fjerne  eller  vilde 
indtræde  i  Fremtiden. 

Betsy  Sneedorf  fandt  i  det  hele  Stemningen  i  Sam- 
klang med  Mindefesten ;  men  det  undrede  hende,  at  der 
slet  ikke  var  bleven  talt  om  Brøndsted  Denne  Gaade 
fik  hun  opklaret  et  Par  Dage  efter.  Under  en  Spaseretur 
i  Esplanaden  mødte  hun  hans  Forlovede.  Frederikke 
Koés.  De  standsede  og  talte  med  hinanden.  Konver- 
sationen drejede  sig  om  Sammenkomsten  hos  Bruns. 
Frøken  Frederikke  beklagede  sig  over.  at  der  herskede 
en  almindelig  Misstemning  mod  Brøndsted,  fordi  han 
havde  overladt  Koés  til  sig  selv.  Han  beskj'ldtes  for 
at  have  vist  sin  Svoger  og  Ven  Ligegyldighed  Froken 
Frederikke  sørgede  i  den  Anledning,  men  udtalte  Over- 
bevisningen om,  at  hendes  Forlovede  nok  skulde  vide 
at  retfærdiggøre  sig  efter  sin  Tilbagekomst. 

I  Slutningen  af  Aaret  var  der  et  stort  Afskedsgilde 
hos  Konferensraad  Karsten  Anker  i  Anledning  af  hans 
og  Frues  Afrejse  til  Norge,  hvor  de  for  bestandigt  vilde 
tage  Ophold.  Her  samledes  et  meget  talrigt  Selskab, 
der  talte  de  fleste  af  de  i  det  foregaaende  nævnte  Nota- 
biliteter. Konferensraaden  havde  til  Borddame  Grevinde 
Demath,  der  netop  var  her  paa  Besøg  fra  Stockholm, 
hvor  hendes  Gemal  beklædte  Posten  som  dansk  Gesandt. 
Statsministeren,  Grev  Schimmelmann,  førte  Konferens- 
raadinden  til  Bordet.  Husets  Søn,  Erik  Anker,  der  imid- 
lertid var  avanceret  til  Kammerjunker  og  Premierløjtnant, 
var  Frøken  Betsy  Sneedorfs  Kavaller.  Anretningen  var 
smagfuld,  men  som  en  Følge  af  Landets  daværende  højst 
uheldige  økonomiske  Stilling  havde  Retterne  en  frugal 
Karakter,  og  Vinen  flød  sparsomt. 

Konferensraad  Anker  takkede  i  en  kort,  stemnings- 
fuld Skaaltale  Danmarks  Mænd  og  Kvinder  for  al  den 
Velvilje,  der  var  vist  hans  Hustru  og  ham  selv  i  Løbet 
af  en  lang  Række  Aar.  Herpaa  svarede  Grev  Schimmel- 
mann. at  Danmark  kun  ugerne  gav  Afkald  paa  en  Mand. 

der  havde  indlagt  sig  saa  store  Fortjenester  af  dansk- 
asiatisk Kompagni,  men  han  fandt  det  forklarligt,  at 
Anker  ønskede  at  vende  tilbage  til  sit  norske  Fædre- 
land, som  nu  vilde  kunne  høste  Gavn  af  hans  fortræffe- 
lige Evner. 

En  morsom  lille  Episode  under  Maaltidet  dannede 
en  Disput  mellem  Generalmajor  Ca stenskjold  og  Kaptajn 
Eiegels  angaaende  Kaviar.  Generalen  havde  købt  et 
Parti  af  dette  ved  Auktionen  over  et  kondemneret  engelsk 
Fartøjs  Ladning.  Han  roste  i  stærke  Udtryk  Varens 
Kvalitet.  Riegels  svarede,  at  Smagen  kunde  være  god. 
men  Kaviaren  behøvede  derfor  ikke  at  være  ægte.  I 
Reglen  var  det  Hummeræg  eller  Makrelrogn,  man  fik. 
Castenskjold  forsikrede,  at  hans  var  ægte,  lige  fra  Astrak- 
han. Geheimeraad  Lizakewitz,  den  russiske  Gesandt, 
havde  lært  ham  at  kende  Forskel  paa  falsk  og  ægte 
Kaviar.  Riegels  vedblev  med  sin  Skepticisme,  hvad  der 
irriterede  Castenskjold.  Diskussionen  mellem  dem  blev 
lidt  højrøstet. 

„Ja,  men  kære  Hr.  General,"  hørte  man  Riegels 
sige,  „der  maa  bestemt  skelnes  mellem  flydende  Kaviar 
og  presset  Kaviar." 

„Jeg  blæser  paa  Deres  pressede  Kaviar!"  udbrød 
Castenskjold. 

„Ja,  det  gør  den  ikke  flydende,"  bemærkede  Riegels. 
Derpaa  drak  de  et  Glas  Vin  med  hinanden. 

Konversationen  ved  Bordet  drejede  sig  derefter  om 
den  nylig  afholdte  Fest  i  „Gjethusets"  Sal,  der  var  ble- 
ven fejret  i  Anledning  af  Frederik  VI's  Beslutning  om 
Oprettelsen  af  et  Universitet  i  Kristiania,  hvorved  han 
imødekom  et  af  Nordmændene  længe  næret  Ønske.  Hele 
Kongefamilien  havde  været  til  Stede  her.  Efter  at  Etats 
raad  Treschow  havde  takket  Hs.  Majestæt  for  det  Konge 
bud,  der  vilde  skabe  nyt  Lys  paa  Norges  Enemærker 
føjedes  til  denne  Udtalelse  Taksigelser  af  Repræsentan 
terne  for  Universiteterne   i  København  og  Kiel.     Ord  ti 

Kongens  Hyldest  lød  fra  CTrev  Schimmelmann,  der  talte 
paa  Videnskabernes  Selskabs  Vegne,  fra  Biskop  Munter 
og  Baron  Schubart,  der  henholdsvis  optraadte  som  Tals- 
mænd for  et  jonisk  og  et  italiensk  Akademi.  Men  af 
al  den  Veltalenhed,  som  her  udfoldedes,  var  der  dog 
ingen,  der  vakte  større  Opmærksomhed  og  Beundring 
end  den,  hvormed  Prins  Kristian  forherligede  Festen. 
Det  var  som  Præses  for  Videnskabernes  Selskab  i  Trond- 
hjem,  at  han  her  løftede  sin  Stemme.  Hs  Højhed  gjorde 
ikke  blot  Virkning  ved  det  poetiske  Sprog,  hvori  han 
hyldede  Kongen,  men  ogsaa  ved  sin  Diktion  og  noble 
Fremtræden.  I  flere  Dage  stod  Prinsen  i  den  offentlige 
Diskussions  Forgrund,  og  især  var  Damerne  henrykte. 

„Hs.  Majestæt  blev  aldeles  forbavset,"  sagde  Kon- 
ferensraad  Anker;  „han  udbrød,  at  shgt,  at  en  Prins 
kunde  tale  saadan,  vistnok  aldrig  før  var  hændet  i  det 
danske  Kongehus." 

„Har  der  ikke  tidligere  været  veltalende  Prinser  i 
den  danske  Kongefamilie?''  spurgte  Kammerjunker  Erik 
Anker  Justitsraad  Engelstoft. 

„Vi  skal  langt  tilbage  i  Tiden."  lod  Svaret:  „Erik 
Ejegod  var  meget  veltalende." 

„Og  denne  Egenskab  nedarvedes  nok,  Hr.  Justits- 
raad, paa  hans  Søn,  Knud  Lavard,"  sagde  Betsy  Sneedorf. 

„Men  Frøkenen  er  jo  en  perfekt  Historiker!"  udbrod 
Engelstoft,  hvem  denne  Viden  synligt  glædede. 

„Jeg  har  min  Kundskab  fra  Munthes  Fædrelands- 
historie og  fra,  hvad  Læreren  fortalte  os,"  yttrede  Betsy 
Sneedorf  med  en  beskeden  Mine. 

„Frøkenen  er  jo  ligefrem  beundringsværdig,"  sagde 
Kammerjunker  Anker.  „Ved  Dronningen,  at  De  inter- 
esserer Dem  for  Historie?" 

„Hds.  Majestæt  var  saa  naadig  at  vise  mig  en  Stam- 
tavle over  det  gamle  skotske  Kongehus,  som  hun  selv 
havde  udarbejdet.  Dronningen  tilnikkede  mig  velvilligt, 
da  hun  hørte,    at  jeg  kendte  lidt  til  „Pigen  fra  Norge", 

Kong  Erik  Præstehaders  Datter,  hvis  Moder  var  en  skotsk 
Prinsesse." 

„Vi  forlader  nu  Danmark,"  sagde  Konferensraadinde 
Anker  til  Betsy  Sneedorf;  „men  vi  gør  sikker  Regning 
paa  engang  at  se  Frøkenen  som  Gæst.  Vi  kommer  til 
at  bo  paa  Eidsvold.  Vi  skal  nok  vise  Dem  de  smukkeste 
Steder  i  Kristianias  Omegn. 


Prins  Vilhelm  og  Prinsesse  Charlotte  modtog  af  og 
til  Besøg  af  den  kgl.  Konfessionarius,  Biskop  Balle,  der 
havde  staaet  i  høj  Yndest  baade  hos  Prinsessens  Bedste- 
moder, Enkedronning  Juliane  Marie,  og  hos  hendes  Fader. 
Han  nærede  for  Arveprinsens  Familie  en  Sympathi,  der 
blev  oprigtig  gengældt  fra  dens  Side.  Prinsesse  Char- 
lotte forestillede  Frøken  Sneedorf  for  den  jiøjærværdige 
Konfessionarius.  Han  yttrede  sin  Glæde  over  at  se  den 
unge  Dame,  hvis  Bedstefader  han  havde  kendt  i  sin 
Studentertid.  „Jeg  var  en  ivrig  Læser  af  Professor  Snee- 
dorfs  fortræffelige  Ugeblad,  „Patriotisk  Tilskuer","  sagde 
Balle. 

En  Eftermiddag  ledsagede  Betsy  Sneedorf  Prinsesse 
Charlotte,  da  denne  kørte  til  Visit  hos  Biskop  Balle. 
Her  traf  de  sammen  med  en  interessant  Personlighed, 
det  daværende  Medlem  af  Teaterdirektionen,  Professor 
Olsen,  der  var  gift  med  Balles  Datter.  Denne  lille, 
spinkle  og  vimse  Mand,  hvis  Haar  var  opsat  i  en  Hane- 
kam, havde  et  særdeles  soigneret  Ydre.  Han  talte  hur- 
tigt og  flydende;  han  var  inde  baade  i  det  Literære  og 
det  Økonomiske. 

Da  Biskoppen  præsenterede  sin  Svigersøn  for  Prin- 
sessen, meddelte  han  denne,  at  Olsen  havde  gjort  Kon- 
sulatstjeneste  baade  i  Algier  og  i  Tunis.  Hds.  Højhed 
lo.  idet  hun  erklærede,  at  hun  ikke  vidste  andet  om 
disse  Lande,  end  at  de  laa  i  Afrika.    Ved  Eftermiddags- 

teen  maatte  Olsen  fortælle  Hds.  Højhed  noget  om,  hvor- 
ledes det  gik  til  ved  de  derværende  Hoffer.  Hvergang 
han  nævnede  Deien  af  Algier,  brast  Prinsessen  ud  i 
Latter  og  udbrød:  „Deien!" 

Efter  Teen  konverseredes  der  en  halv  Times  Tid. 
Balle  fremdrog  i  sin  Samtale  med  Prinsesse  Charlotte 
Minder  fra  hendes  Forældres  Familiehv;  med  datterlig 
Pietet  lyttede  hun  til  de  Smaatræk,  han  fremstillede 
paa  sin  godmodige,  humoristiske  Maade. 

Imidlertid  underholdt  Professor  Olsen  sig  med  Betsy 
Sneedorf.  Han  spurgte  Frøkenen,  om  hun  havde  set 
Kotzebues  Stykke:  ,,Den  unge  Zigeunerinde,"  der  nylig 
var  gaaet  over  Scenen. 

„Det  har  jeg,"  sagde  Frøkenen:  „hvor  blev  Stor- 
inkvisitoren dog  fortræffeligt  spillet  af  Kruse.  Jeg  har 
ikke  set  en  katholsk  Prælat,  men  jeg  har  en  Fornemmelse 
af.    at  just  saadan  man  han  væ-re  i  Holdning  og  Mine." 

„Ja,  det  er  en  ypperlig  Præstation,"  yttrede  Olsen. 
„Men  Jomfru  Busch  som  Zigeunerinden  Lazarilla  leve- 
rede noget  i  sin  Art  ligesaa  udmærket.  Hvor  hun  er 
smuk,  gratiøs  og  pikant;  men  Publikum  var  da  ogsaa 
aldeles  begejstret." 

„Nu  opføres  Holberg  langt  hyppigere  end  før,"  sagde 
Betsy  Sneedorf.  „De  kan  tro,  Hr.  Professor,  at  jeg  for- 
leden Aften  morede  mig  over  „Pernilles  korte  Frøken- 
stand"." 

„Som  Medlem  af  Direktionen  arbejder  jeg  paa,  at 
Holberg  kan  komme  til  fortjent  Ære  igen.  Det  er  min 
Yndlingstanke,  at  Holbergs  Statue  skulde  udføres  af 
Thorvaldsen,  og  Teatret  ved  Ekstraforestillinger  skaffe 
Omkostningerne,  men  jeg  kan  ikke  faa  mine  Kollegaer: 
Holstein  og  Rahbek  til  at  gaa  med." 

Betsy  Sneedorf  fandt  Tanken  overordentlig  tiltalende. 
Hun  Ij'ttede  med  Interesse  til  Professoren;  men  maatte 
i  de  fleste  Tilfælde  indskrænke  sig  til  at  være  en  passiv 
Tilhører.     Thi    han    var    trods  nog^-n  fortrolig  ikke  blot 

med  Shakespeare  og  Gøthe,  men  ogsaa  med  Voltaire  og 
Galderen.  Da  han  kom  med  en  morsom  Bemærkning 
om  sidstnævntes  Skuespil  „den  standhaftige  Prins",  som 
han  det  foregaaende  Aar  havde  set  i  Weimar,  udbrød 
Frøkenen  leende;  „Den  Bemærkning  skal  jeg  gentage 
overfor  den  spanske  Gesandt,  Grev  Yoldi." 


I  Foraaret  1812  tiltraadte  Prins  Vilhelm  af  Hessen 
og  Gemalinde  Rejsen  til  Frankfurt  am  Main.  Prinsen 
ledsagedes  af  Kaptajn  v.  Thalbitzer  som  Adjudant;  Prin- 
sessen af  sin  Hofdame,  Frøken  Sneedorf  og  af  Kammer- 
jomfru Henriksen.  Besøget  galdt  Hs.  Højheds  Fader, 
Landgrev  Frederik  af  Hessen,  der  dels  opholdt  sig  i 
Frankfurt,  dels  paa  Slottet  Filippsruhe  ved  Hanau.  Paa 
det  sidstnævnte  Sted  skulde  Frøken  Sneedorf  træffe 
sammen  med  Prins  Henrik  af  Reuss.  Prinseparret  var 
indviet  i  hendes  hemmelige  Forlovelse. 

Landgrev  Frederik  af  Hessen,  Broder  til  den  afsatte 
Kurfyrste,  var  nu  en  fem  og  tredsaarig  Mand,  der  var 
gift  med  Prinsesse  Karoline  af  Nassau-Usingen,  som  var 
en  Del  Aar  yngre  end  han.  Hs.  Durchlauchtighed  havde 
været  General  i  hollandsk  Tjeneste  og  vundet  et  anset 
Navn  som  Officer.  Han  havde  med  levende  Interesse 
fulgt  de  napoleonske  Felttog  og  lagde  ikke  Skjul  paa 
sin  Beundring  for  Kejseren,  om  han  end  var  bitter 
stemt  mod  ham  personligt  for  den  Færd,  han  havde  vist 
overfor  hans  Hus.  Landgreven  beskæftigede  sig  med 
Hesteavl  og  Havekultur.  Læste  han,  da  var  det  som 
oftest  en  af  Moliére's  Komedier  eller  Plutarks  Biografier, 
i  Amyot's  franske  Oversættelse.  Hans  Gemalinde,  Land- 
grevinde Karoline,  syslede  meget  med  Vævning.  Hun 
havde  selv  tilvirket  eri  Del  af  Dækketøjet,  hvis  Blomster 
og  Figurer  vidnede  om  Smag  og  Dygtighed.  Om  Vin- 
teren opholdt  Landgrev  Frederik  af  Hessen  sig  i  Frank- 

flirt,  der  nu  var  Hovedstaden  i  det  af  Napoleon  opret- 
tede Storhertugdømme  af  samme  Navn.  Storhertug  var 
Rhinforbundets  Fyrst-Primas,  den  tidligere  Erkebiskop  af 
Mainz,  Friherre  Karl  Theodor  v.  Dalberg.  Denne  mærke- 
lige Mand,  der  havde  et  Navn  i  Literaturen  og  udmær- 
kede sig  som  Mæcen,  residerede  i  det  storartede  Thuru- 
Taxiske  Palais.  hvor  der  førtes  et  fint  og  intelligent 
Hofliv.  Landgrev  Frederik  nød  megen  Opmærksomhed 
fra  Storhertugens  Side.  Til  de  store  officielle  Festlig- 
heder i  Re.sidenspalaiet  blev  han  og  Gemalinde  stadig 
Indbudte.  Landgrevindens  Onkel  var  Medlem  af  Rhin- 
forbundet.  Om  Sommeren  boede  Landgreveparret  paa 
Slottet  Filippsruhe  ved  Main-Floden,  hvortil  en  betydelig 
Have  og  Park  hørte. 

Prinseparret  drog  mod  Syden  i  korte  Dagsrejser  og 
Frøken  Sneedorf,  der  første  Gang  betraadte  disse  Egne, 
fik  derfor  ret  Lejlighed  til  at  nyde  Naturskønhederne. 
Disse  traadte  hende  i  rigt  Maal  i  Møde  under  Rhinrejsen 
fra  Køln  til  Mainz.  De  skov-  og  vinbevoksede  Bjerge, 
der  løftede  sig  paa  begge  Flodbredder,  cg  hvoraf  flere 
var  kronede  med  gamle  Borgruiner,  ligesom  talte  et 
underfuldt  poetisk  Sprog  til  hende.  Snart  sejlede  Skibet 
forbi  smilende  Enge  og  tætte  Kommnrker,  snart  forbi 
bratte,  nøgne  Klipper.  Vejret  var  uafbnidt  klart  og  varmt. 
Himlen  hvælvede  sig  med  en  dyb  blaa  Farvetone  over 
de  skiftende  Landskaber;  naar  ikke  Bjergene  dækkede 
Udsigten,  var  Solnedgangene  og  de  purpuifarvede  Skyer 
i  Horizonten  af  en  pragtfuld  Virkning.  Betsy  Sneedorf 
henreves  af  disse  Naturomgivelser;  men  hun  bemærkede 
dog,  at  Øresundskysten  ved  Helsingør  med  det  overfor 
liggende  Parti  af  Sverrigs  Kyst  havde  en  Romantik,  der 
i  sin  Ejendommelighed  var  Hgesaa  betagende.  Fra  Mainz 
gik  Rejsen  over  Land  til  Filippsruhe.  Her  modtoges 
Betsy  Sneedorf  med  megen  Venlighed  af  Landgrevepairet. 
Et  Par  Dage  efter  indtraf  Prins  Henrik.    Det  htd.  at   han 

korn  tilfældigt  som  Landgrevens  Gæst.  Han  laa  dengang 
i  Garnison  i  Magdeburg. 

I  Slottet  Filippsruhe  var  der  i  øverste  Stokværk  et 
Værelse,  der  paa  Grund  af  den  smukke  Udsigt,  man 
havde  derfra  til  Taunusbjergene  med  deres  Kastanie- 
skove, blev  kaldt  „Bellevue".  Paa  Gulvet  var  paa 
Stativer  henstillet  en  større  og  en  mindre  Kikkert,  som 
Landgreven,  der  var  Dilettant  i  Astronomien,  benyttede 
til  sine  Observationer.  Han  havde  været  ivrig  sysselsat 
med  den  store  Komet  det  foregaaende  Aar  og  havde 
sendt  sin  Broder  Landgrev  Karl  paa  Gottorp,  der  var 
Mystiker,  en  Række  Beretninger  om  sine  Iagttagelser. 
En  Himmelglobus  stod  paa  et  ovalt  Bord  midt  i  Væ- 
relset; i  et  Bogskab  fandtes  Kort  og  astronomiske 
Værker,  i  hvilke  man  kunde  studere  enten  staaende  ved 
en  Pult  eller  siddende  i  en  af  de  komfortable  Armstole. 

„Deres  Durchlauchtighed,"  sagde  en  Dag  Landgreven 
til  Prins  Henrik,  „De  skulde  gaa  op  i  „Bellevue"  og  be- 
tragte Venus,  der  i  denne  Tid  tager  sig  prægtig  ud." 

Prins  Henrik  besøgte  daghg  „Bellevue",  dog  ikke 
for  at  iagttage  den  Planet,  der  er  opkaldt  efter  den  klas- 
siske Skønhedsgudinde,  men  for  ubemærket  at  tale  med 
sin  Forlovede,  den  yndige  Betsy  Sneedorf.  Det  var  al- 
mindeligt, at  Gæster  paa  Fihppsruhe  nød  Udsigten  fra 
„  Bellevue " . 

„Hvorlænge  tror  De.  kære  Frøken  Betsy,"  spurgte 
Prinsen,  „at  vor  Forbindelse  skal  holdes  hemmeligt?" 

„Mine  Forældre,"  svarede  hun,  „vil  ikke  tillade,  at 
Forlovelsen  bliver  deklareret,  før  der  er  sluttet  Fred  i 
Europa."  Betsy  rakte  Prinsen  sin  Haand  og  saa  ham 
venligt  ind  i  øjet. 

„Som  fransk  Officer,"  sagde  Prinsen,  „er  jeg  stadig 
udsat  for  Dødsfare.  Jeg  kan  hver  Dag,  det  skal  være. 
faa  Befaling  til  at  gaa  til  Spanien,  hvor  Kampen  raser 
væiTe  end  nogensinde." 

„Nej,   nej,   min   kære  Prins  Henrik,"    udbrød  Betsy 

Sneedorf  heftig  bevæget,  „De  skal  ikke  falde  som  Offer 
for  en  Guerillabandes  lumske  Angreb."  Prinsen,  der 
her  følte,  at  han  var  hende  dyrebar,  omfavnede  og  kys- 
sede hende  ømt. 

„Efter  alle  Mærker  at  dømme,"  yttrede  han,  „kom- 
mer det  nu  til  Krig  mellem  Napoleon  og  Rusland.  Naar 
dette  er  ydmyget,  maa  England  slutte  Fred.  og  Spanierne 

bøje  sig.    Saa  bliver  der  almindelig  Fred,  og  saa " 

„Saa  kommer  min  egen,  kære  Prins  Henrik,"  faldt 
Betsy  Sneedorf  ham  i  Talen,  „til  Danmark,  bliver  dansk 
Officer,  Forlovelsen  deklareres,  oh,  hvor  det  bliver  yndigt! 
Prinsesse  Charlotte  skal  nok  vække  Kongens  Interesse 
for  Dem." 

„Ja,  saa  genser  jeg  Danmark,  dette  skønne  Land, 
og  min  henrivende  Betsy."  Prinsen  udtalte  disse  Ord 
med  Stemning  og  Varme.  Men  da  holdt  han  pludselig 
inde;  Udtrykket  i  hans  Ansigt  formørkedes,  og  han 
føjede  med  en  alvorsfuld  Betoning  til:  „Hvis  min  Skæbne 
ikke  vil  det  anderledes." 

Disse  sidste  Ord  gjorde  paa  Betsy  Sneedorf  et  for- 
uroligende Indtryk,  hun  ikke  selv  kunde  forklare  sig. 
For  at  forjage  det  gik  hun  straks  over  til  et  andet  Sam- 
taleemne. „Det  glæder  mig  overordentligt,"  sagde  hun, 
„at  De  viser  Prinsesse  Charlotte  og  hendes  Gemal  saa 
megen  Opmærksomhed." 

„Jeg  føler  mig  rigtig  tiltalt  af  den  Sandhed,  der  er 
i  Prins  Vilhelms  Væsen,"  yttrede  Henrik  afReuss.  „Hs. 
Durchlauchtighed  er  Militær  ud  til  Fingerspidserne  og 
giver  sig  ikke  Udseende  af  at  være  andet." 

„Han  har  vel  holdt  sin  Forelæsning  over  Hesteskoen 
for  Dem?"  spurgte  Betsy  Sneedorf  med  et  skælmsk 
Blik. 

„Det  gjorde  han  i  Gaar  nede  i  Stalden  i  sin  Faders 
Nærværelse,"  sagde  Prins  Henrik.  „Han  talte  med  en 
forbavsende  Sagkundskab.     Selv  Hestene  hørte  efter." 

Denne  Yttring    fik  Frøken  Betsy  Sneedorf  til  at  le. 

De  gik  derpaa  sammen  ned  i  Konversationssalonen,  hvor 
de  traf  Herskaberne  samlede. 

De  Uger,  PrinsepaiTet  tilbragte  paa  Filippsruhe,  var, 
især  medens  Prins  Henrik  opholdt  sig  der,  rige  paa  Ad- 
spredelser for  Betsy  Sneedoif.  Dagene  hengik  med  Ride- 
ture i  Slottets  smukke  Omegn  og  selskabelige  Udflugter 
til  Punkter,  hvorfra  der  aabnede  sig  vide  Udsigter  over 
Rhinegnene.  Prinsen  var  en  sagkyndig  og  underhol- 
dende Fører  for  Frøken  Betsy;  han  kendte  ikke  blot  de 
enkelte  Steder,  men  han  var  inde  i  de  Sagn,  der  knyt- 
tede sig  til  dem.  Paa  Johannisberg,  hvor  Selskabet  nød 
den  liflige  Vin,  deklamerede  han  humoristisk  Claudius's 
Rheinv^einlied.  Han  vakte  en  stille,  romantisk  Gysen 
hos  sine  kvindelige  Tilhørere,  da  han  i  Rheingau  for- 
talte om  det  saakaldte  Gebiick,  et  mægtigt,  ganske  tæt 
Krat,  der  med  en  bred  Grav  foran  i  Aarhundreder  havde 
aflukket  Landskabet  fra  Omverdenen.  Den,  der  med 
Magt  forsøgte  at  brj'de  sig  Vej  gennem  det,  dømtes, 
hvis  han  blev  greben,  af  en  stedhg  Ret  til  Døden.  Hvor 
meget  hemmelighedsfuldt  og  grufuldt  var  der  ikke  fore- 
gaaet  bag  det  skumle  Gebiick,  der  først  blev  omhugget  i 
Trediveaarskrigens  Tid. 

„Man  kommer  til  at  tænke  paa  den  hemmelige  Ret 
og  dens  Bloddomme!"  udbrød  Betsy  Sneedoif. 

„De  mindes  maaske,"  sagde  Prins  Henrik,  „hvor- 
ledes den  lod  Dødsdommen  fuldbyrde  paa  den  skønne 
Adelheid  v.  "VValldorf,  saaledes  som  det  fremstilles  i 
Gøthes  „Gøtz  V.  Berlichingen"." 

Efter  en  Banket,  som  Hertugen  af  Nassau  foran- 
staltede paa  sit  Slot  Biebrlch  til  Ære  for  Prins  Vilhelm 
og  Prinsesse  Charlotte,  tog  Prins  Henrik  Afsked  med 
Frøken  Betsy  Sneedoif.  Han  benyttede  et  øjeblik,  da 
de  var  ene  i  en  lille  Allée  i  Parken.  „Hvor  det  vilde 
glæde  mig,  om  jeg,  kære  Frøken  Betsy,  snart  kunde 
komme  til  at  føre  Dem  som  Brud  hjem  til  mit  skønne 

Thuringen!"    Han  sagde  det  med  bevæget  Stemme;   en 
Taare  viste  sig  i  hendes  øje. 

Det  blev  Prins  Henriks  sidste  mundtlige  Ord  til 
Frøken  Betsj'  Sneedorf.  Morgenen  efter  rejste  han  til- 
bage til  sit  Regiment  i  Magdeburg. 


Den  første  vigtige  Begivenhed  i  Hoffets  Annaler 
efter  Prinseparrets  og  Frøken  Sneedoifs  Hjemkomst  var 
Prinsesse  Julianes  Formæling  med  Prins  Vilhelm  af 
Hessen-Filippsthal-Barchfeld.  Denne  højtidelige  Akt  fandt 
Sted  den  22.  August  1(^12  paa  Frederiksberg  Slot.  Kon- 
gen førte  Bruden,  Dronningen  Brudgommen,  og  Biskop 
Balle  foretog  Vielsen.  Derefter  var  der  Galataifel  og 
Kur.  Ceremoniellet  var  i  det  væsentligste  det  samme 
som  ved  Søsterens.  Prinsesse  Charlottes  Ægteskab  for 
et  Par  Aar  siden,  kun  var  Selskabet  mindre  pragtfuldt 
og  ikke  talrigt.  Men  Stat  og  Samfund  betandt  sig  ogsaa 
i  en  økonomisk  Krise,  der  sti'akte  sine  ødelæggende 
Virkninger  til  de  højeste  Krese.  Det  nygifte  Par  til- 
bragte Hvedebrødsdagene  paa  Fredensborg. 

Den  seksogtyveaarige  Prins  Vilhelm  af  Hessen- 
Filippsthal,  der  var  Major  i  Husarregimentet,  udnævntes 
paa  sin  Bryllupsdag  til  Oberstløjtnant  og  dekoreredes 
med  Elefantordenen.  Imod  Sædvane  vakte  disse  Ud- 
mærkelser ikke  Misundelse  i  Hofkresene;  thi  Prinsen 
var  paa  Grund  af  sin  Elskværdighed  en  almindelig  af- 
holdt Personlighed;  i  Hæren  respekteredes  han  som  en 
særdeles  dygtig  Militær. 

For  den  store  Befolkning  var  Prinsen  ganske  frem- 
med, og  kun  yderst  faa  blandt  den  dannede  Borgerstand 
kendte  nærmere  til  hans  Familie.  Etatsraad  Abraham 
Kali  fik  i  disse  Dage  en  Række  Forespørgsler  om  Hs. 
Durchlauchtigheds   Æt.      Den    lærde    Professor    svarede 

blot,  at  Prinsen  tilhørte  en  Sidelinie  af  det  Hus,  hvorfra 
Dronningen  nedstammede.  „Hovedet  for  Huset  Barchfeld," 
tilføjede  han,  „ejede  et  Par  Godser  i  Hessen  og  førte 
Navn  efter  det  ene  af  disse."  Det  var  alt,  hvad  han 
vidste. 

Næppe  var  Bryllupet  overstaaet,  før  Hofkresene 
igen  sattes  i  Bevægelse  af  en  højtidelig  Familiebegiven- 
hed: Deklarationen  af  Forlovelsen  mellem  Kronpnnsesse 
Karoline  og  Prins  Kristian  af  Hessen,  hendes  Onkel. 
Hs.  Durchlauchtighed,  der  var  Elefantridder  og  dansk 
Kavallerigeneral  og  havde  sit  Hovedkvarter  paa  Slottet 
i  Odense,  var  en  Mand  i  Midten  af  Trediverne,  men 
ingenlunde  stærk  af  Helbred.  Han  var  sytten  Aar  ældre 
end  sin  tilkommende  Brud.  Kongeparret  glædede  sig 
meget  over  Forbindelsen.  Hds.  kgl.  Højhed,  der  stod  i 
sin  fagreste  Ungdom,  var  lyksalig. 

Da  Efterretningen  om  Forlovelsen  kom  til  Augusten- 
borg, satte  Hertuginde  Louise  Augusta  sig  straks  hen 
og  skrev  et  varmt  Lykønskningsbrev  til  sin  Broderdatter. 

„Gratuler  hende  ogsaa  fra  mig,"  sagde  Hertug  Fre- 
derik i  en  vranten  Tone.  „Nu  har  vi  vel  faaet  nok  af 
disse  Hessere.  Der  er  ikke  mindre  end  otte  af  dem  i 
Familien!"  Hertugen  gik  med  hurtige  Skridt  og  en 
vredladen  Mine  frem  og  tilbage  paa  Gulvet.  Derefter 
tog  han  Plads  i  en  Lænestol  og  læste  „Hamburgischer 
Korrespondent",  der  laa  paa  Bordet  ved  Siden  af  de 
nyeste  Beretninger  om  den  franske  Storarmée  i  Rusland. 


I  anden  Halvdel  af  September  tilbragte  Prins  Vilhelm 
og  Prinsesse  Charlotte  nogle  Dage  paa  Fredensboig. 
Frøken  Betsy  Sneedorf  var  ogsaa  indbudt.  Ved  sin  Sang 
og  sit  Spil  bidrog  hun  væsentligt  til  de  fyrstelige  Per- 
soners Underholdning.  En  yndet  Adspredelse  var  Ro- 
og  Fisketure    paa  Esrom  Sø.    Engang  imellem  afbrødes 

Landlivets  idylliske  Program  af  et  Taffel  af  officiel  Ka- 
rakter. Prinsen  af  Hessen-Filippsthal  havde  saaledes  en 
Dag  samlet  et  notabelt  Selskab,  hvoriblandt  Ministre,  Diplo- 
mater, Officerer  og  overordnede  Embedsmænd,  omkring 
sig  paa  Fredensborg.  Anledningen  var,  at  det  nj-for- 
lovede  Par:  Kronprinsesse  Karoline  og  Prins  Kristian  af 
Hessen  havde  anmeldt  sit  Besøg  og  ankom  med  militær 
Punktlighed.  Blandt  Gæsterne  saa  Hds.  kgl.  Højhed 
Digteren,  Professor  Frederik  Høegh-Giildberg,  der  havde 
været  hendes  Lærer  i  Dansk. 

Efter  Taflet  samledes  Damerne  i  Havesalen,  hvor 
der  blev  musiceret  paa  Klaver.  Betsy  Sneedorf  spillede 
og  sang  et  Par  af  Guldbergs  smukke  Smaasange,  hvoraf 
den  ene  var  den  almenyndede  Sang:  „Til  den  Tung- 
sindige." Kronprinsessen  tilkendegav  hende  sit  Bifald. 
Derpaa  gik  man  over  til  en  Konversation,  der  drejede 
sig  om  de  forskelligste  Emner.  Dels  talte  man  om  Toi- 
letterne ved  den  Fest,  som  den  franske  Gesandt,  Baron 
Alquier,  havde  gjort  i  Anledning  af  Napoleons  Fødselsdag, 
dels  om  fem  Jøders  Daab  og  Konfirmation  i  Frederiks- 
berg Kirke,  dels  om  Aalene  og  Gedderne  i  Esrom  Sø. 
Den  sidstnævnte  Fisks  ejendommelig  fine  Smag  satte 
Baronesse  Pechlin  i  Forbindelse  med  den  Omstændighed, 
at  (len  var  af  nobel  og  meget  gammel  Extraktion:  Ged- 
derne nedstammede  nemlig  fra  et  Par,  som  Esrom  Klo- 
sters franske  Munke  i  det  tolvte  Aarhundrede  havde 
faaet  tilsendt  fra  Greven  af  Provence. 

Ligesom  Frøken  Sneedorf  havde  endt  den  oven- 
nævnte Sang,  havde  Geheimeraad  Rosenkrantz  og  Grev 
Dernath,  der  sad  udenfor  Havesalens  aabne  Fløjdør,  rejst 
sig.     De  gik  ind  i  en  af  Parkens  Alléer. 

„Frøken  Sneedorf,"  sagde  Dernath,  „har  en  frisk  og 
smuk  Stemme.  Det  var  Høegh-Guldbergs  Sang:  „Til 
den  Tungsindige",  hun  foredrog." 

„Den  Tungsindige."  gentog  Rosenkrantz,  „ja  det  er 
netop  den  Stemning,  hvori  man  maa  befinde  sig  nu." 

Geheimeraad  Rosenkrantz  havde  for  et  Par  Aar 
siden  afløst  Grev  Kristian  Bernstorf  som  Udenrigsmini- 
ster. Grev  Dernath  var  i  Foraaret  kaldt  tilbage  fra 
Gesandtskabsposten  i  Stockholm;  han  havde  til  Efter- 
følger faaet  Grev  Wulf  Baudissin. 

Geheimeraaden  og  Greven  begav  sig  til  Eremitage- 
Alléen.  „Jeg  forstaar  Deres  Excellences  sidste  Udtalelse, 
sagde  Dernath.  „Den  staar  sikkert  i  Forbindelse  med 
Depéscherne  fra  Baudissin." 

„Netop,"  udbrød  Rosenkrantz.  „De  kender  Forhol- 
dene i  Sverrig;  De  ved,  hvem  der  er  den  ledende  Aand 
i  Pohtiken  der "  Ministeren  tav  et  Øjeblik. 

„Det  er  den  nye  Kronprins,  Karl  Johan,"  faldt  Der- 
nath ind.     „Han  er  en  ægte  Gascogner." 

„Klog  og  energisk  er  han,"  yttrede  Rosenkrantz. 
„Som  Franskmand  kan  han  ikke  dele  den  svenske  Na- 
tions Følelse  for  det  tabte  Finland." 

„Nej,"  tog  Dernath  hurtigt  til  Orde;  „han  har  kun 
Tanken  henvendt  paa  ErhveiTelsen  af  Norge." 

„Baudissin  har  gennemskuet  Situationen.  Sverrig 
har  sluttet  Fred  med  England  og  er  nu  Ruslands  Allie- 
rede   " 

„Er  det  et  fait  accomph,"  spurgte  Dernath  med  en 
bekymret  Mine. 

„Ja,  Hr.  Greve,"  sagde  Rosenkrantz  med  Eftertrj^k. 
„Et  stort  russisk  Troppekorps  skal  i  Forening  med  en 
svensk  Hær  gøre  Landgang  her  paa  Sjælland  og  tvinge 
Kongen  til  at  afstaa  Norge." 

„Hvorledes  skal  Napoleon,  ved  hvem  Kongen  holder 
fast  med  ufattelig  Troskab,  kunne  bringe  os  Hjælp," 
yttrede  Dernath;  „han  er  jo  nu  med  sine  umaadelige 
Hærmasser  langt  inde  i  Rusland." 

„Og  han  kommer,  saa  vidt  jeg  kan  se,  ikke  tilbage 
med  dem,"  sagde  Rosenkrantz.  „Som  Gesandt  i  St. 
Petersborg  har  jeg  lært  Rusland  og  Russerne  at  kende. 
Folkets   nationale   og  religiøse  Fanatisme  er  blusset  op. 

Byerne  vil  blive  afbrændt,  naar  han  nærmer  sig  dem, 
Høsten  vil  blive  ødelagt,  og  den  stærke  Sommerhede  vil 
i  Forening  med  Regnskyl  fremkalde  Sygdomme  i  hans 
Hære.'" 

„Maaske  har  Kejseren  dog  ogsaa  her  Heldet  med 
sig,"  yttrede  Dernath.  „Men  skulde  Kongen  ikke  kunne 
bevæges  til  et  Systemskifte?" 

„Da  De  vedblivende  vil  staa  i  vort  Diplomatis  Tje- 
neste, skal  jeg  ikke  fortie  for  Dem,  at  jeg  i  en  Memoire 
indtrængende  har  tilraadet  Hs.  Majestæt  et  saadant 
Skridt." 

„Hvad  svarede  Kongen  paa  denne  Henstilling,  der 
forekommer  mig  højst  betimelig,  Deres  Excellence?" 

„Hs.  Majestæt  erklærede  bestemt,  at  han  \ilde  op- 
retholde det  hidtidige  System  og  vedblive  at  være  Frank- 
rigs Allierede." 

„Hvad  er  derved  at  gøre?"  spurgte  Dernath. 

Rosenkrantz  trak  paa  Skulderen  og  udbrød:  „Stat 
pro  ratione  voluntas!  Før  vi  vende  tilbage  til  Slottet, 
Hr.  Greve,  foreslaar  jeg,  at  vi  gaar  hen  i  Nordmansdalen 
for  at  more  os  over  Grunds  Sandstensstatuer." 

„Hans  columna  triumphalis  faar  næppe  symbolsk 
Betydning  for  os,"  bemærkede  Grev  Dernath. 

Om  Aftenen  trak  et  stærkt  Tordenvejr  op;  Lynet 
slog  nogle  Gange  ned  i  Esrom  Sø;  Regnen  faldt  i  Strømme. 
Selskabet  paa  Slottet,  der  havde  sat  sig  ved  Spillebor- 
dene, lagde  Kortene.  Herrerne  fik  travlt  med  at  op- 
muntre de  forskrækkede  Damer.  Efter  et  Par  Timers 
Forløb  hørte  Uvejret  fuldstændigt  op.  Alle  begav  sig  nu 
til  Ro.  Tidlig  den  følgende  Formiddag  spredtes  Gæsterne 
til  forskellige  Sider.  Frøken  Betsy  Sneedorf  vendte  med 
Prins  Vilhelm  og  Prinsesse  Charlotte  tilbage  til  Køben- 
havn. 

I  Vinteren  1813  opholdt  General  Castenskjold  fra 
Store  Frederikslund  sig  1  København.  Det  var  finansielle 
Spørgsmaal,  som  stod  i  Forbindelse  med  den  af  Rege- 
ringen foretagne  Pengeforandring  lige  i  Aarets  Begyn- 
delse, som  havde  kaldt  ham  herind.  Han  havde  hyppige 
Konferencer  med  Konferensraad  Brun,  der  forklarede 
ham  den  skæbnesvangre  Forordning  af  den  5.  Januar 
1813,  ved  hvilken  Rigsdalersedlerne  blev  til  Marker,  som 
det  hed  i  Folkemunde.  Brun  paaviste  overfor  Casten- 
skjold, hvor  uberettigede  og  taabehge  mange  af  de  An- 
greb vare,  som  fra  Mængdens  Side  rettedes  mod  For- 
ordningen. 

Hoffets  Damer  blandede  sig  vel  ikke  i  Statsøkonomi 
og  Politik;  men  Begivenhederne  var  saa  virkningsfulde 
og  Omskiftelserne  saa  bratte,  at  enhver,  der  havde  den 
mindste  Sans  for  sit  Fædrelands  Skæbne,  maatte  blive 
grebne  af,  hvad  der  foregik.  Efterretninger  om  den 
franske  Storarmées  Lidelser  og  Undergang  i  Ruslands 
Frost  og  Sne,  løb  i  hundredvis  om  blandt  Befolkningen. 
Den  forfærdelige  Katastrofe  blev  af  Rygtet  gjort  endnu 
værre.  I  Hovedstadens  Krese  fortaltes,  at  Frederik  VI 
nu  var  slaaet  ind  paa  en  anden  Politik :  han  havde  brudt 
med  Napoleon  og  sluttet  Fred  med  England.  Den  af 
den  økonomiske  Elendighed  haardt  hjemsøgte  Befolkning 
glædede  sig  hjerteligt  ved  Tanken  herom.  Men  da  viste 
det  hele  sig  at  være  en  glimrende  Sæbeboble,  og  vi  kom 
oven  i  Købet  i  Krig  med  Sverrig.  Den  fortvivlede  poli- 
tiske Situation,  der  kun  fremviste  mørke  Skyer,  hvorhen 
øjet  end  vendte  sig,  undergravede  den  sidste  Rest  af 
Tillid  til  Regeringen.  I  Forretningslivet  fandt  Miseren 
sit  Udtryk  i  Papirspengenes,  saavel  de  gamles  som  de 
nyes,  synkende  Kurs.  Omslagene  var  saa  store,  at 
140  Daler  Kurant  i  Papir  svarede  til  en  Specie  kontant; 
Rigsbanksedleme  stod  ogsaa  lavt.  Et  Pund  Te  kostede 
90  Daler.  Det  var  finansiel  Tragikomik,  men  af  en  ry- 
stende og  udmarvende  Betydning  for  de  fleste  Samfunds- 


144 


klasser.  Familier,  der  ved  de  uheldige  Konjunkturers 
Indtræden  havde  været  i  Besiddelse  af  en  større  kontant 
Sum,  som  de  havde  forvaltet  med  den  største  økonomi 
og  Forsigtighed,  kunde  nu  med  Vanskehghed  komme 
igennem,  til  en  saadan  enorm  Højde  steg  en  Tid  lang 
Prisen  paa  Livsfornødenhedeme,  men  ellers  var  Trang, 
Usselhed  og  Tiggeri  den  store  Stadbefolknings  Lod. 

Den  offentlige  Mening  lod  sig  imidlertid  ikke  kue 
af  det  materielle  Tryk.  Før^t  havde  der  hist  og  her 
Ij^dt  harmfulde  Yttringer  mod  Regeringen,  derefter  havde 
man  ironiseret  over  den.  nu  tog  man  endelig  Sagen  med 
Gemytlighed  og  Humor.  Det  gik  Slag  i  Slag  med  Baller 
og  Maskerader,  ved  hvilke  Koketteriet  florerede,  og  Amor 
drev  sit  skemtsomme  Spil. 

I  General  Castenskjolds  Hus  stiftede  Frøken  Snee- 
dorf  et  nyt,  interessant  Bekendtskab.  Hun  førtes  nemlig 
her  sammen  med  Kammerherre  Edmund  Bourke  og 
dennes  Frue,  en  smuk  og  livlig  Neapolitanerinde.  hvem 
han  kaldte  sin  Floribella.  Bourke  havde  i  fem  Aar 
været  Gesandt  i  Neapel.  Nu  var  han  Repræsentant  i 
Spanien,  men  befandt  sig  her  hjemme  paa  Orlov.  Be- 
kendtskabet mellem  Castenskjold  og  Bourke  var  ned- 
arvet fra  de  respektive  Fædre,  der  begge  som  Plantage- 
ejere havde  været  knyttet  til  dansk  Vestindien. 

Kammerherreinde  Bourke,  der  havde  et  straalende 
Humør  og  higede  efter  Adspredelser,  fik  af  Kammer- 
junker Ponterie  de  Sejournas  Oplysning  om  de  offentlige 
Maskerader  i  København,  der  afholdtes  henholdsvis  i 
Hofteatret  og  i  Raus  Hotel  paa  Kongens  Nytorv,  det 
nuværende  Hotel  d'Angleterre.  Hun  erfarede,  at  de 
første  besøgtes  af  det  store  Publikum,  medens  Selskabet 
ved  disse  hørte  til  den  fornemme  Verden.  Kammer- 
herreinde Bourke  opfordrede  indtrængende  sin  Gemal  til 
at  gaa  med  hende  paa  en  saadan  Maskerade,  og  han 
var  ikke  i  Stand  til  at  nægte  sin  Floribella  noget.  Netop 
som  han   havde  givet  Tilsagnet,   traadte  Betsy  Sneedorf 

ind  ad  Døren.  Kammerherreinden  ilede  hen  imod  hende, 
omfavnede  og  kyssede  hende,  hvorpaa  hun  vendte  sig 
mod  sin  Mand  med  Udbrudet:  „Min  kære  Frøken  Betsy 
maa  vi  have  med!"  Kammerherre  Bourke  indbød  med 
den  største  Glæde  Frøken  Sneedorf  til  Maskeraden.  Hun 
takkede  og  bemærkede  med  et  Smil,  at  under  en  kløg- 
tigere diplomatisk  Ledelse  kunde  to  Damer  ikke  deltage 
1  et  offentligt  Divertissement  af  den  Art. 

Kammerherren  kostumerede  sig  paa  den  averterede 
Dag  som  polsk  Lansener-Oberst;  hans  Frue  var  en 
Zigeunerkvinde  og  Frøken  Sneedorf  en  neapolitansk 
Fiskerpige.  Dragterne  var  elegante  og  sad  godt.  Bourke 
og  de  to  Damer  havde  lette  Masker  af  Silke  for  Ansigtet. 
Kl.  9  om  Aftenen  kørte  det  lille  Selskab  i  en  Landauer 
til  Raus  Hotel.  Kammerherren  gav  Kusken  Befaling  til 
Afhentning  Kl.  1.  Han  ledsagede  sine  Damer  til  Garde- 
roben, hvor  et  Par  Jomfruer  skilte  dem  af  med  Overtøjet. 
Derpaa  førte  han  dem  ind  i  en  Salon  foran  Maskerade- 
salen. 

Her  frembød  et  højst  broget  Skue  sig  for  Blikket. 
Hvilket  Mylr  af  fremmede  Kostumer!  Her  saa  man  Ki- 
nesere med  lange  Haarpiske  og  Kineserinder  klædte  i 
gult  Silke  med  Vifter,  hist  røde  Indianere  med  deres 
Kvinder  i  fantastiske  Fjerdragter.  Negere  og  Neger- 
inder gik  om  blandt  Eskimoer  af  begge  Køn;  Tyrker 
og  Kosakker  passerede  forbi  Lazzaroner  og  Munke ;  fran- 
ske Generaler  og  spanske  Toreadorer  blandedes  med 
Højskotter  og  ungarske  Magnater.  Amagerpiger  sad 
Side  om  Side  med  norske  Bønder;  Tyrolere  gik  sammen 
med  Hyrdinder  i  det  attende  Aarhundredes  Hofstil.  Sær- 
lig Opmærksomhed  tildrog  sig  et  Optog  af  Holbergske 
Figurer  med  Jeronimus  og  Magdelone  i  Spidsen.  Der 
var  en  Summen,  Brummen  og  Larmen  af  de  konver- 
serende og  leende  Stemmer;  men  det  hele  var  dannet 
og  behersket.  Den  elegante  Holdning  og  de  gratiøse 
Bevægelser,    der    gennemgaaende   var  kai-akteristisk    for 

Forsamlingen,  vidnede  om,  at  denne  bestod  af  fine 
Elementer. 

Kl.  10  lød  OrkesteiTnusik  i  den  store  Sal.  Væggene 
i  den  af  Lysekroner  og  Lampetter  stærkt  oplj'ste  Sal 
var  dekorerede  med  store  kolorerede  Kartons,  der  frem- 
stillede lystige  Optrin  af  Folkelivet  her  hjemme  og  i  Ud- 
landet. Gennem  en  Bue  saa  man  i  Salens  Baggrund 
Gibsstatuer  af  Muserne  Euterpe,  Terpsikore  og  Erato, 
der  tonede  smukt  frem  mod  en  himmelblaa  Baggrund. 
Vinduesfordybningerne  var  dækkede  med  et  klart  Stof, 
besat  med  gyldne  Pailletter  og  draperet  oventil  med 
Kapper  i  Dannebrogsfarverne.  Det  hele  var  gjort  med 
faa  iMidler,  men  tog  sig  særdeles  virkningsfuldt  ud. 

Under  Ledelse  af  to  Marskaller  i  Ludvig  XV's  Hof- 
dragt med  Allongeparj^kker  og  Kommandostave  ordnede 
Selskabet  sig  i  en  Procession,  der  gik  Salen  et  Par 
Gange  rundt.  De  forskellige  Masker  morede  sig  indbyr- 
des med  hverandre;  der  blev  spøgt  og  let,  medens 
Polonaisens  Toner  udbredte  en  vis  Festivitas  over  det 
hele. 

Maskeradeballet  aabnedes  med  en  Kontradans;  men 
vort  Selskab  holdt  sig  udenfor  den,  hvad  kun  Tilstede- 
værelsen af  en  enkelt  Herre  nødvendiggjorde.  Efter 
denne  indtraadte  en  Pavse,  under  hvilken  Maskerne  søgte 
at  kende  hverandre.  Her  forefaldt  pudsige  Fejltagelser. 
KammerheiTeinde  Bourke  og  Frøken  Sneedorf,  der  saa 
udmærket  godt  ud  henholdsvis  i  Zigeunerdragten  og  det 
neapolitanske  Fiskerpigekostume,  var  begge  Genstand 
for  ivrige  Efterforskninger.  Den  ene  Maske  efter  den 
anden  skrev  dem  deres  formentlige  Forbogstav  i  Haan- 
den;  men  Svaret  var  stadigt  en  nægtende  Bevægelse 
med  Hovedet. 

En  Brandmajor  hviskede  Kammerherreinde  Bourke 
i  øret:  „Er  De  ikke  Kattuntrykker  Ludvigsens  Søster?" 
Hun  kunde  ikke  tilbageholde  et  Latterudbrud.  En  lille 
snort  Livjægerkaptajn   vedblev  at  omkrese  Frøken  Snee- 

dorf.  Han  bad  om  hendes  Haand  og  skrev  et  S  i  den. 
Hun  saa  forbavset  paa  ham  og  svarede  ikke.  Han  vendte 
sig  da  til  sin  Dame,  der  var  klædt  som  Amagerpige, 
og  sagde:  „Tænkte  jeg  det  ikke  nok,  det  er  Madam 
Schall."  Nævnte  var  dengang  Ballettens  feterede  Solo- 
danserinde. Betsy  Sneedorf  syntes,  hun  kendte  Skikkel- 
sen og  Stemmen,  men  hun  optoges  straks  af  andre 
Indtryk. 

Ballet  begyndte  igen.  Der  dansedes  Frangaise. 
KammerheiTe  Bourke  førte  Frøken  Sneedorf,  medens 
Fiiien  var  Tilskuer.  Man  var  kommen  ind  i  den  tredje 
Tur.  Der  var  Liv  og  Stemning;  det  hele  var  rigtig 
fornøjeligt. 

Da  grebes  Selskabet  pludselig  af  en  panisk  Skræk. 
og  der  opstod  almindelig  Forvirring.  Uden  at  nogen 
saa,  hvorledes  det  gik  til,  antændte  en  Lampet  Draperiet 
for  et  af  Vinduerne.  Flammerne  greb  med  en  rivende 
Hastighed  om  sig  og  forplantede  sig  til  Granbuen.  En 
kvælende  Eøg  fyldte  Salen,  Orkestrets  Medlemmer  kastede 
Instrumenterne  og  flygtede.  Under  Skrig  og  Hvinen 
ilede  Damerne,  fulgte  af  Herrerne,  til  Udgangene.  Hur- 
tigt var  den  brændende  Sal  tom,  men  i  Gangene  og  paa 
Trapperne  bølgede  en  forvirret  Mængde,  der  under  Raab, 
Stød  og  Puf  søgte  at  komme  i  den  størst  mulige  Fart 
ned  i  Porten  og  ud  af  Hotellet.  Paa  Kongens  Nytorv 
lød  de  skingrende  Vægterpiber  som  Brandsignal ;  Brand- 
mændene begyndte  at  indfinde  sig  med  Sprøjterne.  En 
voksende  Mængde  samlede  sig  paa  Torvet  og  betragtede 
hujende  Flammerne,  der  slog  ud  af  Vinduerne.  Et 
stærkt  rødt  Skær  lyste  ud  i  den  mørke  Vinternat  med 
dens  skybedækkede  Himmel. 

Under  Trængslen  og  Forvirringen  inde  i  Hotellet  var 
Kammerherreinde  Bourke  og  Frøken  Sneedorf  blevne 
skilte  fra  Kammerherren.  De  reves  med  Strømmen  ned 
ad  Trappen,  men  holdt  i  deres  Angst  fast  ved  hinanden. 
Da  de  kom  ned  i   Porten,    saa   de  nogle  lukkede  Vogne 

holde  inde  i  Gaarden.  De  aandede  i  dette  øjeblik  be- 
tydeligt lettere;  thi  alle  Vegne  fra  lød  det:  „Man  er 
Herre  over  Ilden!" 

„Lad  os  blot  komme  hjem  snarest  muligt."  sagde 
Frøken  Sneedorf  til  Kammerherreinden.  „Her  staar  vi 
i  Maskeradedragten  i  den  kolde  Vinternat  midt  i  den 
fremmede,  larmende  Mængde." 

„Vi  maa  straks  af  Sted,"  udbrød  Fru  Bourke  resolut. 
Hun  greb  Frøken  Betsy  ved  Haanden,  ilede  med  hende 
hen  til  en  lukket  Vogn  og  raabte  til  Kusken  paa  Bukken : 
./ril  Amalienborg!" 

„Aha!  Nach  Amalienburg!"  svarede  Kusken,  der 
var  en  Holstener.  Han  sprang  hurtigt  ned  ad  Bukken, 
lukkede  Døren  op  for  Damerne:  „Treten  Sie  hinein  meine 
Herrschaften,  hin  instruirt."  Han  bukkede  og  slog 
Døren  til. 

„Hvad  var  det,  han  sagde?"  spurgte  Kammerherre- 
inden Frøkenen,  der  blot  svarede,  at  hun  slet  ikke  havde 
forstaaet  ham.  „Gid  vi  var  paa  Amalienborg!"  yttrtde 
hun  med  et  Suk. 

Kusken  holdt  stille  nogle  Minutter,  indtil  Militier 
fra  Hovedvagten,  der  laa  ved  Siden  af  Hotellet,  havde 
stillet  Skildvagter  foran  Porten  for  at  holde  Udgangen 
fri.     Nu  kørte  han  ud -med  Damerne. 

Da  de  havde  kørt  nogen  Tid,  saa  de  ud  af  Vin- 
duerne for  at  orientere  sig;  men  i  den  af  matte  Tran- 
lygter svagt  oplyste  Nat,  skelnede  de  utydeligt  Tingene 
fra  hinanden.  Det  forekom  dem  dog,  at  Kusken  ikke 
kørte  til  Amalienborg.  De  vilde  have  slaaet  Vinduet 
ned  for  at  spørge  ham:  men  opgav  det,  da  det  licgyndte 
at  sne  stærkt. 

Deres  Samlali'  drejede  sig  natiuiigvis  om  Branden; 
de  var  endnu  overvældede  af  Indtrykkene  fra  den  og 
fremdrog,  idet  de  begge  kom  i  stigende  Affekt,  snart 
det  ene,  snart  det  andet  Træk  af  Katastrofen.     Pludselig 


149 


holdt  Vognen  stille  i  en  oplyst  Port,  der  aabnedes  efter 
to  stærke  Piskesmæld  og  lukkedes. 

„Men  hvor  er  vi  dog!"  udbrød  Frøken  Sneedorf, 
„det  er  jo  ikke  Amalienborg." 

En  Tjener,  iført  Kjole  og  Knæbenklæder,  aabnede 
Vogndøren,  medens  Kusken  raabte:  „Die  beiden  Kom- 
tessen von  Fandango!" 

Tjeneren  smiskede  ad  Damerne.  Kammerherreinden, 
hvis  sydlandske  Humør  nu  kom  op,  udbrød  leende:  „Dette 
lader  til  at  blive  eventyrligt!"  Betsy  Sneedorf  saa  be- 
tænkelig ud.  Medens  Vognen  kørte  bort,  fulgte  de  to 
Damer  Tjeneren  op  ad  Trappen.  De  kom  ind  i  to 
rummelige,  smukt  monterede  Værelser,  hvert  med  en 
lille  Lysekrone  under  Loftet.  I  det  inderste  stod  et 
dækket  Bord  prydet  med  en  skinnende  Opsats  af  Metal. 
Tjeneren  fjernede  sig. 

En  ældre  Herre  i  Dominodragt  viste  sig.  Han  ind- 
bød Damerne  til  at  tage  Plads  og  opfordrede  dem  til  at 
demaskere  sig.  Dette  nægtede  de  bestemt.  „Som  Kom- 
tesserne von  Fandango  behager,"  yttrede  han  med  et 
indsmigrende  Smil.  „Men,  naar  Kollatsen  begynder," 
tilføjede  han,  „maa  Masken  da  lægges." 

„Kollatsen,"  gentog  Kammerherreinden,  „naar  be- 
gynder den?" 

„Saa  snart  Grev  Almaviva  med  det  øvrige  Selskab 
indtræffer?" 

„Grev  Almaviva,"  sagde  Frøken  Sneedorf ;  „det  lyder 
noget  mystisk." 

„Greven  har  været  paa  Maskerade  i  Aften  kostu- 
meret som  Livjæger,"  sagde  den  ældre  Herre.  „Han 
skulde  allerede  have  været  her;  men  Branden  er  maaske 
Skyld  i  Forsinkelsen."  Den  Dominoklædte  underholdt 
Damerne  med  at  fortælle  om  Ulykken  i  Raus  Hotel. 
De  hørte  i  Tavshed  paa  ham.  Ligesom  Frøken  Sneedorf 
vilde  gøre  Ende  paa  denne  tvetydige  Situation,  aabnedes 
en  Sidedør.     To  Herrer,  hvoraf  den  ene  var  kostumeret 

som  Livjægerkaptajn,  den  anden  som  polsk  Lansener, 
traadte  ind.  Bag  dem  fulgte  to  Kavallerer  i  fransk 
Generalsuniform  og  to  Damer,  klædte  som  Tyrkinder. 
Alle  var  maskerede. 

„Endelig  naaede  vi  vort  Elysium!"  udbrød  Livjægeren. 
„Er  det  ikke  saaledes  det  hedder  Holofernes?"  spurgte 
han  den  høje  Lansener. 

„Og  det  kan  en  Prins  Paris  som  Grev  Almaviva 
spørge  mig  om,"  lød  Svaret. 

„Heldigvis  kom  da  endehg  Komtesserne  von  Fan- 
dango," sagde  Livjægerkaptajnen,  der  vendte  sig  om  mod 
de  efterfølgende  Damer  og  Herrer.  Dominoen,  der  havde 
rejst  sig,  spidsede  Øren.  Kammerherreinden  og  Frøkenen 
blev  dobbelt  opmærksomme. 

„Demaskering!"  raabte  Livjægeren.  Alle  tog  Masken 
af  med  Undtagelse  af  de  to  Damer  henne  i  Hjørnet. 
Disse  saa  med  Forbavselse,  at  Lanseren  var  en  kendt 
Gardeofficer,  de  to  Kavallerer  i  den  franske  Uniform  to 
Kammerjunkere.  Livjægerkaptajnen  var  Prins  Ferdinand, 
hvis  Stemme  allerede  havde  røbet  ham  overfor  Frøken 
Sneedorf. 

De  tre  Herrer  og  de  to  Damer,  der  var  P'igurant- 
inder  ved  Baletten,  stillede  sig  omkring  Prins  Ferdinand 
eller  Grev  Almaviva,   som  hans  nom  de  guerre  her  lød. 

„Men  mine  smukke  Komtesser."  sagde  Greven, 
„hvorfor  kommer  de  saa  sent.  \'\  frygtede  for,  at  de 
havde  faaet  et  Brandsaar  og  var  bragt  til  Hospitalet." 

„Kusken  kørte  os  ud  paa  Amalienborg  Plads." 
yttrede  den  ene  Tyrkinde  med  en  høj  Latter. 

„Hvor  kunde  det  falde  ham  ind."  vedblev  Greven. 
„Hvad  sagde  De  til  ham?" 

„Vi  raabte:  „Til  Amalienborg!"  sum  det  var  aftalt 
med  Greven,"  svarede  den  anden  Tyrkinde. 

„Talte  Ku.sken  Tysk?"  spurgte  Greven. 

„Han  var  ravjysk,"    sagde   de  to  Figuraiitinder.     „I 

er  paa  en  forkert  Rute,  raabte  vi  ud  til  ham;  kør  til 
Konditor  Semadeno  paa  St.  Købmagergade." 

„Nu  gaar  der  et  Lys  op  for  mig,"  udbrød  Greven. 
„Der  er  sket  en  Fejltagelse;  De  har  ikke  faaet  den  rig- 
tige Kusk." 

„De  to  Komtesser  von  Fandango,  som  en  tysk  Kusk 
kørte  for,  sidder  her,"  yttrede  Dominoen,  idet  han 
pegede  paa  Kammerherreinde  Bourke  og  Frøken  Sneedorf. 

„Ah,  den  excellente  Zigeunerske  og  den  skønne 
Fiskerpige  fra  Maskeraden  i  Aftes,"  sagde  Lanseneren. 
De  to  Kammerjunkere  samstemmede  i  Udtalelsen.  TjTk- 
inderne  blev  aabenbart  jaloux. 

„De  to  Damer  hører  altsaa  til  en  mig  ubekendt 
Sidelinie  af  Huset  Fandango,"  yttrede  Grev  Almaviva. 
„Det  skal  interessere  mig  at  stifte  Bekendtskab  med 
Dem."  Samstemmende  Tilraab  fra  de  øvrige  Herrer. 
Tyrkinderne  smilede  bittert. 

„Behag,  mine  Damer,  at  demaskere  Dem,"  sagde 
Greven.  „Maa  jeg  have  den  Fornøjelse  at  føre  Dem  til 
Bords,  min  nydelige  Havnymfe,"  spurgte  Greven  Fisker- 
pigen, der  hgesom  Zigeunersken  beholdt  Masken  paa, 

„En  polsk  Lansener  erobrer  med  Lethed  en  Zigeu- 
nerske som  sit  Bytte,"  hviskede  Gardeofficeren  halvhøjt 
til  Fru  Bourke.  Denne  Yttring  hilstes  med  stærkt  Bi- 
fald af  Herrerne. 

„Men  forinden  vi  nu  begynder  paa  „Figaros  Bryllup", 
Grev  Almaviva,"  sagde  Kammerherreinden  spøgende  til 
Prins  Ferdinand,  maa  vi  nødvendigvis  ajustere  vort  Ko- 
stume."    Frøken  Sneedorf  maatte  le  ad  denne  Udtalelse. 

„Demoiselle  Fiametta  skal  straks  staa  til  Komtes- 
sernes Disposition,"  udbrød  Dominoen.  Han  trak  i  en 
Klokkestreng.  En  Opvartningsjomfru  viste  sig,  fik  Ordre 
og  førte  de  to  Damer  til  et  Kammer,  hvor  der  hang  et 
langt  Spejl. 

Kammerherreinden  og  Frøkenen  stak  hver  Jomfruen 
en  Halvspecie    i  Haanden   og    forlangte,    at   hun  skulde 

skaffe  en  lukket  Vogn  straks.  Pengestykket  gjorde 
Underværker. 

En  halv  Time  efter  kørte  de  to  Damer  i  den  Vogn, 
der  skulde  hente  Kammerjunkerne,  til  Kammerherre 
Edmund  Bourkes  Hus. 

Det  natlige  Eventyr,  i  hvilket  de  ved  en  Fejltagelse 
havde  været  Medspillende,  var  lykkelig  overstaaet. 

XI. 

I  Hofl-;resene  i  København  vakte  i  April  1813  en 
overordentlig  diplomatisk  Afsending  fra  Kejser  Alexander  I 
af  Rusland  megen  Effekt.  Det  var  den  seks  og  tredive- 
aarige  General,  Fyrst  Dolgoruki,  der  overbragte  et  egen- 
hændigt Brev  fra  Czaren  til  Kongen.  I  Damecirklen 
bekymrede  man  sig  kun  lidt  om  den  politiske  Side  af 
hans  Sendelse.  Der  blev  fortalt,  at  han  var  kommen 
for  at  faa  Frederik  VI  til  at  slutte  sig  sammen  med 
Napoleons  Fjender,  da  Rusland  saa  vilde  garantere 
Danmark  Besiddelsen  af  Norge.  Dette  løse  Rygte  be- 
virkede, at  han  modtoges  sympathetisk  i  den  danske 
Hovedstad.  Da  Fyrsten  var  smuk,  havde  en  nobel 
Holdning  og  førte  en  livlig  Konversation,  saa  man  gen- 
nem Fingre  med  hans  umaadelige  Forfængelighed  og 
Nationalhovmod.  Det  gammelmonarkiske,  legitimistiske 
Parti  regnede  ham  det  til  en  glimrende  Fortjeneste,  at 
han  ikke  havde  blottet  Hovedet,  da  han  lige  før  Slaget 
ved  Austerlitz  havde  oven-akt  Napoleon  et  Brev  fra 
Kejser  Alexander,  hos  hvem  han  stod  i  høj  Yndest. 
Frøken  Sneedorf  talte  flere  Gange  med  Dolgoruki.  dels 
ved  Hoffets  Apartements,  dels  hos  Udenrigsministeren, 
Geheimeraad  Rosenkrantz,  hvis  Gemalinde  Barbara  Via- 
semski,  var  af  fyrstelig  russisk  Sla^gt.  Da  han  forlod 
København,  hvor  han  hos  de  Styrende  havde  vakt  falske 
Forhaabninger,  gav  han  Frøken  Sneedorf  til  Erindring 
om    sig  en   lille  Bog,  indbunden   i   Sal'liaii :     Det  var  en 

tysk  Oversættelse  af  den  russiske  Digter  Derscha\ins 
Oder,  i  hvilke  Czardømmet,  den  russiske  Nationalitet  og 
den  navnkundige  Feltherre,  General  Suvarow,  pathetisk 
forherliges. 

En  Uge  ind  i  Maj  fandt  i  Prins  Kristians  Palais 
paa  Amalienborg  en  FamiUediner  Sted.  I  Norge  var 
Stemningen  igen  bleven  meget  bitter  mod  den  danske 
Regering  som  en  Følge  af  de  økonomiske  Lidelser, 
den  fortsatte  Krig  med  England,  samt  Misvækst  og 
Frost  førte  med  sig.  Frederik  VI  vilde  styrke  Nord- 
mændenes Loyalitetsfølelse  overfor  Kongehuset  og  saa 
et  Middel  dertil  i  den  unge,  smukke  og  intelligente 
Prins  Kristians  Udnævnelse  til  Norges  Statholder.  Kongen 
imødekom  derved  et  af  Prinsen  selv  næret  ønske.  Hs. 
Højhed  følte  Trang  i  sig  til  at  virke  paa  et  andet  Felt 
end  ved  Hofapartements,  Militærparader  og  selskabelige 
Sammenkomster. 

Efter  Modtagelsen  af  den  kgl.  Udnævnelse  indbød 
Prins  Kristian  sin  Broder,  Prins  Ferdinand,  sine  to 
Søstre  og  deres  Gemaler,  samt  Hofdamerne  Komtesse 
Knuth  og  Frøken  Sneedorf  til  den  nævnte  Diner.  Hs. 
Højhed  var  højtidelig  stemt  ved  Tanken  om  den  Frem- 
tid, han  gik  i  Møde.  Da  Champagnen  serveredes,  rejste 
han  sig  og  holdt  en  kort  Tale  i  et  blomsterrigt  Sprog. 
Han  skulde  nu,  sagde  han,  optræde  paa  den  Skueplads, 
hvor  Hakon  Adelsteen,  Sverre  og  Hakon  IV  havde 
virket.  Han  ønskede,  at  disses  Aand  maatte  komme 
over  ham.  Da  vilde  Kongetroskaben  paa  ny  slaa  dybe 
Rødder  i  gamle  Norge,  med  dets  Fjelde,  Fosser  og 
Furuer.  Prinserne  lyttede  i  stum  Beundring  til  Hs. 
Højheds  oratoriske  Præstation.  Damerne,  der  blev 
æstetisk  bevægede,  fældede  Taarer. 

Ved  Kaffen  underholdt  Prins  Kristian  sig  med  sine 
to  Svogre.  Prinsesserne  Juliane  og  Charlotte  traf  Af- 
tale med  Komtesse  Knuth  om  et  Besøg  paa  Vallø  hos 
Dekanessen ,    Generalløjtnantinde    Henriette    v.    During. 

Prins  Ferdinand  konverserede  med  Frøken  Sneedoif, 
der  med  et  ironisk  Smil  hørte  ham  forsikre,  at  han 
egentligt  var  pietistisk  anlagt.  Hun  tænkte  paa  det 
nathge  Konvivium  hos  Semadeno. 

„Blot  din  Rejse  til  Norge  ikke  vækker  Opsigt," 
sagde  Prins  Vilhelm  af  Hessen  til  Svogeren, 

„Det  forebygges  derved,"  svarede  denne,  „at  jeg 
officielt  begiver  mig  til  Holsten  for  at  afløse  General 
Evald  som  Chef  for  Observationskorpset." 

„Gid  du  heldigt  maa  undgaa  de  engelske  Krigs- 
skibe paa  Overfarten  til  Norge,"  yttrede  Prins  Fi- 
lippsthal. 

„Jeg  forklæder  mig  som  Matros,"  sagde  Prins  Kri- 
stian, „og  sætter  i  en  aaben  Baad  fra  Frederikshavn 
over  til  den  norske  Kyst." 

„Det  er  kækt  gjort!"  udbrød  Filippsthal,  med  Til- 
slutning fra  Prins  Vilhelms  Side. 

Prins  Kristian  begav  sig  hen  til  Komtesse  Knuth 
og  Frøken  Sneedorf,  der  lige  havde  talt  med  hinanden 
og  vendte  sig  imod  ham. 

„Rejser  Deres  Højhed  direkte  ad  Søvejen  til  Norge?" 
spurgte  Komtesse  Knuth. 

„Jeg  lægger  først  Vejen  over  Fy  en  og  Als.  Forinden 
jeg  forlader  Danmark,  vil  jeg  aflægge  en  lille  Visit  paa 
Augustenborg." 

„Deres  Højhed,"  sagde  Betsy  Sneedorf,  „vil  da  være 
saa  naadig  at  nævne  mig  for  Prinsesse  Karoline 
Amalie." 

„Baade  for  hende  og  for  Hertugparret,"  svarede 
Prinsen  forekommende.  „Den  unge  Prinsesse,"  tilføjede 
han  med  et  Blik  og  et  Smil,  der  tj'dede  paa  stærk 
Sympathi,  „er  meget  smuk  og  elskværdig." 

Da  Prins  Kristian  havde  forladt  de  to  Damer,  sagde 
Komtesse  Knuth  dæmpet  til  Frøken  Sneedorf:  „Man 
vil  vist  snart  høre  Tale  om  en  Forlovelse  paa  Augusten- 

borg."  Frøkenen  tilkendegav  ved  en  Mine,  at  hun  var 
af  samme  Mening. 

Prins  Kristian  var  i  de  nærmest  følgende  Maaneder 
det  almindelige  Konversationsemne  ved  Søstrenes  smaa 
Hoffer.  Man  erfarede  med  levende  Interesse,  hvorledes 
tre  Baade,  under  Kommando  af  Løjtnant  Falsen,  havde 
ført  ham,  hans  Adjudanter  og  Bagage  fra  Frederikshavn 
til  Hvaløerne  ved  Kristiania  Fjord.  Han  og  Følget  havde 
været  iførte  Fiskerdragter;  Vejret  havde  under  Overfarten 
været  meget  uroligt.  I  Breve  fortaltes  om  det  Hofliv, 
han  førte  i  Palaiet  i  Prinsensgade,  om  den  Lykke,  han 
gjorde  hos  Damerne,  hvis  Yndest  han  ogsaa  lagde  an 
paa  at  vinde,  og  om  en  Rejse,  han  havde  gjort  fra 
Kristiania  til  Kristianssand,  og  om  de  vellykkede  Baller, 
han  holdt.  Det  var  den  ene  pikante  Historie  efter 
den  anden. 

Sommeren  tilbragte  Prinsesse  Charlotte  paa  Sorgen- 
fri, og  her  levede  da  Betsy  Sneedorf  i  idyllisk  Stilhed. 
Hvad  der  væsentligt  sysselsatte  hendes  Tanker,  var 
Brevvekslingen  med  Prins  Henrik.  Som  en  Følge  af 
de  i  Tyskland  herskende  krigerske  Tilstande  var  den  af 
og  til  udsat  for  Afbrydelse.  Prinsen  udtalte  sig  i  sine 
Breve  med  stigende  Beundring  om  Napoleon.  „Krigs- 
løven,  hvem  de  aUierede  Fyrster  troede  død,  har  atter 
rejst  sig  i  sin  Vælde.  Han  staar  nu  i  Spidsen  for  et 
Par  hundrede  tusinde  Mand  langs  med  Elben.  Ingen- 
sinde har  Kejserens  Herskeraand,  Arbejdskraft  og  Or- 
ganisationsevne vist  sig  i  et  vidunderhgere  Lys  end  nu 
sidste  Vinter  efter  det  forfærdelige  Nederlag  i  Ruslands 
Frost  og  Sne."  Det  var  Themaet,  som  Prinsen  va- 
rierede. 

Snart  udtalte  han  Haabet  om  Felttogets  hurtige 
Tilendebringelse,  hvorefter  han  vilde  ile  i  sin  Betsys 
Favn.  De  skulde  da  som  et  lykkeligt  Ægtepar  opslaa 
deres  Arne  i  det  skønne  Thiirnigen.  Snart  forekom 
Fremtiden   ham  taaget  og  mørk.   og  han  havde  ligesom 

en  Fornemmelse  af,  at  hans  Livsbane  brat  skulde  blive 
afbrudt.  Da  aandede  en  dyb  Melankoli  ud  af  hans 
Breve.  Til  et  Tidspunkt  jublede  han  i  Forventningen 
om,  at  han  kunde  komme  til  at  udføre  en  sejrrig 
Vaabendaad  og  vinde  Kejserens  personlige  Anerkendelse. 
Til  et  andet  Tidspunkt  betragtede  han  Krigsberømmelse 
som  et  tomt  og  foragteligt  Skin.  Saaledes  gjorde  to 
modsatte  Stemninger  sig  gældende  hos  ham.  Betsj'' 
Sneedorf  var  derimod  i  sine  Breve  uforandret  den  samme. 
Skønt  hun  ofte  overvældedes  af  den  Følelse,  at  Soldaten 
i  Felttoget  altid  bevæger  sig  ved  Afgrundens  Rand, 
yttrede  hun  dog  i  sine  Breve  aldrig  nogen  Bekymring. 
I  dem  var  hun  den  kærlige,  deltagende  Kvinde,  der 
stadigt  opmuntrende  tilskrev  ham:  Glæd  dig  over  det 
Skønne  og  Sande,  der  findes  i  Tilværelsen;  hold  fast 
ved  Troen  paa  din  Fremtids  Lykke! 

Denne  frejdige  Paamindelse  lagde  Prins  Henrik  sig 
paa  Hjerte,  da  han  tiltraadte  det  Felttog,  fra  hvilket 
han  ikke  mere  skulde  vende  tilbage.  Den  29.  August 
faldt  Prinsen  i  Fægtningen  ved  Nollendorf,  der  dannede 
Indledningen  til  den  franske  General  Vandammes  Neder- 
lag ved  Kulm.  Hans  Død  vakte  almindelig  Deltagelse 
i  den  franske  Hæ.r  og  det  kejserlige  Hovedkvarter.  Na- 
poleon skrev  i  sin  Bulletin:  „Le  general  Prince  de 
Reuss  a  été  tué.  C'étnit  un  officier  plein  de  mérite." 
Det  var  det  Monument,  den  store  Imperator  satte  den 
unge  Prins;  det  var  kun  faa  Ord,  men  hvilken  Betyd- 
ning fik  de  ikke  ved  den,  der  udtalte  dem! 


Efter  et  Taffel  paa  Frederiksberg  Slot,  hvortil  de 
fremmede  Diplomater  havde  været  indbudte,  søgte  Fre- 
derik VI  hen  til  den  franske  Gesandt,  Baron  Alquier, 
og  behagede  at  indlede  en  Samtale  med  ham.  Siden 
Danmark    i    Juli    havde  fornyet  sin  Alliancetraktat  med 

Frankrig,  havde  Gesandten  ved  alle  officielle  Lejligheder 
været  Genstand  for  megen  Opmærksomhed  fra  Kongens 
Side.  Hs.  Majestæt  berørte  Kampen  ved  Kulm  og  be- 
klagede dybt,  at  General  Vandamme  var  bleven  taget 
til  Fange  med  en  Del  af  sit  Korps. 

„Kan  De,  Hr.  Baron,"  sagde  Kongen,  „forklare  mig 
nærmere,  hvorledes  det  gik  til." 

„I  det  sejrrige  Slag  ved  Dresden,"  svarede  Alquier, 
„havde  Kejser  Napoleon  afskaaret  den  allierede  russisk- 
preussiske Hær  alle  Tilbagetogslinier  til  Bøhmen  med 
Undtagelse  af  en  eneste,  der  gik  gennem  Erzgebirge. 
I  Passerne    der  havde   han   opstillet  Vandammes   Korps 


„Jeg  forstaar  det,"  udbrød  Kongen,  „Generalen  skulde 
altsaa  angribe  den  retirerende  Fjende  i  Fronten,  medens 
Kejseren  under  Forfølgelsen  tog  den  i  Byggen." 

„Det  var  Planen,"  sagde  Alquier,  „og  Fjenden  var 
bleven  tvunget  til  at  kapitulere  i  Erzgebirge,  hvis  Kej- 
seren personligt  havde  ledet  Forfølgelsen  lige  til  det 
sidste.  Men  Hs.  Majestæt  vendte  desværre  tilbage  til 
Dresden,  hvor  han  henfaldt  i  en  lethargisk  Tilstand, 
som  en  Følge  af  Overanstrengelse." 

„Og  da  Kejserens  militære  Geni  ikke  var  der,"  be- 
mærkede Frederik  VI,  „gik  det  Vandamme  ilde." 

Baron  Alquier  nikkede  bekræftende.  „Kampen  ved 
Nollendorf,  der  dannede  Indledningen  til  Katastrofen  ved 
Kulm,"  yttrede  han,  „har  berørt  en  af  Hoffets  Damer 
smerteligt." 

„Hvorledes?"  spurgte  Kongen. 

„Der  faldt  Prins  Henrik  afBeuss,"  svarede  Alquier; 
„Frøken  Sneedorfs  Forlovede.  Han  dræbtes  af  en 
Kanonkugle." 

„Jeg  har  hørt  Dronningen  ymte  om  denne  For- 
lovelse," sagde  Kongen.  „Jeg  syntes  ellers  ikke  om, 
at  han  i  sin  Tid  forlod  Kejser  Frans  af  Østrig.  Jeg 
ved,  at  Kejseren  satte  megen  Pris  paa  ham." 

„Det  gjorde  Hs.  Majestæts  Svigersøn,  min  opliøjede 
Hen*e,  ogsaa,"  yttrede  Alquier. 

Kort  efter  talte  Gesandten  med  Generaladjudanten, 
Frans  v.  Bulow.  „Vil  De,  Hr.  Generalmajor,"  sagde 
Alquier,  „underrette  Frøken  Sneedorf  om  Prinsens  Død." 
Biilow  lovede  det. 

Men  han  foretrak  at  lade  sin  Hustru,  født  Baronesse 
Nelly  Selby,  være  Overbringer  af  det  sørgelige  Budskab, 
da  hun  havde  et  hjerteligt  og  deltagende  Sind. 

Frøken  Betsy  Sneedorf  havde  deltaget  i  det  kgl. 
Taffel  og  derefter  begivet  sig  ud  paa  en  af  Terrasserne 
foran  Slottet,  da  en  Lakaj  meldte  hende,  at  Kammer- 
herreinde Biilow  ventede  hende  i  det  grønne  Gemak 
ved  Havesalen.    Frøkenen  begav  sig  øjeblikkelig  derhen. 

„Kære  Frøken  Sneedorf,"  sagde  Kammerherreinden, 
„den  Mand,  til  hvem  Deres  Hjerte  var  knyttet,  er  falden 
som  en  Helt  paa  Ærens  Mark " 

„Er  Prins  Henrik  død!"  udbrød  Betsy  Sneedorf. 

Kammerherreinden  tog  hende  i  sin  Favn.  „Han  er 
falden  for  en  russisk  Kugle,"  sagde  hun. 

Den  unge  Dame  udgød  en  Strøm  af  Taarer.  Hun 
følte  i  dette  Øjeblik  inderligt,  hvor  højt  hun  havde  elsket 
ham.  Kammerherreinde  Biilow  opfordrede  hende  i  kær- 
lige Ord  til  at  resignere  og  være  forvisset  om,  at  det 
guddommelige  Forsyn  ledede  alt  til  det  bedste.  Hun 
meddelte  Frøken  Betsy  de  Enkeltheder,  hun  havde  hort 
om  Prinsens  Død.  En  Følelse  af  Stolthed  kom  til  Ud- 
tryk i  hendes  Fysiognomi,  da  hun  hørte  Napoleons  Ud- 
talelse om  Prinsen. 

Frøken  Sneedorf  begav  sig  derefter  ind  til  Amalien- 
borg for  at  være  ene  med  sin  Sorg.  Den  folgende  Uge 
tilbragte  hun  i  Stilhed  paa  Sorgenfri.  Da  hendes  For- 
lovelse ikke  havde  været  officiel,  kondoleredes  hun  kun 
af  de  Indviede.  Prinsesserne  Charlotte  og  Juliane  viste 
hende  sand  Deltagelse.  Men  Ingen  var  hende  dog  til 
støiTe    Trøst    end    Kronprinsesse    Karoline.      Hds.    kgl. 

Højhed  sørgede  selv  dybt;  thi  den  Sindssygdom,  fbr 
hvilken  hendes  Forlovede,  Prins  Kristian  af  Hessen, 
faldt  som  Offer,  havde  allerede  begyndt  at  yttre  sig. 

Frøken  Betsys  Forældre  kom  Datteren  kærligt  i 
Møde,  naar  hendes  Sorg  brød  frem  i  Hjemmet;  men 
selv  sørgede  de  ikke  over  Tabet.  Særlig  Faderen  havde 
ikke  følt  sig  tiltalt  af  Forbindelsen,  som  han  vidste  var 
Prinsens  Slægt  imod.  Xogle  Yttringer  af  den  regerende 
Fyrste  af  Reuss-Greiz  havde  i  den  Retning  været  ham 
et  Vink. 

Betsy  Sneedorf  havde  en  lille  Guldmedaillon,  der 
indesluttede  et  fint  udført  Portræt  af  Prinsen.  Hun 
bar  den  paa  sit  Bryst.  I  ensomme  Timer  tog  hun  den 
frem,  og  idet  hun  betragtede  Billedet,  levede  hun  i 
Erindringen  Livet  om  med  ham. 

Maanederne  gik,  og  Sorgen  forvandledes  langsomt 
til  Vemod.  Hvor  meget  Betsy  Sneedorf  følte  Trang  til 
at  fordybe  sig  i  Minderne,  saa  talte  dog  de  store  Be- 
givenheder, der  foregik  i  Omverdenen,  et  saa  kraftigt 
Sprog,  at  intet  Sind  kunde  forblive  uimodtageligt  for 
dem,  men  maatte  tvertimod  lade  sig  rive  med.  Nu- 
tidens larmende  Røst  bragte  de  indre  Stemmer  fra 
Fortiden  til  at  forstumme.  Først  kom  foruden  Kampen 
med  England  den  samtidige  Krig  med  Sverrig,  Rusland 
og  Preussen.  Endelig  Norges  Tab  i  Vinteren  1814. 
Dette  sidste  skar  Kongen  og  hele  det  danske  Folk  i 
Hjertet.  Betsy  Sneedorf  saa  sin  Fader  fælde  Taarer, 
og  selv  græd  hun  over  sit  Fædrelands  Ulykke. 

XII. 

Den  8.  December,  Prins  Henriks  Fødselsdag,  havde 
Betsy  Sneedorf  modtaget  tvende  Breve,  af  hvilke  det 
ene  havde  gjort  et  stærkt  Indtryk  paa  hende.  Vi  om- 
tale denne  Begivenhed  først  her,  skønt  den  ligger  til- 
bage   i    Tiden,    fordi  Hovedpersonen  i  den  da  stod  fuld- 

stændig  i  Baggrunden,  hvorimod  han  fra  nu  af  kommer 
til  at  spille  en  Hovedrolle. 

De  nævnte  Breve  var  fra  Konferensraadinde  Anker 
paa  Eidsvold  og  fra  hendes  Søn.  Premieriøjtnant  Erik 
Anker.  Det  første  indeholdt  nogle  Familiemeddelelser 
og  en  Lykønskning  i  Anledning  af  den  forestaaende  Jul. 

Løjtnanten  gav  i  sin  Skrivelse  Frøkenen  nogle  Op- 
lysninger om  flere  historisk  berømte  Diamanter,  hvilke 
hun  selv  under  en  Samtale  havde  udbedt  sig  af  ham. 
Han  bad  hende  derpaa  om  at  modtage  en  lille  Æske. 
der  fulgte  med  Brevet. 

Da  Frøken  Betsy  havde  fjernet  Emballagen,  saa 
hun,  at  Æskens  Laag  bar  Indskriften  „den  8.  December*" 
i  gyldne  Bogstaver.  Hun  aabnede  den  og  tre  Violer  i 
Guld  mødte  hendes  Blik. 

Hun  mindedes,  at  hun  havde  fortalt  Anker,  at  Vi- 
olen hørte  til  den  afdøde  Prins  Henriks  Yndlingsblomster. 
Naar  Løjtnanten  nu  sendte  hende  denne  Gave  paa  Prin- 
sens Fødselsdag,  da  var  det  et  Vidnesbyrd  om,  at  han 
viste  Deltagelse  i  hendes  Sorg  og  holdt  den  faldne 
Krigers  Navn  i  Ære.  Betsy  Sneedorf  blev  bevæget  og 
fældede  Taarer.  Hun  besluttede  ikke  at  svare  skriftligt; 
men  første  Gang  hun  traf  sammen  med  Anker,  hvad 
hun  vidste  vilde  ske  om  nogle  Dage,  vilde  hun  be- 
vidne ham  sin  Erkendtlighed. 

Betsy  Sneedorf  var  i  Julen  sammen  med  Erik  An- 
ker i  sin  Faders  Hus  og  mødte  ham  derpaa  hos  Kon- 
ferensraad  Bruns.  Hun  havde  bemærket,  at  hende.s 
Tak  for  den  udviste  Opmærksomhed  havde  grebet  ham; 
hendes  Sympathi  for  ham  var  derved  bleven  større.  Det 
var,  som  om  en  Strømning  fra  hans  Væsens  inderste 
Dyb  havde  berørt  hendes  Hjerte.  For  hver  Gang.  de 
kom  sammen,  følte  de  sig  mere  og  mere  hendragne  til 
hinanden.  Han  stod  i  den  mandlige  Ungdoms  fulde 
Kraft,  var  høj,  smuk,  ridderiig  i  Holdning,  frejdig  og 
ædel  af  Tænkemaade.     Betsy  Sneedorfs  Ydre  og  Egen- 

skaber  kende  vi.  Det  flne  kvindelige  Væsen  var  bleven 
bøjet  af  Sorgen.  Hun  følte,  at  hun  trængte  til  en 
Støtte,  til  en  Ven,  der  kunde  løfte  hende  op  til  sig, 
indgyde  hende  nyt  Livsmod  og  gaa  hen  gennem  Til- 
værelsen ved  hendes  Side. 

„Har  ikke  en  højere  Magt  netop  nu  sendt  mig 
ham,"  sagde  hun  ved  sig  selv  —  hun  tænkte  paa 
Erik  Anker. 

Dog  ikke  blot  Fortidsminderne  dannede  et  sammen- 
knyttende Baand  mellem  Betsy  Sneedorf  og  Anker,  men, 
hvad  der  førte  dem  stedse  nærmere  til  hinanden,  var 
den  fælles  Sympathi  for,  hvad  der  dengang  foregik  i 
Norge. 

De  beundrede  begge  den  Kraft  og  Selvstændigheds- 
aand,  Nordmændene  lagde  for  Dagen;  begge  var  de  be- 
gejstrede for  Statholderen,  Pilns  Kristian,  der  nu  syntes 
at  skulle  komme  til  at  spille  en  verdenshistorisk  Rolle. 
Hs.  Højhed  havde  desuden  personhg  givet  baade  Frøken 
Sneedorf  og  Premierløjtnanten  flere  Be^^ser  paa  Op- 
mærksomhed og  Velvilje.  Paa  sin  sidste  Fødselsdag 
havde  Betsy  faaet  en  smigrende  Lykønskningsskrivelse 
fra  Prinsen.  Ved  et  Taffel  paa  Sorgenfri,  hvortil  Anker 
sammen  med  flere  Officerer  var  indbudt,  havde  Prins 
Kristian  i  anerkendende  Udtryk  udtalt  sig  om  den  Dyg- 
tighed, Løjtnant  Anker  havde  lagt  for  Dagen  under 
Københavns  Forsvar  1807.  Denne  Udmærkelse  vakte 
Misundelse  hos  flere  end  en  af  de  Tilstedeværende. 

Men  beundrede  Betsy  Sneedorf  og  Anker  Prins 
Kristian,  saa  maatte  de  ved  Hoffet  være  forsigtige  med 
at  udtale  sig  derom.  Kongen  og  Dronningen  mis- 
billigede nemlig  Prinsens  Optræden,  da  de  frygtede  for, 
at  den  skulde  foraarsage  Danmark  alvorlige  Vanskelig- 
heder, uden  at  -bringe  det  nogen  Fordel. 

Frøken  Betsy  var  i  Løbet  af  Vinteren  1814  en 
hyppig  Gæst  hos  Historikeren,  Justitsraad  Laurids  En- 
gelstoft.     Hans   Hus    havde    i   tre    Retninger  en  stærk 

Tiltrækningskraft  for  hende.  For  det  første  beundrede 
hun  Engelstofts  aandfulde  Konversation;  for  det  andet 
holdt  hun  meget  af  Justitsraadinden,  en  født  Estrup; 
for  det  tredje  var  dette  Hjem  et  Samlingssted  for  No- 
tabiliteter af  forskelhg  Art,  og  Diskussionen  blandt  dem 
maatte  fængsle  Enhver,  der  havde  Sans  for  aandelige 
Interesser.  Det  var  literære  og  kunstneriske  Spørgs- 
maal,  der  dannede  det  Centrale  i  den  Engelstoftske 
Cirkel.  Bordets  Nydelser  var  her  noget  Underordnet. 
Retterne  var  saa  tai"velige  som  vel  muligt,  og  kunde 
ikke  være  andet  paa  en  Tid,  da  Embedsmændene  fik* 
deres  Gage  betalt  i  Papirspenge,  der  var  temmelig 
værdiløse. 

I  denne  Kres  glimrede  den  unge  Professor  Peter 
Oluf  Brøndsted,  der  efter  sin  Hjemkomst  Aaret  før  var 
bleven  ansat  ved  Universitetet  som  Lærer  i  klassisk 
Filologi.  Han  havde  samtidig  ægtet  sin  Forlovede, 
Frederikke  Koes  og  var  som  ung  Ægtemand  i  den 
syvende  Himmel.  Brøndsted  fortalte  med  Liv  og  Lune 
om  sine  Rejser  i  Italien  og  Grækenland.  Men  i  Sel- 
skabslivet var  hans  Oversættertalent  dog  den  interes- 
santeste Side  hos  ham.  Han  reciterede  med  ypperlig 
Betoning  Brudstykker  af  Sofokles's  Antigone.  Med 
Skælmeri  foredrog  han  Smaadigte  af  Anakreon,  deri- 
blandt Digtet  om  Eros  og  Bien. 

En  Aften,  da  Brøndsted  havde  endt  sin  Deklamation, 
indbød  han  Betsy  Sneedorf  til  en  Samtale.  De  tog 
Plads  paa  en  Puf  i  et  Hjørne. 

„Maa  jeg  takke  Dem,  Professor,  for  Deres  fortræf- 
felige Oversættelse,"  sagde  Betsy. 

„De  ved,"  svarede  Brøndsted,  „at  Deres  Aner- 
kendelse er  mig  af  særlig  Værdi.  Jeg  vil  nu,*'  vedblev 
han,  „meddele  Dem  en  Begivenhed,  der  har  lettet  mit 
Sind  overordentligt." 

Betsy  Sneedorf  saa  paa  ham  med  et  Blik.  der  ud- 
trykte spændt  Opmærksomhed. 

„De  har  været  min  Hustrus  Fortrolige,"  sagde  Brønd- 
sted, „i  det  sørgelige  Spørgsmaal  om  min  Ven  Koes's 
Død  paa  øen  Zante.  Hos  Konferensraad  Bruns  var  man 
vred  paa  mig,  fordi  man  troede,  at  jeg  haviie  vist  ham 
Ligegyldighed  og  var  middelbart  Skyld  i,  at  han  buk- 
kede under  for  sin  Sygdom." 

„Ja,"  yttrede  Betsy,  „men  jeg  har  ikke  nogensinde 
tvivlet  om,  at  De  vilde  kunne  retfærdiggøre  Dem." 

„Det  er  heldigvis  lykkedes  mig  fuldstændigt  Frøken, 
og  nu  er  det  tidligere  Venskab  med  Bruns  genoprettet. 
Vi  kommer  sammen  som  i  gamle  Dage.  Husker  De, 
Frøken,  Selskabet  paa  Antvorskov  for  otte  Aar  siden?" 

„Siden  den  Tid  har  mangen  haft  stor  Sorg,"  sagde 
Betsy  Sneedorf,  hun  saa  tankefuld  hen  for  sig. 

„Jeg  ser  Dem  endnu,"  fortsatte  Brøndsted,  „da  De 
sad  ved  Klaveret  og  akkompagnerede  Løjtnant  Anker 
til  hans  Foredrag  af  Sangen  om  Henrik  Gerner.  Hvor 
har  han  dog  en  stærk  og  klangfuld  Barytonstemme,  og 
hvilken  Følelse  forstaar  han  at  lægge  i  sin  Sang." 

Frøken  Betsy  vaagnede  ved  denne  Udtalelse  op  af 
sine  Betragtninger;  hun  udbrød  smilende: 

„Hans  Stemmes  Klangfarve  er  meget  smuk;  det 
er  ligefrem  en  Nydelse  at  akkompagnere  ham." 

Justitsraadinde  Engelstoft  sad  i  Konversation  med 
Kommandørinde  Wulff;  de  talte  just  om  Familien  Anker 
paa  Eidsvold;  Fru  Engelstoft  havde  nylig  haft  Brev  fra 
Konferensraadinden.  Betsy  Sneedorf  kom  hen  til  dem 
og  tog  efter  Indbydelse  Plads  hos  dem.  Deres  Samtale 
drejede  sig  netop  i  dette  øjeblik  om  den  afdøde  be- 
rømmehge  Kammerherre  Bernt  Anker,  Konferensraadens 
Fætter. 

„Det  var  en  mærkelig  Mand,"  udbrød  Fru  Engels- 
toft. „Han  forlovede  sig  i  sin  høje  Alder  med  den 
attenaarige  Frøken  Falbe,  nuværende  Baronesse  Falbe." 

„Var  det  ham  eller  hende,  der  hævede  Forlovelsen?" 
spurgte  Frøkenen. 

„Det  var  ham,"  sagde  Kommandørinden ;  „og  saa 
vilde  han  ved  Løftet  om  en  stor  Gaard  bevæge  den 
unge  Løjtnant  Erik  Anker  til  at  fri  til  Frøkenen  for  at 
skaffe  hende  Erstatning." 

„Erik  Anker!  siger  De,"  faldt  Betsy  Sneedorf  ind. 

„Ja,  det  var  en  snurrig  Ide,"  yttrede  Fru  Engels- 
toft.  „Men  Løjtnanten  lod  sig  ikke  lokke;  han  Niste 
Karakterfasthed;  han  vilde  ikke  sælge  sig." 

Dette  Træk  noterede  Betsy  Sneedorf  sig.  Erik 
Anker  steg  i  dette  øjeblik  endnu  højere  i  hendes 
Agtelse. 

„Det  var  ædelt  og  mandigt  handlet  af  ham," 
tænkte  hun. 


1  den  rige  Konferensraad  Konstantin  Bruns  Hus 
mærkedes  ikke  de  uheldige  finansielle  og  økonomiske 
Konjunkturer  i  Aaret  1814.  Som  sædvanlig  var  de 
elegante  Saloner  paa  Hjørnet  af  Bredgade  og  Dronnin- 
gens Tvergade  Samlingsstedet  for  Medlemmer  af  Aristo- 
kratiet og  det  højere  Bureaukrati,  for  literære  og  kunst- 
neriske Notabihteter,  for  Grosserersocietetets  Spidser. 
Det  var  et  broget  og  aandrigt  Selskabsliv,  som  Kon- 
certer, æstetiske  Oplæsninger  og  tableaux  vivants  gjorde 
dobbelt  tiltrækkende.  Men  over  Aanden  i  disse  Sam- 
menkomster bør  man  dog  ikke  glemme  Bordet  med 
Vinene  og  de  vel  tilberedte  Retter.  For  mangen  en 
af  de  fornemme  Gæster  var  dette  sidste  det  vigtigste. 

Konferensraaden  havde  i  denne  Vinter  Besøg  af 
sine  to  Svigersonner:  Konsul  Pauli  fra  Liibeck  og  Ba- 
i-on  Rennenkampf  fra  Livland.  Under  deres  Ophold  her 
fulgte  det  ene  Selskab  efter  det  andet.  Bruns  yngste 
Datter,  den  fire  og  tyveaarige  Ida,  vakte  i  disse  stærkt 
Bifald  ved  sin  smukke  Sang  og  sine  Fremstillinger  af 
antike    Kvindeskikkelser.      Man    morede    sig    ved    disse 

Sammenkomster,  den  almindelige  Følelse  af  Landets 
ulykkelige  politiske  Stilling  og  Hensynet  til  det  ned- 
bøjede Kongepar  bevirkede,  at  Fornøjelsen  fik  et  vist 
dæmpet  Præg. 

Efter  Svigersønnernes  ønske  foranstaltede  Konfe- 
rensraad  Brun  en  Kanetur  til  Soflenholm  ved  Bagsværd 
Sø,  hans  bekendte  Landsted. 

Det  var  en  klar  Frostdag  midt  i  Marts.  Solstraa- 
1erne  spillede  paa  Sneen,  hvis  Iskrystaller  funklede  som 
Diamanter.  Et  Tog  af  fem  Kaner  kørte  hurtigt  hen  ad 
Lyngby  Vejen.  De  smukke  Heste  med  Topper  og 
Blinker,  med  Bjælder  og  filerede  Tæpper  tog  sig  præg- 
tigt ud;  Bjældernes  Klang  og  Piskenes  Smeld  lød  stærkt 
ud  i  den  stille  Vinterluft. 

I  den  første  Kane,  der  kørtes  af  Konsul  Pauli,  sad 
Konferensraaden  og  Frue.  Baronesse  Rennenkampf  med 
Søsteren  Ida  havde  Plads  i  den  anden  Kane,  for  hvilken 
Baronen  fungerede  som  Kusk.  Derefter  fulgte  Grev 
Schimmelmann  med  Grevinde  Schulin  ved  sin  Side  og 
Kanestyrer  var  her  sidstnævntes  Gemal.  I  den  fjerde 
Kane,  som  styredes  af  General  Baudissin  ved  Fod- 
garden, havde  Grevinde  Schimmelmann  og  Baron  Giilden- 
krone  Sæde. 

Toget  sluttedes  af  Betsy  Sneedorf,  for  hvem  Løjt- 
nant Anker  kørte.  Hendes  Moder  var  indbudt,  men  et 
Ildebefindende  i  sidste  Øjeblik  havde  holdt  hende  tilbage 
i  Hjemmet.  Turen  blev  derved  Anker  en  dobbelt 
Nydelse. 

Frøken  Betsy,  der  bar  Ræveskindskaabe  med  til- 
svarende Hue  og  Muffe,  tog  sig  nydelig  ud;  Anker  var 
henrykt  over  hende.  Han  svang  med  korte  Mellemrum 
Pisken  og  smeldede  med  en  Kraft,  saa  Kragerne  for- 
skrækkede fløj  op  fra  Snemarkerne.  Baudissin,  Schulin 
og  Konferensraadens  to  Svigersønner  saa  flere  Gange 
leende  tilbage  paa  ham. 

Brun    kom    ved     disse    vældige    Piskesmeld    til    at 

tænke  paa  sit  Ophold  i  Rusland.  „Man  skulde  tro,"  sagde 
han  to  sin  Hustru,  „at  det  var  en  Kosak,  der  kørte 
Frøken  Sneedorf." 

Anker  konverserede  under  Farten  livligt  med  sin 
Dame,  der  vendte  Hovedet  om  imod  ham.  Han  saa 
ind  i  hendes  blaa  øjne  og  indtoges  mere  og  mere 
af  hende. 

Ved  Ankomsten  til  Sofienholm  var  Tjenerskab  og 
to  Jomfruer  til  Stede.  Alt  var  indrettet  til  Herskabets 
Modtagelse.  I  den  lille,  behageligt  opvarmede  Spise- 
stue nød  Selskabet  en  let  Frokost.  Derefter  spredte  det 
sig  i  Haven  og  Skoven  for  at  faa  Motion. 

Anker  og  Frøken  Sneedorf  fulgtes  med  hinanden. 
Medens  det  øvrige  Selskab  spaserede  i  Retning  af 
Frederiksdal,  gik  de  henad  Stien  langs  Bagsværd  Sø. 

„Hvilket  pragtfuldt  Vinterlandskab,"  sagde  Frøkenen, 
idet  hun  pegede  ud  over  den  solbeskinnede,  tilfrosne 
Sø  med  Hareskoven  paa  den  modsatte  Bred. 

„Vinteren,"  svarede  Anker,  „kan  være  skøn  her  i 
Danmark,  men  imponerende  som  i  Norge  med  dets 
snebedækte  Fjelde  og  med  Isbræerne  er  den  ikke." 

„Jeg  længes  efter  at  se  Norges  storartede  Natur," 
sagde  Frøkenen. 

„Da  maa  De  gæste  mine  Forældre  paa  Eidsvold," 
yttrede  Anker.  „De  ved.  De  vil  være  en  overordentlig 
velkommen  Gæst." 

„Det  har  jeg  en  Følelse  af  Løjtnant  Anker.  Lad  os 
tage  Plads  et  øjeblik  paa  Bænken  der,  indenfor  Tuja- 
Hegnet.  Der  sad  jeg  for  seks  Aar  siden  sammen  med 
gamle  Etatsraadinde  de  Coninck.  Det  var  en  dejlig 
Sommerdag." 

„Her  paa  Sofienholm,"  sagde  Anker,  „har  jeg  en 
Sommeraften  hørt  Baggesen  deklamere  for  et  stort  Sel- 
skab, i  hvilket  Prins  Kristian  deltog.  Der  var  Lune  og 
Pathos  i  hans  Foredrag." 

Imidlertid    havde    de    taget  Plads    paa  Bænken    og 

saa  nogle  Øjeblikke  i  Tavshed  ud  over  Søens  snebedækte 
Isflade. 

„Løjtnant  Anker,"  tog  Betsy  Sneedorf  til  Orde,  „der 
er  en  Ting,  jeg  hidtil  har  fortiet,  men  misforstaa  ikke 
min  Tavshed." 

„Frøkenen  mener "    Anker  sagde  ikke  mere; 

han  havde  en  Anelse  om,  hvad  der  vilde  komme. 

„Den  Souvenir,  De  sendte  mig  den  8.  December, 
rørte  mig  dybt.  Jeg  er  Dem  mderlig  taknemmehg  for 
den.  Først  nu  har  jeg  ret  faaet  Lejlighed  til  at  sige 
Dem  det.     Tak,  Løjtnant  Anker." 

Betsy  Sneedorf  rakte  sin  Haand  ud  imod  ham;  han 
greb  den  og  modtog  et  Haandtryk  af  hende,  hvilket  i 
Forening  med  det  Blik,  hvoraf  det  ledsagedes,  vidnede 
om  en  hjertelig  Sympathi. 

„Jeg  siger  det  frit,"  udbrød  Anker,  „ingen  har  del- 
taget oprigtigere  i  Deres  Sorg  end  jeg.  og  De  kan  ikke 
i  Deres  halvforladte  Stilling  have  nogen  bedre  Ven  end 
mig." 

Anker  strakte  her  sin  Haand  ud  mod  hende  og  be- 
svarede hendes  Haandtryk. 

I  det  samme  hørtes  Stemmer  i  Nærheden;  det  var 
Selskabet,  der  vendte  tilbage  fra  Spasereturen.  Løjtnant 
Anker  og  Frøkenen  rejste  sig  og  gik  hen  til  det. 

En  halv  Time  efter  satte  Kanetoget  sig  igen  i  Be- 
vægelse. Den  nedgaaende  Sol  kastede  sin  Purpurglans 
over  den  klare,  mørkeblaa  Vinterhimmel,  da  det  kørte 
ind  gennem  østerport. 

Erik  Anker  var,  efter  Samtalen  med  Betsy  Sneedorf, 
ikke  i  Tvivl  om,  at  hans  Kærlighed  til  hende  mødtes 
af  en  tilsvarende  Følelse.  Da  han  var  raadsnar  og  fri 
for  al  Sentimentalitet,  gik  han  til  Fru  ^Sneedorf  og  an- 
holdt om  Datterens  Haand  samtidig  med,  at  han  i  en 
Billet  til  den  Elskede  mandigt   og  varmt   erklærede   sig. 

Betsy  Sneedorf  svarede,    med  sine  Forældres  Sam- 

tykke,  Ja.  Men  Forlovelsen  blev  foreløbig  ikke  dekla- 
eret  . 

Der  blev  atter  Foraar  i  den  unge  Piges  Hjerte;  men 
den  lyse  og  lykkelige  Fremtid,  hun  nu  skulde  gaa  i 
Møde  ved  en  trofast  og  opofrende  Ægtefælles  Side,  var 
skjult  for  hendes  Blik. 

Fru  Sneedorf  havde  betroet  sin  Veninde,  Amtmand- 
inde  Arctander,  at  Datteren  var  hemmelig  forlovet  med 
Anker.  I  Stilhed  havde  Amtmandinden  lykønsket  det 
unge  Par. 

En  Dag  sad  Fru  Arctander  i  Dagligstuen  hos  sin 
Veninde.  Løjtnant  Anker  og  Frøken  Sneedorf  traadte 
ind  ad  Døren.  Amtmandinden  gik  hen  imod  dem,  lagde 
sin  Haand  paa  Betsys  Skulder  og  sagde  med  et  skælmsk 
Smil : 

„Spaakonen  fra  Skovlyst  Kro,  den  gamle  Ane,  saa 
altsaa  ikke  forkert  paa  din  Fremtid." 

XIII. 

Løjtnant  Anker  boede  i  Store  Kongensgade  hos  en 
Officersenke,  en  meget  dannet  ældre  Dame,  der  sad  i 
smaa  Kaar  og  derfor  maatte  leje  et  Par  Værelser  ud. 

Han  havde  et  Hjem,  hvis  Udstyrelse  bar  et  militært 
Præg.  Over  hans  Sofa  var  der  i  smukt  Udvalg  anbragt 
en  Samling  Vaaben.  Paa  hver  Side  af  den  hang  to 
store  Kobberstik  efter  napoleonske  Slagmalerier  af  Gros. 
En  Hjelm  og  et  Kyras  stod  ovenpaa  hans  Bogskab,  og 
paa  hans  Skrivebord  fandtes  en  Statuette  af  Sejrsgud- 
inden.  Murpillen  mellem  de  to  Fag  Vinduer  var  bedæk- 
ket af  Billeder  af  Kejserdømmets  Marskaller.  Over  Skrive- 
bordet saas  to  oliemalede  Portrætter  af  hans  Forældre. 
Det  lille  Galen  var  nylig  bleven  forøget  med  et  vel- 
truffet  Miniaturbillede  af  Betsy  Sneedorf,  men  dette 
hvilede  indtil  videre  i  et  Etui.  I  en  Krog  hang  en  Guitar, 
der  oprindelig  var  en  Gave  fra  Kong  Gustav  III  til  hans 

Fader.  Et  stort  Frankrigs-Kort  laa  udbredt  paa  Bordet 
foran  Sofaen.  Erik  Anker  fulgte  nemlig  med  levende 
Interesse  Begivenhederne  paa  Krigsskuepladsen,  hvor 
Napoleon  leverede  de  Allierede  den  sidste  heroiske  Kamp. 

Men  langt  mere  end  Frankrig  lagde  dog  Norge  Be- 
slag paa  Ankers  Opmærksomhed.  Der  opførtes  nemlig 
et  verdenshistorisk  Drama,  for  hvis  Hovedperson  han 
nærede  baade  Beundring  og  Hengivenhed.  Det  er  tid- 
ligere omtalt,  at  Prins  Kristian  viste  Løjtnant  Anker  og 
Frøken  Betsy  Sneedorf  megen  Interesse.  Gennem  Brev- 
vekshngen  med  sine  Forældre  kunde  Anker  et  Par 
Maaneder  følge  med  Begivenhederne  i  Broderlandet,  hvis 
Befolkning  nu  med  Mandighed  og  Fasthed  havde  taget 
Afgørelsen  af  sin  Fremtidsskæbne  i  egne  Hænder  og 
havde  kaaret  Prinsen  til  sin  Repræsentant.  Med  Begej- 
string erfarede  Anker,  hvorledes  Prinsen  havde  overtaget 
Norges  Styrelse  som  Regent,  idet  han  „adelsbaaren  til 
Norges  Trone  villig  fulgte  det  hellige  Kald  fra  et  trofast 
og  tappert  Folk."  Af  Brevene  saa  han  endvidere,  at 
Prinsen  havde  indkaldt  en  Rigsforsamling,  der  skulde 
møde  paa  hans  Faders  nye  Ejendom,  Eidsvold,  og  give 
Norge  en  Statsforfatning. 

„Men  det  er  jo  en  Revolution,"  tænkte  Anker  hos 
sig  selv.  „Nordmændene  trodser  jo  ligefrem  Fredstrak- 
taten i  Kiel,  som  jeg  flere  Gange  har  læst  i  „Stats- 
tidenden". Prinsen  selv  bøjer  sig  ikke  for  Kongens 
Befaling  om  straks  at  komme  tilbage  her  til  Danmark. 
Grev  Schimmelmann  fortalte  forleden  Dag  Konferens- 
raad  Brun,  at  Hs.  Majestæt  havde  givet  Hs.  Højhed  den 
strengeste  Ordre  i  saa  Henseende.  Ja,  det  er  Revolu- 
tion, men  et  storartet  Skuespil!  Tro  mig,  den  svenske 
Kronprins,  Karl  Johan,  er  rasende.  Han  ventede  sikkert, 
at  Norge    skulde    lægge    sig    som    et  viljeløst  Lam  for 

hans  Fødder nej,  nej,    Pontecorvo!    la  chose  prit 

une  autre  tournure!" 

Anker  tog  Guitaren  ned  af  Væggen,    greb  i  Stræn- 

gene  og  spillede  Melodien  til  Falsens  Sang:  „I  Kampen 
vi  drage  saa  kække,  for  Norge  vi  ofre  vort  Blod." 

Erik  Anker  havde  i  Konferensraad  Bruns  Hjem  Lej- 
lighed til  at  iagttage  de  Samfundskreses  Stemning  mod 
Prins  Kristian  og  Nordmændene.  I  Hjertet  nærede  man 
Sympathi  for  dem,  men  dristede  sig  ikke  til  at  udtale 
det  aabenlyst.  Da  man  hørte,  hvad  den  ellers  tilknap- 
pede Udenrigsminister  Rosenkrantz  havde  meddelt  Brun, 
at  Stormagterne  stillede  sig  fjendtligt  til  Nordmændene, 
betragtede  man  disses  Skæbne  som  haabløs.  Endelig 
beklagede  man  Kong  Frederik  VI,  hvem  Fætterens  Op- 
træden voldte  mange  Ubehageligheder.  Den  robuste  og 
barske  svenske  Gesandt,  Baron  Tavast,  var  nær  ved  at 
være  uforskammet  overfor  Hs.  Majestæt.  Gesandten 
troede  fuldt  og  fast,  at  Kongen  hemmelig  inspirerede 
Prinsen. 

En  Aften  drøftede  Brun  og  nogle  Grosserere,  der- 
iblandt Frits  de  Coninck,  Landets  Handelsaffærer  og  kom 
derved  til  at  berøre  den  politiske  Situation.  Da  der  ikke 
var  nogen  af  Ministrene  eller  af  Kollegiernes  hojere 
Embedsmænd  til  Stede,  var  man  aabenhjertigere  i  sine 
Udtalelser,  end  man  ellers  vilde  have  været. 

Erik  Anker  sad  og  bladede  i  et  Billedværk,  men 
lyttede  alligevel  opmærksomt  til,  hvad  der  blev  sagt.  I 
Værelset  ved  Siden  af  underholdt  Fru  Henriette  de  Co- 
ninck og  Frøken  Sneedorf  sig  med  Konferensraadinden 
og  dennes  Datter  Ida.  Samtalen  var  her  højrøstet,  da 
Fru  Brun  var  tunghør. 

„Vor  Stilling  begynder  at  blive  fortvivlet,"  sagde  de 
Coninck  til  sine  Kollegaer;  „thi  nu  besætter  Russerne 
Halvøen." 

„Hvoriedes?  Hvorfor?"  lød  det  fra  de  Omkring- 
siddende. 

„Der  staar  allerede  en  russisk  Hær  i  Holsten,"  ved- 
blev de  Coninck;  „den  marscherer  ind  i  Jylland  for  der- 
ved   at  lægge  stærkere  Pres  paa  Kongen,    saa  han  for- 

byder  al  Samkvem  med  Norge  og  tvinger  sin  Fætter  til 
at  komme  herned.'' 

„Saa  hjælper  jo  Rusland  indirekte  Svenig,"  yttrede 
en  af  Grossererne.  De  Coninck  svarede  med  en  bekræf- 
tende Mine. 

„Det  er  mig  ufatteligt,"  udbrød  en  tredje  Grosserer, 
„at  Kejser  Alexander  kan  holde  saa  meget  af  denne 
Pontecorvo." 

„Det  kommer  af,  at  Kejseren,"  sagde  de  Coninck 
med  dæmpet  Stemme,  „ligefrem  hader  vor  højtelskede 
Monark.     Der  trækkes  Tropper  sammen  i  Slesvig." 

„Skulde  vi  virkelig  igen  faa  Krig  med  Rusland!" 
udbrød  Brun.  Heldigvis  har  jeg  ikke  effektueret  to  store 
Ordrer  fra  Købmænd  i  Kiel  og  Flensborg,"  tilføjede  han. 

Anker  var  Medlem  af  en  Forening,  der  kaldte  sig 
„Årtemisia"  og  holdt  sine  Møder  i  et  Lokale  hos  Gia- 
nelli  paa  Hjørnet  af  Kongens  Nytoiv  og  .  østergade. 
Foreningen  bestod  af  Officerer  og  Kandidater,  Kunstnere 
og  Forfattere,  men  alle  var  yngre,  ugifte  Mænd.  Her 
herskede  en  ganske  anderledes  fri  Tone  end  i  de  højere 
Samfundskrese,  og  her  lagde  man  ikke  Fingrene  imellem, 
naar  Regeringen  og  de  kgl.  Adjudanter  omtaltes. 

I  „Årtemisia"  harmedes  man  ved  Tanken  om,  at 
Frederik  VI  havde  kapituleret  overfor  Karl  Johan,  før 
han  med  sine  endnu  urørte  Tropper  havde  leveret  denne 
en  alvorlig  Bataille.  Man  var  begejstret  for  Nordmæn- 
dene og  Prins  Kristian.  Ved  hver  Sammenkomst  ud- 
bragtes der  enthusiastiske  Skaaler  for  dem. 

Kort  efter,  at  Anker  var  kommen  ind  i  Foreningen, 
indmeldtes  som  nye  Medlemmer  Kammerjunker  Gylden- 
palm  og  Kandidat  K.  J.  Boye,  begge  Nordmænd. 

Gyldenpalm,  en  Herre  paa  henved  fyrre,  men  af  et 
yngre  Udseende,  havde  i  fjorten  Aar  været  i  Diplomatiets 
Tjeneste.  Han  havde  færdedes  ved  Hofferne  i  Paris, 
London  og  Stockholm,  han  havde  været  Gesandt  hos 
Kong  Jérome  Napoleon  af  Westfalen,  men  det  Afsnit  af 

hans  diplomatiske  Bane,  som  Interesserede  ham  mest, 
var  det  korte  Tidsrum,  han  havde  været  Repræsentant 
ved  Kong  Karl  IV's  Hof  i  Madrid.  Gj'ldenpalm  var  meget 
talende  og  havde  et  stort  Forraad  af  Annekdoter  paa 
rede  Haand.  Diplomatens  pikante  Side  havde  han  til- 
egnet sig,  men  han  manglede  hans  Tavshed  og  Forsig- 
tighed. 

Gyldenpalm  beundrede  sine  norske  Landsmænds 
Optræden.  Han  kendte  Prins  Kristian  personligt  og  havde 
skrevet  til  ham.  Hs.  Højhed  havde  i  sit  Svar  indbudt 
Kammerjunkeren  til  at  komme  til  Norge.  Gyldenpalm, 
der  følte  sig  smigret  heraf,  fortalte  dette  i  alle  de  Sel- 
skaber, han  kom,  og  ved  sin  Indtræden  i  „Artemisia" 
forstod  han  straks  at  faa  Konversationen  drejet  saaledes, 
at  hint  Emne  blev  fremdraget.  Han  berømmede  Nord- 
mændene, sammenhgnede  dem  med  Spanierne  og  er- 
klærede, at  der  blandt  de  norske  Fjelde  vilde  blive  ført 
en  Guerillakrig,  der  i  Udholdenhed  og  Tapperhed  ikke 
vilde  komme  til  at  staa  tilbage  for  den,  hvortil  Sierra 
Guadarama  og  Sierra  Morena  havde  været  Vidner. 

Kandidat  Boye,  en  ung  Mand  i  Begyndelsen  af  Ty- 
verne, var  theologisk  Studerende.  Han  var  varmblodig, 
stemningsfuld  og  udrustet  med  digterisk  Begavelse.  Re- 
geringens spagfærdige  Holdning  i  de  sidste  Maaneder 
havde  vakt  hans  Forbitrelse  og  nu  forlangte  han,  at 
Danmark  skulde  rykke  Norge  kraftigt  til  Undsætning. 
Daadløs  Sorg  er  Kvindemærke,  tænkte  han  med  Grundt- 
vig. I  et  skønt  Digt  „Nor"  til  „Dana"  fældede  han  en 
skarp  Dom  over  den  sidstnævntes  Svaghed  og  Blødagtig- 
hed, men  haabede,  at  Skæn-selstiden  skulde  blive  afløst 
af  en  Vækkelsens,  Kraftens  og  Sejrens  Æra.  Boye  imøde- 
saa  den  Stund,  da  Norges  Fjeld  og  Herthas  Bøgelund 
skulde  lovsynge  den  første  Kristian,  hvorved  forstodes 
Prins-Regenten  i  Norge. 

Boye  deklamerede  Digtet  i  Foreningen,  der  ydede 
det    varmt    Bifald.      'Men    et  Par    forsigtige  Medlemmer 

tilraadede  ham  at  holcle  det  hemmeligt,  da  Slutningen 
kunde  fortolkes  som  en  middelbar  Opfordring  til  Frederik 
den  .Sjettes  Afsættelse. 

Erik  Anker  havde  i  længere  Tid  ikke  hørt  fra  sine 
Forældre,  hvad  han  satte  i  Forbindelse  med  den  uregel- 
mæssige Postforbindelse,  der  paa  Regeringens  udtrykke- 
lige Befaling  kun  maatte  foregaa  gennem  Sverrig.  Et 
Par  Breve  var  virkelig  bortkomne  under  Vejs.  Den  sidste 
Tids  Begivenheder  i  Hjemmet  paa  Eidsvold  var  ham 
derfor  ubekendte.  Han  vidste  ikke,  at  hans  Fader  var 
bleven  sendt  i  politisk  Mission  til  England. 

En  Dag  i  den  første  Uge  af  April  traadte  Kammer- 
junker Gyldenpalm  ind  til  ham  i  Store  Kongensgade.  Han 
meddelte,  at  han  nu  stod  i  Begreb  med  at  rejse  til 
Norge,  og  han  tilbød  at  tage  Breve  med  fra  sine  Venner. 
Anker  takkede  ham  for  denne  Tjenstvillighed;  næste 
Dag  vilde  han  aflevere  et  Brev  til  sin  Fader  i  Gylden- 
palms  Bolig. 

„Er  De  sikker  paa,  Kammerjunker  Gj'ldenpalm,  at 
De  kan  komme  gennem  de  svenske  Troppers  Forpost- 
linie  uden  at  blive  forulempet?"  spurgte  Anker. 

„Vær  ganske  rohg  derfor.  Løjtnant." 

„Deres  Mission  forstaar  De  naturligvis  at  holde  strengt 
hemmehgt?" 

„Diplomatisk  Tavshed,  Løjtnant,  er  netop  min  stærke 
Side." 

Med  disse  Ord  tog  Gyldenpalm  Afsked  med  Erik 
Anker. 

Det  var  en  stærkt  bevæget  Tid,  i  hvilken  der  saa 
at  sige  hver  Dag  fandt  epokegørende  Begivenheder  Sted. 
Efterretningen  om  Napoleons  Tronfrasigelse  og  om  Gen- 
indsættelsen af  det  gamle  bourbonske  Dynasti  var  nyhg 
kommen  til  København.  Denne  mægtige  Katastrofe 
virkede  i  første  Øjeblik  paa  den  offentlige  Mening  som 
f)t  bedøvende  Slag.  Da  man  vaagnede  op  og  kom  til 
klar  Besindelse,    spurgte    man    hinanden  indbyrdes,    om 

det  virkelig  var  sandt,  at  Imperatoren,  Fastlandets  Herre, 
var  bleven  styrtet  og  gjort  til  Kejser  af  den  lille  0  Elba, 
der  ikke  var  synderlig  større  end  Møen.  Dette  sidste 
lød  som  et  komisk  Eventyr,  men  paa  den  anden  Side 
indeholdt  Begivenheden  et  rystende  tragisk  Element. 
Det  var,  som  om  Historiens  Aand  her  havde  straffet  den 
umættelige  Ærgerrighed  og  opstillet  et  vældigt  Eksempel 
paa  den  menneskelige  Lykkes  Omskiftelighed  og  For- 
gængelighed. 

Personligheder,  der  en  Aarrække  havde  været  hjem- 
faldne til  Glemsel,  fremdroges  nu  igen  og  var  alminde- 
lige Samtaleemner.  Kong  Ludvig  XVIII,  hans  Broder, 
Greven  af  Artois,  Hertuginden  af  Angouléme,  den  ulyk- 
kehge  Ludvig  XVl's  Datter  og  Prinsen  af  Condé,  den 
skudte  Hertug  af  Enghiens  Fader,  var  Navne,  der  lagde 
Beslag  paa  den  offentlige  Opmærksomhed,  og  det  hørte 
nu  med  til  ægte  Dannelse  at  være  bekendt  med  deres 
Livs  Enkeltheder.  Det  hvide  Lilliebanner  og  det  legitime 
Monarki  havde  for  en  Tid  trængt  Trikoloren  og  det  af 
Revolutionen  fremspmngne  Kejserdømme  ud  af  Bevidst- 
hederne. 

Løjtnant  Anker  følte  Trang  til  at  yttre  sig  frit  om 
Optrinene  paa  den  verdenshistoriske  Skueplads,  og  han 
gik  derfor  hyppigt  hen  i  „Artemisia".  Han  udtalte  sig 
med  Beundring  om  Napoleons  sidste  Felttog  i  Frankrig 
og  fandt  Samstemning  hos  alle  Foreningens  militære 
Medlemmer,  naar  han  hævdede,  at  Kejserens  Feltherre- 
geni atter  havde  lyst  i  sin  fulde  Glans. 

Hver  Gang  denne  glimrende,  energiske  Strategi  bragtes 
paa  Bane,  var  der  Stemmer,  der  stiklede  paa  den  danske 
Overkommandos  raadvilde,  svage  Optræden  under  Kam- 
pen med  Invasionshæren  paa  den  jyske  Halvø.  Man 
fandt  det  ydmj'gende  for  Frederik  VI,  at  han  efter  Be- 
faling af  Stormagterne  allierede  sig  med  dem  og  sendte 
et  Troppekorps  mod  Napoleon,  hvis  Forbundsfælle  han 
havde  været  i  syv  Aar  und(M-  alle  Omvekslinger  i  Europa. 

Man  yttrede  Tvivl  om,  at  den  danske  Regering  nu,  da 
Russerne  stod  truende  paa  den  ene  Side,  Svenskerne 
paa  den  anden,  vidste,  hvad  den  egentlig  vilde  overfor 
Norge. 

Under  Paavirkning  af  denne  sidste  Udtalelse  gik 
Anker  hjem.  Han  satte  sig  ved  Skrivebordet  og  skrev 
et  Brev  til  sin  Fader.  Efter  at  han  deri  havde  meddelt 
nogle  Smaabegivenheder,  der  var  indtrufne  i  Familien 
Sneedorf  i  den  allersidste  Tid,  holdt  han  en  begejstret 
Lovtale  over  Betsy.  Endelig  lod  han  nogle  Ord  falde 
om  den  politiske  Situation.  Han  anvendte  i  Berøringen 
af  denne  det  billedlige  Udtryk,  at  Danmark  kunde  sam- 
menlignes med  et  Skib,  der  uden  Ror  og  Styrmand 
omtumles  af  Bølgerne. 

Dette  Brev  afleverede  Anker  selv  til  Kammerjunker 
Gyldenpalm,  der  lovede,  at  det  nøjagtigt  skulde  blive 
besørget  til  Adressaten. 

Samme  Dag  som  Gyldenpalm  havde  hentet  sit  Pas 
hos  den  svenske  Gesandt,  Baron  Tavast,  mødtes  han 
med  den  svenske  Legationssekretær  i  Raus  Hotel.  De 
kom  her  ved  Dineren  til  at  tale  om  Stockholm,  havde 
mange  fælles  Minder  om  Livet  fra  den  Tid,  Gyldenpalm 
havde  været  ansat  ved  det  danske  Gesandtskab.  De 
fortsatte  Samtalen  i  et  lille  Værelse  ved  en  Cigar  og  et 
Glas  Madeira.  For  hvert  morsomt  Træk,  der  dukkede 
frem  i  Erindringen,  tømtes  et  nyt  Glas.  Gyldenpalm 
blev  stedse  snakkesaligere  og  følte  sig  stedse  større  som 
Personlighed.  I  denne  potenserede  Stemning  betroede 
han  Legationssekretæren,  at  han  nu  begav  sig  i  Mission 
til  Prins  Kristian  i  Norge,  og  at  han  medførte  meget 
vigtige  Breve. 

Gyldenpalm,  som  saa  paa  sit  Ur,  erklærede,  at  nu 
maatte  han  gaa.  Han  vekslede  Haandtryk  med  Lega- 
tionssekretæren og  forlod  Værelset. 

Den  svenske  Diplomat  saa  efter  ham,  idet  han  sagde 

med  Eftertryk:  „Den  Oplysning  skal  jeg  skrive  mig  bag 
øret!" 


XIV. 

Naar  Erik  Anker  i  længere  Tid  ikke  havde  modtaget 
noget  Brev  fra  sin  Fader,  var  Grunden  den,  at  den  gamle 
Konferensraad  befandt  sig  i  England  som  overordentlig 
Afsending  for  Regenten,  Prins  Kristian.  Hs.  Højhed 
havde  overdraget  sin  kloge  og  diplomatisk  anlagte  Ven 
det  Hverv  at  bevæge  den  engelske  Regering  til  at  aner- 
kende Norges  Uafhængighed  og  optræde  som  i\Iægler 
mellem  det  norske  og  det  svenske  Kabinet.  Patriotisme 
og  Hengivenhed  for  Prinsen  havde  bevæget  Anker  til 
at  paatage  sig  denne  særdeles  vanskelige  Sendelse.  I 
Marts  var  han  i  Kristianssand  gaaet  om  Bord  i  en  Skon- 
nert og  var  efter  en  meget  stormfuld  Overfart  landet  i 
Leith. 

Efter  at  Konferensraaden  havde  rekreeret  sig  nogle 
Dage  i  Edinburgh,  begav  han  sig  til  London.  Her  tog 
han  Ophold  i  Hotel  Caledonia  i  Adelphi. 

De  dannede  Befolkningsklasser  i  Millionstaden  havde 
dengang  Opmærksomheden  henvendt  paa  Begivenhederne 
i  Frankrig,  hvilke  de  saa  at  sige  fulgte  i  aandeløs  Spæn- 
ding. 

Da  Efterretningen  kom  om  de  allierede  Troppers 
Indtog  i  Paris  og  om  Napoleons  Abdikation,  rejste  der 
sig  en  umaadelig  Jubel:  tre  Aftener  i  Træk  var  London 
illumineret.  Naar  Stemningen  var  en  saadan  i  Anled- 
ning af  de  russiske,  østrigske  og  preussiske  Soldaters 
Indmarsch  i  den  franske  Hovedstad,  saa  vil  man  kunne 
forstaa,  at  Budskabet  om  Wellingtons  Sejr  ved  Toulouse 
over  Marskal  Soult  vakte  en  uhyre  Begejstring,  thi  der 
havde  engelske  Tropper  lagt  det  afgørende  Lod  i  Vægt- 
skaalen. 

De    forskellige  Samfundsklasser    saa   med  lyse  For- 

haabninger  Fremtiden  i  Møde:  med  Krigens  og  Fast- 
landsspærringens  Ophør  vilde  efter  den  almindelige  Over- 
bevisning i  England  en  Fredens  og  Lykkens  Æra  ind- 
træde. 

Konferensraad  Karsten  Anker  kendte  London  særdeles 
godt.  Han  havde  nemlig,  da  han  var  Direktør  for  dansk- 
asiatisk Kompagni,  boet  der  i  fire  Aar.  Endnu  var  han 
ved  Venskabsbaand  knyttet  til  flere  notable  Personer 
i  Aristokratiet  og  Gentryen.  Han  førte  derfor  ikke 
nogen  isoleret  Eksistens,  men  deltog  virksomt  baade  i 
det  sociale  og  det  politiske  Liv. 

Anker  besøgte  flittigt  baade  Brooks's  Club  og 
White's  Club,  hvoraf  den  første  var  Samlingsstedet  for 
Whig- Aristokratiet,  medens  den  sidste  var  Hovedkvarteret 
for  de  udprægede  Toiyer.  Paa  disse  Steder  førte  han 
lange  Samtaler  med  Parlamentsmedlemmer,  med  histo- 
riske, økonomiske  og  politiske  Forfattere  og"  fik  herved 
i  et  af  Verdenscentrerne  et  dybt  Indblik  i  de  Ideer,  som 
var  de  samfundsbevægende  Magter. 

Hvad  der  slog  Anker  var  den  Begejstring,  hvormed 
man  omtalte  den  bourbonske  Kongefamihe,  som  de 
Allieredes  Vaaben  havde  ført  tilbage  til  Frankrigs  Trone. 
I  Paris  herskede  den  samme  Stemning,  men  der  lod 
den  sig  forklare  som  en  naturlig  Reaktion  mod  Na- 
poleonismen; i  London  var  den  derimod  Vidnesbyrd  om, 
at  Menneskene  nu  i  deres  politiske  Tænkemaade  begyndte 
at  sværme  for  det  gamle  legitime  Monarki  og  dets  fødte 
Repræsentanter.  Anker  erkendte  dette,  og  den  Maade, 
hvorpaa  London  hilste  Kong  Ludvig  XVIII,  der  hidtil 
havde  ført  en  obskur  Tilværelse  i  Hartwell  som  Greve 
af  Lille,  var  ham  en  Iflustration  til  den  forandrede  Aands- 
retning.  Prinsregenten  af  England  hentede  ham  i  sin 
egen  Gaiavogn  til  London,  hvis  Gader  han  passerede 
under  Befolkningens  Jubelraab. 

I  Dover  besteg  han  en  pragtfuld  Jagt,  der  bar  de 
allierede  Magters  Vimpler.    Med  seks  Linieskibe  og  flere 

Fregatter  i  Følge,  sejlede  han  under  Kanontorden  fra 
begge  Landes  Bredder  over  til  Caiais.  Ludvig  XVIII 
kaldte  sig  med  den  gamle  Titel,  Konge  af  Frankrig  og 
Navarra,  og  da  han  regnede  sin  Tronbestigelse  fra  sin 
Brodersøns  Død,  var  altsaa  1814  hans  Regerings  tyvende 
Aar.  Efter  Samraad  med  en  Kommission  gav  han  det 
franske  Folk  en  moderat  konstitutionel  Forfatning. 

Konferensraad  Anker  fulgte  hele  denne  Udvikling 
Skridt  for  Skridt,  idet  han  stedse  havde  sin  Tanke  hen- 
vendt paa  sit  norske  Fædreland  og  dets  Regent.  Men 
Europa  var  endnu  for  stærkt  optaget  af  Fredsunder- 
handlingerne  med  Frankrig  og  Forholdene  der  til.  at 
det  kunde  tænke  paa  Norge. 

Imidlertid  kom  et  nyt  Festnummer,  der  var  noget 
af  det  Grandioseste,  hvortil  Europa  havde  været  Vidne; 
det  var  det  Besøg,  som  Kejseren  af  Rusland  og  Kongen 
af  Preussen,  ledsagede  af  Prinser  og  Generaler,  aflagde 
i  London.  Banketterne  i  Carlton  House,  Merchant  Tay- 
lor's  Hall  og  Guildhall  var  glimrende;  Troppemønstringen 
i  Hyde  Park,  men  især  Flaaderevuen  ved  Portsmouth 
frembød  et  storartet  Skuespil. 

Monarkerne  var  Genstand  for  de  mest  smigrende 
Lovtaler.  Den  preussiske  Feltmarskal  Bliicher  hyldedes 
i  de  varmeste  Udtryk,  men  den  O  vation,  der  senere 
bragtes  Wellington,  var  dog  hjerteligere;  thi  her  sattes 
de  nationale  Strenge  i  Svingning.  Gennem  alle  disse 
Fester  og  Forherligelser  klang  ligesom  en  kraftig  Ind- 
sigelse mod  Revolutionstiden  og  dens  Idoler;  Roman- 
tikens Tidsalder  skulde  nu  ret  til  at  udfolde  sig. 

Det  var  de  Tanker  og  politiske  Reflexioner,  der  gik 
geimem  Karsten  Ankers  Hoved.  Idet  han  nu  søgte 
Englands  Bistand  til  Grundlæggelsen  af  Norges  L'afhæn- 
gighed  med  Prins  Kristian  som  Statsoverhoved,  tog  han 
Udgangspunktet  i  Legitimitetsprincipet. 

I  sine  Konferencer  med  Premierministeren,  ^Lord 
Liverpool    og  Udenrigsministeren,    Viscount  Castlereagh, 

betonede  han  stærkt,  at  Prins  Kristian  var  et  Led  af 
den  oldenborgske  Kongestamme,  hvis  Stamtræs  Grene 
strakte  sig  tilbage  til  det  ellevte  Aarhundrede.  Huset 
Oldenborg  var  i  Henseende  til  historisk  Ælde  ligesaa 
ærværdigt  som  Storbritanniens  Dynasti,  hvis  StamheiTe 
var  Welferen  Henrik  Løve,  og  som  paa  kvindelig  Side 
var  knyttet  til  Linien  Plantagenet.  I  Modsætning  til 
Prins  Kristian,  vedblev  Karsten  Anker,  var  den  svenske 
Kronprins  Karl  Johan  af  borgerlig  Byrd,  og  hvad  hans 
kongelige  Stilling  angik,  da  maatte  den  betragtes  som 
en  Skabning  af  det  napoleonske  Kejserdømme.  Men  da 
Historien  nu  havde  brudt  Staven  over  dette  og  atter 
sat  Legitimitetens  Repræsentanter  i  Højsædet,  saa  burde 
man,  naar  Spørgsmaalet  om  Norges  fremtidige  Hersker 
forelaa,  afgjort  foretrække  Prins  Kristian  for  Karl  Johan, 
der  jo  dog  i  Grunden  var  Revolutionens  Søn. 

Understøt  Norges  Uafhængighedsstræben  og  aner- 
kend Prins  Kristian  som  dets  Regent,  det  var  stadig 
den  Slutning,  hvortil  Anker  kom  gennem  alle  sine  Ud- 
viklinger. 

Lord  Liverpool  og  Lord  Castlereagh  hyldede  som 
strenge  Toryer  Legitimitetsprincipet  og  gav  i  den  Ret- 
ning Ankers  Udtalelser  en  varm  Tilslutning.  Men  de 
betonede,  at  England  overfor  Sverrig  og  dettes  Forbunds- 
fælle Rusland  var  bundet  af  en  Traktat,  hvilken  det  saa 
meget  mindre  kunde  tilsidesætte  som  Kronprins  Karl 
Johan  havde  indlagt  sig  væsentlige  Fortjenester  af  Koali- 
tionen mod  Napoleon.  Norge  maatte  bøje  sig  for  Kieler- 
freden,  ofre  Prins  Kristian  og  arrangere  sig  med  Hs. 
svenske  Majestæt.  I  modsat  Fald  vilde  England  være 
Sverrig  behjælpelig  med  Norges  Erobring. 

Skønt  Lord  Liverpool  fastholdt  dette  Standpunkt, 
opgav  Anker  dog  ikke  Haabet  om  at  kunne  bevæge  Ka- 
binettet til  positive  Skridt  til  Fordel  for  Nordmændene. 
Han    forblev  derfor  i  England. 

Under    sit  Ophold    i    London    traadte  Anker    i  For- 

bindelse  baade  med  aristokratiske  og  merkantile  Krese. 
I  de  første  lærte  han  de  intime  Forhold  ved  Hoffet  at 
kende.  Dér  fortaltes  Anekdoter  om  den  sindss5'ge  Kong 
Georg  III,  som  levede  indesluttet  i  Windsor,  plejet  af 
Dronning  Charlotte  Sofie,  en  mecklenborgsk  Prinsesse. 
De  Træk,  der  meddeltes,  havde  en  tragikomisk  Karakter. 

Derimod  var  de  Optrin,  der  forefaldt  ved  Regentens 
Hof  i  Carlton  House,  og  som  satte  særlig  the  fair  sex 
i  Bevægelse,  af  en  skandaløs  Beskaffenhed.  Det  var  i 
denne  Sommer,  Regentens  Gemalinde,  der  i  en  Række 
Aar  ikke  havde  levet  sammen  med  sin  Ægtefælle,  forlod 
England  og  tiltraadte  den  eventyi-Hge  Udenlandsrejse, 
der  førte  hende  til  Konstantinopel  og  Jerusalem. 

Af  Lord  Byron  havde  Prinsessen  ligesom  hele  den 
fornemme  Verden  i  London  lært  at  sværme  for  Orienten. 
Dell  forgudede  Digter  opholdt  sig  dengang  i  den  britiske 
Hovedstad.  Han  svømmede  i  Berømmelse  og  Smiger. 
Fragmenter  af  hans  „Childe  Harold",  „Corsair"  og  „Lara" 
reciteredes  i  alle  fine  Cirkler.  Anker  reves  med  af  Be- 
gejstringen og  læste  med  Beundring  disse  Digtninge. 
Han  havde  mange  Samtaler  om  denne  Literatur  med 
den  konservative  engelske  Politiker  og  Statsmand,  Lord 
Aberdeen,  der  selv  havde  berejst  Grækenland  og  havde 
stiftet  et  Slags  literær  Klub,  der  kaldtes  „det  athenien- 
siske Selskab." 

Med  Prins  Kristian  i  Norge  vedligeholdt  Karsten 
Anker  Korrespondancen,  der  som  en  Følge  af  de  politi- 
ske Forhold  var  underkastet  Afbrj'delser.  Men  alligevel 
formaaede  han  at  se  Tildragelserne  i  Sammenhæng  og 
havde  saaledes  Overblik  over  dem. 

Vedtagelsen  af  Forfatningen  paa  Eidsvold  den  17. 
Maj,  Regentens  Tronbestigelse  som  Kong  Kristian  Fre- 
derik og  den  nye  Monarks  højtidelige  Indtog  i  Kristiania 
var  Begivenheder,  som  naturligvis  gjorde  det  stærkeste 
Indtryk  paa  ham. 


181 


Han   følte,    at    det    norske  Folk    stod  ved  et  af  de 
betydningsfuldeste  Vendepunkter  i  hele  sit  historiske  Liv. 


XV. 

En  Dag,  da  Løjtnant  Anker  traadte  ind  i  sin  Sviger- 
faders Dagligstue  paa  Amalienborg,  kom  Kommandøren 
ham  i  Møde  med  en  meget  alvorlig  Mine. 

„Jeg  har  en  Sag  af  største  Vigtighed  at  tale  med 
dig  om,  Erik,"  sagde  han,  ,,lad  os  gaa  ind  i  mit  Ka- 
binet." 

Erik  kunde  se  paa  Sneedorf,  at  hans  Sind  var  i 
stærk  Uro.  Da  de  var  komne  ind  i  det  nævnte  Værelse, 
satte  han  sig  efter  Indbj^delse  i  Sofaen,  medens  Sviger- 
faderen tog  Plads  i  en  Lænestol  og  betragtede  ham 
skarpt.     Anker  blev  underlig  til  Mode. 

„Erik,"  tog  Sneedorf  til  Orde,  „jeg  frygter  for,  at 
der  muligt  er  tilstødt  dig  en  stor  Ulykke." 

„Min  Hr.  Svigerfader  mener?" 

„Kammerjunker  Gyldenpalm  er  paa  Befaling  af  den 
svenske  Vesthærs  Højstkommanderende,  Grev  Essen, 
bleven  fængslet  i  Gøteborg.  Generalen  skal  have  faaet 
et  Vink  af  Gesandten  her,  Baron  Tavast.  Gyldenpalm 
visiteredes,  og  alle  de  Breve,  han  havde  hos  sig,  konfi- 
skeredes   " 

„Er  de  blevne  aabnede  og  offentliggjorde!"  faldt 
Anker  afbrydende  ind.  Meddelelsen  afficerede  ham  stærkt. 

„Indholdet  af  flere  er  i  ethvert  Tilfælde  bleven  be- 
kendt," svarede  Sneedorf.  „Jeg  ved,  at  Justitsraad Wester- 
mann er  bleven  meget  kompromitteret.  Han  vil  blive- 
sat  under  Tiltale." 

„Hvad  har  han  da  skrevet?"    spurgte  Anker  ivrigt. 

„Han  har  betegnet  Kongens  Afstaaelse  af  Norge 
som  et  Forræderi  mod  Danmark.  Man  kan  ikke  noksom 
fordømme  slige  hæslige  Udtryk.     Tænk  dig,    bringe  Hs. 

Majestæts,  vor  højtelskede  Monarks,  Navn  i  Forbindelse 
med  —  Forræderi!" 

„Westermann  har  vel  ladet  sig  rive  med  af  en 
Harme,  der  alligevel  kan  være  ædel,"  bemærkede  Anker. 

„Saadanne  strafbare  Ord  bør  man  aldrig  betro  Pa- 
piret." yttrede  Sneedorf.  „Men  nu  kommer  vi  til  det,  der 
for  dig  og  mig  er  det  vigtigste.  Blandt  de  konfiskerede 
Breve  var  der  et  fra  dig  til  din  Fader;  det  er  fortalt 
mig." 

„Jeg  gav  ulykkeligvis  Gyldenpalm  et  Brev  med," 
sagde  Anker,  der  blev  bleg. 

„Har  du  deri  talt  om  offentlige  Forhold?" 

„Jeg  har  skevet,  at  Danmark  kunde  sammenlignes 
med  et  Skib,  der  uden  Ror  og  Styrmand  omtumles  af 
Bølgerne." 

„Ulykkehge  Menneske!"  udbrød  Sneedorf,  „hvor 
kunde  du,  en  Officer,  være  saa  uforsigtig!  Det  kan  bringe 
Vanære  over  dig  selv  og  blive  en  stor  Sorg  for  mit 
Hus!" 

Kommandøren  rejste  sig  og  gik  i  stærk  indre  Be- 
vægelse frem  og  tilbage  paa  Gulvet. 

Erik  Anker  sad  tavs;  de  sidste  Ord  gjorde  et  dybt 
Indtryk  paa  ham:  hau  tænkte  paa  Betsy. 

Pludselig  rejste  han  sig,  gik  hen  til  Sneedorf,  der 
standsede  sin  Gang,  rakte  ham  Haanden,  der  blev  mod- 
tagen, og  spurgte  ham,  idet  han  saa  ham  ind  i  øjet: 
„Kære  Hr.  Svigerfader,  er  De  vred  paa  mig?" 

„Jeg  beklager  i  høj  Grad,  hvad  du  har  skrevet,  men 
jeg  ved,  at  det  er  udsprunget  af  et  patriotisk  Hjerte." 
De  vekslede  et  Haandtryk. 

Erik  Anker  sagde  derpaa  med  Ro  og  Fasthed:  „Jeg 
ved  i  øjeblikket  ikke,  hvilket  Skridt  jeg  vil  gøre,  men 
naar  jeg  har  taget  en  Bestemmelse,  skal  jeg  selvfølgelig 
straks  underrette  Dem  derom." 

Efter  at  Erik  Anker  havde  taget  Afsked  med  Kom- 
mandøren,  begav  han  sig  til  Fruen,    hos  hvem  han  traf 

Betsy.  Han  mærkede  straks,  at  Sneedorf  ikke  havde 
meddelt  dem  noget  om  det  konfiskerede  Brev.  Fruen 
bragte  ham  en  Hilsen  fra  Amtmand  Arctander  i  Frede- 
riksborg. Derpaa  blev  Professor  Brøndsted  og  Konferens- 
raadinde  Brun  Konversationsemne. 

Anker  havde  ganske  andre  Ting  i  Hovedet,  men 
han  talte  alligevel,  som  om  Emnet  ganske  særligt  inter- 
esserede ham. 

„Tilgiv  mig,  Svigermoder,"  sagde  han  efter  en  Snes 
Minutters  Forløb,  „jeg  tvinges  nu  til  at  forlade  Dem. 
Jeg  har  en  vigtig  Sag,  som  hurtigst  muhgt  maa  ordnes." 
Hun  rakte  ham  Haanden  med  et  venligt  Smil. 

Betsj^  fulgte  Anker  til  Døren  i  det  næste  Værelse. 
Her  omfavnede  han  hende  og  trj'kkede  et  Kys  paa  hen- 
des Læber.  „Lev  vel,  til  vi  ses,  min  egen,  elskede 
Betsy!"  udbrød  han  med  dæmpet  Stemme.  Han  var 
bevæget,  men  han  skjulte  det. 

„Forhaabentligt  varer  det  ikke  længe,  kære  Erik," 
sagde  Betsy  Sneedorf  med  det  Liv  og  den  Inderlighed, 
hun  forstod  at  lægge  i  Udtrykket. 

Anker  lukkede  Døren  efter  sig,  men  Betsy  aabnede 
den  straks,  nikkede  til  ham.  Anker  vendte  sig  om  paa 
Trappen  og  tilvinkede  hende  et  Farvel. 


Erik  Anker  gik  straks  hen  i  Foreningen  „Artemisia", 
væsentlig  for  at  høre  Nyt  fra  Norge.  Det  var  hans 
Hensigt  at  begive  sig  dertil.  Det  unge  norske  Konge- 
dømme forberedte  sig  til  at  optage  en  Kamp  med  Sver- 
rig.  Løjtnant  Anker  higede  efter  at  kunne  tilbyde  Kong 
Kristian  Frederik  sin  Kaarde. 

Da  Anker  traadte  ind  i  Foreningen,  kom  Kammer- 
junker Bentzon  ham  hurtigt  i  Møde  og  sagde  med  en 
vis  højtidehg  Mine  til  ham: 

„Hr.  Løjtnant,  jeg  kan  betro  Dem  en  Statshemme- 
lighed; men  den  er  desværre  meget  iibehagehg  for  Dem." 

„Lad  mig  høre  den,"  yttrede  Anker,  „i  Dagfaar  jeg 
nok  ikke  andet  end  Hjobsposter." 

„Deres  Navn  er  strøget  ud  af  Listen  over  Kammer- 
junkere. Jeg  har  Efterretningen  fra  Hofmarskallatet. 
Det  skyldes  en  uforsigtig  Yttring  af  Dem  i  et  Brev,  som 
skulde  til  Norge." 

„Men  det  er  jo  graverende  for  mig."  sagde  Anker; 
„jeg  er  aabenbart  i  høj  Unaade;  que  faire?" 

„Ja,  que  faire,"  replicerede  Bentzon,  idet  han  trak 
paa  Skuldrene.  „Spørg  Legationssekretær  Krabbe,  som 
staar  der  henne,  om  det." 

Anker  gik  hen  til  ham.  Næppe  fik  Krabbe  øje  paa 
ham,  før  han  udbrød:  „Det  er  heldigt,  at  jeg  træffer 
Dem  her  i  Aften:  jeg  har  netop  noget  at  meddele 
Dem." 

„Er  det  om  min  Fader?"  spurgte  Anker. 

„Ja,  Deres  Fader  befinder  sig  i  London  i  en  politisk 
Sendelse  fra  Kong  Kristian  Frederik.  Han  bor  i  Hotel 
Caledonia  ved  Themsen." 

„Hvilken  interessant  Efterretning,"  udbrød  Anker; 
„gid  jeg  kunde  rejse  til  min  Fader  i  England,  helst  lige 
straks." 

„Lige  straks,"  gentog  Krabbe.  „Vent  et  Par  Dage, 
saa  kan  De  maaske  komme  til  at  sejle  med  Jagten 
„Pelikanen"  fra  Helsingør  til  London." 

„Jeg  takker  Dem  meget  for  Oplysningen,  Hr.  Greve," 
sagde  Anker  til  Krabbe. 

Erik  Anker  følte  sig  ligesom  exileret.  Efter  at  han 
var  kommen  til  sit  Hjem,  tændte  han  en  Cigar  og  gav 
sig  til  at  reflektere  over  sin  Fremtid. 

„Min  Beslutning  er  tagen,"  sagde  han  pludselig  til 
sig  selv,  „jeg  begiver  mig  straks  til  min  Fader  i  Lon- 
don." 

Derpaa  handlede  han  med  Hurtighed.     Sin  Uniform, 

med  Sabel  og  Hat.  lod  han  blive  tilbage,  hvorimod  han 
pakkede  sine  civile  Dragter  i  en  Kuffert. 

Da  Anker  ønskede  at  forlade  København  i  Hemme- 
lighed, vilde  han  ikke  rejse  med  Posten.  Han  begav  sig 
til  Gæstgivergaarden  „Tre  Kroner"  og  spurgte,  om  der 
var  en  Befordring  til  Helsingør.  Værten  svarede,  at  den 
følgende  Formiddag  afgik  en  Vogn,  der  skulde  hente 
nogle  Varer  fra  et  hollandsk  Skib,  som  laa  ved  Helsingør. 
Han  kaldte  paa  den  Mand,  der  var  Kusk.  Anker  traf 
hurtig  en  Overenskomst  med  ham. 

Paa  Hjemvejen  købte  Anker  sig  hos  en  Skibsekvi- 
peringshandler  et  Sæt  Sømandstøj  og  en  blank,  rund 
Hat. 

Da  han  atter  sad  i  sit  Værelse,  tog  han  Etuiet  med 
Betsys  Portræt  frem.  Det  faldt  ham  tungt  at  forlade 
hende,  men  foreløbig  maatte  han  gøre  det,  thi  det  var 
hans  Overbevisning,  at  han  havde  forskertset  sin  Løbe- 
bane i  Danmark.  Han  trj^kkede  Billedet  mod  sine  Læber. 
Det  var  ham  i  dette  øjeblik,  som  om  det  lysnede  indeni 
ham :  der  paakom  ham  en  Forudfølelse  af,  at  han  vilde 
berede  Betsy  en  lykkelig  Fremtid. 

Erik  Anker  skrev  to  Afskedsbreve.  Det  ene  var  til 
Kommandør  Sneedorf.  Han  takkede  ham  og  hans  Hustru 
varmt  for,  hvad  de  havde  været  for  ham.  Endelig  med- 
delte han,  at  han  var  rejst  til  sin  Fader  i  London.  I 
det  andet  Brev,  der  var  til  Betsy,  gav  han  den  samme 
Oplysning  og  tilføjede,  at  hun  selvfølgelig  vilde  høre  fra 
ham,  saa  snart  han  havde  sat  Foden  paa  Englands 
Grund.  Altid  skulde  hun  være  i  hans  Tanke;  hans 
største  Forhanbning  var  snarligt  Gensyn. 

Tidlig  Formiddagen  efter  iførte  Anker  sig  Sømands- 
dragten  og  gik,  efter  at  Kufferten  var  afhentet,  til  Gæst- 
givergaarden „Tre  Kroner".  Før  han  steg  til  Vogns, 
leverede  han  en  Dreng  et  Brev  til  sin  Værtinde  i  Store 
Kongensgade.  Anker  meddelte  hende  deri,  at  han  havde 
forladt  Byen  for  nogle  Maaneder  og  anmodede  hende  om 

at  konservere  hans  Mobilier.  Paa  Lejen  skulde  der  ved 
Forfaldstiden  blive  sendt  hende  en  Anvisning. 

Køreturen  til  Helsingør,  der  gik  over  Lj'ngby,  Hirsch- 
holm  og  Niverod.  var  særdeles  behagelig.  Det  var  en 
klar  Sommerdag,  uden  trykkende  Varme :  Skov  og  Mark 
lyste  i  deres  friske  grønne  Pragt;  Spurvene  kvidrede,  og 
Lærkerne  sang. 

Kusken,  der  troede,  at  Anker  var  Sømand,  opfor- 
drede ham  stadig  under  Vejs  til  at  fortælle  Sømands- 
historier.  Han  vilde  have  at  vide,  om  hans  Passager 
havde  mødt  Dodssejleren  eller  den  flyvende  Hollænder. 
Anker  svarede,  at  han  ikke  havde  været  saa  heldig. 
Kusken  berettede  nu,  at  der  var  fire  Lodser  i  Helsingør, 
der  havde  truffet  paa  Dødssejleren;  den  ene  af  dem 
havde  været  om  Bord  i  Skuden  og  set  Mandskabet,  hele 
Besætningen  gik  med  Hovedet  under  Armen. 

Kusken  ønskede  derefter  at  høre  noget  om  Slaget 
ved  Trafalgar,  hvor  Admiral  „Nielsen"  faldt. 

Dette  Slag  var  bleven  omtalt  saa  meget  i  Sneedoifs 
Hus,  at  Anker,  der  havde  lyttet  til  Skildringen,  let  kunde 
fortælle  sin  Rejsefælle  om  flere  Optrin  i  Slaget. 

I  Helsingør  tog  Anker  ind  i  Juhls  Postherberge  i 
Stengade. 

Han  begav  sig  straks  til  „Pelikanens"  Skipper. 
Denne,  der  hed  Gregersen,  var  en  høj,  før,  rødmusset 
Mand  med  blondt  Haar  og  store  Bakkenbarter.  Han 
havde  faret  som  Matros  paa  et  af  det  asiatiske  Kom- 
pagnis Skibe,  derefter  havde  han  gjort  Tjeneste  som 
Næstkommanderende  om  Bord  i  en  Kaperskude.  og 
endelig  var  han  nu  ved  Hjælp  af  de  sammensparede 
Prisepenge  og  en  Arv  efter  en  Slægtning  i  Sverrig  ble- 
ven Ejer  af  „Pelikanen". 

„Kan  jeg  rejse  med  Jer  til  London,  Skipper  Greger- 
sen, og  hvad  skal  det  koste?"  spurgte  Anker. 

Skipperen  saa  op  og  ned  af  ham.  „Er  I  Sømand?" 
var  hans  Spørgsmaal. 

„Just  ikke;  men  noget  til  Søen  kender  man  jo.  Jeg 
skal  sige  Jer,  jeg  er  Kadrejer." 

„Naa,  det  er  I.  Med  Forlov  at  spørge:  Hvad  hed- 
der I?" 

„Erik  Wegener,"  svarede  Anker,  der  her  antog  sin 
Moders  Navn. 

„Kan  I,  Wegener,  give  mig  tredive  Rigsbankdaler 
for  Overfart  og  Kost,  ta'er  jeg  Jer  med  som  Passager." 

„Vel,"  sagde  Anker,  „det  skal  I  faa;  det  er  et  Ord; 
derpaa  gi'er  vi  hinanden  Haanden." 

„Det  gør  vi,"  svarede  Gregersen.  De  vekslede  et 
Haandtryk.  „I  Morgen  tidlig  letter  vi;  I  maa  komme 
om  Bord  i  Aften,  men  ikke  senere  end  Kl.   10." 

Efter  Tilbagekomsten  til  Herberget  holdt  Anker  sig 
inde  hele  Dagen.  Hvis  han  gik  ud,  kunde  han  risikere 
at  møde  Officerer  ved  Garnisonen  paa  Kronborg  og  blive 
kendt  af  dem. 

Han  morede  sig  med  at  betragte  en  Samling  kolo- 
rerede Tegninger,  der  fremstillede  Begivenheder,  som 
knyttede  sig  til  Herberget.  Man  saa  her  et  Billede  af 
det  Taffel,  Frederik  den  Sjette  havde  holdt  i  Herbergets 
store  Sal,  da  han  i  Maj  1808  havde  besøgt  Byen.  En 
anden  Tegning  viste  Beskueren  et  interessant  Optrin 
af  den  svenske  Kronprins  Karl  Johans  (Bernadottes)  Liv, 
nemlig:  hans  og  hans  Følges  Indskibning  i  Helsingør  i 
Oktober  1810,  da  han  sejlede  over  til  Helsingborg  og 
her  for  første  Gang  betraadte  sit  nye  Fædrelands  Grund. 

Der  fandtes  ogsaa  Billeder  af  mærkelige  Bygninger 
i  Helsingørs  Omegn;  saaledes  Tegninger  af  Marienlyst 
Slot  og  af  Hammermøllen  ved  Hellebæk.  Et  Landskabs- 
billede, der  tiltrak  sig  alle  Rejsendes  Opmærksomhed, 
fremstillede  kønt  og  livfuldt  nogle  nordsjællandske  Bøn- 
derpiger, som  plukkede  Multebær  i  Horserød  Hegn. 

Da  Anker  havde  beset  Herbergets  Pinakothek,  vakte 
en  Papegøje  ham  af  hans  Betragtninger,  idet  den  i  Væ- 
relset   ved  Siden    af    udstødte  et  Par  øredøvende  Skrig. 

Han  gik  derind  og  saa  i  et  Bur  en  stor,  grøn  Papegøje, 
der  hilste  ham  med  et  Goddag.  Næppe  havde  Anker 
nikket  til  den,  før  den  flere  Gange  raabte  ,,Rigsbank," 
„Kurant."  Anker  smilede.  „Det  har  den  nok  lært  af 
En,  hvem  Statsbankerotten  i  Fjor  Vinter  ramte  rigtig 
føleligt." 

Han  begav  sig  til  sit  Værelse,  hvorfra  han  havde 
Udsigt  til  Øresundet,  hvis  let  kmsede  Flade  glimrede  i 
Sollyset.  Han  betragtede  nogle  øjeblikke  Vandet  og 
Skibene.  Derfra  vendte  hans  Tanker  sig  til  Betsj^  Snee- 
dorf.  „Nu  har  hun  forlængst  læst  mit  Brev,"  sagde 
han  til  sig  selv;  „hvad  mon  hun  har  følt  ved,  at  jeg 
rejste  uden  forinden  at  undeirette  hende  derom.  Jeg 
er  alligevel  rolig;  min  kære,  min  smukke  Betsy  \il  ikke 
gøre  mig  nogen  Bebrejdelse." 

Efter  at  Anker  havde  forsynet  sig  med  Tobak  og 
Cigarer,  gik  han  Kl.  9  om  Aftenen  om  Bord  i  „Pelika- 
nen." Der  var  redt  Køje  til  ham  i  Skipper  Gregersens 
egen  Kahyt,  der  var  tarveligt,  men  solidt  møbleret  og 
udmærkede  sig  ved  Properhed.  Vilde  vor  Passager 
movere  sig,  maatte  han  benytte  Dækket. 

Kl.  6  om  Morgenen  lettede  „Pehkanen"  og  stod  for 
en  gunstig  sydhg  Vind  ud  i  Kattegattet;  snart  tabtes 
Sjællands  Kyst  af  Sj-ne.  Anker  tilviftede  den  en  Af- 
skedshilsen, der  ogsaa  galdt  Betsy. 

Kun  et  enkelt  Døgn,  efter  at  Skagen  var  passeret, 
var  stormfuldt.  Bølgegangen  var  høj,  Jagten  rullede 
stærkt  og  flere  skummende  Søer  kom  ind  over  Dækket. 
Anker,  der  ikke  befandt  sig  vel,  holdt  sig  nede  i  Kahyt- 
ten, udstrakt  paa  Køjen.  Endelig  begyndte  Stormen, 
der  havde  raset  siden  Nattens  Indtræden,  at  lægge  sig 
efter  Solnedgang.  Resten  af  Rejsen  begunstigedes  af 
gunstig  Vind  og  smukt  Vejr. 

Anker,  der  havde  den  gode  Egenskab,  at  han  hur- 
tigt kunde  finde  sig  tilrette  i  en  Situation,  blev  efter  et 
Par    Dages    Forløb    fortrolig    med    de    smaa    Forhold    i 

„Pelikanen".  Han  nød  med  Appetit  den  tarvelige  Kost 
og  røg  med  sandt  Velbehag  sin  Pibe.  Om  Aftenen  drak 
han  sammen  med  Skipperen  et  Glas  Grog. 

„Den  Rom  er  gammel,"  sagde  Gregersen,  „jeg  tog 
den  som  Kaper  fra  en  engelsk  Skonnert." 

Det  var  Anker  en  Fornøjelse  at  passiare  med  Gre- 
gersen, thi  denne  havde  gjort  mange  Rejser  og  oplevet 
interessante  Hændelser.  Han  havde  et  Aarstid  været 
Matros  paa  et  engelsk  Koffardiskib.  Han  havde  just 
ligget  ved  Neapel,  da  Xelson  efter  Sejren  over  den 
franske  Flaade  ved  Abukir  fik  en  glimrende  Modtagelse 
der  som  Triumfator.  Gregersen  havde  været  Tilskuer 
ved  Hovedoptiinene  og  fortalte  paa  sin  jævne  Vis  mor- 
somt om  dem. 

Aftenen  før.  Skibet  naaede  Land,  sad  Anker  og 
Gregersen  som  sædvanlig  ved  Groggen  og  Piben.  Sam- 
talens Genstand  havde  været  Kommandør  Sneedorf,  hvem 
Skipperen  kendte,  og  som  han  havde  rost  i  høje  Toner, 
og  denne  folkelig  mente  Hyldest  havde  naturhgvis  glæ- 
det Anker.  Pludselig  udbrød  Gregersen,  idet  han  saa 
stift  paa  Anker: 

„Hør,  Wegener,  det  er  dog  mærkeligt,  saa  I  ligner 
en  Mand,  jeg  har  været  hos  mange  Gange.  Medens  jeg 
tjente  i  asiatisk  Kompagni,  havde  dette  en  Konferens- 
raad  Anker  til  første  Direktør,  det  er  dog  Pokkers,  saa 
I  ligner  ham.     Man  skulde  tro,  I  var  hans  Søn." 

„Tilfældighed,  Tilfældighed  Gregersen,"  yttrede  An- 
ker. „I  ligner  saaledes  grangivelig  Hertugen  af  York, 
som  jeg  gjorde  en  lille  Forretning  med  paa  Rheden  ved 
Spithead,  og  han  ei  dog  ikke  Jer  Fa'er.  „Anker  brast  her 
i  Latter. 

„Næ,  Fanden  ta'e  mig,  om  han  er!"  udbrød  Greger- 
sen.    „Ha,  ha,  ha!" 

Sejladsen  op  ad  Themsen  fra  Flodens  Munding 
til  London  Bridge  interesserede  Anker,  der  ved  sit  for- 
rige Besøg  i  England  var  stegen  i  Land  ved  Yarmouth. 

Efter  Kontinentalsystemets  Ophør  var  Englands  Omsæt- 
ning med  Fastlandet  begyndt  at  leve  op  igen.  Uge  for 
Uge  steg  Skibsfarten  paa  Themsen,  paa  hvis  nedre  Løb 
nu  Hundreder  af  Sejlere  passerede  forbi  hverandre.  Skønt 
Arsenalet  i  Woolwich,  Hospitalet  og  Observatoriet  i 
Greenwich  var  gamle  Bekendte  for  Anker,  fængslede  de 
dog  nu,  efter  otte  Aars  Forløb,  i  høj  Grad  hans  Opmærk- 
somhed, og  det  samme  var  Tilfældet  med  Dokkeme, 
over  hvilke  Tower  og  St.  Poulskirken  tonede  frem  fra 
den  taageomslørte  Kæmpestads  Husmasser.  Ved  Aftens- 
tide kastedes  Anker  i  Nærheden  af  den  ovennævnte 
Bro.     Den  følgende  Morgen  landsattes  Anker. 

Ved  Afskeden  med  Gregersen  og  Mandskabet,  tak- 
kede han  dem  for  al  udvist  Tjenstvillighed.  Idet  han 
derpaa  rakte  Skipperen  Haanden,  sagde  han  med  dæmpet 
Stemme : 

„Nu  skal  jeg  fortælle  Jer  noget,  der  sikkert  vil 
interessere  Jer.  I  sagde,  at  jeg  lignede  Konferensraad 
Anker  saaledes,  at  man  kunde  holde  ham  for  min  Fa'er. 
Men  jeg  er  virkelig  hans  Søn,  hans  ægte  Søn.  Jeg  er 
Premierløjtnant  Ei'ik  Anker.  Det  er  dog  ikke  værdt,  at 
I  fortæller  hjemme,  at  I  har  haft  mig  med  som  Pas- 
sager." 

Skipper  Gregersen  saa  forbavset  paa  Anker  og  tog 
sin  Hue  af.  „I  hedder  ikke  Wegener,"  udbrød  han,  „og 
I  er  ikke  Kadrejer!  Nej,  det  sidste  havde  jeg  lige  fra 
først  af  en  Mistanke  om,  for  saa  fin  Tale  kunde  ingen 
Kadrejer  føre.  Farvel  da,  Hr.  Premierløjtnant  Anker. 
Tak  fordi  De  lod  mig  ha'e  den  Ære  at  føre  Dem  her- 
over; jeg  skal  nok  holde  mig  tavs  derom." 

Saaledes  skiltes  Løjtnanten  og  Skipperen  fra  hin- 
anden. 

XVI. 

Erik  Anker  kørte  med  sin  Bagage  til  et  Hotel  i 
Nærheden  af  London  Bridge.  Efter  at  han  her  havde 
klædt  sig  om,  begav  han  sig  til  det  danske  Gesandt- 
skab, hvor  han  traf  Legationssekretæren,  Kammerjunker 
Clausewitz.  Af  ham  fik  han  at  vide,  at  Faderen  boede 
i  Hotel  Caledonia. 

Erik  Anker  vilde  have  hilst  paa  Gesandten,  Kam- 
merherre Bourke,  men  han  var  for  øjeblikket  hos  Uden- 
rigsministeren, Lord  Castlereagh. 

Hvor  overraskedes  den  gamle  Karsten  Anker,  da 
Sønnen  traadte  ind  til  ham  i  Hotellet.  De  havde  ikke 
set  hinanden  i  over  et  Aar,  og  hvilke  mægtige,  skæbne- 
svangre Begivenheder  havde  ikke  udfyldt  den  Mellemtid. 
De  omfavnede  hinanden,  medens  Glædestaarer  tindrede 
i  deres  Øje. 

„Hvad  fører  dig  hid,  min  kære  Erik?"  det  var  det 
første  Spørgsmaal,  Faderen  gjorde. 

„Kære  Fader,"  svarede  Sønnen,  „jeg  har  forladt 
Danmark  hemmeligt ;  thi  jeg  har  gjort  mig  skyldig  i  en 
Ubesindighed." 

Karsten  Anker  blev  urolig.  Med  en  bekymret  Mine 
betragtede  han  Sønnen.  „Tag  Plads,"  sagde  han,  idet 
han  selv  satte  sig.     „Lad  mig  høre  alt." 

Erik  fortalte  nu  om  Affæren  med  Gyldenpalm  og 
om  sin  Udslettelse  af  Kammerjunker  Listen. 

„Kongen  er  bleven  vred,"  bemærkede  Faderen,  „men 
hvad  du  har  skrevet  er  iøvrigt  ikke  usandt.  Du  burde 
maaske  heller  være  bleven,  hvor  du  var,  og  have  paa- 
kaldt hans  Naade." 

„Nej,  det  vilde  jeg  ikke.  Da  jeg  erfarede,  at  en 
Krig  mellem  Sverrig  og  Norge  stod  for  Døren,  sagde  jeg 
til  mig  selv:  Din  Plads  som  Soldat  er  nu  i  din  elskede 
Herres,  Kong  Kristian  Frederiks  Hær.  Jeg  vil  begive 
mig  til  ham    og  tilbyde  ham   min  Tjeneste.      Men  først 

vil  jeg  lej.::'-  til  min  Fader  i  London  og  meddele  ham 
min  Beslutning/' 

„Din  Bevæggmnd,  Erik,  har  min  fulde  Agtelse  og 
Anerkendelse:  den  er  ædel  og  vidner  om,  at  du  har 
Hjertet  paa  det  rette  Sted.  Et  ærligt  Haandtryk!" 
De  gav  hinanden  et  Haandslag.  Faderens  Ansigt  var 
nu  fuldstændig  opklaret. 

Under  en  Lunch  gav  Erik  Anker  en  Skildring  af 
sin  Afrejse  fra  Hjemmet  og  Overfarten.  Smilende  hørte 
Faderen  paa  ham.  Derpaa  erk3'ndigede  han  sig  om 
Betsy,  og  de  gamle  Sneedorfs  og  de  fra  det  Foregaa- 
ende  kendte  Venner  i  Danmark. 

De  lejede  en  aaben  Kalesche  og  kørte  ud  til  Vaux- 
hall  Gardens,  hvor  de  tilbragte  et  Par  Timer.  Erik 
Anker  fortalte  i  Løbet  af  denne  Tid  sin  Fader  alt,  hvad 
han  vidste  om  Begivenhederne  i  Norge.  Karsten  Anker 
var  nok,  for  saa  vidt  den  sporadiske  Forbindelse  tillod 
det,  vel  underrettet,  men  der  var  dog  mange  Enkelt- 
heder, hvorom  han  intet  havde  hørt.  Sønnens  Skildring 
af  Kongevalget  paa  Eidsvold,  Kong  Kristian  Frederiks 
Indtog  i  Kristiania  ug  Indretningen  af  det  nye  Hof 
indeholdt  saaledes  meget  nyt  for  ham. 

Erik  Anker  maatte  ogsaa,  saa  omstændeligt  som 
han  formaaede  det,  give  en  Beretning  om  de  Skridt, 
de  fremmede  Diplomater  i  KøbenhaNii  havde  foretaget 
overfor  Frederik  VI.  Løjtnanten  kunde  her  kun  med- 
dele, hvad  han  havde  opfanget  af  de  Samtaler,  hvortil 
lian  havde  været  ørenvidne  i  Sneedorfs  og  Bruns  Huse. 

Erik  Anker  blev  i  Kammerherre  Bourkes  Hus  mod- 
tagen som  en  kærkommen  Gæst.  Gesandten  kendte 
ham  fra  Castenskjolds  paa  Frederikslund.  Kammer- 
herreinde Bourke,  hvem  vi  tidligere  have  mødt  som 
„Floribella'',  var  Betsy  Sneedorfs  Veninde.  Hvor  funk- 
lede den  livhge  Neapolitanerindes  øjne  ikke,  da  Anker 
aldeles  konfidentielt  hviskede  til  hende,  at  han  var  for- 
lovet med   Betsy.     „I  promessi  sposi!**    sagde  hun  med 

dæmpet  Stemme  ved  Bordet,  idet  hun  med  et  Blik  paa 
Anker  løftede  Glasset. 

Efter  Souperen  forblev  Herrerne  og  Damerne  sam- 
men. Under  den  livlige  Konversation,  der  af  og  til  af- 
brødes, naar  En  eller  Anden  spillede  et  Numer  paa 
Klaveret,  søgte  Kammerherreinde  Bourke  hen  til  Anker. 

„Deres  Fader,"  sagde  hun,  „er  her  i  overordentlig 
Sendelse  fra  Prins  Kristian  eller  Kong  Kristian  Frederik, 
som  Nordmændene  nu  kalde  ham.  De  sværmer  vel 
ogsaa  for  Prinsen." 

„Jeg  er  Hs.  Majestæt  hengiven  med  Liv  og  Sjæl!" 
udbrød  Anker. 

„Der  er  noget  eventyrligt  i  hans  Optræden,"  vedblev 
Kammerherreinden,  „og  jeg  nægter  ikke,  at  jeg  føler 
mig  tiltalt  deraf." 

„Hs.  Majestæt  har  rakt  Haanden  til  Genrejsningen 
af  Norges  uafhængige  Kongetrone,"  sagde  Anker  med 
løftet  Stemme. 

„Hs.  Majestæt  bliver  maaske  Prinsregentens  Sviger- 
søn," yttrede  Kammerherreinden,  idet  hun  dæmpede 
Stemmen  bag  den  udfoldede  Vifte. 

„Deres  Naade  mener,  at  Kongen  skal  giftes  med 
Prinsesse  Charlotte.  Men  er  der  ikke  Tale  om  et  Parti 
mellem  hende  og  den  hollandske  Kronprins?" 

„Det  bliver  ikke  til  noget,"  svarede  Kammerherre- 
inden. „Et  Ægteskab  mellem  Kong  Kristian  Frederik 
og  Prinsesse  Charlotte  vilde  vistnok  skaffe  Norge  Eng- 
lands Hjælp." 

„Hvis  Deres  Naade  uden  Indiskretion  kunde  fortælle 
noget  nærmere  derom,  vilde  det  interessere  mig  over- 
ordentligt." 

„Det  tror  jeg  nok,"  udbrød  Kammerherreinden;  „nej, 
det  er  en  secret  d'État." 

Da  Fru  Bourke  forlod  Erik  Anker,  begjmdte  denne 
at  lytte  til  en  Samtale,  der  førtes  i  hans  Nærhed  mellem 
Baron  Hammerstein  og  et  Par  unge  engelske  Damer. 

Anker  kendte  Baronen  fra  den  Tid,  han  var  Gesandt 
i  København  for  Kong  Jérome  Napoleon  af  Westfalen. 
Hammerstein  var  nu  en  Mand  i  Begyndelsen  af  Fyr- 
rerne, men  saa  meget  yngre  ud.  Han  havde  et  smukt 
Fysiognomi,  en  elegant  Holdning  og  en  elastisk  Gang. 
Han  havde  udmærket  sig  baade  i  østrigsk  og  fransk 
Mihtærtjeneste,  i  hvilken  sidste  han  især  havde  Ingt 
Bravour  for  Dagen  under  den  opløste  Hærs  Overgang 
over  Floden  Beresina.  Alt  det  vidste  Anker.  Det  var 
ham  ogsaa  bekendt,  at  han  i  Spanien  havde  haft  et 
Elskovseventyr,  idet  han  havde  bortført  en  smuk  Nonne, 
skønt  Abbedissen  havde  Argus  øjne.  I  Ungarn  havde 
han  ved  at  gøre  Kur  til  to  forlovede  Skønheder  paa- 
draget  sig  tvende  Udfordringer.  Da  han  fægtede  ypper- 
ligt, havde  han  valgt  Kaarde.  Af  begge  Dueller  var 
han  hurtigt  gaaet  ud  som  Sejrherre.  I  Følelsen  af  sin 
Overlegenhed  havde  han  kun  tilføjet  hver  af  Modstan- 
derne en  let  Skramme. 

Baron  Hammerstein,  der  ejede  et  Gods  i  Hannover, 
var  for  Tiden  en  privat  Personhghed.  Han  ønskede  at 
træde  ind  i  Militærtjenesten  igen,  og  han  havde  i  det 
øjemed  begivet  sig  til  London,  hvor  han  havde  under- 
handlet baade  med  den  østrigske  Fyrst  Metternich  og 
den  preussiske  Fyrst  Hardenberg,  medens  disse  to 
Statsmænd  opholdt  sig  der.  Han  havde  ogsaa  overfor 
Karsten  Anker  talt  om,  at  han  mulig  kunde  have  Lyst 
til  at  træde  ind  i  den  norske  Hær. 

Det  Eventyrlige  og  det  Romantiske  tiltalte,  som 
antydet.  Baron  Hammerstein,  og  det  var  netop  det 
mest  eventyrlige  i  hans  Tilværelse,  Anker  her  hørte 
ham  fortælle  de  unge  Damer,  der  begge  havde  opholdt 
sig  nogle  Aar  i  Italien  og  kendte  særlig  Livet  i  Neapel. 

Da  han  var  bleven  tredive  Aar  gammel,  fortalte 
han,  var  han  træt  og  mæt  af  den  evindelige  Strid  og  den 
megen  Krig.  Livet  forekom  ham  at  være  utaalelig 
prosaisk,    og    denne    Forestilling    bragte    ham    til   at  se 

tilbage  i  Tiden  for  at  finde  en  poetisk  Periode.  Han 
standsede  ved  Troubadourerne  i  Middelalderen,  der  blom- 
strede i  det  skønne  Provence.  Da  levede  man  for  Kær- 
ligheden, tilbad  Kvinden  og  digtede  glødende  Sange  til 
hendes  Forherligelse.  Især  havde  han  følt  sig  tiltalt  af 
Troubadouren  Vidal  og  dennes  Vandreliv;  han  beslut- 
tede at  efterligne  det,  hvad  saa  end  den  kedelige,  kon- 
ventionelle Verden  dømte  derom.  Baron  Hammerstein 
iførte  sig  en  itahensk  Troubadourdragt,  anskaffede  sig 
en  Mandolin  og  vandrede  syngende  og  spillende  Italien 
igennem  fra  Alpernes  Fod  til  Kalabrien. 

„Det  var  et  romantisk  Eventyr!"  udbrød  den  ene  af 
Damerne;  „maaske  havde  Baronen  ogsaa,  ligesom  Vidal, 
sin  skønne  Adalasia.  De  hører,  jeg  kender  Trouba- 
douren," føjede  hun  leende  til. 

„Vidal  er  ogsaa  mig  bekendt,"  bemærkede  den 
anden  Dame.  „Han  var  med  paa  et  Korstog;  hvis  slige 
Tog  foretoges  nu  til  Dags,  vilde  Baronen  vist  ikke  være 
Deltager."    Disse  Ord  sagde  hun  med  et  skelmsk  Smil. 

Under  Opholdet  i  London  fornyede  Erik  Anker  det 
personlige  Bekendtskab  med  en  engelsk  Officer  ved  Navn 
James  Baird.  Da  Anker  forlod  ham  for  otte  Aar  siden, 
var  han  Løjtnant.  Han  havde  siden  udmærket  sig  i 
Krigen  paa  den  pyrenæiske  Halvø  og  var  nu  avanceret 
til  Oberst.  Sir  James  Baird  ejede  et  større  Landsted  i 
Nærheden  af  London.  Det  var  en  meget  gammel  Byg- 
ning, hvis  nedre  Etage  endog  skrev  sig  fra  Dronning 
Elisabeths  Tid.  Obersten  kaldte  Stedet  „Villa  Vittoria" 
til  Minde  om  Slaget  ved  Vittoria  i  Spanien,  i  hvilket 
han  havde  deltaget. 

Han  var  ugift,  og  da  han  var  formuende,  kunde  han 
ofre  temmelig  betydelige  Summer  paa  sin  ædle  Passion 
for  Kunstværker,  særlig  for  Malerier.  I  en  stor  tre 
Fags  Sal  i  nederste  Etage,  der  var  i  gammel  Stil  med 
et  højt  Egetræs  Panel  og  et  mørkegrønt  Tapet,  havde 
han  ophængt  sine  Malerier.    Den  itahenske  og  den  neder- 

landske  Skole  var  godt  repræsenterede,  men  for  Eng- 
lændere var  Samlingens  Perler  to  Landskaber  af  Gains- 
borough  og  et  Par  Portræter  af  Reynolds.  Kunst- 
elskende  Besøgende  plejede  at  misunde  ham  disse  Bil- 
leder. Man  vilde  forgæves  have  budt  meget  høje  Sum- 
mer for  disse  Billeder. 

Sir  James  Baird  indbød  Anker  til  at  besøge  sig 
nogle  Dage  paa  „Villa  Vittoria".  Disse  hengik  paa  den 
behageligste  Maade,  med  Udflugter  i  Omegnen  til  Hest 
og  til  Vogns.  Samtaleemnet  var  i  Reglen  de  politiske 
Begivenheder,  særlig  i  Frankrig  og  i  Norge,  for  hvilket 
sidste  Land  Obersten  viste  megen  Deltagelse,  men  han 
underholdt  stundom  udelukkende  sin  Gæst  med  For- 
tæringer om,  hvorledes  han  var  kommen  i  Besiddelse 
af  de  værdifulde  Stykker,  hans  Malerisamling  indeholdt. 

Denne  Malerisamling  skulde  iøvrigt  blive  Anledning 
til  en  mærkeUg  Episode  i  Erik  Ankers  Liv. 

En  Dag  da  Anker  og  Baird  tog  SamUngen  i  Øjesyn, 
fæstede  den  førstes  Opmærksomhed  sig  nogle  øjeblikke 
til  det  tavlede  Loft. 

„Denne  Sal,"  udbrød  Anker,  „minder  om  det  seks- 
tende Aarhundredes  Stil." 

„Den  er  meget  gammel,"  sagde  Baird:  „derom 
vidner  en  Mærkelighed,  jeg  nu  skal  vise  Dem." 

Det  hoje  Panel  var  inddelt  i  Felter,  ornamenterede 
med  Træreliefer;  i  hvert  Hjørne  var  en  Roset. 

„Se  nu  paa  Panelet  der  henne  i  Krogen  til  Højre, 
under  Ruysdals  Landskabsmaleri." 

Anker  blev  nysgerrig.  Obersten  gik  hen  til  Pa- 
nelet, drejede  en  af  Rosetterne  i  Feltets  øverste  Hjørne 
halvt  om.  og  det  viste  sig,  at  Panelet  her  dannede  en 
hemmelig  Dør,  der  førte  ind  til  et  mørkt  Rum. 

„Det  er  forbavsende,"  sagde  Anker;  „Ingen  skulde 
kunne  ane,  at  der  var  en  Dør.    Hvad  fører  den  ind  til?" 

„Tidligere,"  sagde  Baird,  „gik  en  Stentrappe  fra 
denne  Dør  ned  til  Kælderen,   hvor   en   med   Kalkstens- 

plader  belagt  Lem  skjulte  Indgangen  til  Trappen.  Det 
var  en  Levning  fra  længst  svundne  Aarhundreder.  Men 
jeg  lod  Trappen  fjerne  og  Aabningen  tilmure." 

,,0g  nu/'  udbrød  Anker,  „er  den  interessante 
Løndør  maaske  kun  et  Dække  for  noget  moderne 
Skrammel!" 

„Rummet  derinde  er  tomt,"  yttrede  Baird,  han  luk- 
kede Døren  og  drejede  Rosetten  tilbage  igen. 

Samme  Dag  indløb  Brev  baade  til  Baird  og  til 
Anker.  Obersten  blev  ved  den  modtagne  Skrivelse  kaldt 
til  Richmond  i  et  Familieanliggende.  Han  gjorde  sig 
klar  til  at  rejse  den  følgende  Morgen.  Brevet  til  Anker 
var  fra  Legationssekretær  Clauswitz,  der  meddelte  ham, 
at  Hertugen  af  Gloucester  vilde  modtage  ham  i  den  an- 
søgte Audiens  næste  Formiddag.  De  to  Venner  skulde 
da  samtidig  forlade   „Villa  Vittoria." 

Obersten  gav  sin  Tjener  Ordre  til,  at  der  om  Af- 
tenen skulde  anrettes  en  Diner,  der  var  finere  end  sæd- 
vanlig, thi  dels  var  det  en  Afskedsbanket  for  Anker, 
dels  vilde  han  blive  gæstet  af  et  Par  af  sine  Kollegaer. 

De  to  Gæster  var  Majorerne  Campbell  og  Walker, 
der  begge  var  livlige  og  holdt  meget  af  et  velbesat  Bord 
og  et  Glas  Vin.  De  satte  ganske  vist  mere  Pris  paa 
Hestevæddeløb  end  paa  Kunst,  men  de  havde  dog  vir- 
kelig Sans  for  denne,  hvorfor  de  altid  var  velkomne 
hos  Baird. 

Værten  præsenterede  Anker  som  dansk  Officer  for 
sine  to  Venner,  idet  han  udtalte  sig  med  Anerkendelse 
om  den  danske  Hær.  Da  Campbell  og  Walker  ønskede 
at  høre  noget  om  Danmark,  var  Konversationen  snart  i 
fuld  Gang.  Anker  mærkede  af  deres  Spørgsmaal,  at  de 
var  Hesteelskere.  Han  fortalte  dem  nu  om  Frederiks- 
borg Stutteri  og  tog  straks  deres  Opmærksomhed 
fangen. 

Man  gik  til  Bords.  De  to  Majorer  havde  en  for- 
træfiFelig  Appetit    og    fandt  Vinen  excellent.      Konversa- 

tionen  drejede  sig  om  forskellige  Ting,  lige  fra  de  sidste 
Skandaler  ved  Prinsregentens  Hof  ned  til  Masseslags- 
maal  mellem  Dokarbeideme. 

Dette  uhyggelige  Emne  dannede  Overgangen  til 
Fortællinger  om  Indbrud  og  Tj'verier,  der  i  den  senere 
Tid  var  udøvede  i  Londons  Nærhed,  især  i  Omegnen  af 
Hampstead  Hede,  hvor  en  Skare  Banditter  havde  deres 
Tilhold.  Campbell  og  Walker  anførte  flere  Eksempler 
paa  natlige  Indbrud,  ved  hvilke  store  Værdier  var  blevne 
stjaalne.  Hidtil  var  man  ikke  kommen  paa  Spor  efter 
Tj'-vene. 

„Pas  paa  dine  Malerier,  Baird!"  udbrød  Walker. 

„Det  samme  siger  jeg,"  sagde  Campbell. 

„Aah,  her  er  ingen  Fare,"  yttrede  Baird.  „Nu 
tømmer  vi  et  Glas  for  vor  fortræffelige  Kollega  fra  Dan- 
mark!" 

Obersten  rejste  sig,  Majorerne  og  Anker  fulgte  Eks- 
emplet, Skaalen  blev  drukken. 

Efter  Bordet  serveredes  der  i  Bairds  Konversations- 
værelse  Rhinskvin,  og  Konversationen  fortsattes  til  en 
Cigar. 

Endelig  tog  Campbell  og  Walker  Afsked  med  Værten 
og  Anker.  De  forlod  „Villa  Vittoria"  i  en  særdeles  op- 
rømt Stemning.  Havde  de  ikke  været  saa  ypperlige 
Ryttere,  som  de  var,  vilde  Hjemturen  næppe  være  gaaet 
saa  heldig,  som  det  skete,  thi  Natten  var  mørk. 

Baird  og  Anker  talte  endnu  en  kort  Tid  med  hin- 
anden. Obersten  sagde  derefter  Godnat  og  trak  sig ' 
tilbage  til  sit  Sovekammer,  der  var  i  anden  Etage. 
Anker  begav  sig  til  sit  Kabinet,  der  laa  ved  Siden  af 
Konversationsværelsfit.  Længe  varede  det  ikke  inden 
der  blev  Stilhed  i  „Villa  Vittoria".  Tjeneren  og  Køkken- 
personalet havde  nemlig  i  det  Skjulte  ogsaa  fejret  de  to 
Officerers  Besøg. 

Anker  trak  Gardinerne  fra  sin  Alkove,  uwu  han 
var  aldeles    ikke    søvnig.      Den    bevægede   Aften   liavde 

tvertimod  virket  ophidsende  paa  hans  Nervesystem,  saa 
han  kunde  ikke  faa  Ro.  Han  satte  sig  i  en  Lænestol; 
han  tænkte  paa  den  forestaaende  Audiens  hos  Hertugen 
af  Gloucester,  Derefter  rejste  han  sig,  gik  hen  til  Vinduet, 
der  vendte  ud  mod  Haven.  Det  var  sort  derude;  thi 
Maanen  skinnede  ikke,  og  Himlen  var  bedækket  med 
mørke  Skyer. 

Da  Anker  mærkede,  at  Søvnen  ikke  vilde  komme, 
besluttede  han  at  læse  i  en  morsom  Bog.  I  Bibhoteks- 
værelset,  der  laa  ved  Siden  af  Salen  med  Malerisam- 
lingen og  stødte  op  til  Korridoren,  havde  han  set 
Smollets  Romaner.  En  af  dem  vilde  han  hente  og 
kikke  i  den,  medens  han  røg  en  Cigar.  Mulig  vilde  da 
Søvnigheden  indfinde  sig. 

Anker  tændte  et  Vokslys,  gik  gennem  Konversations- 
værelset  og  Malerisamlingen  ind  i  Biblioteket.  Da  Reol- 
hylden, hvori  de  nævnte  Bøger  stod,  laa  meget  højt, 
tog  han  en  Skammel,  steg  op  paa  den  og  strakte 
Haanden  ud,  men  standsede  i  det  samme  lyttende.  Han 
hørte  nemlig  en  sagte  Raslen  i  den  Dør,  der  lukkede 
for  Korridoren  ud  mod  Vestibulen.  Flere  Gange  blev 
en  Nøgle  stukken  ind  i  Dørlaasen.  Anker  kom  til  at 
tænke  paa  Officerernes  Fortællinger  om  de  talrige  Ind- 
brud i  Omegnen. 

„Det  er  Tyve,"  sagde  han  ved  sig  selv,  „der  prøver 
forskellige  Dirke." 

Endelig  lykkedes  det  at  faa  Døren  aabnet;  sagte 
lukkedes  den  igen;  lette  Skridt,  der  kom  nærmere, 
hørtes  fra  Korridoren. 

I  dette  Øjeblik  steg  Anker  hurtigt  ned  af  Skamlen, 
ilede  paa  sine  Taaspidser  ind  i  Salen,  aabnede  Panel- 
døren ved  en  Drejning  af  Rosetten  og  lukkede  den, 
idet  han  slukkede  Lyset.  I  den  største  Spænding  lyt- 
tede han  og  blev  ørenvidne  til  det  følgende: 

Døren  til  Biblioteket  aabnedes  varsomt;  først  kom 
En,  saa  en  Anden  listende  ind  i  Salen. 

„Er  din  Blindlygte  tilstrækkelig  Hab?'*  spurgte  en 
dæmpet  Stemme. 

,,Dii  maa  hjælpe  mig  med  din  Gil,"  var  Svaret. 

„Lad  os  først  se  os  om;  her  kunde  jo  være  nogen," 
sagde  Gil. 

„Enhver  der  kommer,"  hviskede  Hab,  „skyder  jeg 
ned  med  min  Pistol;  skulde  den  klikke,  har  xi  jo  din. 
La'e  os  nu  sætte  Lygterne  sammen." 

„Det  var  efter  Toby  Tylers  Beskrivelse  midt  paa 
denne  Væg,  tre  Alen  fra  Døren  der,  at  der  skulde 
findes  to  Landskabsbilleder." 

„Der  har  vi  dem,"  udbrød  Hab.  „Det  er  Fanden 
til  Karl  den  Marskandiser  Tjder.  Ned  med  dem!"  Gil 
steg  op  paa  Håbs  Skuldre  og  tog  Malerierne,  der  sattes 
ved  Foden  af  Panelet. 

„Til  Højre  for  Kaminen,  naar  vi  vendte  Næsen 
lige  mod  den,  skulde  der  hænge  to  Portræter,"  yttrede  Gil. 

Hab  rettede  Blindlygternes  Lysstribe  mod  Stedet. 
„Rigtigt,  sagde  han,  der  er  de."  Gil  løftede  dem  af 
Krogene  og  stillede  dem  sammen  med  de  to  andre. 

„Færdig  med  det  Hele.  Nu  i  Sækken  med  Rari- 
teterne.    En  Uge  beholder  du  dem  hos  dig." 

„Ja  vel  Hab,  saa  ekspedere  vi  dem  ganske  stille  til 
Marskandiseren  i  Petticoat  Lane." 

Efter  at  Tyvene  havde  anbragt  de  fire  Malerier  i 
en  stor  Sæk,  forsvandt  de  med  dem.  Indbrudet  var 
lykkedes  fuldstændigt. 

Anker,  der  havde  holdt  sig  tilbage,  da  han  hørte, 
at  Tyvene  var  bevæbnede  med  skarpladte  Vaaben,  vilde 
nu  forlade  sit  Skjul,  men  han  kunde  ikke  komme  ud. 
Han  havde  nemlig  i  Skyndingen  ikke  foretaget  en  fuld- 
stændig halv  Omdrejning  af  Rosetten,  hvorfor  Rigelen 
ved  Dørens  Lukning  var  falden  til.  Han  kunde  i  Mørket 
ikke  finde,  hvorledes  Døren  skulde  aabnes  indenfra,  og 
han  stod  da  i  et  Fængsel,  der  begyndte  at  blive  ham 
kvalmt.    Men  længe  skulde  hans  Indespærring  ikke  vare. 

I  Anledning  af  Oberst  Bairds  Afrejse  til  Richmond 
var  Tjeneren  og  Køkkenpersonalet  tidlig  paa  Færde. 
Hin,  der  skulde  i  Biblioteket  hente  en  Bog,  som  hans 
Herre  vilde  læse  i  under  Vejs,  kom  netop  gennem  Salen 
og  opdagede  øjeblikkelig  at  nogle  af  Malerierne  var 
borte. 

Det  stod  straks  klart  for  ham,  at  her  var  begaaet 
et  Tyveri,  og  under  et  Forfærdelsens  Raab  løb  han  ud 
af  Salen,  ligesom  Anker  vilde  til  at  banke  paa  Panel- 
døren for  at  blive  befriet. 

Nogle  øjebhkke  efter  kom  Tjeneren  tilbage  med 
Baird,  der  hgefrem  var  bleven  rystet  ved  Efterretningen 
om  det  skete, 

„Min  Malerisamlings  største  Skat  er  bleven  mig 
frastjaalen,"  udbrød  han;  „det  skærer  mig  ligefrem  i 
Hjertet.     Hvilken  nederdrægtig  Handling!" 

„Forhaabenthgt  kommer  vi  nok  paa  Spor  efter 
Tyvene,  Hr.  Oberst." 

„I  den  Retning  gør  jeg  mig  ingen  Illusioner;  nej, 
min  Samlings  Perler  er  desværre  tabt  for  bestandig." 

Anker  bankede  nu  stærkt  paa  Paneldøren.  Ober- 
sten og  Tjeneren  lyttede  forbavsede. 

„Hvad  er  det!"  raabte  Baird;  han  ilede  hen  og 
aabnede  Døren.  „Løjtnant  Anker!"  udbrød  han.  „Men 
hvorledes  er  De  dog  bleven  indespærret  her?" 

„Lad  mig  først  sunde  mig  lidt  Oberst  Baird,  saa 
skal  jeg  aflægge  min  Rapport." 

Baird  og  Anker  gik,  ledsagede  af  Tjeneren,  ind  i 
Konversationsværelset.  Anker  og  hans  Vært  satte  sig, 
hvorpaa  hin  fortalte  om  Nattens  Hændelser. 

„Jeg  hørte  Tyvene,"  sagde  Anker,  „nævne  en  Mar- 
skandiser, der  hed  Tyler,  og  de  talte  ogsaa  om  Mar- 
skandiseren i  Petticoat  Lane,  til  hvem  Malerierne  skulde 
bringes  om  en  Uge." 

„Nu  er  vi  paa  Sporet  Hr.  Oberst,"  faldt  Tjeneren 
glædestraalende  ind. 

„Jeg  er  henrykt  ved  Tanken  om,  at  jeg  maaske  kan 
faa  min  tabte  Skat  tilbage,"  sagde  Baird.  „Det  var  en 
lykkelig  Indskydelse  af  Skæbnen,  da  jeg  indbød  Dem, 
Løjtnant  Anker,  til  „Villa  Vittoria"." 

Et  Par  Timer  efter  kørte  Baird  i  en  Kalesche  til 
Richmond.     Anker  befordredes  i  en  Gig  til  London. 


Hertugen  af  Gloucester  var  Kong  Georg  III's  Bro- 
dersøn og  Svigersøn.  Han  var  nu  en  Mand  paa  henved 
de  FjTre.  Han  udmærkede  sig  ved  Intelligens  og  human 
Tænkemaade.  Som  alle  kongelige  Personer  havde  han 
gennemgaaet  et  militært  Kursus.  Under  Hertugen  af 
York  havde  han  deltaget  i  det  uheldige  Felttog  i  Neder- 
landene, der  endte  med  Franskmændenes  Sejr,  Huset 
Oraniens  Flugt  og  den  bataviske  Republiks  Oprettelse. 
Han  steg.  hvad  der  altid  har  været  Tilfældet  med  Per- 
soner af  hans  Rang,  hurtigt  fra  den  ene  militære  Grad 
til  den  anden  og  var  for  flere  Aar  tilbage  bleven  virke- 
lig General.  Hertugen  af  Gloucester  levede  i  et  l)arn- 
løst  Ægteskab,  og  Familiehvet  lagde  derfor  ikke  synder- 
lig Beslag  paa  hans  Tid.  Han  viede  da  det  politiske 
Liv  sin  Kraft  og  var  et  virksomt  Medlem  af  Parlaments- 
oppositionen  mod  Ministeriet  Liverpool.  Han  hyldede 
Frihed  og  Fremskridt,  hvad  hans  Optræden  til  Fordel 
for  Norges  Frigørelse  var  et  ædelt  Vidnesbyrd  om.  Undei 
et  Besøg  i  Danmark  for  en  halv  Snes  Aar  siden  havde 
han  faaet  Interesse  for  Norden.  Hertugen  misbilligede 
den  engelske  Regerings  Politik  overfor  Norge,  med  hvis 
Uafhængighedserklæring  han  sympathiserede.  Han  vist«? 
Karsten  Anker  den  største  Velvilje,  konfererede  ofte 
med  ham  om  Begivenhederne  i  Norge  og  indbød  ham 
som  Gæst  til  sine  Tafler.  Det  var  en  Selvfølge,  at 
Erik  Anker  ønskede  at  gøre  Hs.  Højhed  sin  Opvartning. 
Han    havde    derfor    ansøgt   om  en   Audiens.     Efter  sin 

Ankomst  til  Hotellet  i  London  iførte  Anker  sig  en  ele- 
gant civil  Dragt  og  begav  sig  til  Gloiicester  House  ved 
Hyde  Park. 

Som  Søn  af  Karsten  Anker  var  Hr.  Erik  paa  For- 
haand  forvisset  om,  at  han  vilde  faa  en  sympathetisk 
Modtagelse,  og  hans  Forventning  blev  ikke  skuffet. 

Efter  at  Hs.  Højhed  havde  anmodet  Anker  om  at 
tage  Plads  og  erkyndiget  sig  om  hans  Stilling  i  den 
danske  Hær,  gik  han  over  til  at  tale  om  sit  Ophold  ved 
Hoffet  i  København  i  Vinteren  1804.  Hertugen  dvælede 
med  Anerkendelse  ved  Kronprins  Frederik,  for  hvis 
Karakter  han  især  nærede  Højagtelse.  Han  berømmede 
Kronprins -Regenten  som  den  Hersker,  der  først  af  alle 
havde  forbudt  Negei'handelen  i  sine  Kolonier. 

Hertugen  havde  dengang  jevnhg  været  sammen  med 
Prins  Kristian,  Norges  nuværende  Konge,  hvem  han 
nævnede  med  Anerkendelse.  Den  unge  Prins  havde  ud- 
mærket sig  ved  en  smuk  Personlighed  og  ved  Kund- 
skabsfylde. Hertugen  spurgte,  hvorledes  Broderen,  Prins 
Ferdinand,  havde  det.  Prinsen  var  kun  Dreng,  da  Her- 
tugen besøgte  København,  men  han  tildrog  sig  almin- 
delig Opmærksomhed  som  Spilopmager.  Det  morede 
Hs.  Højhed  at  høre,  at  Prins  Ferdinand  nu  var  General- 
major og  Regimentschef  ved  Dragonerne.  Hertugen 
vilde  vide,  om  Prinsen  havde  været  i  Felten.  Anker 
svarede  bekræftende  med  den  Tilføjelse,  at  Prins  Fer- 
dinand dog  aldrig  havde  været  i  Ilden. 

Hertugen  af  Gloucester  spurgte  endelig,  hvorledes 
flere  af  de  Personer,  med  hvilke  han  havde  stiftet  Be- 
kendtskab i  København,  nu  levede.  Til  hans  store 
Tilfredshed  kunde  Anker  give  oplysende  Svar  paa  alle 
hans  Spørgsmaal. 

Hs.  Højhed  sluttede  Audiensen  med  den  Erklæring, 
at  det  havde  glædet  ham  meget  at  have  stiftet  per- 
sonligt Bekendtskab  med  Anker.  Han  anmodede  Løjt- 
nanten om  at  bringe  sin  Fader  en  Hilsen  fra  ham. 

Konferensraad  Karsten  Anker  havde  de  sidste  Dage 
været  beskæftiget  med  Affattelsen  af  en  meget  udførlig 
Depesche  til  Kong  Kristian  Frederik.  Han  gjorde  deri 
Rede  for  alt,  hvad  han  i  en  fjorten  Dages  Tid  havde 
hørt  i  England  angaaende  Norge.  Han  søgte  gennem 
sin  Fremstilling  at  holde  Kongens  Mod  oppe,  men  han 
maatte  tilstaa,  at  der  ikke  var  mindste  Udsigt  til  at 
den  engelske  Regering  vilde  intervenere  til  Fordel  for 
Nordmændene. 

Erik  Anker  skulde  være  Overbringer  af  Depeschen. 
Det  stillede  sig  saaledes,  at  der  netop  dengang  laa  en 
norsk  Hummerskude  fra  Farsund  ved  London  Bridge, 
hvad  Konferensraaden  gennem  sin  Tjener  var  kommen 
til  Kundskab  om.  Tjeneren  forespurgte  sig  efter  sin 
Herres  Ordre  hos  Skipperen,  om  han  for  god  Betaling 
vilde  tage  en  Matros  med  som  Passager  paa  Tilbage- 
rejsen.    Svaret  lød  bekræftende. 

Karsten  Anker  tog  bevæget  Afsked  med  sin  Søn. 
Idet  han  udtalte  de  varmeste  Ønsker  for  Norges  Uafhæn- 
gighed og  Lykke,  overrakte  han  ham  Depeschen. 

Erik  Anker  iførte  sig  sin  tidligere  omtalte  Sømands- 
dragt  og  skjulte  Depeschen  inderst  ved  sit  Bryst. 

Ligesom  han  stod  i  Begreb  med  at  forlade  Hotellet, 
kom  der  et  Brev  fra  Oberst  Baird,  der  indeholdt  den 
glædehge  Meddelelse,  at  de  stjaalne  Malerier  var  komne 
tilbage  til  „Villa  Vittoria"  og  Tyvene  paagrebne. 

Anker  gik  nu  ned  til  Themsen.  Han  meldte  sig 
hos  Skipperen  som  Matros  Erik  Karstens.  En  Times 
Tid  efter,  at  han  var  gaaet  om  Bord,  lettede  Skuden, 
en  Jagt  ved  Navn  „Mary  Anna".  Liden  Solnedgang 
naaedes  Flodens  Munding.  Farten  over  Nordsøen  be- 
gunstigedes af  en  vedholdende  sydvestlig  Vind  og  skønne 
maaneklare  Nætter.  Skipperen,  en  lille  sortsmuttet, 
snaksom  Mand,  havde  deltaget  i  Fregatten  „Najadens" 
ulykkelige  Kamp  i  Lynguer  Havn  1812  mod  det  engelske 
Linieskib    „Dictator".      Om    denne    Begivenhed    yndede 

han  at  fortælle,  og  han  gjorde  det  paa  en  drastisk,  an- 
skuelig Maade.  Med  Begejstring  og  med  Taarer  i 
Øjnene  nævnede  han  altid  den  unge  Løjtnant  Buhl,  der 
havde  fundet  Heltedøden  under  Kampen.  Skipperen 
vilde  vide  noget  om  Erik  Karstens  Rejser.  Han  spurgte 
sin  Passager,  om  han  havde  været  i  Kina,  Ostindien 
eller  Amerika.  Vor  Matros  svarede,  at  han,  naar  et  Par 
Englandsrejser  undtages,  kun  havde  sejlet  i  dansk  inden- 
rigsk Fart. 

Efter  Maanens  Opgang  tilbragte  Anker  hver  Aften 
et  Par  Timer  paa  Dækket.  Han  betragtede  den  klare, 
stjernebesatte  Himmel  og  foretog  Observationer  gennem 
Skipperens  Kikkert.  Derefter  tændte  han  sin  lille 
Shagpibe,  satte  sig  i  en  magelig  Stilling  og  tænkte  paa 
sine  Nærmeste :  hans  Tanker  gik  frem  og  tilbage  mellem 
Betsy's  og  Faderens  Hjem. 

Under  Norges  Kyst,  der  holdtes  svagt  blokeret  af 
engelske  Krigsskibe,  var  Jagten  vel  udsat  for  at  blive  an- 
holdt. „Mary  Anna"  undgik  dog  heldigt  Faren  og  ankrede 
en  tidhg  Morgenstund  i  den  første  Uge  af  August  ved 
Farsund. 

XVII. 

Da  Erik  Anker  afleverede  sin  Depesche  til  Kong 
Kristian  Frederik  i  dennes  Hovedkvarter,  var  Krigen 
mellem  Norge  og  Sverrig  i  fuld  Gang.  I  Kampene  ved 
Lier  og  Matrand  havde  det  trondhjemske  Regiment 
lagt  stor  Bravour  for  Dagen;  det  samme  var  kort  efter 
Tilfældet  med  det  nordenfeldske  og  det  oplandske  Re- 
giment ved  Onstad  Sund.  Men  den  svenske  Felthær 
var  dobbelt  saa  stærk  som  den  norske  og  førtes  af  en 
saa  erfaren  og  dygtig  General  som  Karl  Johan.  Des- 
uden havde  Norge  de  europæiske  Stormagter  imod  sig. 
Endelig  var  Kong  Kristian  Frederik  efter  Modtagelsen  af 
Ankers  Depesche  kommen  til  Erkendelse  af,  at  de  For- 

haabninger,  han  trods  Begivenhederne  havde  sat  til 
England,  havde  været  aldeles  Illusoriske.  Under  denne 
Situation  ansaa  han  og  tvende  af  hans  kommanderende 
Officerer,  General  Arenfeldt  og  Oberst  Hegermann,  fort- 
sat Blodsudgydelse  for  unyttig.  En  Vaabenstilstand  af- 
sluttedes. Samtidig  forpligtede  Kongen  sig  til  at  sam- 
menkalde et  overordentligt  Storthing,  overfor  hvilket  han 
vilde  nedlægge  Kronen  og  derefter  forlade  Landet.  Kong 
Kristian  Frederik  overdrog  straks  Regeringsmagten  til 
Statsraadet  og  trak  sig  selv  tilbage  til  Ladegaardsøens 
Hovedgaard,  hvor  han  førte  en  temmelig  stille  Tilvæ- 
relse som  Privatmand,  omgiven  af  nogle  faa  Fortrolige. 

Erik  Anker  havde  saaledes  ikke  faaet  Lejlighed  til 
at  stille  sin  Kaarde  til  Hs.  Majestæts  Raadighed:  thi 
Krigen  ophørte,  og  Kong  Kristian  Frederik  nedlagde 
faktisk  Sceptret,  netop  som  han  naaede  Valpladsen. 
Ved  Depeschens  Overrækkelse  havde  Hs.  Majestæt  be- 
vidnet Anker  sin  Glæde  over  Gensynet,  men  væsentlig 
andet  kom  han  ikke  som  regerende  Monark  til  at  ud- 
tale overfor  Premierløjtnanten. 

En  stormfuld  Dag  i  Slutningen  af  Oktober  gik  Prins 
Kristian  ved  Frederiksværn  om  Bord  i  den  danske  Brig 
„Bornliolm" ,  som  Danmarks  midlertidige  Regentinde 
havde  sendt  op,  for  at  den  kunde  føre  ham  tilbage  til 
hans  Fædreland.  Som  en  Følge  af  Modvind  maatte 
Briggen  søge  ind  til  Aarhus.  Prins  Kristian  betraadte 
Jyllands  Grund  i  Begyndelsen  af  November,  samme 
Dag  Stortliinget  i  Kristiania  valgte  Karl  XIII  af  Sverrig 
til  Norges  konstitutionelle  Konge. 

Saaledes  faldt  Tæppet  for  den  skønneste  og  in- 
teressanteste Akt  af  Prins  Kristians  Livsdrama.  Et 
langt  Tidsrum  oprandt  for  ham,  i  hvilket  han  kunde 
hellige  sig  Minderne. 

XVIII. 


En  Mil  Nordvest  for  Kristiania  ligger  Gaarden  Bog 
stad,  der  udmærker  sig  baade  ved  sine  smukke  Natur 
omgivelser  og  ved  sine  historiske  Minder.  Ejeren  var 
paa  det  her  omhandlede  Tidspunkt,  General-Vejintendant 
Kammerherre  Peder  Anker,  Karsten  Ankers  Fætter 
Intendanten,  der  nu  gik  i  sit  fem  og  tresindstyvende 
Aar,  havde  længe  været  Enkemand.  Han  var  en  nobel 
og  kundskabsrig  Personlighed.  Han  havde  haft  den  Sorg 
at  miste  tre  Sønner  i  en  spæd  Alder.  Hans  Stolthed 
og  Glæde  var  nu  hans  eneste  Barn,  Datteren  Karen,  der 
var  gilt  med  Grev  Herman  Wedel- Jarlsberg.  Peder 
Anker  hørte  ligesom  sin  Svigersøn  til  det  saakaldte 
svenske  Parti,  der  vel  vilde  bevare  Norges  konstitutio- 
nelle Selvstændighed,  men  i  dynastisk  Union  med  Sverrig. 

Fætterne  Peder  og  Kaj'sten  Anker  stod  da  i  politisk 
Henseende  skarpt  overfor  hinanden.  Erik  Anker,  der 
var  indbudt  til  et  længere  Ophold  paa  Bogstad,  tænkte 
og  følte,  hvad  vi  ved,  i  Spørgsmaalet  Kristian  Frederik 
ganske  som  sin  Fader.  Han  befandt  sig  derfor  i  en 
vanskelig  Stilling  overfor  Onklen,  hver  Gang  Dagsbe- 
givenhederne  bragtes  paa  Bane.  Han  nærede  dog  for 
megen  Pietet  mod  den  gamle  Kammerherre  til,  at  han 
vilde  sige  ham  imod  eller  vække  hans  Vrede.  Naar 
Peder  Anker  angreb  den  fra  Tronen  nedstegne  Konge, 
forholdt  Løjtnarten  sig  tavs.  Spurgtes  han  ligefrem  om, 
hvad  han  syntes  om  den  faldne  Monark,  svarede  han 
undvigende,  at  Politik  laa  ham  fjernt,  og  at  han  frem 
for  alt  var  Soldat. 

En  Dag  var  Kammerherre  Severin  Løvenskjold  og 
Grev  Wedel  Jarlsberg  Gæster  paa  Bogstad.  Erik  Anker 
lyttede  opmærksomt  til  de  politiske  Udtalelser  af  de  tre 
Førere  for  Unionspartiet.  De  erklærede  enstemmigt,  at 
den  fysiske  Beliggenhed  allerede  havde  henvist  Norge  og 
Sverrig  til  hinanden,  og  at  en  dynastisk  Union  saaledes 

var  en  af  selve  Naturen  foreskreven  Nødvendighed.  Det 
var  dem  en  Gaade,  at  højtbegavede  Mænd  som  Magnus 
Falsen,  Georg  Sverdrup  og  Christie  kunde  foretrække  en 
Personlighed  som  Prins  Kristian  Frederik  for  en  saa 
navnkundig  Kriger  og  Statsmand  som  Karl  Johan. 

,.Der  gaar  mærkelige  Rygter  om  Prinsens  Adfærd 
paa  Ladegaardssøen,''  sagde  Løvenskjold.  „Hans  Mod  er 
ikke  større  der,  end  det  var  paa  Valpladsen." 

„De  sigter  til  Fortællingen  om,  at  han  frygter  for 
Overfald  paa  sin  Person/  bemærkede  Wedel- Jarlsberg. 
„I  sin  Ængstelse,  siges  der,  er  han  oppe  om  Natten  og 
sover  om  Dagen." 

„Ja,  Prinsen  er  nu  ganske  vist,"  yttrede  Peder  An- 
ker, „ikke  nogen  Helt,  men  Opinionen,  der  før  forherligede 
ham  i  enhver  Retning,  har  nu  travlt  med  at  nedsætte 
ham." 

„Det  er  formodentlig  denne  Grev  Vargas  de  Bede- 
mar,"  sagde  Wedel- Jarlsberg,  „som  skræmmer  Prinsen 
med  Farer,  han  selv  opfinder." 

„Man  vil  vide,"  udbrød  Løvenskjold  leende,  „at  Vargas 
har  raadet  Prinsen  til  Flugt,  da  Kronprins  Kari  Johan 
skulde  have  i  Sinde  at  lade  ham  fængsle  ved  en  Afde- 
ling svenske  Soldater  og  føre  til  Ss'errig." 

Wedel  og  Peder  Anker  lo  hjerteligt.  „Den  Banket 
og  det  Bal,"  yttrede  sidstnævnte,  „som  Prinsen  holdt 
paa  sin  Fødselsdag,  tydede  dog  paa,  at  Hs.  Højhed  havde 
forsonet  sig  med  Situationen  og  følte  sig  sikker." 

De  to  Gæster  trak  sig  derpaa  med  Værten  tilbage 
til  dennes  Arbejdskabinet,  hvor  de  drøftede  Landets  po- 
litiske Stilling.  Særiig  dvælede  de  ved  Sammensætningen 
af  det  overordentlige  Storthing,  der  endnu  forhandlede 
om  Norges  og  Sverrigs  Union. 

Erik  Anker  spaserede  imidlertid  i  Parken  med  den 
25aarige,  smukke  Grevinde  Karen  Wedel-Jarlsberg.  Han 
ledede  Samtalen  lien  paa  Prins  Kristian  Frederik  og  til- 
kendegav sin  personlige  Sympathi  for  denne.    Grevinden 

svarede,  tit  det  var  hende  let  forstaaeligt,  at  Anker  i 
den  Henseende  tænkte  og  følte  som  sin, Fader.  Hun 
og  hendes  Ægtefælle  havde  derimod  altid  stillet  sig 
køligt  overfor  Prinsen  og  holdt  sig  tilbage  fra  ham. 
„Den  friske  Natur  paa  Jarlsberg,  Bærum  og  Vækkerø," 
føjede  hun  til,  bekom  os  bedre  end  Salonlivet  i  Kristiania, 
hvori  Prinsen  ret  var  i  sit  Element." 

Da  Erik  Anker  erklærede,  at  han  under  sit  Ophold 
her  paa  Bogstad  nu  var  kommen  til  den  Erkendelse,  at 
Prins  Kristian  Fi-ederiks  politiske  Rolle  i  Norge  var  fuld- 
stændig udspillet,  og  at  Kronprins  Karl  Johan  var  den 
opgaaende  Sol,  udbrød  Grevinden:  „Deri  har  De  Ret. 
Det  var,  som  om  jeg  hørte  min  Husbond  tale!" 

Til  Bogstad  ankom  paa  dette  Tidspunkt  en  juridisk 
Student,  der  var  Søn  af  en  af  Peder  Ankers  gamle 
Venner.  Studenten  havde  hjemme  i  Kristianssand,  i 
hvis  Skole  han  havde  gaaet.  Der  havde  han  til  Lærer 
haft  Nikolaj  Wergeland,  der  nu  virkede  som  residerende 
Kapellan  samme  Sted.  Wergeland  stillede  sig  fjendtiigt 
overfor  det  danske  Herredømme  i  Norge  og  hørte  til 
Unionens  Forkæmpere.  Om  den  danske  Regering  ud- 
talte han  sig  i  de  voldsomste  Udtryk  og  foreholdt  den 
et  langt  Synderegister.  Studenten  traadte  i  saa  Hen- 
seende i  Wergelands  Fodspor. 

Erik  Anker,  der  var  født  i  København  og  elskede 
Danmark,  kom  hurtigt  i  en  skarp  Konflikt  med  Studenten. 
Anledningen  til  Stridens  Udbrud  var  Kong  Frederik  VI, 
for  hvem  Anker  udtalte  sin  Højagtelse  og  Sj^mpathi ; 
hvorimod  Studenten  med  Haan  og  Bitterhed  betegnede 
ham  som  en  Undermaaler  og  en  Ulykke  for  Norge. 
Under  Diskussionen,  der  steg  i  Heftighed,  bebi'ejdede 
Anker  til  sidst  sin  Modstander  Ensidighed,  Uretfærdig- 
hed og  Ondskab.  Studenten  svarede,  at  den  maatte 
være  en  hjernesvag  Stymper,  der  ikke  skønnede,  at  Dan- 
mark kun  paa  den  egennyttigste  og  hensynsløseste 
Maade    havde    suget  Landets  Marv   og  tilsidesat  Folkets 

Interesser.  Blodet  kogte  i  Anker;  han  var  lige  ved  at 
fare  løs  paa  sin  Modstander  og  tugte  ham  personhgt. 
Men  han  betvang  sig  gærlig  ved  Tanken  om.  at  de  begge 
var  Gæster  paa  Bogstad.  Dertil  kom,  at  Studenten  slet 
ikke  havde  kunnet  give  Anker  et  fyldestgørende  Svar 
paa  Spørgsmaalene,  hvorledes  den  norske  Handelsstand 
havde  formaaet  at  bringe  saa  store  Pengeofre  under  den 
syvaarige  Krig,  og  hvorledes  Nationen  havde  været  i 
Stand  til  at  \ise  en  saadan  Kraft  og  Selvstændigheds- 
aand,  som  den  nylig  havde  gjort,  naar  Norge  i  Aarhun- 
dreder  var  bleven   udmarvet  og  havde  været  underkuet. 

Men  Opholdet  paa  Bogstad,  der  var  et  af  Centrerne 
for  Unionspartiet,  havde  alligevel  den  Indflydelse  paa 
Erik  Anker,  at  han  vendte  sig  fra  Prins  Kristian  Fre- 
derik til  Kronprins  Karl  Johan  og  besluttede  at  forblive 
i  det  genfødte  Norges  Hær. 

Erik  Anker  kom  ved  et  Skæbnens  Træf  til  at  del- 
tage i  den  første  Indvielse,  det  nye  Dynasti  fik  paa 
Norges  Gnmd.  Han  var  saaledestil  Stede,  da  Storthingets 
Deputation  i  Frederikshald  meddelte  Kronprins  Karl 
Johan  Udfaldet  af  Kongevalget.  Dagen  efter  eskorterede 
han  som  Chef  for  en  Afdeling  af  de  akershusiske  ridende 
Jægere  Hs.  kgl.  Højhed  og  dennes  Søn,  Prins  Oskar, 
under  deres  Rejse  til  Kristiania. 

Norges  Tronfølger  følte  sig  tiltalt  af  Anker  som  Per- 
sonlighed. Paa  sin  Side  saa  Løjtnanten  med  Ærefrygt 
og  Beundring  hen  til  Karl  Johan,  der  var  omstraalet  af 
Krigerglorie,  og  hvis  stolte  Skikkelse  med  Orneblikket 
virkede  saa  imponerende. 

Som  Tegn  paa  sin  Yndest  udnævnte  Kronprinsen 
Erik  Anker  til  f<in  Adjudant  oe  fovtVemniede  ham  til 
Ritmester. 

Erik  Ankers  Skæbne  var  fra  nu  af  knyttet  til  Dy- 
nastiet Bernadotte.  En  ny  og  lykkt-lig  Livsl^ane  aab- 
jiede  sig  for  ham. 

XIX. 

Det  for  Europa  mærkelige  Aar  1815  blev  ogsaa 
epokegørende  i  den  Karsten  Ankerske  Familie,  idet  der 
nemlig  fandt  en  fuldstændig  Udsoning  med  Kronprins 
Karl  Johan  Sted.  Den  gamle  Konferensraad  fik  i  Naade 
Afsked  som  Statsraad  og  vendte  fra  England  tilbage  til 
Norge.  Hoffet  gav  ham  et  Tegn  paa  sin  Bevaagenhed  dei- 
ved.  at  Gesandtskabsposten  i  Madrid  blev  ham  tilbudt; 
men  hans  Higen  stundede  mindst  af  alt  mod  Sydens 
Romantik,  og  det  sidste  Aars  Erfaringer  havde  gjort 
ham  træt  af  den  diplomatiske  Løbebane.  Karsten  Anker 
tog  nu  Ophold  paa  sin  Ejendom  Eidsvold,  indenfor  hvis 
Mure  en  ny  Æra  i  Norges  Historie  var  bleven  grundlagt. 
Her  modtog  han  Besøg  af  Kronprins  Karl  Johan,  der  i 
Efteraaret  gæstede  Kristiania  og  gjorde  en  Udflugt  til 
Trondhjem.  Saaledes  boede  Hs.  kgl.  Højhed  under  Tag 
sammen  med  den  Mand,  han  Aaret  før  havde  betegnet 
som  sin  udprægede  Fjende.  Et  slaaende  Vidnesbyrd  om 
de  menneskelige  Tings  Omskiftelighed. 

Imidlertid  havde  Frøken  Betsy  Sneedorf  fulgt  Erik 
Ankers  Færd  med  al  den  Deltagelse  og  Interesse,  som 
et  Kvindehjerte  kan  vise  den  Udkaarede.  Skriftlig  Korre- 
spondance mellem  hende  og  Anker  havde  som  en  Følge 
af  Regeringsforbnd  og  Krigsbegivenheder  en  Tid  lang 
ikke  kunnet  føres,  men  siden  Efteraaret  1814  var  Hin- 
dringerne bortfaldne.  I  et  af  Brevene  gav  han  hende 
det  Hverv,  at  betale  en  Sum  Penge  til  Officersenken  i 
Store  Kongensgade,  for  at  hun  indtil  videre  skulde  be- 
holde hans  Vaaben  og  Mobilier. 

Betsy  Sneedorfs  Liv  som  Hofdame  hos  Prinsesse 
Charlotte  gled  temmelig  ensformigt  hen.  Tvende  Be- 
givenheder bragte  dog  hendes  Tilværelse  ud  af  den  dag- 
lige Gænge.  Den  første  Begivenhed  var  Prins  Kristians 
Formæling  i  Augustenborg  Slotskapel  med  den  atten- 
aarige  Prinsesse    Karoline   Amalie.     Vielsen    fandt    Sted 

Aarsdagen  efter,  at  han  havde  holdt  sit  Indtog  i  Kri- 
stiania  som  Konge.  „Hs.  Højhed,"  sagde  i  den  Anled- 
ning KammerheiTe  Clauson  Kaas,  „har  tabt  en  Krone, 
men  har  til  Gengæld  vundet  Verdens  skønneste  Kvinde." 
Dette  Udsagn  sanktioneredes  af  alle  Hoffets  Kavallerer, 
da  Prinsessen  kom  til  København.  Hds.  Højhed  blev 
glad  ved  Synet  af  Frøken  Sneedorf,  med  hvem  hun  for 
elleve  Aar  siden  som  lille  Pige  havde  stiftet  Bekendtskab 
paa  Als. 

Den  anden  Begivenhed  var  Kong  Frederik  VI's  og 
Dronning  Maries  pragtfulde  Kroning  i  Frederiksborg  Kirke 
i  Juli  1815.  Det  var  nemlig  en  événement  de  premier  ordre 
i  Hofhistorien,  og  den  satte  følgehg  Hofkresene  i  den 
stærkeste  Bevægelse.  Man  lyttede  med  højtidsfuld  Alvor 
til  Ceremoniets  Forskrifter  og  indprentede  sig  dem  dybt 
i  sin  Hukommelse. 

1  dette  Aar  led  Frøken  Betsy  et  smerteligt  Tab: 
hendes  Moder,  en  Datter  af  Admiral  Tønder  døde  i  fem 
og  fyrretyve  Aars  Alder.  Fru  Sneedorfs  Helbred  havde 
i  længere  Tid  været  nedbrudt.  Hun  havde  ved  sit  fine, 
kvindelige  Væsen  været  en  Pryd  for  sit  Hjem  paa  Ama- 
lienborg. Ved  hendes  Hensygnen  og  Død  mindedes 
Husets  Venner  et  Digt,  som  hendes  Ægtefælle  havde 
skrevet  i  hendes  Stambog,  da  hun  var  en  attenaarig  Pige. 
Et  af  Versene  var  saalydende: 

„Tiden  svinder,  og  med  Tiden 
Svinder  Rosen  Blad  for  Blad, 
Vaar  den  aabner.  Høsten  siden, 
Med  sin  Storm  den  splitter  ad." 


Efter  at  den  gamle  Statsraad  Anker  igen  var  kom- 
men til  Ro  paa  Eidsvold,  fandt  han  og  hans  Hustru,  eu 
fodt  Wegener,   Datter  af  Hofmtendant  hos  Kristian  VII, 

General  Wegener,  at  Formælingen  mellem  Erik  Anker 
og  Betsy  Sneedorf  snart  burde  finde  Sted.  Brudens 
Fader  var  af  samme  Mening.  Ved  Overenskomst  be- 
stemtes da  Bryllupet  til  Februar  1816,  to  Aar  efter  den 
Dag,  Forlovelsen  var  indgaaet.  I  nævnte  Maaned  vilde 
da  to  fashionable  Brylluper  blive  holdte  i  København, 
thi  i  Konferensraad  Konstantin  Bruns  Hus  skulde  Dat- 
teren Ida  vies  til  den  østrigske  Gesandt  ved  det  danske 
Hof,  Grev  Bombelles. 

I  Januar  kom  Erik  Anker  til  København.  Gensynet 
mellem  ham  og  Betsy  var  naturligvis  saa  hjerteligt  som 
muligt.  Kommandørens  Glæde  over  Svigersønnen  var 
saa  meget  desto  større,  som  det  var  hans  Overbevisning, 
at  han  under  de  nye  Forhold  vilde  gaa  en  lykkelig  Frem- 
tid i  Møde. 

Anker  tog  Ophold  paa  Raus  Hotel  paa  Kongens 
Nytorv.  Men  han  tilbragte  Dagen  hos  Svigerfaderen  paa 
Amalienborg,  til  hvem  Betsy,  der  nu  tog  sin  Afsked 
som  Hofdame,  flyttede  hen.  Samtidig  fik  Kongefamihens 
Medlemmer  officiel  Underretning  om  hendes  Forlovelse 
med  Ritmester  Erik  Anker. 

Prinsesse  Charlotte  og  hendes  Gemal,  Landgrev 
Vilhelm,  lykønskede  hende  varmt  og  bevidnede  hende 
deres  udmærkede  Tilfredshed  med  hendes  Tjeneste.  Paa 
tilsvarende  Maade  udtalte  Prinsesse  Juliane  sig.  Dron- 
ning Marie  var  særdeles  venlig  imod  Frøken  Betsy,  da 
hun  ved  sin  Udtrædelse  af  Hoftjenesten  havde  Audiens 
hos  hende.  Hds.  Majestæt  erkyndigede  sig  om  hendes 
fremtidige  Svigermoders  Befindende. 

Med  Prins  Kristian  kom  Anker  heldigvis  ikke  i  Be- 
røring, da  Hs.  Højhed  var  bleven  udnævnt  til  Gouvernør 
i  Fyen  og  residerede  med  sin  Gemalinde  paa  Slottet  i 
Odense.  Havde  Prinsen  været  i  Hovedstaden,  maatte 
Anker,  hvor  pinligt  det  end  havde  berørt  ham,  have  holdt 
sig    tilbage.     Som  Kronprins  Karl  Johans  Adjudant    var 

det  ham  ikke  tilladt  at  træde  i  personlig  Forbindelse 
med  Prins  Kristian. 

Erik  Anker  søgte  Audiens  hos  Frederik  VI,  hvad 
der  straks  blev  bevilget  ham.  I  stærk  Spænding  traadte 
han  ind  i  Gemakket.  Hs.  Majestæt  modtog  ham  med 
Venlighed.  Han  berørte  ikke  med  et  Ord  de  to  sidste 
Aars  Begivenheder.  Men  omtalte  i  erkendtlige  Udtr5'k 
Karsten  Ankers  Virksomhed  som  Direktør  for  det  dansk- 
asiatiske Kompagni. 

De  første  Dage,  Anker  tilbragte  paa  Amalienborg, 
hengik  med  Skildringen  af  alle  hans  interessante  Op- 
levelser, siden  han  forlod  Danmark  i  Juh  1814.  Det 
interesserede  selvfølgelig  Sneedorf  og  Frøken  Betsy  i 
højeste  Grad  at  høre  hans  Fortællinger.  Der  paakom 
hans  Forlovede  en  vis  „horror",  da  han  fremstillede  det 
natlige  Incident  paa  „Villa  Vittoria". 

Anker  præsenterede  derefter  sin  Forlovede  hos  Grev 
Schimmelmanns,  Konferensraad  Bruns,  Professor  Brønd- 
steds, General  Castenskjolds,  Amtmand  Arctanders  og 
Justitsraad  Engelstofts.  Det  forlovede  Par  fik  Indbj-delse 
til  dem  alle.  I  det  Brøndstedske  Hus  stiftede  Anker  og 
Frøken  Betsy  Bekendtskab  med  et  Par  interessante 
Personligheder:  Grev  Schulin  til  Frederiksdal  og  hans 
Hustru,  en  født  Brown:  Greven  var  en  Descendent  af 
Kristian  VI's  navnkundige  Minister.  Grevinden  var  af 
skotsk  Adel.  Hendes  Stamtræ  fremviste  en  Brown,  der 
havde  kæmpet  under  den  stuartske  Prætendent,  Prins 
Karl  Edvard,  ved  Culloden,  men  efter  Nederlaget  flygtede 
til  København,  hvor  han  etablerede  sig  som  Købmand. 
Vi  komme  tilbage  til  det  grevelige  Par. 

En  Uge  efter  Kongens  Fødselsdag  fejredes  Frøken 
Ida  Bruns  Biyllup  med  Grev  Bombelles  i  hendes  rige 
og  elegante  Hjem  i  Bredgade.  Til  Selskabet  havde 
Hoffet,  Diplomatiet  og  de  højere  Krese  i  Samfundet  hver 
leveret  sit  Kontingent.  Bruden,  en  smuk  fire  og  tyve- 
aarig  Pige,    udmærkede    sig  ved  sin  Sangstemme  og  sit 

mimiske  Talent.  Hun  havde,  hvad  dei  tidligere  er  om- 
talt, ledsaget  sin  poetisk  begavede  Moder  paa  en  Uden- 
landsrejse i  Schweiz  og  Italien,  under  hvilken  der  var 
anvendt  megen  Omhu  paa  hendes  æstetiske  Opdragelse. 
Ida  Brun  spillede  en  fremtrædende  Rolle  i  den  Kres  af 
aandelige  og  kunstneriske  Notabiliteter,  Fru  Frederikke 
Brun  samlede  om  sig.  Naar  man  hyldede  hende,  var 
det  ikke  nærmest,  fordi  hun  var  Datter  af  et  rigt  og 
gæstfrit  Hus,  men  fordi  hendes  Sang  og  plastiske  Frem- 
stillinger i  antik  Kostume  virkehg  fortjente  Anerkendelse. 

Brudgommen,  Grev  Louis  Bombelles,  var  over  en 
halv  Snes  Aar  ældre  end  hun.  Siden  Juni  1814  havde 
han  beklædt  den  østrigske  Gesandtskabspost  i  Køben- 
havn. Bombelles  hørte  som  Diplomat  til  den  Metter- 
nichske  Skole  og  var  derfor  strengt  konservativ  og 
legitimistisk  af  Tænkemaade.  Af  Ydre  var  han  ikke  til- 
talende og  vindende;  men  han  var  af  gammel,  fornem 
Slægt,  og  Firmaet  Brun  betragtede  en  saadan  Svigersøn 
som  en  Akkvisition. 

Vielsen  forrettedes  af  den  højtbegavede  og  veltalende 
Kapellan  ved  Frue  Kirke,  Pastor  J.  P.  Mj^nster,  der  var 
gift  med  Konferensraadinde  Bruns  Broderdatter.  I  Talen 
fremhævede  han  den  Modsætning,  der  havde  været  mel- 
lem Brudgommens  og  Brudens  Liv.  Han  havde  færdedes 
blandt  mangfoldige  Skikkelser  i  den  vide  Verden.  Hun 
var  derimod  vokset  op  i  Hjemmets  huslige  Kres,  havde 
holdt  sig  til  den  og  været  dens  Smykke.  Ved  Siden  af 
den  Higen  efter  Bei'ømmelse,  der  havde  behersket  Brud- 
gommens Sind,  havde  han  dog  ogsaa  længtes  efter  Kær- 
lighedens og  Troskabens  Helligdom.  Men  den  havde 
han  nu  fundet  her  i  Danmark;  thi  de  nævnte  Egen- 
skaber var  netop  Brudens  Særkende. 

Talen,  der  blev  holdt  paa  Tysk,  gjorde  et  dybt 
Indtryk  paa  den  store  Forsamling  med  de  mange  be- 
stjernede og  uniformerede  Elementer. 

Til  Bryllupshøjtideligheden  sluttede  sig  et  Selskab  hos 

Bruns,  der  tillige  var  en  Afskedsfest  for  BrudepaiTet:  thi 
Bombelles  var  bleven  forflyttet  som  Gesandt  til  Dresden 
og  skulde  nu  tiltræde  Posten.  Erik  Anker  og  Betsj^ 
Sneedorf  var  indbudte,  hvad  der  var  en  Ære  for  dem, 
thi  Konferensraadinde  Brun  havde  med  Opbj'delsen  af 
hele  sin  Kritik  affattet  Listen  over  Gæsterne, 

Anker  blev  her  af  sin  Forlovede  forestillet  for  den 
franske  Gesandt,  Jlarquis  de  Bonnaj-,  og  hans  Gemal- 
inde. Denne,  en  født  Katharina  O'Neill  fra  Vestindien, 
var  Søster  til  General  Oxholms  Frue.  Marquien,  der 
havde  begyndt  sin  offentlige  Løbebane  som  Page  under 
Ludvig  XVI,  var  en  streng  Legitimist.  Som  Emigrant 
havde  han  tjent  i  den  Hær,  de  franske  Prinser  førte  ind 
i  Frankrig  for  at  bekæmpe  Revolutionen.  Marquis  de 
Bonnay  var  det  bourbonske  Dynasti  hengivent  med  urok- 
kelig Troskab.  Han  var  tilbøjelig  til  i  Kongen  at  se  et 
Væsen  af  højere  Art.  Napoleon  var  ham  en  Pestilens. 
Mellem  Marquien  og  hans  Gemalinde  var  der  en  betyde- 
ig  Aldersforskel;  han  var  nemlig  midt  i  Tredserne,  hun 
kun  seks  og  tyve  Aar  gammel.  Men  hans  Jovialitet  i 
Selskabslivet  og  hans  legemhge  Elasticitet  bragte  En  til 
at  glemme  Differencen.  Frøken  Sneedorf  havde  i  Efter- 
aaret  1814  stiftet  Bekendtskab  med  Marquien.  der  kom 
i  Landgrev  Vilhelms  Aftencirkler.  Katliarina  O'Neill 
havde  hun  første  Gang  mødt  hos  General  Castenskjolds. 

„Anker!"  udbrød  Bonnay.  „Sig  mig,  Hr.  Ritmester 
Anker,  er  De  i  Familie  med  en  Hr.  Bernt  Anker,  som 
jeg  var  flere  Gange  sammen  med  i  London,  det  kan  vel 
nu  va^re  henved  fem  og  tyve  Aar  siden  V' 

„Den  Anker  var  min  Faders  Fætter,   Hr.  Marquis." 

„Han  var  meget  kundskalisrig  og  vidt  berejst.  Han 
talte  U(]ma>rket  godt  Fransk.  Mtri  med  Damenies  Til- 
ladelse kan  vi  maaske  tage  Plads  paa  Kanapeen  der, 
medens  de   selv  nedlader  Dem  i  Lænestolene  ved  den." 

Marquise  de  Bonnay  og  Frøken  Sneedorf  satte  sig 
og  begyndte  at  konversere  om  H(^flvillet  i  .Vnledning  af 

Kongens  Fødselsdag.  En  Kvadrille,  som  Grev  Bombelles 
og  den  preussiske  Gesandt,  Grev  Dohna,  havde  danset 
med  Prinsesserne  Karoline  og  Charlotte,  havde  gjort  stor 
Lykke. 

Imidlertid  vedblev  Anker  og  Bonnay  deres  Samtale. 
Det  interesserede  Marquien  at  høre,  at  Bernt  Anker  var 
bleven  naturaliseret  som  dansk  Adelsmand  og  var  død 
som  Norges  rigeste  og  som  en  af  dets  mest  fortjente 
Mænd. 

„De  siger,  Hr.  Ritmester,"  yttrede  Marquien,  „at 
Bernt  Anker  er  bleven  naturaliseret  som  dansk  Adels- 
mand; dette  bringer  mig  til  at  tænke  paa,  at  Adel  frem- 
tidig er  afskaffet  i  Norge;  det  er  efter  min  Mening  et 
Fejlgreb,  et  meget  beklageligt." 

„Bestemmelsen  er  i  Harmoni  med  Forfatningens 
demokratiske  Karakter,  Hr.  Marquis." 

„Jeg  afskyer  Demokratismen,  Hr.  Ritmester.  Hvilket 
uhyi'e  Frafald  fra  Traditionen  er  det  ikke,  at  Norge,  det 
første  nordiske  Rige,  som  indførte  Baroner,  nu  har  op- 
hævet Adelen!" 

„Maa  jeg  udtale  min  Beundring  for  Marquiens  histo- 
riske Lærdom,"   sagde  Anker,  idet  han  rejste  sig. 

Konversationen  gik  livlig  og  utvungen,  hvad  der 
altid  var  Tilfældet  i  de  Brunske  Selskaber.  Efter  Sou- 
peren blev  der  musiceret.  Grevinde  Ida  Bombelles  sang 
en  Arie  af  Voglers  „Hermann  von  Unna"  og  et  Par 
Romancer  af  Weyse.  Hendes  Stemme  havde  denne 
Aften  en  overordentlig  sympathetisk  Klang;  det  var, 
ligesom  Afskedens  Vemod  tonede  gennem  den.  Digteren 
Pram  bragte  hende  i  et  Par  Strofer  en  Tak  for  den 
Række  Kunstnydelser,  hun  en  Aarrække  havde  beredt 
den  Kres,  der  samledes  i  hendes  Barndomshjem. 

Der  kom  en  Taare  i  manges  øjne,  da  hun  ved  sin 
Ægtefælles  Side  gik  hen  gennem  den  af  Selskabet  dan- 
nede Dobbeltrække,  hilsende  venligt  til  Afsked.  Man 
havde  en  Anelse  om,    at  det  Afsnit  af  hendes  Liv.    der 

nu  aabnede  sig,  vilde  blive  fattigt  paa  Lykke  i  Sammen- 
ligning med  det  afsluttede. 

Et  Par  Dage  senere,  netop  Toaarsdagen  efter  For- 
lovelsen, stod  Erik  Ankers  og  Betsy  Sneedorfs  Bryllup 
paa  Amalienborg  hos  Brudens  Fader,  Kommandør  Snee- 
dorf.  Men  da  Sørgeaaret  for  Fru  Sneedorfs  Død  ikke 
var  udløbet,  foregik  Højtideligheden  i  al  Stilhed,  kun  i 
Overværelse  af  Sønnen,  Løjtnant  Gerner  Sneedorf,  den- 
nes to  smaa  Søstre,  et  Par  Slægtninge  af  den  Afdøde 
og  nogle  intime  Venner,  deriblandt  Arctanders  og  Gasten- 
skjolds.  Vielsen  foretoges  af  Holmens  Provst,  Gutfeld. 
Hs.  Højærværdigheds  Tale  var  ikke  blot  som  sædvanlig 
blomstrende,  men  den  bar  et  overordentlig  hjerteligt 
Præg.  Han  ønskede,  at  det  unge  Pars  ægteskabelige 
Samliv  maatte  blive  en  Gentagelse  af  Forældrenes,  hvis 
Særkende  havde  været  Trofasthed  og  Renhed.  Gutfeld 
mindede  om,  at  Fru  Sneedorf  efter  tretten  Aars  Samliv 
havde  skrevet  til  sin  Ægtefælle,  at  hun  elskede  ham 
med  al  Ungdommens  Varme  og  tillige  med  den  modne 
Alders  Uforanderlighed.  Provsten  udtalte  Haabet  om, 
at  Kæriighedsforholdet  mellem  Brud  og  Brudgom  lige- 
ledes maatte  overvinde  Jordlivets  Omskiftelser  og  bevare 
sin  Styrke, 

I  Bryllupsmaaltidet  deltog  Provst  Gutfeld.  Han 
mindede  i  faa  Ord  om  den  bortgangne  Fru  Elisabeth 
Sneedorf,  der  dog  havde  haft  den  Glæde  at  se  Forlovel- 
sen mellem  det  unge  Par.  Muhg  var  hendes  Aand  til 
Stede  her  ved  denne  store  Højtid. 

Nu  greb  Kommandør  Sneedorf  Ordet  og  bragte 
Betsy  et  varmt  Farvel  fra  hendes  Hjem.  Han  ])erørte 
de  mange  Sorger,  hvoraf  han  var  bleven  hjemsøgt  i  sit 
Familieliv.  Hans  tre  Brødre  var  stegne  i  Graven,  der- 
iblandt den  talentfulde  Historiker,  som  fandt  sit  sidste 
Hvilested  i  England.  Døden  havde  berøvet  ham  selv 
seks  Børn,  mt-n  hvad  der  havde  holdt  ham  oppe  under 
hans  Modgang,  var  Betsy  og  hendes  tre  Søskende.    Det 

var  med  Smerte,  han  vilde  se  Betsy  drage  bort  fra  Dan- 
mark, men  paa  den  anden  Side  glædede  det  ham,  at 
hun  havde  knyttet  sin  Fremtid  til  en  ædel  Mand  af  en 
Slægt,  der  var  sit  Fædrelands  Stolthed.  Han  nærede 
den  Forvisning,  at  Betsy,  der  var  udstyret  med  aandehge 
Gaver  og  smykket  med  kvindelige  Dyder,  vilde  bUve 
Perlen  i  sin  Husbonds  Tilværelse.  Han  takkede  hende 
for  alle  de  gode  Minder,  hun  efterlod  i  Hjemmet,  og 
ønskede  i  Herrens  Navn  Brudeparret  til  Lykke. 

Efter  Bordet  tog  man  de  Guldsmykker,  Kongeparret, 
Landgrevens  og  Prinsesse  Juliane  havde  sendt  Bruden 
som  Gave,  i  øjesyn.  Derpaa  var  man  samlet  endnu 
et  Par  Timer.  Provst  Gutfeld  var  det  underholdende 
Element.  Han  var,  som  Kahbek  sagde,  bekendt  for  at 
kunne  levere  „aandelige  Næsevarmere".  Her  stillede 
det  sig  nu  saa  heldigt,  at  han  havde  flere  Fællesbekendte 
sammen  med  Arctanders  og  Castenskjolds.  Gutfeld 
havde  nemlig  været  Præst  i  Hirschholm  og  i  Korsør. 

Indtil  Foraarets  Begyndelse  boede  det  nygifte  Par 
paa  Amahenborg,  men  førte  paa  Grund  af  Sørgeaaret  en 
stille  Tilværelse.  I  Maj  Maaned  flyttede  Anker  og  Hu- 
stru ud  til  en  smukt  beliggende  lille  Villa  i  Nærheden 
af  Frederiksdal.  Her  henlevede  de  den  skønneste  Tid, 
medens  de  endnu  opholdt  sig  i  Danmark.  Det  var  de 
dejligste  Foraars-  og  Sommerdage.  Roture  paa  Lyngby- 
og  Bagsværd  Sø  afvekslede  med  Udflugter  i  den  smukke 
Omegn.  Ægteparret  var  hyppig  Gæst  hos  Bruns  paa 
Sofienholm.  Konferensraadens  ældste  Datter,  Fru  Char- 
lotte Pauli,  opholdt  sig  netop  hos  sine  Forældre,  og 
sammen  med  hende  foretog  Betsy  Anker  jævnlig  Spasere- 
ture i  Skoven.  Aldrig  havde  den  sjællandske  Natur  fore- 
kommet hende  saa  yndig  og  frisk  som  nu,  da  hun  vidste, 
at  hun  skulde  forlade  den.  Hun  syntes,  at  Syrenerne 
duftede  stærkere  end  før,  at  Blomsterne  i  Haverne  og 
paa  Engene  var  dobbelt  pragtfulde. 

Henimod  Midten  af  Juni  maatte  Anker  for  et  Tids- 

mm  af  nogle  Uger  skilles  fra  sin  Hustru.  Kronprins 
Karl  Johan  aflagde  nemlig  en  Visit  i  Kristiania,  og  da 
Anker  var  hans  Adjudant,  maatte  han  begive  sig  derop. 
Vejret  var  vedblivende  varmt  og  smukt,  hvorfor  Sejlad- 
sen med  en  Skonnert  fra  Helsingør  til  Norges  Hoved- 
stad var  en  behagehg  Udflugt.  Da  Ritmester  Anker  gik 
om  Bord  i  Helsingør,  maatte  naturligvis  Minderne  om 
Overfarten  til  England  med  „Pelikanen"  for  to  Aar  siden 
dukke  frem  i  hans  Bevidsthed. 

Medens  Anker  var  fraværende,  fandt  hans  Ægtefælle 
en  elskværdig  Veninde  i  Grevinde  Schulin  paa  Frederiks- 
dal.  I  det  Foregaaende  omtaltes,  at  Anker  og  Betsj'  i 
det  Brøndstedske  Hus  havde  truffet  sammen  med  det 
grevelige  Par.  De  følte  sig  straks  tiltalte  af  hinanden. 
Hos  Konferensraad  Bruns  mødtes  de  igen,  og  her  lagdes 
Grunden  til  et  nærmere  Bekendtskab.  Da  Anker  flyt- 
tede ud  til  Frederiksdals  Omegn,  var  Greven  og  Grev- 
inden paa  Besøg  i  Holsteen.  Ved  Ritmesterens  Afrejse 
til  Norge  kom  de  just  tilbage. 

Greveparret  var  interessante  Personligheder.  Grev 
Schulin,  der  havde  taget  juridisk  Eksamen,  var  inde  i 
Tysklands  filosofiske  Literatur.  Han  syslede  ivrigt  med 
Problemet  om,  hvorledes  der  kunde  tilvejebringes  en 
Forsoning  mellem  den  kristelige  Tro  og  Videnskaben. 
Han  havde  Evnen  til  at  fremstille  sine  Tanker  simpelt 
og  klart,  hvorfor  man  gerne  lyttede  til  ham.  Greven 
havde  været  i  Beroring  med  mange  af  Datidens  berømte 
Mænd,  og  han  forstod  at  give  anskuelige  Skildringer  af 
disse. 

Grevinden  var  af  skot^^k  adflig  Oprindelse.  Hun 
var  godhjertet  og  livlig.  Hun  var  fortrolig  metl  de 
gamle  skotske  Ballader;  hun  beundrede  blandt  de  nyere 
Digtere  særlig  Robert  Burns,  af  hvis  Digte  hun  kunde 
mange  udenad.  Hvad  der  forøgede  hendes  Sympathi  for 
ham,  var  den  Omstændighed,  at  han,  ligesom  hun.  var 
begejstret  for  Stuarterne.  Grevinde  Schulin  spillede  smukt 

paa  Harpe,  og  det  var  en  virkelig  Nydelse  at  høre  hende 
foredrage  Folkeviser  eller  Burns  Sange  til  Akkompagne- 
ment af  dette  Instrument. 

Grevinde  Schulin  indbød  hver  Uge  Fru  Betsy  Anker 
til  Frederiksdal  og  undlod  da  Intet  for  at  gøre  hende 
Livet  behageligt.  Greveparret  aflagde  hende  jævnligt  en 
Visit  og  forhørte  sig  om  Ankers  Befindende. 

Fru  Betsy  Anker  havde,  hvad  vi  fra  det  foregaaende 
ved,  i  sin  Tid  behandlet  Harpen  med  Virtuositet,  men 
i  de  senere  Aar  havde  hun  kun  sjeldent  rørt  den.  Hos 
Schulins  vaagnede  igen  hendes  Interesse  for  Instrumentet. 

Da  Anker  var  kommen  tilbage  og  tilbragte  sam- 
men med  hende  en  Aften  paa  Frederiksdal,  blev  han 
henrykt  ved  at  høre  hendes  Akkompagnement  til  en  af 
Grevinden  foredragen  Ballade.  I  September  indtraadte 
Ritmesterindens  Fødselsdag.  Stor  var  hendes  Over- 
raskelse og  Glæde,  da  hun  om  Morgenen  i  sit  lille  Ar- 
bejdskabinet  forefandt  en  Harpe.  Det  var  en  Gave  fra 
Erik  Anker. 


XX. 

I  Nærheden  af  Fredensborg  Slot  laa  1817  et  Land- 
sted ved  Navn  „Betsys  Hytte''  med  en  stor  Have.  Ste- 
det ejedes  af  Kommandør  Snoedorf,  der  havde  opkaldt 
det  efter  sin  Hustru  og  Datter.  Under  et  mægtigt  Linde- 
træ i  Haven  sad  en  Julidag  to  Damer  i  lyse  Dragter  og 
med  runde  Straahatte,  der  i  Forening  med  Løvet  be- 
skyttede dem  mod  den  brændende  Sol.  De  var  begge 
beskæftigede  med  at  sy  et  Navnechiffer  paa  et  Lomme- 
tørklæde af  Batist.  Paa  Græsplænen  foran  dem  sad  en 
ung  Bondepige  med  et  smukt  halvaars  Drengebarn  paa 
Skødet:  det  var  Eriks  og  Betsy  Ankers  Førstefødte,  dei 
efter  Bedstefaderen  hed  Karsten.  Pigen  morede  sig 
med  at  vise  Barnet  Blomster,  som  hun  plukkede  i  Græs- 
set   omkring    sig;    den  Lille    betragtede    dem  med  sine 

store,  blaa  øjne.  Tæt  ved  laa  en  sort  Puddelhund  ud- 
strakt, sovende  i  Sollyset.  Fra  en  Løvhytte  bag  et  Par 
blomstrende  Hyldetræer,  hortes  diskuterende  Stemmer: 
det  var  Ritmester  Anker  og  Svigerfaderen,  Kommandør 
Sneedoif,  der  talte  med  hinanden  om  hans  og  Families 
forestaaende  Afrejse  til  Norge.  Kommandøren  havde 
bragt  sin  Svigersøn  den  glædelige  Efterretning,  at  Kong 
Frederik  VI  havde  tilbudt  ham  og  hans  Nærmeste  at 
sejle  til  Norge  om  Bord  i  Orlogsbriggen  , Falster",  der 
under  Kaptajn  Wulff  skulde  gaa  paa  øvelsestogt  til 
Nordsøen.    Det  var  en  udsøgt  kongelig  Opmærksomhed. 

De  to  Damer  under  Lindetræet  var  Betsy  Anker  og 
hendes  Svigermoder,  Statsraadinden,  der  foi-  et  Par 
Maaneder  siden  var  kommen  ned  i  Besøg  her  fra  Eids- 
vold.  Lommetørklæderne  var  bestemte  til  Statsraa- 
dens  Broder,  General  Peder  Anker,  der  skulde  have 
dem  paa  sin  Fødselsdag. 

Paa  Vejen,  der  løb  langs  med  Havens  ene  Hegn, 
hørtes  en  Vogns  Rullen  og  kort  efter  skimtedes  en  Ka- 
lesche  med  en  kgl.  Kusk  og  Lakaj  paa  det  høje  For- 
sæde. En  firsædet  holstensk  Vogn  med  kvindeligt  Hof- 
personale fulgte  efter.     Damerne  standsede  Syningen. 

„Hvem  var  det,  som  der  kørte  forbi?"  spurgte 
Statsraadinden. 

„Prinsesse  Juliane,  Svigermama,"  svarede  Betsy. 
„Hds.  Højhed  er  vendt  tilbage  fra  Louisenlund  i  Slesvig 
og  tager  nu,  som  hun  plejer,  nogle  Ugers  Ophold  paa 
Fredensborg." 

„Louisenlund,"  gentog  Statsraadinden,  idet  hun 
eftertænksomt  saa  hen  for  sig.  „Det  Navn  vækker  gamle 
Minder  hos  mig." 

„Har  Svigermama  været  paa  Louisenlund  hos  Prins 
Knrl  af  Hessen?" 

„Du  glemmer  nok  lille  Betsy,  at  min  Fader  har 
været  Hofintendant  hos  ham,  ligesom  han  senere  var 
det  hos  Svigersønnen,  Kronprins  Frederik.     Jeg  var  rig- 

tignok  en  lille  Pige,  da  jeg  forlod  Slesvig;  men  jeg  husker 
tydeligt  det  venlige  Louisenlund  med  den  smukke  Park 
ved  Slien.  Baade  Hs.  Durchlauchtighed  og  hans  C4emal- 
inde,  Prinsesse  Louise,  sendte  mig  en  Lykønskning,  da 
jeg  stod  Brud  i  Slesvig." 

„Hds.  kgl.  Højhed  er  saa  elskværdig,"  bemærkede 
Fru  Betsy. 

De  to  Damer  genoptog  Syningen,  men  maatte  snart 
lægge  Arbejdet  fra  sig.  Ankers  Husjomfru  meldte  nem- 
lig, at  Middagsmaden  var  færdig. 

Efter  Siestaen  tog  Svigerdatter  og  Svigermoder  igen 
fat  paa  Haandarbejdet.  Anker  og  Kommandør  Sneedorf 
roede  dem  en  Tur  paa  Esrom  Sø. 

I  Juli  Maaneds  Begyndelse  skulde  Anker  med  Fa- 
milie tiltræde  Rejsen  til  Norge.  De  flyttede  en  Uge  før 
ind  til  Amalienborg.  Bagagen,  der  væsenthgt  bestod  af 
Værdigenstande  og  Klæder,  eftersom  en  møbleret  Lejlig- 
hed ventede  dem  paa  Eidsvold,  bragtes  fra  Toldboden 
om  Bord  i  Briggen. 

Dageme  gik  med  Afskedsvisiter.  Kommandør  Snee- 
dorf vilde  ikke  foranstalte  noget  Afskedsgilde  for  sin 
Svigersøn  og  Datter,  og  disse  foretrak  ogsaa  at  forlade 
Danmark  aldeles  stille  og  ubemærket. 

Formiddagen  forinden  Afrejsen  havde  Anker  Audiens 
hos  Kong  Frederik  VI  og  hos  Dronning  Marie  paa  Fre- 
deriksberg Slot.  Ritmesteren  takkede  i  eget  og  Hustrus 
Navn  Kongeparret  for  den  Naade,  der  var  vist  dem  selv 
og  hans  Moder  ved  den  givne  Ordre  til.  at  Orlogsbriggen 
.skulde  overføre  dem  til  Norge. 

Samtidig  sad  Fru  Betsy  hensunken  i  vemodige  Tan- 
ker i  sit  lille  Værelse  paa  Amahenborg.  Hun  genkaldte 
sig  i  Erindringen  alle  de  venlige  og  hyggelige  Timer, 
hun  i  Aarenes  Løb  havde  tilbragt  i  dette  sit  Barndoms- 
hjem. Nu  skulde  hun  forlade  Danmark  for  at  omplantes 
paa  et  nyt  Fædrelands  Grund.  Hendes  Blikke  kom  til 
at  hvile  paa  et  Miniaturbillede'  af  Prins  Henrik,   der  var 

ophængt  i  Vinduesfordybningen.  En  Følelse  af  Taknem- 
melighed og  Sorg  vekslede  med  hinanden  i  hendes  stille 
Sind,  da  først  hans  Kærlighed  til  hende,  dernæst  hans 
tragiske  Død  randt  hende  i  Hu.  „Men  Forsj-nsstyrelsen 
vilde  det  nu  saaledes,"  sagde  hun  ved  sig  selv.  Over- 
bevisningen herom  virkede  beroligende  paa  hendes  Sind 
og  løftende  paa  hendes  Hjerte.  Betsys  Tanke  vendte 
sig  derpaa  mod  Ægtefællen  og  den  lille  Karsten.  En 
dyb  Glæde  gennemzittrede  hendes  Væsen:  Fremtiden 
syntes  at  aabne  sig  smilende  for  hende;  hun  følte  sig 
saa  usigelig  Ij'kkelig. 

De  Afrejsende  samledes  om  Aftenen  med  Kaptajn 
Wulff",  Skibets  Chef. 

Den  følgende  Dag  vekslede  Briggen  „Falster"  Salut 
med  Tre  Kroner  og  stod  Nord  paa.  Den  førte  Erik  og 
Betsy  Anker  deres  nye  Bestemmelse  i  Møde. 


XXI. 

Sejladsen  til  Norge  begunstigedes  baade  af  Vind  og 
Vejr  saaledes,  at  baade  Fru  Betsy  og  Statsraadinden  slap 
for  Søsyge.  Himlen  var  skyfri,  og  da  Maanen  ikke  stod 
op  før  hen  imod  Midnat,  lyste  Stjernerne  en  Times  Tid 
efter  Solens  Nedgang  med  stærk  Glans.  Skibschefen, 
Kaptajn  Wulff,  der  viste  Damerne  den  største  Opmærk- 
somhed, underholdt  dem  hver  Aften  paa  Dækket  ved  at 
vise  og  forklare  dem  Stjernebilleder.  Som  Sømand  var 
han  vel  orienteret  paa  Himlen,  og  han  var  desuden  inde 
i  den  græske  Mythologi.  For  Fru  Betsy  var  denne 
ingenlunde  en  lukket  Bog,  men  hun  erkendte  hurtigt, 
at  Wulff"  var  hendes  Mester. 

„Kan  Ritmesterinden  sige  mig.  hvad  det  Stjerne- 
l lillede  hedder?"  spurgte  Wulff",  idet  han  pegede  paa 
Plejaderne. 

Fru  Bet.>5y    nævnede  Navnet.     Hun  tilføjede:     „Det 

var  Gudinden  Artemis's  Jomfruer,  som  Zeus  satte  paa 
Himlen." 

„Fortræffeligt  Svar,  Frue.  Men  De  bør  ogsaa  vide, 
at  disse  Stjerner  sattes  i  særligt  Forhold  til  Skibsfarten. 
Med  deres  Opgang  begyndte  dennes  heldige  Aarstid,  med 
deres  Nedgang  den  stormfulde  Tid." 

„Den  Stjerne  der  kaldes  Skibet  Årgo!"  udbrød  Fruen. 
„De  styrer  med  Klogskab  Roret,  Kaptajn,  ligesom  Tifys 
paa  Argon autertoget." 

„Maaske  finder  vi  i  Norge  det  gyldne  Skind,"  sagde 
Anker,  der  stod  hos,  hjerteligt  leende. 

Briggen  „Falster"  løb  ind  til  Orlogshavnen  Frede- 
riksværn, hvortil  den  ankom  i  et  dejligt  Solskinsvejr  med 
en  let  Brise.  Her  var  gamle,  titulære  Statsraad  Kar- 
sten Anker  og  Grevinde  Karen  Wedel  Jarlsberg  ledsagede 
af  et  mandhgt  og  kvindehgt  Tjenerpersonale  til  Stede 
til  deres  Modtagelse.  Lige  i  Nærheden  stod  nogle  civil- 
klædte Søofficerer  og  flere  Damer.  Bagved  holdt  et 
Par  Ekvipager  og  en  Transportvogn. 

Den  gamle  Statsraad  og  Grevinden  gik  om  Bord. 
Det  var  første  Gang,  at  hin  saa  Betsy  Sneedorf  som 
Svigerdatter.  Han  blev  dybt  bevæget,  omfavnede  hende 
og  tr3'kkede  et  Kys  paa  hendes  Pande. 

Derpaa  tog  han  sin  Navne,  den  lille  Karsten,  løftede 
ham  i  Vejret  og  udbrød  med  straalende  øjne:  „Fagrere 
Gut  vil  man  næppe  kunne  se!" 

Statsraaden  hilste  derefter  hjerteUgt  paa  Hustru  og 
Søn.  Grevinde  Wedel  Jarlsberg  bød  sin  Slægtning,  Erik 
Anker,  og  hans  Hustru  et  varmt  Velkommen.  Hun  til- 
føjede straks,  at  det  skulde  være  hende  en  stor  Glæde 
at  se  dem  som  Gæster  paa  Jarlsberg,  hvortil  Statsraa- 
dens  ogsaa  var  indbudte. 

Erik  Anker  spurgte  Grevinden  om  hendes  Ægte- 
fælles Befindende.  Hun  svarede,  at  dette  var  særdeles 
godt.  Han  var  for  Tiden  ikke  paa  Jarlsberg;  thi  han 
var    som    Statsraad    netop  for    Øjeblikket   saa    optagen 

af  Embedsforretninger,  at  han  ikke  kunde  forlade 
Kristiania. 

Statsraad  Anker  og  Grevinden  hilste  paa  Kaptajn 
Wulff.  Han  indbød  hele  Selskabet  til  en  Frokost  i 
Messen. 

Efter  denne  gik  man  fra  Borde.  Ved  Bulværket 
havde  der  samlet  sig  et  Publikum,  der  betragtede  det 
danske  Orlogsskib.  Erik  Anker  greb  sin  Hustrus  Haand,. 
kyssede  den  og  førte  hende  i  Land. 

Herskaberne  steg  ind  i  de  to  Ekvipager.  Af  Stt-d 
gik  det  til  Jarlsberg.  Tjenerpersonalet  fulgte  senere 
efter  med  Bagagen. 

Fru  Betsy  Anker  kørte  sammen  med  Grevinde 
Wedel  Jarlsberg,  hvis  kvikke  Konversation  gjorde  Turen 
til  en  dobbelt  Nydelse  for  hende.  Den  unge  Frue  var 
henrykt  over  sit  nye  Fædrelands  skønne  Natur. 

„Hvilken  Afveksling  af  Bjerg  og  Dal,  af  Skov  og 
Slette!"  udbrød  hun.  „Se  Fjorden  der  henne:  den 
slynger  sig  som  et  blaat  vatret  Silkebaand  mellem  de 
grønne  Bredder." 

„Min  danske  Søster  troede  maaske,"  sagde  Grev- 
inden, „at  vi  her  i  Norge  kun  havde  Gran,  Fyr  og 
Birk,  men  hvad  siger  hun  om  den  Lindeallée  der?" 

„Den  minder  mig  om  Sjælland,"  svarede  Fru  Betsy. 
„Der  nede  ved  Fjorden  staar  jo  en  Gruppe  Bogetræer, 
høje  og  ranke  med  fyldige  Kroner.  Det  er  jo  hen- 
rivende!" 

„Her  i  denne  Egn,"  yttrede  Grevinden,  „rækker 
Danmarks  og  Norges  Natur  hinanden  Haanden.  Men 
paa  Vejen  til  Eidsvold,  Betsy,  vil  du  faa  den  norske 
Natur  i  dens  Ejendommelighed  og  Storhed  at  se." 

Solen  var  sin  Nedgang  nær,  da  Herskabet  naaede 
Herresædet  Jarlsberg.  Fru  Betsy  fandt,  at  dets  Byg- 
ningsstil liavde  en  vis  Lighed  med  Fredensborgs. 

Om     Aftenen    spaserede    him    med     Anker    langs 

Tønsberg  Fjorden.  De  tog  Plads  paa  en  stor  Sten  og 
betragtede  den  synkende  Sol. 

„Anker,''  sagde  Betsy,  idet  hun  rakte  sin  Ægtefælle 
Haanden,  „da  vi  i  Formiddags  steg  i  Land  i  Frederiks- 
værn, dukkede  en  gammel  Erindring  frem  hos  mig." 
Her  tav  hun  og  saa  ham  smilende  ind  i  øjnene. 

„Fortæl  mig,  hvad  det  var  Betsy,  du  gør  mig 
ganske  nysgerrig." 

„Husker  du  Anker,  da  du  i  sin  Tid  fandt  mig 
sovende  paa  Frederiksborg  )Slot  foran  et  Blomstermaleri 
af  van  Huysum?" 

„Det  erindrer  jeg  tydeligt,"  svarede  Anker.  „Du 
blev  saa  mærkelig  forlegen,  da  du  saa  mig  i  samme 
øjeblik,  som  du  vaagnede!" 

„Jeg  havde  nemhg  drømt  om  dig.  Det  var  mig  i 
Drømme,  som  om  jeg  kom  sejlende  til  en  hlle  By,  hvor 
jeg  blev  modtagen  af  din  Fader-  og  ført  i  Land  af  dig. 
Du  forstaar  da,  at  jeg  blev  underlig  til  Mode  ved  at 
finde  dig  ved  min  Side." 

„Til  Lykke  for  mig,  gik  Drømmen  i  Opfyldelse," 
sagde  Anker;  han  kyssede  sin  Hustrus  Haand. 

Jarlsberg  genkaldte  interessante  historiske  Minder  i 
Erindringen,  og  disse  havde  en  livlig  Tolk  i  Grevinde 
Karen.  Hun  førte  Fru  Betsy  omkring  i  Hovedbygningen 
og  Haven  og  dvælede  ved  enhver  Ting,  hvorved  der 
var  noget  mærkeligt. 

En  Dag  pegede  hun  paa  et  kobberstukket  Billede 
af  Griffenfeld. 

„Der  hænger  Portrætet  af  Norges  og  Danmarks 
Storkansler,"  sagde  hun.  „Han  har  ejet  Jarlsberg  her: 
dengang  bar  det  Navn  efter  ham." 

„Saaledes  har  da  Norge  Mindesmærket  baade  om 
hans  Storhed  og  hans  Ulykke,"  udbrød  Fru  Betsy: 
„her  det  prægtige  Grevesæde,  hist  langt  oppe  mod 
Nord,  Munkholmen!" 

„Der    hænger   Norges    og    Danmarks    Alkibiades," 

sagde  Grevinden  leende;  hun  strakte  Fingeren  op  mod 
et  Billede  af  Grev  Ulrik  Frederik  Gyldenløve. 

„Sverrig  har  ogsaa  haft  sin  „Alkibiades",**  bemær- 
kede Fm  Betsy;  .,saadan  kaldte  man  jo  Baron  Armfelt." 

Daglig  gik  Ritmester  Anker  og  hans  Hustru  sig  en 
Tur  i  den  smukke  Egeskov  „Guldkronen".  De  beundrede 
de  mægtige  Træer,  der  bragte  dem  til  at  tænke  paa 
Egene  i  Charlottenlund  ved  København.  Den  ene  Er- 
indring fremkaldte  nu  den  anden,  saa  alle  Vennerne  i 
Danmark  efterhaanden  blev  Genstand  for  Samtalen. 

Statsraad  Anker  plejede  om  Morgenen  at  gøre  en 
Vandring  i  Haven.  Efter  at  han  havde  spøget  med  den 
lille  Karsten,  trak  han  sig  tilbage  til  Bibliotheksværelset, 
hvor  han  var  ivrig  beskæftiget  hver  af  de  Dage,  han 
denne  Gang  tilbragte  paa  Jarlsberg  Han  nedskrev  sine 
Livserindringer. 

Statsraadinden,  der  under  et  Ophold  ved  Tønder  i 
Slesvig  havde  lært  at  kniple,  var  daglig  beskæftiget  med 
denne  ædle  Industri.  Var  hun  ikke  sysselsat  dermed, 
vandede  hun  enten  Blomster  i  Haven  eller  drøftede  et 
Køkkenspørgsmaal  sammen  med  Hovmesterinden. 

Endelig  maatte  Herskabet,  som  Greven  indbød  til 
Kristiania,  bryde  op  fra  Jarlsberg.  Da  Ekvipagerne 
kørte  ud  af  Gaarden,  udbrød  Grevinde  Wedel,  der  sad 
ved  Siden  af  Fru  Anker: 

„Die  schønen  Tagen  in  Aranjuez  sind  nun  zu  Ende, 
meine  liebe  Betsy!" 


XXII. 

I  Kristiania  fandt  Ankers  en  særdeles  sympathetisk 
Modtagelse  fra  Statsraad,  Grev  Wedel  Jarlsbergs  Side. 
Den  Kulde,  som  den  forskellige  Stilling  til  Prins  Kristian 
Frederik  i  sin  Tid  havde  fremkaldt  i  det  personlige 
Forhold    mellem    ham    og  Karsten  Anker,    var  nu  fuld- 

stændig  forsvunden:  Sidstnævnte  var  bleven  Kronprins 
Karl  Johans  Mand. 

Grev  Wedel  hilste  med  synlig  Interesse  paa  Fru 
Betsy,  hvem  han  ikke  havde  set  i  en  Aarrække. 

„Kan  De  genkende  mig  Fru  Anker?"  spurgte  han. 
„Har  jeg  ikke  forandret  mig  meget?" 

„Greven  er  selvfølgelig  bleven  fyldigere.  De  er 
ikke  længer  den  fjerlette  Kavaller,  som  jeg  dansede 
med  hos  Konferensraad  Bruns  og  heller  ikke  den  slanke 
Sømand,  der  tumlede  sin  Baad  i  Øresund." 

Grev  Wedel  lo.  „Eigtigt,"  udbrød  han,  „og  jeg  er 
heller  ikke  mer  „den  norske  Bjørn",  der  tog  Tag  med 
Bønderne  i  Hallingdalen." 

Denne  humoristiske  Bemærkning  vakte  almindelig 
Moro.  Denne  Konversation  behagede  øjensynligt  Greven, 
der  ellers  havde  nok  af  Livets  Alvor. 

„De  idylhske  Dage  paa  Vækkerø  er  ogsaa  for- 
svundne," sagde  Fru  Betsy.  „Nu  spiller  Greven  ikke 
mer  Landsbypræster  diplomatiske  Puds,  nu  er  De  Norges 
ledende  Statsmand." 

Et  lunt  Smil  spillede  ved  disse  Ord  om  Grev  Wedel 
Jarlsbergs  Læber. 

„Betsy  er  brillant!"  sagde  Erik  Anker  til  Stats- 
raaden,  der  bejaede  det,  tilføjende:  „Det  sidste  kan 
gælde  for  en  Stikpille  til  Statholderen,  Gi'ev  Mørner." 

Grev  Wedel  Jarlsberg  vekslede  derpaa  nogle  Ord  med 
Statsraadinde  Anker.  Gre\inden  opfordrede  nu  Gæsterne 
til  at  træde  ind  i  Værelset  ved  Siden  af  og  tage  et 
Par  vellykkede  Kopier  af  Frokost -Billeder  af  David  de 
Heem  i  Betragtning. 

Imidlertid  satte  Statsraaden  sig  i  en  Lænestol. 
Hans  Ansigt  lagde  sig  i  alvorlige  Folder;  han  blev 
eftertænksom.  Man  kunde  paa  den  ædle,  hvælvede 
Pande  og  af  det  sjælfulde  Blik  se,  at  det  var  vigtige 
Sager,  Statsanliggender,  der  beskæftigede  ham. 

Efter  at  Ritmester  Anker  havde  gjort  Statholderen, 

Grev  Mørner,  sin  Opvartning,  indbød  Hs.  Excellence 
ham  og  hans  Frue  til  en  selskabelig  Sammenkomst  i 
Palaiet.  Her  mødtes  Fru  Betsy  Anker  med  alle  de  of- 
ficielle Notabiliteter  i  Kristianias  Samfund.  Hvad  der 
slog  hende  var,  at  man  her  lidenskabsløst  og  humo- 
ristisk talte  om  Begivenhederne  i  den  nærmeste  Fortid, 
som  hun  ellers  vidste  havde  bragt  Sindene  i  den  stær- 
keste Bevægelse.  Politik  var  hgesom  fomst  fra  den 
Kres,  der  samlede  sig  om  Grev  Mørner  og  hans  elsk- 
værdige Frue,  som  var  udgaaet  fra  den  stockholmske 
Handelsstand. 

Ved  Bordet  underholdt  Hs.  Excellence  paa  en  vittig, 
skemtende  Maade  Selskabet  med  Fortællinger  fra  Djur- 
gården,  eller  han  gav  korte,  livlige  Skildringer  af  Optrin 
ved  Gustav  Hl's  Hof  paa  Haga  og  Drottningholm. 

Grevinde  Mørner,  der  udmærkede  sig  ved  sine  simple, 
men  smagfulde  Toiletter,  havde  et  meget  vindende 
Væsen.  Hun  syntes  om  Fru  Betsy  Anker.  Det  interes- 
serede Grevinden  at  tale  med  hende  om  Konferensraad 
Konstantin  Brun  i  København,  for  hvis  Forretningstalent 
hun  nærede  Beundring.  Da  den  berømte  franske  For- 
fatterinde, Madame  de  Staél  Holstein  1812  besøgte 
Stockholm,  havde  Grevinde  Mørner  dér  hort  hende  ud- 
tale sig  med  Anerkendelse  om  Konferensraadinden  som 
Digterinde  og  om  Datteren  Ida  som  mimisk  Kunst- 
nerinde. 

Fru  Betsy  Anker  fandt,  at  Livet  i  Kristiania  havde 
en  egen  Charme.  Den  Frihedens  Luftning,  som  her 
slog  hende  i  Møde,  var  hende  ukendt.  Det  var  noget 
ganske  andet  end  Tonen  i  Frederik  VI's  Hofkrese  med 
deres  Kongerøgelse  og  strenge  Etikettehensyn.  Her  i 
Kristianias  Selskaber  rørte  man  sig  frit,  man  udtalte 
uforbeholdent  sin  Dom  om  Regeringen  og  offentlige 
Institutioner  og  bevarede  overfor  Kongehusets  Medlem- 
mer, trods  al  Kritik,  en  vis  Ærefrygt.  Naar  Betsy 
Ankrr  meddelte  sin  Ægtefælle,   hvilket  fortræffeligt  Ind- 

tryk  alt  dette  gjorde  paa  hende  og  spurgte  ham  om  en 
nærmere  Forklaring,  plejede  han  at  svare: 

„Kære  Betsy,  naar  vi  er  komne  i  Ro  paa  Eidsvold, 
skal  jeg  forklare  Dig  det;  paa  det  Sted  hgger  Nøglen 
til  Problemets  Løsning." 

„Det  var  som  talt  af  en  Magister  artium!"  udbrød 
den  unge  Frue  leende. 

Blandt  alle  de  Kvinder,  Betsy  Anker  traadte  i  nær- 
mere Forbindelse  med  i  Kristiania,  var  der  ingen,  hun 
følte  sig  stærkere  hendraget  til  end  til  Fru  Martine 
Collett,  Enke  efter  den  for  syv  Aar  siden  afdøde,  højt- 
ansete  Købmand  John  Collett.  Den  barnløse  Enke  boede 
i  den  saakaldte  Collettgaard.  Her  levede  hun,  der  nu 
var  i  Begyndelsen  af  Halvtredserne,  et  Liv  i  Minderne 
om  tidligere  Dages  Glans  og  Herlighed,  da  hun  i  sin 
Ungdom  og  Skønhed  var  Genstand  for  Hyldest,  der 
bragtes  hende  saavel  af  Nordmænd  som  af  Fremmede. 
Fru  Collett  var  endnu  som  ældre  smuk;  de  store,  klare 
øjne  funklede  livligt,  det  lokkede  graasprængte  Haar 
var  fyldigt;  Figuren  var  slank,  og  hele  Personligheden 
bar  Præg  af  Finhed  og  Ynde. 

Fru  Martine  Collett  var  berejst  og  belæst  og  havde 
i  Tidens  Løb  gjort  en  Række  notable  Bekendtskaber. 
Hun  havde  i  en  halv  Snes  Aar  boet  i  London  og  havde 
afsluttet  sin  Uddannelse  som  Verdensdame  med  et 
Besøg  i  Paris. 

Naar  man  nævner  Familien  Colletts  Navn,  er  der 
straks  to  Punkter,  der  dukker  frem  i  Erindringen: 
Ullevold  og  Fladeby  i  Kristianias  Omegn. 

Begge  Steder  havde  Martine  Collett  fejret  Triumfer. 
Paa  Ullevold  havde  Notabiliteter  som  Hertug  Ludvig 
Filip  af  Orleans,  den  senere  Konge  af  Frankrig,  og 
Prins  Kristian  August  af  Augustenborg  hyldet  hende 
som  Værtinde.  Da  den  sidstnævnte  spaserede  sammen 
med  Statholderen,  Prins  Frederik  af  Hessen,  i  den 
storartede  Park,  der  var  smykket  med  Grotter  og  smaa 

Templer  i  græsk  Stil,  havde  Fm  Collett  overrasket  dem 
paa  den  pikanteste  Maade.  I  en  Granlund  traadte  hun 
dem  pludselig  i  Møde  kostumeret  som  Diana  med  Bue 
og  Pilekogger,  ledsaget  af  to  smukke  Nymfer.  Denne 
Aabenbaring  tra  Olympen  henrev  de  to  Højheder.  Med 
et  Udbrud  af  Beundring  udstrakte  de  Ai'mene  mod 
Gudinden;  men  hun  forsvandt  i  et  Nu  bag  en  Hæk. 
Prinsernes  Opmærksomhed  henlededes  i  samme  øjeblik 
til  den  modsatte  Side:  der  saa  de  en  Skare  Fauner  og 
Nymfer,  der  til  Tonerne  af  en  lystig  Melodi  gik  i  Pro- 
cession til  Bakkus-Templet.  Begge  Prinser  var  enige 
om,  at  det  var  den  største  „klassiske"  Nydelse,  de 
nogensinde  havde  haft  i  deres  Liv. 

Martine  Collett  gav  med  Liv  og  Lune  Betsy  Anker 
Skildringer  af  de  selskabelige  Sammenkomster  paa 
UUevold,  der,  naar  Sommeren  ophørte,  fortsattes  af 
de  store  Jagter  paa  Fladeby  ved  øjeren  Sø,  hvortil 
Juleselskaberne  samme  Steds  med  deres  Skuespil,  Ma- 
skerader og  Baller  dannede  en  livlig  Epilog.  Som 
„Overjægermesterinde"  havde  Fru  Collett  henrykt  Stat- 
holderen, Prins  Kristian  Frederik,  til  hvis  Forherligelse 
hun  havde  ladet  Strengene  paa  sin  Lyre  lyde.  Paa 
Fladebys  provisoriske  Teater  havde  Fruen ,  der  var 
„Direktrice"  for  Kristianias  dramatiske  Selskab,  vakt 
stormende  Bifald  ved  sit  fint  nuancerede  Spil  som  Orsina 
i  „Emilia  Galotti"  og  som  Lady  Teazle  i  „Bagtalelsens 
Skole".  Hun  deltog  som  en  flagrende  Sommerfugl  i 
Julelegene  med  deres  erotiske  Skemt.  Hun  lyksalig- 
gjorde virkelig  Herrerne  ved  det  Kys,  hun  tillod  dem 
at  tage,  naar  hun  som  Dagens  „Værtinde"  rakte  dem 
Haanden  til  Afsked.  Lord  Brougham,  der  engang  var 
Deltager  i  Julelegene  paa  Fladeby,  yttrede  spøgende,  at 
de  endte  med  „a  kissing  match".  Der  var  Præster, 
som  mente,  at  Juleselskabet  paa  Fladeby  befandt  sig 
paa   „de  flade  Veje". 

Martine  Collett    foreviste    Collettgaardens   historiske 

Mærkværdigheder  og  Pretiosa  for  sin  Veninde,  der  gen- 
nem Forklaringen  af  dem  samtidigt  fik  et  Indblik  i 
Norges  nyere  Kulturhistorie.  Fru  Colletts  Ophold  i 
Kristiania  var  kun  midlertidigt.  Hun  havde  blot  tilbragt 
hen  ved  en  halv  Snes  Dage  i  Hovedstaden  i  et  Famiheanlig- 
gende;  men  nu  skulde  hun  vende  tilbage  til  Ullevold,  hvor 
hun  plejede  at  henleve  Sommertiden.  Betsy  Anker 
var  glad  over,  at  hendes  Ankomst  til  Kristiania  netop 
var  falden  sammen  med  Martine  Colletts  midlertidige 
Besøg  der. 

Det  unge  Ægtepar  Anker  var  flere  Gange  i  Besøg 
baade  paa  Ullevold  og  Fladeby,  hvor  Fru  Betsy  med 
forøget  Interesse  saa  de  Punkter,  der  var  blevne  hende 
bekendte  gennem  Fru  Martine  Colletts  Fortællinger. 

En  stille  Sommerdag  stod  Betsy  Anker  ved  Fiske- 
parken paa  Ullevold  og  kastede  Brød  ud  til  Svanerne, 
hvis  Kamp  om  Byttet  morede  hende.  Hun  kom  til  at 
tænke  paa  Svanerne  i  Frederiksberg  Have  ved  Køben- 
havn. Derpaa  gik  hun  hen  til  Badehuset,  i  hvis  Biblio- 
theksværelse  hun  traadte  ind.  Den  lille  Bogsamhng, 
der  var  købt  af  John  Collett,  bestod  af  balneologisk  og 
æstetisk  Literatur.  Fru  Betsy  tog  paa  maa  og  faa  en 
Bog:  det  var  en  poetisk  Læsebog,  der  faldt  hende  i 
Hænde  Hun  slog  op  i  den  og  traf  straks  paa  Claus 
Frimanns  smukke  Digt  „Øresund",  hvilket  han  skildrer 
i  et  billedrigt  Sprog  og  hilser  som  Sundenes  Dronning. 
Digtet  hensatte  Fru  Betsy  i  en  poetisk  vemodig  Stem- 
ning, der  ligesom  kaldte  Erindringerne  fra  hendes  Fortid 
i  Danmark  frem.  Paa  Bibliotheksværelsets  Bord  laa  en 
Mappe.  Hun  aabnede  den  og  nedskrev  med  Blyant 
nogle  Strofer,  hvori  hun  gav  sine  Følelser  ved  Afrejsen 
fra  Danmark  og  Ankomsten  til  Norge  et  rytmisk 
Udtryk. 

Om  Eftermiddagen  kom  der  Gæster  til  Ullevold: 
først  indtraf  Statsraad  Ankers,  deipaa  Professor  Sverdrup 
og  Amtmand  Magnus  Falsen,  begge  med  Hustru. 

Af  de  to  sidste  Besøgende  kendte  Bets3'  Anker 
Sverdrup,  der  nu  var  Professor  i  Græsk  ved  Universi- 
tetet i  Kristiania.  Hun  havde  for  en  fem  Aar  siden 
været  sammen  med  ham  og  hans  Ægtefælle  hos 
Aagaards  paa  Iselingen  ved  Vordingborg.  Fru  Sverdrup, 
en  født  Treschow,  havde  tilbragt  en  Del  af  sin  Ungdom 
i  Roskilde,  og  derfra  havde  hun  flere  Minder  tilfælles 
med  Fru  Betsy.  „Skilles  I  engang,"  havde  Fm  Sver- 
drups  Fader,  Højesteretsassessor  Treschow,  spøgende 
sagt  til  dem,  „saa  glem  ikke  ved  Gensynet  at  mindes 
Kirsten  Kimer  og  Peer  Døver!"  Disse  Ord  randt  de  to 
Damer  i  Hu,  da  de  nu  saa  hinanden  igen  her  paa 
Ullevold,  og  de  lo  hjerteligt. 

Fru  Martine  Collett  satte  megen  Pris  paa  Sverdrup: 
thi  han  var  ikke  blot  en  fin  og  kundskabsrig  Mand; 
men  hun  glædede  sig,  hver  Gang  hun  saa  ham,  ved 
Erindringen  om  hans  Virksomhed  som  Medlem  af  det 
dramatiske  Selskab,  da  han  i  sin  Tid  var  Overlærer  ved 
Kristiania  Kathedralskole.  Sverdrup  havde  baade  været 
en  dygtig  Karakterskuespiller  og  en  fortræffelig  Sanger, 
hvis  klangfulde  Basstemme  havde  gjort  et  stærkt  Ind- 
tryk, især  paa  Damerne. 

Sverdrup  spurgte  straks  Fru  Betsy  om  Aagaards 
Befindende,  og  om  hun  havde  været  oftere  paa  Iselingen 
i  Løbet  af  de  senere  Aar.  Fruen  svarede,  at  hun  kun 
et  Par  Gange  siden  1812  havde  besøgt  Aagaards,  der 
levede  i  bedste  Velgaaende. 

Efter  at  Fruen  og  Sverdrup  havde  taget  Plads  paa 
et  Par  højryggede  Stole  ved  et  Vindu,  hvorfra  der  var 
en  smuk  Udsigt  over  Havens  Terrasser,  fortsatte  de 
Samtalen. 

„Det  er  en  Selvfølge,  Fm  Anker,  at  jeg  interesserer 
mig  levende  for  Proprietær  Aagaards  Svoger,  min 
Kollega,  Professor  Brøndsted  i  København." 

„Hans  Forelæsninger    over   hans    Rejser  i  Græken- 

land    skal  have  været  fortræffelige,  Professor  Sverdrup; 
Tilhørerne  strømmede  formelig  til  dem." 

„Jeg  ved  det  af  Breve  fra  København.  Brøndsted 
er  en  Mand  med  Aand  og  fin  Kunstsans. " 

„Omgangen  med  Thorvaldsen  i  Rom,"  bemærkede 
Betsy  Anker,  „har  naturhgvis  haft  en  heldig  Indflydelse 
paa  ham." 

Fru  Collett  og  Statsraadinde  Anker  hørte  næppe 
Thorvaldsens  Navn  blive  nævnet,  før  de  hver  tog  en 
Stol  og  satte  sig  hen  til  Sverdrup  og  Fru  Anker. 
Fruerne  Falsen  og  Sverdrup  var  gaaede  ind  i  det  til- 
stødende Værelse,  der  indeholdt  en  Mængde  antike 
Genstande,  deriblandt  en  Harpe,  som  havde  tilhørt 
Colletternes  Stammoder.  De  to  Damer  kom  øjebhk- 
kehg  i  livhg  Samtale  om  disse  Sager.  Amtmand  Falsen 
og  de  to  HeiTer  Anker  havde  begivet  sig  til  John 
CoUetts  Rygeværelse,  der  stod  møbleret  ganske  saa- 
ledes,  som  han  havde  forladt  det  for  syv  Aar  siden. 
De  stoppede  hver  sin  Meerskumspibe  med  Oronoko 
Kanaster  og  begyndte  paa  en  politisk  Diskussion. 

Imidlertid  var  Billedhuggerkunsten  det  Emne,  som 
Sverdrup  og  de  ovennævnte  tre  Damer  flygtigt  kom 
ind  paa.  Professoren  talte  med  den  største  Beundring 
om  Jason,  Akilleus  og  Briseis,  Musernes  Dans  paa 
Hehkon,  Alexanders  Indtog  i  Babylon,  Venus  med 
Æblet  og  et  Par  andre  Arbejder.  Han  beklagede,  at 
han  ikke  havde  set  dem,  men  kun  kendte  dem  gen- 
nem Beskrivelser. 

„Venus  med  Æblet?"  sagde  Statsraadinde  Anker, 
„jeg  mindes  ikke,  hvad  det  Æble  betyder." 

„Det  var  jo  det,  Paris  gav  hende  som  Tegn  paa, 
at  hun  var  skønnere  end  Juno  og  Minerva,  der  begge 
kappedes  med  hende  om  Skønhedsprisen,"  yttrede 
Betsy  Anker. 

„Landskabsmaler  Dahl,  der  var  paa  Besøg  i  Kri- 
stiania,"  sagde  Fru  Collett,    „hørte  jeg  netop  udtale  sig 

om  Thorvaldsens  „Venus  med  Æblet".  Han  erklærede, 
at  Statuen  var  et  ligesaa  stort  Mesterværk  som  den 
knediske  Venus  af  Praxiteles." 

„Jeg  tilstaar  min  Uvidenhed  om  dette  sidste  Kunst- 
værk," udbrød  Betsy  Anker.  „Kan  De  give  os  en 
Forestilling  om  det  Professor." 

„Her  vil  jeg  lade  en  af  de  græske  Digtere  tale," 
svarede  Sverdrup.  „Men  lad  os  kalde  Gudinden  ved 
hendes  græske  Navn.  Digtet  lyder  i  ubunden  Over- 
sættelse: „Over  Havets  Bølger  svæved  Ky thyre  til 
Knidos's  Strand  for  at  beskue  sit  eget  Billede.  Da 
hun  havde  betragtet  det  paa  den  omhegnede  Plads, 
udbrød  hun  forbavset:  „Hvor  har  Praxiteles  set  mig 
nøgen"?" 

„Det  var  fint  og  aandfuldt!"  yttrede  Fru  Collett 
under  almindelig  Tilslutning.  Værtinden  indbød  alle 
Damerne  og  Sverdrup  til  at  gaa  en  Tur  i  Parkens 
Lindeallée  forinden  Aftensbordet. 

Imidlertid  gik  Diskussionen  sin  Gang  i  Colletts  Ryge 
værelse.  Statsraad  Anker  sad  magelig  lænet  tilbage 
en  Lænestol,  udstødende  den  ene  Røgsky  efter  den  an 
den.  Foran  ham  stod  den  fem  og  trediveaarige  Amt 
mand  Falsen,  der  i  Haanden  holdt  en  lille  Meerskums 
pibe,  med  hvilken  han  under  Samtalen  gestikulerede 
stærkt.  Ritmester  Anker,  der  havde  taget  Plads  ved 
Vinduet,  delte  sin  Opmærksomhed  mellem  de  to  nævnte 
og  Damerne  i  Parken. 

Falsen,  der  havde  spillet  en  ledende  Rolle  i  Eids- 
voldsforsamlingen  som  Fører  for  Selvstændighedspartiet 
og  havde  haft  en  afgørende  Indflydelse  paa  Forfatningens 
Tilblivelse,  var  en  Mand  med  et  smukt  Ydre  og  en  ild- 
fuld Natur.  Han  fulgte  med  levende  Interesse  Udvik- 
lingen i  England  og  Frankrig  og  holdt  det  liberale  franske 
Organ  „Constitutionnel"  for  ret  at  kunne  være  paa  Linie 
med  Begivenhederne.  Selv  var  han  Medudgiver  af  „den 
norske  Tilskuer". 

Statsraad  Anker  var  en  Tilhænger  af  det  konstitu- 
tionelle Monarki,  men  i  engelsk  Stil.  Han  fandt,  at 
Kongedømmets  Magt  var  bleven  for  stærkt  begrænset  i 
den  norske  Forfatning,  og  han  syntes  ikke  om,  at  Kon- 
gen havde  mistet  Retten  til  at  kreere  Adelsmænd. 

Disse  Indvendinger  bragte  øjeblikkelig  Falsen  i  Affekt. 
Han  betonede  demonstrerende  med  Piben,  at  den  i  Ene- 
vældens Principer  opdragne  Prins  Kristian  Frederik  havde 
fundet  Magtfordelingen  mellem  Kongen  og  Storthinget 
ypperlig. 

„Det  bør  altid  anerkendes,"  bemærkede  Ritmester 
Anker,  „at  De  i  Adelsspørgsmaalet,  Amtmand  Falsen, 
personhgt  gav  Afkald  paa  Deres  Adel." 

„Deres  Anerkendelse,  Ritmester,  glæder  mig;  der 
var  paa  Rigsforsamlingen  dem,  der  ironiserede  over  mit 
Offer,  fordi  de  fandt,    at  det  slet  ikke  var  noget  Offer." 

„Skumlerier!"  udbrød  Statsraaden  i  en  haanlig  Tone. 

„For  Resten  indrømmer  jeg,"  vedblev  Falsen,  „at 
jeg  i  Forfatningssagen  var  for  ivrig  en  Bondeven.  Jeg 
vilde  trænge  den  intelligente  Embedsstands  Indflydelse 
tilbage  —  det  var  galt! " 

„Dog  er  Bønderne  misfornøjede,"  faldt  Statsraaden  ind. 
„Hvad  siger  Hedemarkingen  Halvor  Hoels  Tilhængere? 
Storthinget  er  ingen  Nytte  til  —  det  er  deres  Omkvæde." 

„Rigtigt,"  tog  Ritmesteren  til  Orde,  „jeg  har  selv 
hørt  det.  Bønderne  tilføjer:  „Giv  Kongen  hele  Magten, 
saa  faa  \i  en  Guldalder."" 

Her  indbød  en  Tjener  HeiTerne  til  Aftensbordet,  om 
hvilket  hele  Selskabet  nogle  Minutter  efter  var  samlet. 

Konversationen  drejede  sig  om  de  forskelligste  Ting, 
Fm  Falsen,  født  Bøckmann,  vilde  høre  noget  om  Op 
standen  og  Brandstiftelsen  i  Børnehuset  paa  Kristians 
havn.  Statsraadinde  Anker  fortalte,  hvad  hun  vidste 
Fru  Martine  Collett  spurgte  Sverdrup,  hvorledes  det  for 
holdt  sig  med  det  tyske  Burschenschafts  „Turnen",  om 
det  var    noget,    der  var  beslægtet  med  Oldtidens  olyni- 

piske  Lege.  Den  filologiske  Professor  mente,  at  der 
var  et  vist  Slægtskab.  Paa  Turn-Pladsen  skulde  der 
uddannes  en  legemlig  dygtig  og  kraftig  Slægt,  der  kunde 
grundlægge  et  nyt  Tyskland.  Derpaa  dvælede  man  ved 
den  forestaaende  Fest  i  København  til  Minde  om  Tre- 
hundred-Aarsdagen  for  den  lutherske  Reformation.  Ende- 
lig talte  man  om  Rotterne  paa  Bogstad,  om  hvis  Be- 
drifter Statsminister  Peder  Anker  i  Stockholm  havde 
modtaget  Beretninger,  der  bragte  ham  ud  af  hans  diplo- 
matiske Ligevægt. 

Efter  en  Hlle  Pause  tog  Falsen  Ordet,  idet  han  løf- 
tede Glasset:  „I  mine  gamle  Vaabenfællers  og  mit  eget 
Navn,"  sagde  han,  „foreslaar  jeg,  at  vi  ved  Bægret  byde 
Ritmester  Anker  og  hans  Hustru  Velkommen.  Han  har 
lig  Hngbard  bragt  os  „en  Dagens  Alf"  med  askelyse 
Lokker!" 

Dette  Citat  gjorde  megen  Lykke.  „Ja  vi  var  alle 
tre  Vaabenfæller  under  Københavns  Belejring  1807,"  be- 
mærkede Sverdrup. 

Efter  Bordet  spillede  Falsen  og  hans  Frue  firhændigt 
paa  Klaver.  Det  var  Variationer  over  et  Motiv  af  „Mar- 
seillaisen".  Fruen  ghmrede  ved  sin  tekniske  Færdighed; 
Falsen  ved  den  Ild  og  Kraft,  han  forstod  at  lægge  i 
Foredraget. 

Fru  Martine  Collett  vendte  sig  mod  Fru  Betsy.  .,Nu 
spiller  De,  Veninde,  et  Stykke  for  os  paa  Harpe  eller 
syng  os  snarere  en  lille  Sang  med  Akkompagnement." 
Fru  Collett  lod  Harpen  hente. 

Fru  Betsy  var  straks  rede  dertil;  hun  erklærede 
kun,  at  Recitation  vilde  falde  hende  lettere  end  Sang, 
(la  hun  ikke  var  rigtig  ved  Stemme. 

Selskabet  satte  sig  i  en  Halvkres  om  Betsy  Anker, 
der  nu  tog  Harpen,  som  var  stemt.  Fløjdørene  ud  mod 
Haven  stod  aabne.  Den  af  Solnedgangen  farvede  vestlige 
Himmel  kastede  et  fint  Purpurskær  henover  hendes 
ranke,    lyse  Skikkelse;    man    kunde    ikke    tænke  sig  et 

finere  kvindeligt  Væsen.  Hun  rekapitulerede  hurtigt  i 
Tanken  de  Strofer,  hun  havde  nedskrevet  i  Bibliotheks- 
værelset,  medens  hun  intonerede.  „Min  Hilsen  til  Norge," 
sagde  hun  og  reciterede  følgende: 

Jeg  kommer  fra  de  danske  Sletter, 
Fra  blomstersmykket  Høj  og  Dal, 
Hvor  ranke  Bøges  Grene  fletter 
Sig  sammen  til  en  løvrig  Sal. 
Jeg  kommer  fra  de  grønne  øer, 
Hvor  klare  Bække  snaksomt  gaa, 
Fra  Sjællands  sivomkranste  Søer, 
Hvis  Flade  spejler  Himlens  Blaa. 

Jeg  elsker  Danmarks  Ridderborge 

Med  deres  Minders  Trylleri, 

Jeg  varmt  beundrer  gamle  Norge 

Med  Fjeldnaturens  Poesi. 

Min  Afskedstaare  grant  I  fatter, 

Da  jeg  forlod  mit  København. 

Modtag  mig  kærligt  nu  som  Datter 

I  Norges  klippefaste  Favn. 

Det  er  mit  Haab,  at  jeg  maa  finde 
Et  trofast  Hjem  hos  Norges  Folk, 
Hvis  Højsinds  Tegn  er  Fjeldets  Tinde 
Hvis  Aand  for  Nordens  Kraft  er  Tolk. 
Med  løftet  Hjerte,  Tanker  trygge, 
Staar  jeg  i  Eders  Varetægt  — 
Det  var  mit  Livs  den  største  Lykke. 
At  jeg  blev  Viv  i  Ankers  Slægt! 

Disse  Strofer,  der  blev  reciterede  klangfuldt  og  med 
en  Følelse,  hvis  Inderlighed  Harpetonerne  forhøjede, 
l)ragte  Hjertets  Strenge  til  at  vibrere  hos  hele  Sel- 
skabet. 

Den    kunstneriske  Ild    blussede    igen    op    i  Martine 

Collett.  Hun  rejste  sig,  tog  en  Kvist  af  et  Laurbærtræ, 
der  stod  ved  Havedøren,  ilede  hen  til  Betsy  Anker  og 
rakte  hende  Kvisten  med  Ordene: 

„Fra  os  alle  til  Kariternes  yndige  Søster!" 

xxm. 

I  August  kom  de  gamle  Ankers  med  Søn,  Sviger- 
datter og  den  lille  Stamherre  til  Eidsvold.  Statsraadens 
boede  i  Hovedbygningen,  men  til  de  Unge  var  der  ind- 
rettet Bolig  i  den  sydlige  Pavillon  ved  Vestsiden.  Deres 
Husvæsen  var  selvstændigt,  men  i  Overensstemmelse 
med  en  vis  patriarkalsk  Skik  vilde  Statsraad  Karsten 
Anker  hver  Dag  se  dem  ved  sit  Middagsbord. 

Paa  Eidsvold  førte  Erik  Anker  og  hans  Hustru  i 
Sandhed  en  idjdlisk  Tilværelse.  Eftersommeren  var  smi- 
lende og  varm,  hvorfor  den  dejlige  Park  dobbelt  indbod 
til  Spasereture.  Arm  i  Arm  vandrede  de  i  den  friske 
Morgenluft  gennem  de  af  høje  Lindetræer  og  Popler 
dannede  Alléer.  Her  vedtog  de  den  Dagsorden,  der 
skulde  følges  med  Hensyn  til  Læsning  og  anden  ideel 
Beskæftigelse.  Brændte  Solen  efter  Middagstiden  stærkt, 
søgte  de  ud  til  „Dorotheen-Busk",  hvor  de  fandt  Køhg- 
hed  i  et  af  mægtige  Graner  omgivet  temple  d'amour. 
Om  Aftenen  ved  Solnedgang,  naar  de  første  Stjerner 
tittede  frem,  satte  Betsy  Anker  sig  ofte  sammen  med 
Ægtefælle  og  Svigerforældre  under  en  af  de  store  Hænge- 
birke ved  Hovedbygningens  østlige  Indgang.  Her  sang 
hun  til  Guitarakkonipagnement  enten  en  lystig  Vise  af 
Zetlitz,  hvad  der  morede  Statsraaden  overordentligt, 
eller  ogsaa  reciterede  hun  et  Digt  af  Jonas  Rein,  hvilken 
Forfatter  Statsraadinden  især  yndede. 

Men  var  Naturomgivelserne  ved  Eidsvold  skønne  og 
maatte  tiltale  Natursansen  stærkt,  saa  gjorde  dog  selve 
Bygningen  ved  sine  mægtige  Minder  det  dybeste  og  det 
bestemmende  Indtryk    paa    enhver,    der    havde   virkelig 

historisk  Interesse.  Til  enhver  Plet  knyttede  sig  saa  at 
sige  Erindringen  om  en  vigtig  Begivenhed  i  Norges  nyeste 
Historie.  Den  gamle  Statsraad,  Karsten  Anker,  var  be- 
kendt med  enhver  Enkelthed  af  Betydning.  Han  førte  i 
Løbet  af  en  Maaned  daglig  sin  Svigerdatter  og  Søn  gen- 
nem Salene  og  Værelserne  og  forklarede  dem  alt  med 
en  Varme  og  med  et  Bhk,  ud  af  hvilket  Stolthed  over 
det  her  fuldførte  Værk  lyste. 

I  ledige  øjeblikke  gik  Betsy  Anker  omkring  i  Byg- 
ningen, med  hvis  hele  Indretning  hun  efterhaanden  blev 
aldeles  fortrolig.  Helst  aflagde  hun  slige  Besøg  midt 
paa  Eftermiddagen.  Først  begav  hun  sig  i  Reglen  til 
den  nordre  Fløj,  hvor  den  Lejlighed  laa,  som  Prins  Kri- 
stian Frederik  havde  beboet  under  Rigsforsamlingen. 
Hun  fandt  især  Behag  i  Prinsens  Audiensværelse  med 
<3ets  røde  Silketapet  og  hvide,  forgyldte  Pilastre.  Hun 
aabnede  et  Vindue  ud  til  Parken,  satte  sig  paa  en  lav- 
rygget .  Stol  med  Gyldenlæders  Betræk  og  betragtede, 
medens  Fuglene  kvidrede  udenfor,  Portræterne  paa  Væg- 
gene. Billederne  af  Kristian  VII,  Prins  Kristian  August 
og  Arveprins  Frederik  vakte  en  broget  Skare  Minder  hos 
hende.  Hun  fordybede  sig  saaledes  i  Erindringen,  at  hun 
glemte  Omverdenen.  Billederne  af  Amalienborg,  Sorgen- 
fri, Fredensborg  og  Sofienholm  steg  op  i  hendes  Be- 
vidsthed; Ballet  hos  Fyrsten  af  Eckmiihl,  Opholdet  paa 
Filippsruhe  og  Prins  Henrik  randt  hende  i  Hu;  hun 
lænede  i  vemodige  Tanker  sit  Hoved  mod  højre  Arms 
Haand  og  faldt  hen  i  vaagent  Drømmeri.  Som  en  lyd- 
løs Strøm  gled  Minde  efter  Minde  forbi  hende.  Frederiks- 
borg Slot  med  Malerisamlingen  stod  klart  i  hendes  indre 
Syn;    hun    tænkte    paa    Amtmand  Arctander,    paa    van 

Huysums  Blomsterbillede,  som  hun  kopierede da 

hun  pludsehg  foer  sammen  og  vaagnede  op  til  Virkelig- 
heden ved  at  en  Stemme  raabte:  „Kære  Betsy!"  hvor- 
efter et  Kys  trj'kkedes  paa  hendes  Pande. 

Det  var  Ritmester  Anker,    der  overraskede  sin   Hu- 

stiu.    „Det  gik  næsten  her  som  for  ti  Aar  siden  pna  Fre- 
deriksborg," sagde  han  leende. 

En  Dag  kom  to  interessante  Gæster  til  Eidsvold: 
den  ene  var  Amtmanden  i  Smaalenene.  Valentin  Sibbern^ 
den  anden  Sognepræsten  ved  Nykirken  i  Bergen,  Jonas 
Rein.  Sibbern,  en  velvoksen,  rank  Skikkelse  med  et 
kækt,  aabent  Fysiognomi,  stod  i  Manddommens  fulde 
Kraft.  Som  Medlem  af  Rigsforsamlingen  havde  han 
spillet  en  fremtrædende  Rolle,  og  nu  var  han,  som  sagt. 
Amtmand,  men  da  han  i  sin  Tid  tog  juridisk  Eksamen,, 
var  han  allerede  Premierløjtnant  i  Dragonerne,  og  Kaval- 
leriofficeren  vedblev  at  aabenbare  sig  i  hans  chevalereske 
Væsen.  Han  havde  en  udstrakt  Personalkundskab  og 
konverserede  vittigt. 

En  Modsætning  til  Sibbern  dannede  den  hojærvæ>r- 
dige  Pastor  Rein,  en  lille  mager  Mand  med  et  tungsin- 
digt Blik  og  en  sonor  Stemme.  Han  havde  som  Taler 
gjort  Furore  i  Rigsforsamlingen  og  udmærkede  sig  ellers 
udenfor  sit  Kald  ved  sine  velformede,  dj'bsindige  Digte. 

Til  hen  imod  Middag  var  Vejret  klart  og  behageligt^ 
men  derefter  blev  det  lummert,  og  Tordenskyer  trak  op. 
Statsraad  Anker  vilde  have  kørt  en  Tur  i  Omegnen  med 
sine  Gæster;  men  da  det  saa  ud  til  Regn,  fandt  han 
det  ikke  tilraadeligt.  „Mine  ærede  Venner,"  sagde  han 
til  Sibbern  og  Pastoren,  „lad  os  aflægge  en  Visit  i  Pa- 
villonen hos  min  Søn  og  hans  Hustru.  Nu  skal  De  se, 
hvor  elskværdig  Fru  Betsy  er." 

Statsraadens  Forslag  befandtes  ypperligt.  Kort  efter 
traadte  han  med  sine  to  Gæster  ind  i  Pavillonen.  Erik 
Anker  og  hans  Ægtefælle  var  lige  komne  tilbage  fra  en 
Spaseretur  i  Parken,  og  da  Præsentationen  havde  fundet 
Sted,  begyndte  man  derfor  straks  at  tale  om  Tempera- 
turen og  Udsigten  til  en  Skylle. 

Betsy  Anker,  der  var  iført  en  kornblaa  Kjole  og 
havde  et  sort  Bælte  med  Sølvspænde  om  I.ivet,  gjorde 
ved    sin    slanke  Figur  og  sine  smukke  blaa  øjne  et  til- 


243 

talende  Indtryk  paa  de  to  Fremmede.  I  Erik  Ankei's 
mandige  og  aabenhjertige  Væsen  fandt  de  straks  Behag. 

Sibbern  kom  øjeblikkelig  i  en  livlig  Samtale  med 
Ritmesteren,  da  han  erfarede,  at  denne  kendte  hans  to 
Venner,  Løjtnanterne  Rye  og  Schleppegrell.  der  var 
blevne  udslettede  af  den  norske  Hærs  Ruller,  fordi  de 
havde  nægtet  at  aflægge  Ed  til  Forfatningen  og  Kongen. 

„Hvor  er  Rye?"  spurgte  Sibbern;  „det  var  en  dyg- 
tig Rytter  og  en  dristig  Bjørnejæger." 

„Nu  ligger  han  som  Statskaptajn  i  Garnison  i  Rens- 
borg,"  svarede  Anker.  „Da  jeg  sidst  saa  ham,  sagde 
han,  at  han  længtes  saa  inderligt  efter  sit  Norge  og 
snart  vilde  besøge  det". 

„Hvorledes  gaar  det  Schleppegrell?" 

„Han  staar  som  Premierløjtnant  ved  tredje  jyske 
Regiment  i  København,"  yttrede  Anker.  „Han  kan 
langt  bedre  end  Rye  finde  sig  i  Garnisonstjenes^ten." 

„Vort  sidste  Felttog  mod  Sverrig,"  sagde  Sibbern, 
„var  en  Skuffelse  for  dem  begge;  den  militære  Glorie 
for  Hæren  og  dem  selv,  hvorom  de  havde  drømt,  ude- 
blev. Dog,  lad  os  ikke  tale  derom.  Fortæl  mig  noget 
om  Deres  Svigerfader,  Admiral  Sneedorf." 

Mellem  Jonas  Rein  og  Fru  Betsy  Anker  var  Sam- 
taleemnet den  Rahbekske  Kres  i  København ;  i  hvilken 
Velærværdigheden  var  kommen  meget  som  Student. 

„Jeg  har  flere  Gange,"  sagde  Betsy,  „været  sammen 
med  Kamma  Rahbek  hos  Fru  Frederikke  Brun." 

„Det  var  den  ædleste,  vittigste  og  intelHgenteste 
Kvinde,  jeg  har  kendt,"  bemærkede  Rein:  „kun  var  hun 
noget  stundesløs." 

„Hun  roste  Pastorens  Digt  „Mit  Stueur"  ganske 
overordentligt.  Hun  fandt  navnlig  den  Tanke  sindrig, 
at  Uret  havde  et  helligt  Kald  i  Skjaldens  stille  Bolig, 
da  dets  Slag,  som  her  var  mere  end  ren  Klang,  skulde 
minde  ham  om  en  klog  Anvendelse  af  Tiden.  I  pragt- 
fulde Kabinetter  stod  det  derimod  gerne  for  blot  meka- 

nisk  at  bebude,  at  Kostumeringen  til  Middagsselskabet 
eller  Ballet  nu  maatte  begj'nde." 

Rein  blev  bevæget  ved  at  høre  dette.  ^I  min  Ung- 
dom, Fru  Anker,"  sagde  han,  „havde  jeg  mange  mørke 
Timer.  I  en  af  disse  skrev  jeg  Digtet  „Til  Modgang", 
og  det  er  visseligt  noget  af  det  bedste,  som  er  udgaaet 
fra  min  Lyre.  Deri  har  jeg  betonet  det  opdragende, 
løftende  og  befriende,  der  dybest  inde  ligger  i  Sorgen, 
idet  den  aabner  vort  Sind  for  EWghedens  Magter,  mod 
hvilke  alt  Jordisk  dog  kun  er  Skin  og  Skygge." 

„Kære  Statsraad,"  tog  Sibbern  til  Orde,  „det  vilde 
med  Deres  Tilladelse  være  mig  og  sikkert  ogsaa  Rein 
kært  at  aflægge  et  Besøg  i  Komitéværelseme  og  For- 
samlingssalen. Der  tilbragte  vi  de  bevægede  „fyrretyve 
Dage"." 

„Maa  jeg  føre  Dem"  derop,"  sagde  Karsten  Anker. 
„Betsy  og  Erik  gaa  vel  med?" 

Den  unge  Frue  satte  en  rund  Straahat  paa  sit  Ho- 
ved. Selskabet  begav  sig  til  Hovedbj-gningen,  hvor  Stats- 
raadinde  Anker,  hvem  Svigerdatteren  hentede,  sluttede 
sig  til  det.  En  Tordenbyge  var  imidlertid  tmkken  op. 
Da  Selskabet  traadte  ind  i  den  store  Sal,  hvori  Rigsfor- 
samlingen havde  holdt  sine  Møder  for  tre  Aar  siden, 
var  Belysningen  stærkt  dæmpet:  der  hvilede  ligesom  et 
magisk  Skær  over  det  hele. 

Først  betragtede  man  Professor  Hansens  Kopi  af 
Karl  V.  Manderns  Knæbillede  af  Kristian  IV.  „Det  er 
et  fortræffeligt  Arbejde,"  udbrød  Statsraad  Anker.  „Kon- 
gens kraftige  Individualitet  træder  os  her  i  Møde  i  hele 
sin  Ejendommelighed.  Hans  mandige  Karakter  lyser 
frem  gennem  Blikket  og  Ansigtstrækkene." 

„Dette  Billede,"  sagde  Sibbern,  „bringer  mig  til  at 
tænke  paa  hin  store  Dag,  da  Kong  Kristian  Frederik 
her  aflagde  Ed  paa  Forfatningen  og  opløste  Rigsforsam- 
lingen." 

„Ja,"  bemærkede  Rein,  „da  Kongen  udtalte  Ønsket 

om,  at  hans  store  Forgængers,  fjerde  Kristians,  Aand 
maatte  følge  ham  i  al  hans  Gerning." 

Statsraad  Anker  pegede  paa  den  Stol  og  det  Bord, 
Rigsforsamlingens  Præsidenter  havde  benyttet.  Han 
satte  sig  i  Armstolen,  idet  han  yttrede :  „Her  indtog 
min  Broder  Peder  sit  Sæde  som  Forsamlingens  første 
Præsident." 

Imidlertid  var  Betsy  Anker  og  hendes  Svigermoder 
gaaet  hen  til  Portrætet  af  Kong  Kristian  Frederiks 
Søn,  Prins  Frederik,  en  seksaarig  Dreng. 

„Hvor  mange  Minder  om  den  ulykkehge  Prinsesse 
Charlotte  Frederikke  genkalder  dette  Billede  ikke  hos 
mig!"  udbrød  den  unge  Frue. 

„Gid  blot  Sønnen  ikke  maa  komme  til  at  arve  sin 
Moders  Lunefuldhed  og  Stundesløshed,"  sagde  Stats- 
raadinde  Anker.  „Han  skal  undertiden  være  saa  re- 
belsk, men  saa  bliver  han  pludselig  stille  og  god- 
modig." 

Selskabet  tog  derefter  samlet  de  rødtbetrukne 
Bænke,  paa  hvilke  Rigsforsamlingens  Medlemmer  havde 
siddet,  i  øjesyn. 

„Jeg  ser  i  Fantasien,"  udbrød  Sibbern,  „hele  Rigs- 
forsamlingen for  mig."  „Der,"  han  pegede  paa  en  af 
Bænkene  —  „havde  den  brede  og  djærve  Listerbonde, 
Teis  Lundegaard,  sin  Plads." 

„Det  var  ham  med  Sabaten,"  bemærkede  Pastor 
Rein  tørt. 

„Hvad  skal  det  sige?"  spurgte  Betsy  Anker.  „Vil 
Deres  Velærværdighed  forklare  mig  det  nærmere." 

„Lundegaard."  sagde  Rein,  „blev  rasende,  da  Falsen 
foreslog,  at  Rigsforsamlingen  skulde  arbejde  paa  en  Søn- 
dag, eftersom  det  stred  mod  Guds  Lov.  Alligevel,  til- 
føjede den  skriftkyndige  Bonde,  tillader  Bibelen,  at  man 
paa  Sabaten  trækker  en  Okse,  der  er  falden  i  en  Grav, 
op   af  denne " 

„A  la  queue  le  venin!"    udbrød  Statsraaden  polisk. 

„Er  der  nu  Okser  i  Rigsforsamlingen,"  fortsatte  Teis 
Lundegaard,  „skal  jeg  komme  og  trække  dem  ud,  om 
det  saa  var  paa  Sabaten!" 

„Det  var  en  original  Karl,  den  Teis,"  yttrede  Erik 
Anker.     Selskabet  morede  sig  over  Bondens  Djærvhed. 

Himlen  var  imidlertid  bleven  bedækket  med  Torden- 
skyer; det  blev  halvmørkt  i  Salen;   Luften  var  lummer. 

„Her,"  sagde  Rein  med  en  Haandbevægelse,  „havde 
vor  Sognepræst  i  Eidsvold,  Wergeland,  sit  Sæde." 

„Han  anvendte  nok  i  sine  politiske  Taler,  som  han 
endnu  gør  i  sine  Prædikener,  dristige  Billeder,"  bemær- 
kede Betsy  Anker. 

„Ja,  da  Wergeland  talte  mod,  at  Rigsforsamlingen 
skulde  foretage  Kongevalg,"  fæstede  han  Haanden  i  Him- 
len og  lod  Kloden  rulle,  uden  at  han  anfægtedes  af 
Parti  hvirvler." 

„Nikolaj  Wergeland,"  udbrød  Sibbern  patetisk,  idet 
han  kopierede  hans  Stemme,  „stod  paa  Religionens 
Klippe  og  smilte  ad  de  truende  Bølger!" 

I  samme  øjeblik,  som  disse  Ord  udtaltes,  glimtede 
et  Lyn,  fulgt  af  et  stærkt  Tordenskrald. 

„Det  var  i  Stil  med  Wergeland!"  udbrød  Betsy 
Anker. 

Det  begyndte  nu  at  regne.  Selskabet  begav  sig 
gennem  de  Værelser,  hvori  Konstitutionskomitéen  og 
Finanskomiteen  havde  holdt  deres  Moder,  ned  i  Stats- 
raad  Ankers  Lejlighed. 

Efter  at  Regnen  var  ophørt,  skinnede  Solen  atter 
fra  den  klare,  blaa  Himmel.  Selskabet  samlede  sig  i 
Havestuen,  der  med  sine  gule  Vægge  og  blaa  Silke- 
draperier gjorde  et  livligt  og  behageligt  Indtryk.  Man 
tog  Plads  i  de  bløde,  magelige  Stole  og  indaandede  den 
friske,  vederkvægende  Luft,  der  fra  Parken  strømmede 
ind  gennem  Vinduerne. 

Betsy  Anker  sad  i  Samtale  med  Amtmand  Sibbern. 

„Der  blev  før  sagt,"  yttrede  hun,  „at  Pastor  Wergeland 
brugte  dristige  Billeder " 

„Med  Deres  Tilladelse,"  afbrød  Sibbern  hende,  „lad 
os  heller  sige,  at  han  er  svulstig." 

„Under  Tiden,"  vedblev  Betsy  Anker,  „nu  vel!  men 
han  kan  ogsaa  i  sine  Udtalelser  være  kort,  træffende  og 
skarp.  Han  talte  forleden  Dag  med  mig  om  Livet  ved 
Hoffet " 

„Wergeland  er  jo  nu  bleven  Hofprædikant,"  yttrede 
Sibbern  som  en  Indskudsbemærkning. 

„Han  kom  da  med  den  ypperlige  Sentens,  at  der 
ved  Hofferne  og  paa  Samfundets  Højder  i  Almindelighed 
herskede  moralsk  Kulde,  ligesom  der  paa  Fjeldtoppene, 
Jordens  ophøjede  Punkter,  var  fysisk  Kulde." 

Erik  Anker,  der  hørte  dette,  vendte  sig  mod  Sib- 
bern og  udbrød:  „Husk,  hvor  aandrig  Wergeland  var 
ved  det  sidste  Middagsselskab  hos  Statholderen.  Hvor 
fint  yttrede  han  ikke:  „Den  Officer  elskes  og  agtes,  som 
i  Selskaber  siger:  EfterDem,  ogi  Feltslag:  Efter  mig!"" 

XXIV. 

Paa  Aarets  første  Dag  1818  modtog  Ritmester  Erik 
Anker  en  ny  kgl.  Gunstbevilling,  idet  han  udnævntes  til 
Overhofintendant,  og  denne  Udmærkelse  blev  ikke  den 
eneste  i  Aarets  Løb.  Betsy  Anker  havde  ved  Efteraarets 
Indtræden  troet,  at  Vinteren  paa  Eidsvold  vilde  blive 
ensformig  og  trættende;  men  den  blev  tvertimod  en 
meget  bevæget  Tid,  hvad  der  skyldtes  de  store  Begiven- 
heder, som  fandt  Sted  i  Staten  og  ved  Hoffet.  Det  ene 
Konversationsemne  dukkede  op  efter  det  andet,  og  holdt 
Tanke-  og  Følelseslivet  i  uafbrudt  Strømning. 

I  Begyndelsen  af  Februar  døde  den  TOaarige  Karl 
XIII,  der  i  flere  Aar  havde  været  baade  legemlig  og 
aandelig  affældig:  en  Sk5'gge  paa  Tronen.  Minderne  fra 
den  Tid,  han  som  Admiral  havde  kæmpet  mod  Russerne, 

havde  stadig  kastet  en  vis  Glans  over  ham  personhg; 
men  man  vidste,  at  han  var  et  politisk  Nul  og  væsent- 
hgt  interesserede  sig  for  Frimureriet  med  dets  mj'stiske 
Ceremonier.  Fire  Maaneder  efter  fulgte  hans  Gemalinde, 
Dronning  Hedevig,  ham  1  Graven;  hun  var  en  halv  Snes 
Aar  yngre  end  sin  Ægtefælle.  Dronningen,  der  stam- 
mede fra  Oldenborg,  var  en  temmelig  ubetydelig  Person- 
lighed, som  karakteriseredes  ved  en  stokkonservativ 
Tænkemaade. 

Karl  XIH's  Død,  Kronprinsens  Tronbestigelse  som 
Karl  XIV.  Johan  og  de  Begivenheder,  som  knyttede 
sig  dertil,  drøftedes  naturligvis  med  levende  Interesse 
paa  Eidsvold.  Man  studerede  det  anvendte  Ceremoniel 
og  fordybede  sig  i  Etikettespørgsmaal.  Man  vidste,  at 
man  gik  en  Kongekroning  i  Møde  baade  i  Stockholm  og 
i  Trondhjem. 

I  Midten  af  Maj  kronedes  Kong  Karl  Johan  i  Stock- 
holm og  hyldedes  paa  Lejonbacken.  En  Række  glimrende 
Fester  fulgte.  Men  hvad  der  vakte  almindelig  Forundring 
var,  at  Dronning  Desideria  ikke  deltog  i  hin  Ceremoni, 
der  gav  det  nye  Dynasti  en  højtidelig  Indvielse;  men  ved- 
blev at  leve  i  Paris,  hvor  hun  nu  havde  opholdt  sig  i 
syv  Aar. 

Fru  Betsy  Anker  grundede  over  dette  Problem,  som 
hun  ikke  formaaede  at  løse. 

En  Dag  var  Legationsraad  Holterman  ved  det 
svenske  og  norske  Gesandtskab  i  Paris  til  Stede  paa 
Eidsvold.  Han  havde  Orlov  og  befandt  sig  paa  en  Re- 
kreationsrejse.  Bekendtskabet  med  Familien  Anker  skrev 
sig  fra  hans  Fader,  der  havde  hørt  til  Bernt  og  Karsten 
Ankers  Venner.  Holterman  var  en  fin  Personlighed  med 
smukke  Ansigtstræk.  Han  havde  et  vindende  Væsen 
og  plejede  at  udtale  sig  med  diplomatisk  Forsigtiglied. 

Efter  at  han  var  vendt  tilbage  fra  en  lille  Spasere- 
tur i  Parken  sammen  med  Statsraaden  og  Erik  Anker, 
indbodes    han    til    Frokostbordet,    ved    hvilket    den  Dag 


249 


Betsy  Anker  fungerede  som  Værtinde.  Holterman  blev 
straks  indtagen  af  den  unge  Frues  smukke  øjne  og 
yndefulde  Smil.  I  den  Stemning  drak  han  flere  Glas, 
end  han  ellers  vilde  have  gjort,  af  den  fortræffelige 
Chateau  Lagrange,  der  blev  serveret.  Erik  Anker  sekun- 
derede ham.     Den  gamle  Statsraad  lo  fornøjet. 

„De  fortalte  mig,  Legationsraad,  flere  Ting  om  min 
Fætter,  Peder  Anker,  i  Stockholm.  Det  interesserede 
mig  at  høre,  at  han  og  Udenrigsminister  Engestrøm  er 
blevne  som  et  Par  røde  Køer.     Ha,  ha,  ha!" 

„Deres  Skildring  af  den  unge  Fru  Dedels,  den  hol- 
landske Gesandts  Hustru,  var  rigtig  morsom,  Legations- 
raad," sagde  Erik  Anker.  „Hun  er  en  født  Schimmel- 
penninck,  koket  og  bedaarende " 

Anker  vilde  have  gaaet  videre  i  sin  beundrende 
Karakteristik,  men  standsede,  da  hans  Ægtefælle  laante 
ham  et  Blik,  hvori  der  var  et  Ghmt  af  Skinsyge. 

„Fik  De  under  Deres  Ophold  i  Stockholm  Lejlighed 
til  at  tale  med  den  gamle,  russiske  Gesandt,  Grev  Such- 
telen?"  spurgte  Statsraad  Anker. 

,,Heldigvis,"  svarede  Holterman.  „Jeg  besaa  hans 
storartede  Bibliothek  og  Kunstsamling.  Han  forener 
Mæcenen  med  Diplomaten." 

„Som  Personhghed,"  yttrede  Statsraaden,  „harSuch- 
telen  udført  et  sandt  Mesterstykke  ved  at  gøre  sig  yndet 
af  Svenskerne.  Da  han  kom  som  Gesandt  til  Stockholm, 
saa  man  skævt  til  ham.  Som  Sveaborgs  Erobrer  havde 
han  jo  tilføjet  Sverrig  den  følehgste  Ydmygelse.  Men 
Suchtelen  forstod  at  vinde  den  offentlige  Mening  for  sig. 
Aldrig  har  en  Repræsentant  for  Czaren  været  saa  afholdt 
ikke  blot  ved  Hoffet,  men  af  hele  Befolkningen." 

„Ja,  det  er  fænomenalt,"  bemærkede  Holterman. 

Tjeneren  traadte  i  dette  Øjeblik  ind  ad  Døren.  Han 
meddelte  Erik  Anker,  at  der  var  kommet  et  Par  Breve 
til  ham,  som  han  havde  lagt  paa  hans  Skrivebord.  Der- 
efter rakte  han  Statsraaden  Aviserne:    „Nationalbladet" 

Og  „den  norske  Tilskuer".  Statsraad  Anker  kastede 
nysgerrigt  et  Blik  i  dem.  Efter  at  der  var  drukket 
endnu  et  Glas  Chateau  Lagrange.  rejste  Selskabet  sig 
fra  Frokostbordet. 

,Nu  har  De,  Hr.  Legationsraad,  talt  om  Diplo- 
materne i  Stockholm,  men  nu  beder  jeg  Dem  om  at 
give  mig  et  Par  Oplysninger  om  Hoffet,''  sagde  Fru 
Anker. 

„Med  den  største  Glæde,  hvis  jeg  formaar  det," 
svarede  Holtemian.  „Dog  indenfor  den  Grænselinie, 
min  officielle  Stilling  foreskriver  mig,"  tilføjede  han. 

„Erik,"  udbrød  Statsraaden  med  en  bekymret  Mine, 
„Du  maa  læse  Aviserne  for  mig.  Der  hersker  stærk 
Gæring  blandt  Bønderne  paa  Hedemarken  og  i  Halling- 
dalen; de  væbner  sig  og  vil  drage  til  Kristiania  og  vil 
jage  Storthinget  fra  hinanden " 

„Saa  vidt  gaar  det  næppe,"  yttrede  Erik  Anker  med 
et  tvivlende  Smil;  „det  er  Bondeføreme,  Halvor  Hoel  og 
Eystein  Ormsrud,  som  der  er  paa  Spil." 

„De  tilgiver  os  vor  Fraværelse  en  lille  halv  Time," 
sagde  Statsraadinden  til  Holterman.  „I  min  Sviger- 
datters Konversation  vil  De  finde  en  dobbelt  Erstatning." 
Derpaa  trak  Fader  og  Søn  sig  tilbage  til  førstnævntes 
Arbejdsværelse. 

„Lad  os  Hr.  Legationsraad,"  sagde  Betsy  Anker, 
„tage  Plads  paa  de  to  Havestole  udenfor  Verandaen. 
Der  sidder  vi  i  Sk.ygge  og  har  en  smuk  Udsigt." 

„Ganske  som  Overhofintendantinden  behager." 

Mellem  Havestolene  stod  et  lille  rundt  Bord.  paa 
hvilket  der  var  hensat  et  Bæger  Cigarer,  med  Brænd- 
glas. Holterman  tændte  efter  Fruens  Opfordring  en  af 
disse,  hvorefter  hun  i  tilbagelænet  Stilling,  med  kors- 
lagte Arme  spurgte  ham : 

„Hvad  er  dog,  Hr.  Legationsraad,  Grunden  til,  at 
Dronning  Desideria  ikke  forlader  Paris.     Hvor  besynder- 

ligt,  at  hun  ikke  var  med  ved  Kroningen  i  Stockholm. 
Ventes  hun  snart  til  Hoffet?" 

„Det  er  unægteligt  et  delikat  Emne  at  komme 
ind  paa,"  yttrede  Holterman,  „men  jeg  skal  alligevel 
berøre  de  virkelige  Motiver  til,  at  den  tidligere  Kron- 
prinsesse, nu  Dronningen,  forlod  Sverrig." 

„De  kan  fuldstændig  stole  paa  min  Diskretion," 
bemærkede  Fruen. 

„Det  var  den  afdøde  Dronning  Hedevig,  der  var 
Skyld  i,  at  Kronprinsessen  efter  et  halvt  Aars  Ophold  i 
Stockholm  vendte  sit  nye  Fædreland  Eyggen.  Hds. 
Majestæt,  der  førte  sine  Aner  lige  tilbage  til  den  sach- 
siske  Høvding  Wittekind  paa  Karl  den  Stores  Tid,  var 
stærkt  legltimistisk  af  Tænkemaade.  Hun  betragtede 
den  nye  Kronprinsesse  som  en  Parvenu  og  optraadte 
overlegent,  frastødende  overfor  hende." 

„Men  Kronprinsen  havde  jo  vundet  sit  Adelsbrev 
paa  Valpladsen  og  gennem  ham  hørte  hans  Gemalinde 
til  noblesse  d'épée." 

„Fin  Bemærkning,  Fru  Anker;  men  saa  aandrigt 
kunde  Dronning  Hedevig  ikke  tænke.  Desuden  var  hun 
forbittret  paa  Alt,  hvad  der  ved  Napoleon  var  kommet 
til  Højhed,  fordi  Kejseren  havde  forjaget  hendes  Broder 
fra  hans  Hertugdømme  Oldenborg " 

Fru  Betsy  blev  her  nogle  Øjeblikke  fraværende. 
Hun  kom  til  at  tænke  paa  sin  Rejse  1812  med  Land- 
greveparret til  Frankfurt  og  Opholdet  paa  Slottet  Fihpps- 
ruhe  ved  Hanau,  hvor  hun  havde  tilbragt  de  yndige 
Dage  sammen  med  Prins  Henrik  af  Reuss.  Legations- 
raaden  forholdt  sig  taus,  idet  han  lod  sig  Cigaren 
sm.age. 

„Tilgiv  mig  min  Tankedigression,"  udbrød  Fru  Betsy, 
der  vaagnede  op  af  sine  Betragtninger.  „Tillad  mig  nu 
et  Spørgsmaal,  der  maaske  er  indiskret.  Har  der  været 
Tale  om  Skilsmisse  mellem  Kronprinsen  og  Kronprin- 
sessen for  nogle  Aar  siden?" 

„Paa  Wienerkongressens  Tid  gik  der  Rygter  om, 
at  Kronprinsen  for  at  komme  paa  en  bedre  Fod  med 
Legitimisterne  vilde  gifte  sig  ind  i  den  preussiske  Konge- 
familie   " 

„Der  er  bleven  mig  fortalt,"  faldt  Fruen  ind,  „at 
han  vilde  knytte  sig  til  en  Frøken  Fersen;  en  finere 
aristokratisk  Forbindelse  i  Sverrig  kunde  næppe  tænkes." 

„Rygtet  verserede  i  Hofkresene  i  Paris,"  yttrede 
Holterman;  „Kronprinsessen  hørte  dem  og  berørtes 
smerteligt  deraf.  Eftervirkningen  af  dem  er  utvivlsomt 
en  medvirkende  Grund  til  Forlængelsen  af  det  frivillige 
Exil  i  Paris." 

Statsraaden  og  Erik  Anker  viste  sig  i  Verandaens 
aabne  Dør.     Den  gamle  havde  en  mørk  Mine. 

„Hvad  fattes  Dem,  Svigerfader?"  spurgte  Fru  Betsy. 

„Det  er  Bondeopløbene  i  Hallingdalen  og  paa  Hede- 
marken, der  vækker  Fa'ers  Bekymring,"  sagde  Erik 
Anker. 

„Ja,  min  Søn,"  bemærkede  Statsraaden,  „jeg  har 
oplevet  Bondereisningen  under  den  franske  Revolution 
og  er  tilbøjelig  til  at  se  pessimistisk  paa  den  Slags 
Bevægelser." 

Legationsraad  Holterman  fandt,  at  en  Diversion  til 
et  andet  Emne  vilde  være  heldigt  for  Selskabeligheden. 
„Nu  skal  jeg  have  den  Ære  at  fortælle  Fruen,  Stats- 
raaden og  Hofintendanten  om,  hvorledes  ikke  blot  Her- 
tuginden af  Angouléme,  men  endog  Kong  Ludvig  XVUI 
—  tænk  Hs.  allerkristeligste  Majestæt  i  egen  høje  Per- 
son —  har  besøgt  Dronning  Desideria  i  Paris." 

„Ja,  det  vil  interessere  os  Alle  at  høre  det,"  sagde 
Statsraaden. 

Erik  Anker  tog  to  Stole  fra  Verandaen.  Et  øjebhk 
efter  var  det  lille  Selskab  placeret  om  Bordet  og  lyttede 
til  Legationsraad  Holtermans  Skildring,  der  drejede  sig 
om  en  Visit,  Kongen  havde  aflagt  Hds.  norske  og  svenske 

Majestæt  i  Morfontaine,    den   tidligere   Fyrste   af  Ponte- 
corvos  Ejendom. 

Holterman  fortalte  dernæst  om  de  legitimistiske 
Adelscirkler  i  Faubom^g  St.  Germain.  Man  ærede  i  disse 
Kongen  som  Overhovedet  for  en  Race,  der  dannede  et 
Mellemled  mellem  Guder  og  Mennesker.  Borgeren  op- 
fattede man  som  en  Overgangsform  fra  Dyreriget  til 
Mennesket,  der  først  skulde  begynde  med  Baronen. 


De  unge  Ankers  havde  nogle  Dage  opholdt  sig  i 
Forretningsanliggender  i  Kristiania,  i  hvilken  Tid  de 
havde  boet  hos  Fru  Martine  i  Collettgaarden. 

Da  Betsy  Anker  traadte  ind  i  Vestibulen,  kom 
Husets  Frue  smilende  imod  hende.  „Det  er  paa  et 
heldigt  Tidspunkt,  Du  er  indtruffen  hertil;  thi  Du  vil 
1  Eftermiddag  møde  en  god  Veninde." 

„Jeg  er  ganske  nysgerrig  efter  at  vide,  hvem  det 
er  Martine." 

„Egentligt  burde  Du  oven-askes;  men  nu  skal  jeg 
nævne  hende.  Det  er  Frøken  Urne,  Hofdame  hos 
Enkehertuginden  af  Augustenborg." 

„Hvor  jeg  glæder  mig  til  Gensynet,  Martine.  Er 
hun  paa  Besøg  eller  paa  Gennemrejse  her  i  Kristiania." 

„Frøken  Urne  er  i  Besøg  hos  Statsraad  Platous. 
Hun  er  Statsraadindens  Veninde.  Det  vil  være  særdeles 
behageligt  for  Platou  at  mødes  med  Dem  igen,"  sagde 
Martine  Collett,  idet  hun  vendte  sig  mod  Anker. 

„Ogsaa  for  mig.  Frue,"  lød  Svaret.  „Jeg  fik  under 
mit  sidste  Ophold  i  Kristiania  kun  Lejlighed  til  at  tale 
saa  lidt  med  denne  overordentlig  interessante  Mand." 

Stoud  Platou,  der  fungerede  som  konstitueret  Stats- 
raad, var  Professor  i  Historie  ved  Kristiania  Universitet. 
Han  havde  tillige  et  stort  Navn  som  Geograf.  Han  var 
nogle   Aar    ældre    end  Erik  Anker.     Fru   Platous   Fader 

var  Stiftsprovsten  i  Kristiania,  Lumholtz:  hun  udmær- 
kede sig  ved  sit  vennesæle  Væsen.  Det  samme  galdt 
ogsaa  om  hendes  Veninde,  Frøken  Urne.  men  her  havde 
det  en  aristokratisk  Tilsætning.  Frøkenen  var  en  rank, 
femogtyveaarig  Brunette. 

Om  Eftermiddagen  var  de  nævnte  Personligheder 
samlede  i  Collettgaarden. 

Anker  og  Platou  underholdt  sig  livligt  med  hinanden 
om  Danmarks  geografiske  Forhold,  særlig  om  den  jyske 
Halvøs.  Professoren  havde  som  Student  foretaget  lange 
Fodvandringer,  paa  hvilke  han  havde  undersøgt  Khtteme, 
Digerne  og  Hederne;  han  udtalte  sig  med  Undren  om 
de  forskellige  Luftsj'n  paa  disse  sidste. 

Derpaa  drejede  Konversationen  mellem  de  to  Henvr 
sig  om  Antvorskov  og  Konstantin  Brun.  Platou  var 
nemlig  født  i  Slagelse,  hvor  hans  Fader  havde  været 
Præst.  Han  havde  flere  Gange  besøgt  den  gamle  Slots- 
bygning  og  fundet  en  venlig  Modtagelse  hos  den  rige 
Handelsherre,  hvis  kommercielle  Talent  imponerede  ham. 
Livet  paa  Antvorskov  var  Tilknytningspunkt  for  en 
Række  Minder,  der  bevirkede,  at  Platou  og  Anker  nu 
fik  forøget  personlig  Interesse  for  hinanden. 

Frøken  Urne,  der  blev  sympathetisk  berørt  af  Mødet 
med  Fru  Anker,  fængslede  straks  hendes,  Fru  Martine 
Colletts  og  Professorinde  Platous  Opmærksomhed  ved  at 
oplæse  et  Par  Breve,  hun  havde  modtaget  fra  Prins 
Kristian  Frederiks  Gemalinde,  Karoline  Amalie.  Prin- 
sessen, der  underkastede  sig  en  Kur  ved  Badet  i  Pyr- 
mont,  havde  ved  sin  Skønhed  og  Elskværdighed  vundet 
Kurgæsternes  Sympathi.  FjTsten  af  Waldeck,  i  hvis 
Land  Badestedet  ligger,  foranstaltede  et  Par  glimrende 
Fester  til  Ære  for  Prinsessen  og  hendes  Ægtefælle. 
Hds.  Højhed  udtrykte  i  Brevene  sin  Glæde  over,  at 
Fyrsten  havde  aabnet  sit  Residensslot  i  Arolsen,  med 
dets  Bibliothek,  Møntkabinet  og  pompeianske  Oldsamling, 
for  Gemalen,  der  her  ret  kunde  dyrke  sine  arkæologiske 

Interesser.  I  Arolsen  havde  Prinsessen  hilst  paa  den 
berømte  tyske  Billedhugger  Rauch,  der  havde  udført  det 
smukke  Monument  over  den  preussiske  Dronning  Louise, 
i  Charlottenburg. 

Fru  Betsy  Anker  fortalte  Damerne  om  sit  Besøg 
paa  Als  1806.  Hun  erkyndigede  sig  nøje  om  Enke- 
hertugindens Befindende.  „I  sin  Ungdom  blev  Hds. 
kgl.  Højhed,"  bemærkede  Fruen  med  en  vemodig  Be- 
toning,  „kaldet  „den  nordiske  Venus." 


Da  Ankers  rejste  tilbage  til  Eidsvold,  havde  de  til 
Ullensaker  Selskab  af  Platous  og  Frøken  Urne,  der  var  ind- 
budte til  Sognepræsten  sidstnævnte  Sted.  Smukt  Vejr 
og  livlig  Samtale  bidrog  til  at  forkorte  den  lange  Vej. 
Ved  Skrimstad  Skytsstation  havde  vore  Rejsende  et 
ejendommeligt  Møde.  Ligesom  de  traadte  ind  i  den 
store  Gæstestue,  rejste  to  midaldrende  Herrer,  af  et 
fint  Ydre,  sig  fra  Sofaen  og  tog  deres  Hatte  af  Knagen. 
De  fortsatte  deres  Samtale,  der  førtes  paa  Fransk,  og 
havde  i  Sinde  at  spasere  en  Tur  i  en  lille  tætved  lig- 
gende Skov,  forinden  de  fortsatte  Rejsen.  De  havde 
begge  sydlandske  Fysiognomier.  Da  de  saa  Platon, 
standsede  den  ene  af  dem  forundret,  idet  han  udbrød: 

„Hvad  ser  jeg,  Hr.  Statsraad,  Professor  Platon!  Skal 
jeg  træffe  Dem  her!" 

„Goddag,  Grev  Bedemar,"  lod  Svaret,  „det  er  snart 
fire  Aar  siden  jeg  hilste  paa  Dem.  De  forlod  dengang 
Norge  i  Kong  Kristians  Følge." 

„Ja,  Hr.  Professor,  jeg  er  fremdeles  Inspektør  ved 
Hs.  Højheds  mineralogiske  Samling.  Prinsen  befinder 
sig  for  Tiden  i  Pyrmont." 

Platon  forestillede  Greven  for  Selskabet,  af  hvilket 
Erik  Anker  og  hans  Hustru  kendte  ham  fra  Kø- 
benhavn. 

Grev  Vargas  Bedemar,  der  var  af  spansk  Oprindelse 
og  havde  skæret  neapolitansk  Artilleriofficer,  var  senere 
gaaet  over  til  Naturvidenskaben  og  optraadte  som  Geolog 
efter  sin  Ankomst  til  den  danske  Hovedstad,  hvor  Prins 
Kristian  tog  sig  af  ham.  Der  var  noget  Overfladisk  og 
Upaalideligt  ved  ham.  Greven  meddelte,  at  han  snart 
skulde  tiltræde  en  geognostisk  Rejse  til  Færøerne.  Han 
udbad  sig  Tilladelse  til  at  præsentere  den  anden  Herre, 
en  lille,  fintbygget  Mand  med  ildfulde,  mørke  øjne.  for 
det  ærede  Selskab.  Han  havde  stiftet  Bekendtskab  med 
Herren  paa  Hotellet  i  Kristiania,  og  da  de  begge  skulde 
i  Retning  af  Kongsvinger,  havde  de  fulgtes  ad. 

Den  Fremmede  var  en  fornem  Franskmand,  Grev 
Charles  de  Salabeny,  en  Mand  i  Begyndelsen  af  Halv- 
tredserne. Vargas  Bedemar  tilføjede  efter  Præsenta- 
tionen, at  hans  Bekendt  var  Politiker  og  ivrig  Le- 
gitimist. 

Til  Gæstestuen  stødte  et  nimmeligt,  net  møbleret 
to  Fags  Værelse,  i  hvilket  Selskabet  traadte  ind  og 
tog  Plads. 

Medens  Grev  Bedemar  samtalte  med  Platon  og 
Erik  Anker  om  Modum  Bl  a  afarve  værk,  konverserede 
Grev  Salabeny  Damerne,  af  hvilke  Betsy  Anker  øjen- 
synligt var  den,  han  mest  interesserede  sig  for.  Han 
fortalte,  at  han  var  kommen  til  Norge  for  at  se  dets 
storartede  Natur.  „Maaske,"  yttrede  han,  „vælger  jeg 
Kristiania  til  Opholdssted;  thi  der  er  Sandsynlighed  for. 
at  jeg  ikke  mere  vender  tilbage  til  Frankrig." 

„Vil  De  vende  Deres  skønne  Fædreland  Ryggen, 
Hr.  Greve?"    spurgte  Betsy  Anker. 

„Det  maa  Greven  have  vægtige  Motiver  til,"  be- 
mærkede Frøken  Urne.  Professorinde  Platou  var  af 
samme  Mening. 

„Jeg  hader,"  sagde  Salabeny  ildfuldt.  „Revolutionen 
og  alt,  hvad  der  minder  om  den.  Min  Fader  blev 
guillotineret  under  Terrorismen,  og  Tanken  herom  vækker 

stadig  mit  Had  mod  Republikanerne,  hvem  jeg  bekæm- 
pede som  Kavallerist  i  Vendéernes  Hær." 

„Hvad  mener  Greven  om  Napoleon?"  spurgte  Fru 
Platou,  der  nok  kunde  tænke  sig,  hvorledes  Svaret  vilde 
blive  i  Almindelighed,  men  var  alligevel  nysgerrig  efter 
at  høre  det. 

„Parbleu!"  tog  Greven  ivrigt  til  Orde,  gestikulerende 
heftigt,  „den  Bonaparte  var  en  brutal  Soldat,  en  Tyran, 
en  Lykkeridder,  en  passende  Chef  for  alle  hans  kronede 
Staldkarle,  Murhaandlangere,  Underofficerer!  Jeg  siger 
med  Chateaubriand:  Napoleon  var  „Guds  Svøbe" " 

„Ja,  men  Chateaubriand  har  ogsaa  betegnet  Na- 
poleon som  „Forsynets  Apostel","  yttrede  Fru  Anker 
med  et  forskende  Blik  paa  Greven. 

Denne  lod  sig  ikke  bringe  ud  af  Fatning,  men  re- 
plicerede hurtigt:  „Det  gjorde  Chateaubriand  i  et  af 
sine  sindssyge  øjeblikke." 

Damerne  smilte,  som  om  de  vilde  sige:  „frækt 
afpareret". 

„Nej,"  vedblev  Salaberry,  „havde  det  ultrakonserva- 
tive Parti  beholdt  Magten  i  Frankrig,  havde  man  ved- 
taget mit  Forslag  og  straffet  ethvert  oprørsk  Raab_med 
Døden,  da  var  Frankrig  blevet  lykkeligt." 

„Men  De  er  jo  en  hvid  Terrorist,  Hr.  Greve,"  udbrød 
Betsy  Anker;  „De  adskiller  Dem  jo  kun  ved  Farven  fra 
Sansculotterne! " 

„Det  er  jo  afskyeligt,"  —  hørtes  fra  de  to  andre 
Damer.  Herrerne  blev  opmærksomme  og  saa  hen  paa 
Salaberry. 

.,Jeg  viger  ikke  fra  min  Mening,"  vedblev  Greven, 
„Decazes  skadede  Frankrig  uhjie  ved  at  udvide  Valg- 
retten   " 

„Det  var  bagvendt  Tale!"  raabte  Platou  afbrydende. 
Anker  sanktionerede  hans  Opfattelse. 

I  dette  øjeblik  kørte  Ankers  Vogn  frem  for  Døren. 
Efter  en  hjertelig  Afsked   med  Platons  og  Frøken  Urne 

sagde  man  Fai-vel  til  Vargas  Bedemar  og  Grev  Salaberry. 
Denne  besvarede  Hilsenen  med  sand  fransk  Noblesse. 

Ved  Afrejsen  fra  Skj'dsstationen  bemærkede  Anker, 
at  Vinden  havde  vendt  sig,  og  at  et  Regnvejr  trak  op. 
Efter  en  halv  Times  Forløb  dækkedes  Himlen  af  mørke, 
tunge  Skyer;  det  begyndte  at  stænke,  snart  tog  Regnen 
til,  og  inden  ret  længe  blev  det  en  fuldstændig  Skylle. 
Anker,  der  ved  en  stor  Kappe  havde  beskyttet  sin 
Hustru  saa  godt  som  muligt,  gav  Kusken  Ordre  til  at 
køre  ind  i  en  Bondegaard,  der  laa  en  ganske  kort 
Strækning  til  Højre  for  Vejen.  Her  vilde  han  bede  om 
Husly,  indtil  Uvejret  var  forbi. 

Da  Vognen  kørte  op  for  Døren,  kom  Bonden  og 
hans  Hustru,  et  venligt  gammelt  Par,  ud  paa  den  lave 
Stentrappe  og  bød  de  uventede  Gæster  Velkommen. 
Anker  meddelte,  at  han  med  sin  Hustru  var  paa  Vejen 
til  Eidsvold;  men  paa  Grund  af  Regnen  tillod  de  sig  nu 
at  paakalde  Bondens  Gæstfrihed,  indtil  det  klarede  op. 

„Det  var  snildt  af  Jer,"  sagde  Gaard ejeren,  og  hans 
Kone  gentog  Ordene.  De  hjalp  Fru  Anker  ud  af  Vognen, 
som  derefter  kørte  ind  i  Vognskuret,  hvor  der  stod  ad- 
skillige andre.  Anker  og  hans  Hustru  fandt  ved  deres 
Indtræden  i  Gangen  Knagerne  behængt  med  Hatte  og 
Huer.  De  havde,  da  de  kørte  ind  i  Gaarden  bemærket, 
at  der  viste  sig  mange  Ansigter  i  Vinduerne.  Alt 
tydede  paa,  at  der  var  samlet  et  stort  Selskab  hos 
Bonden. 

„Vi  kommer  vistnok  til  Ulejlighed,''  sagde  Anker. 
Men  Svaret  lød  bestemt  benægtende. 

.,Her  er  Møde  i  Dag  i  Loen,"  sagde  Bonden.  „Arne 
Kaulum  fra  Hedemarken  vil  tale  om  Landets  Stilling 
og  Folkets  Kaar.  Har  I  Lyst,  kan  I  godt  deltage  i 
Sammenkomsten,  skønt  I  nok  ikke,  saa  vidt  jeg  kan  se, 
hører  til  Bondestanden.'' 

,Nu  maa  de  Fremmede,"    udbrød  Konen,    „komme 

ind  og  oplive  dem  lidt  med  en  Kop  Kaffe  og  et  Stykke 
Søsterkage." 

Døren  til  Stuen  aabnedes;  Bonden  og  hans  Hustru 
førte  Anker  og  Fru  Betsy  ind  til  et  net  dækket  Kaffe- 
bord; efter  det  øsende  Regnvejr  nød  de  den  varme, 
brune  Drik  med  dobbelt  Appetit.  Imidlertid  sagtnede 
Regnen,  og  snart  fordeltes  Skyerne.  Solen  skinnede 
atter. 

Nu  blev  der  stærk  Tummel  og  Støj  paa  Gaarden. 
Fra  Stuen  paa  den  anden  Side  af  Gangen  kom  en 
Skare  Bønder  ud  og  begav  sig  over  til  Loen.  De  røg 
alle  paa  Tobakspibe  og  talte  ivi-igt  i  Munden  paa  hver- 
andre. Efter  at  Regnen  var  ophørt,  indfandt  en  Del 
Bønder  fra  den  nærmeste  Bygd  sig. 

„Det  lader  til,  at  Mødet  bliver  godt  besøgt,"  sagde 
Anker,  idet  han  saa  ud  af  Vinduet. 

„Ja,"  svarede  Peder  Aske  —  det  var  Bondens 
Navn  —  „men  Arne  Kaulum  er  ogsaa  en  svært  velta- 
lende Mand,  og  saa  har  han  saadan  Indsigt  i  Politiken." 

„Kan  han  maale  sig  med  Halvor  Hoel  og  Eystein 
Ormsrud?"  spurgte  Anker. 

„Med  den  anden  nok,"  svarede  Peder  Aske,  „men 
den  første  er  rigtignok  hans  Overmand.  Det  var  en 
stor  Skam,  at  Storthinget  skubbede  ham  fra  sig,  da  vi 
havde  valgt  ham." 

„Bønderne  flokker  sig  nok  sammen  i  Hedemarken 
og  Halhngdalen?" 

„Jeg  skal  ikke  kunne  sige  det,"  yttrede  Aske 
undvigende. 

Ude  fra  Gaarden  hørtes  Hovslag.  Gennem  Vinduet 
saas  en  høj  Mand  komme  ridende  hen  mod  Gangdøren. 

„Der  har  vi  Arne  Kaulum!"  udbrød  Peder  Aske. 
Alle  betragtede  den  Ankomne,  der  hurtigt  svang  sig  nf 
Hesten. 

Nogle  øjeblikke  efter  traadte  Arne  ind  i  Stuen. 
Han    var    iført    gule   Knæbenklæder,   en   rødstribet  Vest 

17* 


260 


Og  en  lang.  brun  Frakke.  Han  var  midaldrende,  havde 
graasprængt  tæt  Haar,  en  høj  Pande  og  mørkegraa 
øjne,  af  hvilke  Mod  og  Kraft  fremlyste. 

„Guds  Fred!"  sagde  Kaulum,  idet  han  stod  i  Stuen. 
Han  lod  Blikket  glide  hen  over  de  Tilstedeværende. 

Aske  gik  hen  mod  ham;  de  vekslede  et  Haandtryk. 
„Det  er  Gæster,  der  før  søgte  herind  for  at  finde  Ly 
mod  Regnen,"  sagde  Aske,  pegende  paa  Anker  og 
dennes  Hustru. 

„Vel  mødt!"  yttrede  Kaulum,  hvorefter  han  rakte 
dem  og  Værtinden  Haanden.  Han  saa  med  et  Smil 
paa  Fru  Betsy.  „Hvem  I  end  er,  I  huer  mig  vel," 
sagde  han. 

Arne  Kaulum  satte  sig  efter  Indbydelse  ved  Kaffe- 
bordet. Tømte  et  Par  Kopper,  med  Blikket  henvendt 
mod  Loen,  gennem  hvis  Port  der  gik  flere  og  flere 
Bønder  ind. 

„Er  der  kommen  mange?"  spurgte  han  Aske,  der 
bejaede  det.  „Det  er  ogsaa  strenge  Tider  for  Bonden," 
tilføjede  Kaulum  med  et  mørkt  Udtryk  i  Ansigtet. 
Han  saa  med  et  mistænksomt  Blik  paa  Anker,  der  fore- 
kom ham  at  være  en  vel  fin  Herre,  maaske  en  højere 
Embedsmand. 

Han  rejste  sig  med  Ordene:  „Saa  er  det  vel  bedst, 
vi  gaar  til  Loen."  „Men  min  Gæst  der  maa  med," 
sagde  Aske,  med  en  Haandbevægelse  mod  Anker. 

„Ja,  maaske  han  ogsaa  kan  gi'e  sit  Besyv  med." 
svarede  Kaulum. 

„Imidlertid  kan  Jer  Hustru,"  sagde  Værtinden,  „og  jeg 
se  det  lille  Trækapel,  vi  har  bygget  efter  Niels  Hauges 
Anvisning;"  hun  foldede  Hænderne  med  nogle  uhor- 
lige  Ord. 

„Det  skal  være  mig  kært,"  yttrede  Betsy  Anker, 
(\oY  mærkede,  at  hun  befandt  sig  i  en  „opvakt"  Familie. 

Medens  hun  og  Bondekonen   begav  sig  til  Kapellet, 

gik  Anker  med  Peder  Aske  og  Arne  Kaulum  over 
i  Loen. 

Denne  var  fuldt  optagen  af  Bønder,  der  rygende 
paa  deres  Tobakspiber  var  i  ivrig  Samtale  om  det  Tryk, 
hvorunder  Landbruget  led  som  en  Følge  af  det  fore- 
gaaende  Aars  mislykkede  Høst  og  den  herskende  Penge- 
mangel. Særlig  forbitret  var  man  over  det  tvungne 
Indskud  i  rede  Sølv,  hvorpaa  Norges  Bank  skulde  grun- 
des. En  Bonde  ved  Navn  Østen  Hele  gav  under  heftige 
Bevægelser  og  med  lynende  Øjne  en  Skildring  af,  hvor- 
ledes man  havde  udpantet  ham  og  offentlig  bortsolgt 
Tingene.  Ole  Kød  fra  Valders  var  rasende  over,  at  man 
havde  frataget  ham  en  Guldmedaille  og  et  Par  Sølvkrus 
for  at  indsætte  Værdien  i  Banken.  Denne  „Sølvskat", 
som  den  hed  i  Folkemunde,  vakte  almindehg  Forargelse 
blandt  Bondestanden,  og  her  i  Peder  Askes  Lo  kom 
Forbitrelsen  rigtig  til  Udbrud. 

I  det  store  Rums  Baggrund  var  der  rejst  en  simpel 
Talerstol  af  Grantræ,  smykket  med  noget  Løv.  Nærmest 
ved  den  sad  en  Gruppe  unge  Bønder,  der  lod  et  Par 
Flasker  Rom  gaa  paa  Omgang  blandt  sig.  Først  snak- 
kede de  om  de  daarhge  Tider,  dernæst  om  de  kønne 
Piger,  og  endehg  hengav  de  sig  til  højrøstede  Betragt- 
ninger over  Bondestanden  som  Landets  Fremtidshaab. 
En  Spillemand,  der  sad  op  mod  Væggen,  følte,  at  øje- 
blikket til  nogle  Skillingers  Fortjeneste  nu  var  kommet. 
Han  greb  Fedlen,  spillede  Melodien  til  en  Vise  af  Zet- 
htz  og  begyndte  at  synge  den.  De  unge  Bønder  stemte 
nu  i  med: 

Bondestanden  er  en  Hædersstand. 

Vi,  som  Jorden  dyrke. 

Vi  er  Landets  Styrke, 

Vi  er  Værnet  om  vort  vakre  Land. 

Norges  Bonde  er  en  ganske  Mand, 

Fri  som  nogen  Greve 

Norges  Bønder  leve  — 

Skaal  for  Norge  og  dets  Bondestand ! 

„Ja,  Skaal,  Skaal!"  lød  det  fra  Gruppen  ved  Taler- 
stolen; Flaskerne  løftedes  i  Vejret;  en  ny  Omgang 
begyndte. 

Den  øvrige  Del  af  Forsamlingen  havde  under  Sangen 
holdt  sig  taus;  men  nu  kom  der  Røre  i  den,  da  Arne 
Kaulum  viste  sig.  Han  modtoges  med  Bifaldsraab  fra 
alle  Sider,  hvad  der  synligt  gjorde  et  opildnende  Indtrj^k 
paa  ham.  Peder  Aske  og  Erik  Anker  trængte  sig  med 
ham  foran  frem  til  Talerstolen,  ved  hvilken  de  blev 
staaende,  medens  han  besteg  den. 

Med  en  dyb  og  stærk  Stemme  underrettede  Kaulum 
Forsamlingen  om,  at  han  havde  sammenkaldt  den  for 
at  faa  Bønderne  i  Omegnen  til  at  slutte  sig  til  det  Tog 
til  Kristiania,  som  HallingdOlerne  og  Hedemarkingerne 
forberedte.  Han  kom  som  en  Udsending  fra  Halvor 
Hoel  og  Eystein  Ormsrud.  Begge  disse  Navne  hilstes 
med  en  stærk  Bifaldsmumlen. 

Kaulum  udviklede  nu,  at  Storthinget,  der  over- 
vejende bestod  af  Embedsmænd,  var  Skyld  i  Bøndernes 
trykkede  Kaar  og  elendige  Forfatning 

„Storthinget  er  en  Samling  Skurke!"  raabte  en 
Stemme  midt  i  Forsamlingen. 

„Disse  Embedsmænd  vil  gøre  os  til  Slaver!"  yttrede 
en  afmagret  Skikkelse  med  skingrende  Stemme. 

,. Helst  fri  for  Afbrydelser,"  sagde  Arne  Kaulum  med 
et  l)ydende  Blik  ud  over  Forsamlingen.  „Toget  til 
Kristiania,"  vedblev  han,  „vil  først  overrække  Storthinget 
en  Ansøgning  om  at  gøre  noget  sundt  og  fornuftigt  for 
at  hjælpe  os  ud  af  Klemmen,  men  det  vil  blive  sagt  i 
djærve  Ord.  Skulde  det  nu  ikke  nytte,  saa  ta'er  vi 
Bønder  det  næste  Skridt:     Vi   afskaffer  Storthinget  og 

gi'er  Kongen  hans  gamle  Magt  tilbage.  Saa  skal  Em- 
bedsmanden ikke  længer  kunne  hindre  Kongen  fra  at 
virke  til  Bøndernes  Gavn. 

Disse  Udtalelser  vandt  almindelig  Tilslutning.  Da 
Kaulum  spurgte,  om  Mødets  Deltagere  saa  vilde  slutte 
sig  til  Kristianiatoget,  lød  fra  alle  Sider  et  stormende 
Ja.  „Lad  mig  nu  se,  I  holder  Ord,"  sagde  han  med 
Eftertryk  og  gik  ned  af  Talerstolen. 

Denne  besteges  af  en  ældre,  rødskæget  Bonde,  der 
forlangte,  at  der  i  Ansøgningen  til  Storthinget  skulde 
staa  noget  om  Adelens  og  Herregaardenes  Afskaffelse. 
„Der  burde,"  tilføjede  han,  „heller  ikke  findes  Biskopper, 
Amtmænd  og  Fogder." 

„Den  Tale  er  der  Mening  i!"  lød  det  fra  Enkelte. 

En  velnæret,  blond  Bonde  med  svømmende  øjne 
afløste  Rødskægen  som  Taler.  „Jeg  foreslaar,"  yttrede 
han  med  en  læspende  Stemme,  „at  Menigheden  skal 
vælge  Præsten,  og  at  han  skal  sættes  paa  en  fast  Løn, 
der  ikke  maa  være  højere  end  300  Rigsdaler.  Det  skal 
der  ogsaa  staa  i  Ansøgningen." 

,,Rigtigt,  det  maa  være  den  højeste  Sum,"  sagde 
en  Bonde  fra  Skedsmo;  han  tog  et  dybt  Drag  af  Piben. 

En  ung,  bleg  Bonde  med  skarpe  Ansigtstræk  og 
sort,  stridt  Haar  viste  sig  derpaa.  Han  erklærede,  at 
man  ikke  blot  skulde  spare  ved  at  afskaffe  de  unyttige 
Embedsmænd  med  den  høje  Løn,  men  man  skulde  og- 
saa se  at  blive  Kongenavnet  og  Hoffet  kvit,  for  al  den 
Stads  og  Pynt  kostede  megen  Mønt.  Det  var  nok,  naar 
Landets  første  Mand  blot  hed  Regent  og  levede  paa 
jævn  borgerlig  Vis. 

„Ja,  Kroninger,"  raabte  en  Bonde  ud  i  Forsamlingen, 
„behøves  s'gu  ikke.  Det  maa  vi  ogsaa  ha'e  sat  ind  i 
Ansøgningen." 

„Det  forekommer  mig  nu  alligevel,"  yttrede  en 
gammel,    støt    Bonde,    „at  Regenten  som  Stedfortræder 

for  hele  Folket  helst  maatte  bære  Kongenavn  og  ha'e 
en  vis  Glans  om  sig." 

„Det  var  kærnesundt  tænkt,"  udbrød  Anker,  idet 
han  slog  ham  paa  Skulderen.  Hofintendanten  gik  der- 
efter op  paa  Talerstolen. 

„Hvem  er  han?"  lød  det  fra  alle  Kanter  op  mod 
hans  høje,  ranke  Skikkelse  med  det  aabne  Ansigt  og 
frejdige  BUk. 

„Jeg  er  Soldat,"  sagde  han  med  klangfuld  Røst; 
„mit  Navn  er  Erik  Anker,  for  Tiden  er  jeg  Ritmester." 

„En  Anker,  en  Anker,"  —  mumledes  gennem  For- 
samlingen. 

„Blandt  mine  Slægtninge  har  der  været  adskillige 
Bønder,  og  jeg  driver  selv  Jord,  hvorfor  jeg  nok  kan 
være  med  ved  et  Bondemøde.  Det  skal  jeg  dog  ikke 
opholde  mig  ved.  Men  der  er  her  bleven  stillet  noget 
i  Udsigt,  som  jeg  paa  det  bestemteste  maa  gøre  Ind- 
sigelse mod.  Arne  Kaulum  sagde,  at  hvis  Storthinget 
ikke  bøjede  sig  for  Bondetoget,  skulde  det  afskaffes,  og 
Kongen  skulde  igen  blive  uindskrænket  Hersker.  Dette 
Forehavende  er  højforrædersk  i  to  Retninger.  Det 
krænker  nemUg  Storthingets  Frihed  og  Sikkerhed,  som 
er  fastsat  i  Forfatningen.  Dernæst  medfører  det,  at 
Kongen  maa  bryde  sin  Ed  paa  denne,  hvad  der  fra  hans 
Side  vilde  være  Højforræderi,  hvad  man  ikke  tør  til- 
tænke hans  hellige  og  ukrænkelige  Person.  Det  er 
alt,  hvad  jeg  har  at  sige.  Læg  Jer  dette  paa  Sinde. 
Farvel!" 

Forsamlingen  blev  slaaet  af  disse  Bemærkninger  og 
sad  taus.  Anker  steg  hurtigt  ned  af  Talerstolen.  Arne 
Kaulum  laante  ham  et  lynende  øjekast,  hvoraf  han  slet 
ikke  lod  sig  anfægte.  Han  vilde  tage  Afsked  med 
Peder  Aske;  men  denne  fulgte  med  ham  ud.  Derpan 
begyndte  Larmen  inde  i  Loen  igen. 

Anker  og  hans  Hustru  sagde  takkende  Farvel  til 
Vært  og  Værtinde,    som    de    indbod    til    at    besøge  sig 

paa  Eidsvold.  Da  Anker  beklagede,  at  han  ikke  i  Øje- 
blikket havde  noget,  han  kunde  give  Bonden  til  Erindring 
om  Besøget,  svarede  Peder  Aske  med  sin  Kones  Til- 
slutning, at  Indbydelsen  var  dem  en  værdifuldere  Be- 
lønning end  nogen  anden. 

I  klart  og  smukt  Vejr  fortsatte  Ægteparret  Rejsen 
til  Eidsvold,  hvor  den  gamle  Statsraad  og  hans  Frue 
ventede  det  med  Længsel. 


I  Slutningen  af  August  havde  Herskabet  og  hele 
Folkeholdet  paa  Eidsvold  meget  travlt:  man  forberedte 
sig  til  Modtagelsen  af  Kong  Karl  Johan  og  Følge,  paa 
deres  Rejse  fra  Kristiania  til  Kroningen  i  Trondhjem. 
Den  Lejlighed,  Prins  Kristian  Frederik  i  sin  Tid  havde 
beboet  som  Regent,  blev  istandsat  og  smagfuldt  mon- 
teret. Betsy  Anker  havde  med  den  øvede  Hofdames 
sikre  Blik  ledet  de  herhen  hørende  Arbejder,  og  den 
gamle  Statsraad  havde  glædet  sig  over  sin  Svigerdatters 
Snille.  Den  24.  August  var  alt  færdigt.  Dagen  efter 
indtraf  Hs.  Majestæt,  Kronpnns  Oskar  og  det  talrige 
Følge,  bestaaende  af  Statsministre,  Statsraader  og  Hof- 
embedsmænd. Det  var  en  af  de  store  Begivenheder  i 
Eidsvolds  Historie. 

Kongen  hilste  med  megen  Venlighed  paa  Karsten 
Anker,  Sønnen  og  Svigerdatteren.  Han  følte  sig  straks 
tiltalt  af  den  unge  Frue,  om  hvis  Ydre  han  sagde  nogle 
smigrende  Ord  og  erklærede,  at  Dronningen  sikkert 
vilde  sætte  Pris  paa  at  kanne  tælle  hende  blandt  sine 
Hofdamer.  Den  nittenaarige  Kronprins  Oskar  kompli- 
menterede ligeledes  Fru  Betsy.  Med  sj'nlig  Interesse 
hørte  han  hende  fortælle  om  Dronningens  og  hans  Be- 
søg ved  det  danske  Hof  for  otte  Aar  siden  paa  Gennem- 
rejsen til  Sverrig. 

„Deres  kg].  Højhed  husker  maaske  Ballet  i  „Øre- 
sunds Klub"  i  Helsingør?'' 

„Ja,  Dronningen  og  jeg  var  saa  glade  over  den 
sympathetiske  Modtagelse,  vi  fik  baade  i  København  og 
den  lille  By.  Jeg  glemmer  aldrig  den  fine  og  elskvær- 
dige Dronning  Marie." 

Udenrigsministeren.  Grev  Engestrøm,  optraadte  mod 
udsøgt  Forekommenhed  overfor  Fru  Betsy  Anker.  Den 
67-aarige  Herre  blev  ungdommelig,  naar  han  kom  over- 
for smukke  Damer,  og  han  havde  i  Retning  af  Courtoisie 
gennemgaaet  en  uforlignelig  Skole  ved  Hofferne  i  Wien 
og  Warschow.  Greven  var  gift  med  en  indtagende 
polsk  Dame,  Rosalie  Chlapovska,  og  havde  staaet  i  høj 
Yndest  hos  Kong  Stanislaus  August,  hvis  Hofcirkel  ud- 
mærkede sig  ved  Intelligens  og  Kunstsans. 

„De  sex  Aar,  jeg  levede  i  Warschovr,"  sagde  Enge- 
strøm, „var  æstetisk  talt  mit  Livs  skønneste  Dage. 
Ved  S5met  af  Dem,  Frue,  hensættes  jeg  atter  til  den  Tid." 

„Hvilken  L5'kke  for  mig,"  svarede  Betsy  Anker 
rødmende,  „at  jeg  blot  for  et  Øjeblik  kan  bidrage  til,  at 
Udenrigsministeren  glemmer  de  støvede  Statsakter  for 
at  nyde  Kunsten,  Livets  Blomst." 

'  Efter  denne  Udtalelse,  der  var  i  Hofstil,  smilte 
Betsy  Anker  skælmsk.  Et  Glimt  af  sympatlietisk  Foi- 
staaelse  saa  hun  i  Grev  Engestrøms  øjne. 

Kong  Karl  Johan  talte  med  Anker  om  det  treaarige 
Tidsrum,  der  var  hengaaet,  siden  han  havde  gæstet 
Eidsvold.  Hs.  Majestæt  var  endnu  rank,  elastisk,  livlig 
og  imponerende  som  dengang:  men  de.  der  kendte 
ham  nøje,  kunde  se,  at  der  var  foregaaet  en  Forandring 
i  hans  Væsen:  han  optraadte  noget  afdæmpet.  Det  var 
Tankerne  om  det  køhge  Forhold  til  Storthinget  og 
Stormagternes  bydende  Optræden  i  Spørgsmaalet  om 
Norges  Andel  i  Danmarks  Statsgæld,  der  kastede  Skygger 
ind  i  lians  Sind.  Men  naar  han  saa  paa  sin  smukke  og 
opvakte  Søn  og    tænkte  paa  den   forestaaende  religiøse 

Indvielse  af  sit  norske  Kongedømme  i  den  berømte 
Domkirke,  saa  klarede  det  op  i  hans  bekymrede  Be- 
vidsthed. Da  følte  han  kun  et  Savn  for  at  være  fuld- 
stændig lykkelig:  Dronning  Desiderias  Nærværelse.  Men 
han  fornam  i  samme  Øjeblik  ligesom  en  Stemme,  der 
sagde:  Hun  kommer,  naar  den  æ-gteskabelige  Lykke,  i 
Skønhedens  Morgenskær,  holder  sit  Indtog  i  din  Søns 
stille  Hjem. 

Efter  et  Døgns  Ophold  paa  Eidsvold  drog  de  konge- 
lige Herskaber  og  Følget  til  Kroningen  i  Trondhjem. 
Alle  var  henrykte  over  den  Ankerske  Families  Gæst- 
frihed og  Elskværdighed, 

Kong  Karl  Johan  havde  i  varme  Udtryk  udtalt  sin 
Tak  overfor  Statsraad  Karsten  Anker  og  trykket  Søn- 
nens Haand. 

Derpaa  havde  Hs.  Majestæt  vendt  sig  mod  Fru 
Betsy  Anker  og  med  en  vis  Hjertehghed  i  Stemmen 
sagt:  „Det  norske  Hof  vilde  vinde,  hvis  De  traadte 
ind  i  dets  Kres.  Jeg  er  overbevist  om,  at  min  Desideria 
ved  Gensynet  af  Dem  vil  tænke  og  føle  som  jeg." 

Fru  Betsy  Anker  bøjede  sig  dybt  efter  disse  Ord, 
hvis  Vægt  forøgedes  ved  den  historiske  Personlighed, 
som  udtalte  dem.  Glæden  gennemstrømmede  hendes 
Væsen. 

Og  den  smukke,  indtagende  Betsy  Anker  blev  Stats- 
frue  hos  Dronning  Desideria,  over  hvis  norske  Hof  hun 
bragte  baade  Glans  og  Hygge. 

